
Capitolul 1: Definiţii şi modele ale relaţiilor publice 
1.1. Dificultăţi de abordare 


În 1945, Rex F. Harlow, la acel moment preşedinte al American Council on Public 
Relations’, scria într-un articol publicat în Public Opinion Quarterly: 


Toată lumea vorbeşte despre relaţii publice, dar se pare că foarte puţini cunosc 


semnificaţia acestui termen. ° 


După aproape 60 de ani, această afirmaţie este încă de actualitate, cel puţin parţial. 
Este suficient să privim nu neapărat printre nespecialisti, ci chiar în mijlocul celor care susţin ca 
practică relaţiile publice pentru a vedea că există confuzii constante şi dificultăți în definirea 
spaţiului de acţiune al domeniului în care activează. 

Sursa acestor confuzii este multiplă. Pe de o parte, este vorba despre o dinamică 
internă a domeniului, respectiv un proces firesc de maturizare şi consolidare, care conduce 
inevitabil la o dinamică semantică. Pe de altă parte, relaţiile publice au evoluat alături de alte 
domenii din sfera ştiinţelor sociale, fără să se poată identifica întotdeauna spaţiul de frontieră 
care le delimitează. La aceste elemente se pot adăuga alte două. Primul se referă la diversitatea 
de acţiune a relaţiilor publice, în timp ce al doilea se referă la modul în care specialiştii înțeleg sa 
definească relaţiile publice. Aceste patru elemente, care împreună complică răspunsul la 
întrebarea „Ce sunt relaţiile publice?”, vor fi reluate în paragrafele următoare. 


A. Dinamica internă 

De la apariţia relaţiilor publice şi până astăzi, a avut loc un proces de permanentă 
repozitionare a domeniului în raport cu coordonatele sale iniţiale. În timp ce pe tot parcursul 
secolului al XIX-lea relaţiile publice au fost considerate un instrument de influențare a publicului 
(Grunig şi Hunt, 1984; McQuail şi Windahl, 2001), în secolul XX, o dată cu dezvoltarea 
mijloacelor moderne de comunicare şi cu creşterea capacităţii de reacţie a publicurilor, asistăm 
la o transformare a relaţiilor publice dintr-un proces de comunicare unidirectional si fără reguli 
într-un proces bidirecțional, echilibrat, bazat pe un cod etic şi deontologic. James E. Grunig şi 
Todd Hunt, în teoria lor, cele patru modele ale relaţiilor publice, descriu pe larg patru stadii de 


evoluţie pe care relaţiile publice le-au cunoscut până în prezent (asupra acestei teorii vom reveni 


i Înființat în 1939 la San Francisco, The American Council on Public Relations (ACPR) a fost a doua asociație 
profesională care a activat în Statele Unite ale Americii si prima organizație de acest tip de pe Coasta de Vest. În 1948, 
The American Council on Public Relations a fuzionat cu The National Association of Public Relations Council (NAPRC), 
organism similar înființat in 1936 la New York şi care reunea specialiştii în relații publice de pe Coasta de Est. Din 
unificarea celor două a rezultat The Public Relations Society of America (PRSA), cea mai mare asociație profesională a 
specialiştilor în relații publice din Statele Unite ale Americii si din lume (Harlow, 1940; Cutlip, 1994). 

? Harlow (1945), p. 551. 


pe parcursul capitolului de fata). Fiecare stadiu aduce, practic, o noua definitie a domeniului si 


dă o nouă semnificaţie termenului „relaţii publice”. 


B. Interferenţa cu alte domenii 

Pozitionate la intersecția mai multor discipline (comunicare, sociologie, politologie, 
psihologie, management, marketing etc.), relaţiile publice pot avea semnificaţii diferite în funcţie 
de unghiul din care sunt analizate. De aici şi confuzia terminologică, confuzie care, uneori, 
favorizează includerea în relaţiile publice a tot ceea ce nu-şi găseşte un loc bine definit în 
domeniile mai sus menționate sau, alteori, reduce relaţiile publice la stadiul de instrument al 
unuia dintre aceste domenii. Aşa se ajunge la situaţia în care relaţiile publice implică, justificat 
sau nu, o largă gamă de activităţi, de la încercările legitime de comunicare persuasivă până la 
tentativele grupurilor de presiune lipsite de scrupule de a-şi atinge obiectivele cu orice preţ 
(Agee et al., 1989/1997). 


C. Diversitatea de actiune 

Aplicațiile relaţiilor publice însoțesc aproape orice activitate umană şi cu precădere 
activităţile institutionalizate. Întâlnim relaţiile publice în organizaţii care activează în medii diferite: 
economie, finanţe, politică, administraţie, educaţie, sănătate, organizaţii non-profit, artă, sport, 
turism etc. Diversitatea organizaţiilor conduce la o diversitate de înțelegere şi, implicit, de 
practică a domeniului, iar uneori distanţele între diferitele tipuri de relații publice sunt atât de mari 
încât depăşesc granițele consacrate ale domeniului. 


D. Modalităţi de definire 

Procesul de definire a relaţiilor publice este îngreunat şi de faptul că, în general, nu se 
pleacă de la premise compatibile sau nu se utilizează metode compatibile atunci când se 
elaborează o definiţie. De exemplu, nu întotdeauna se face o distincţie clară între aspectele 
conceptuale („Ce sunt relaţiile publice?”) şi aspectele instrumentale („Ce proceduri de lucru 
folosesc cei care practică relaţiile publice?”). În plus, anumite tehnici nu aparţin în exclusivitate 
relaţiilor publice (Coman, 2001), de unde şi dificultatea în a preciza clar care sunt limitele de 
acţiune ale acestui domeniu. Grunig şi Hunt (1984) complică şi mai mult ecuaţia. Ei consideră că 
domeniul relaţiilor publice este mult prea complex pentru a fi definit numai urmând parametri de 
tipul celor distribuiţi linear, ca de exemplu conceptual vs. instrumental. Pentru cei doi autori, în 
procesul de definire a relaţiilor publice ar trebui urmărite trei direcţii distincte: (;) activitățile pe 
care le implică relaţiile publice, (ii) efectele activităţii de relaţii publice şi (iii) practicarea cu 
responsabilitate a relaţiilor publice. Această ultimă abordare este una matriceală, în care jocul 
variabilelor este complex. Chiar dacă tablourile sunt uneori asemănătoare, numai o anumită 
configuraţie caracterizează domeniul relaţiilor publice. Şi alţi autori au introdus abordări noi, fie 
apelând la teorii din domeniile conexe pentru a explica fenomenul relațiilor publice, fie construind 
propria filosofie pe care au încercat să aşeze relaţiile publice. 


1.2. Un traseu complicat 


Deşi, potrivit unor autori, practica şi domeniul relaţiilor publice au început să se 
contureze pe parcursul secolului al XIX-lea, termenul ca atare, relații publice, a fost utilizat numai 
sporadic în această perioadă (Lougovoy şi Huisman, 1981; Cutlip, 1995). Secolul XX este însă 
mult mai consistent. Încă de la începutul său, mai exact în 1908, American Telephone and 
Telegraph Company (AT&T) utilizează termenul relaţii publice într-unul dintre rapoartele sale 


anuale, iar preşedintele acestei companii, Theodore Newton Vail’, precizează semnificaţia pe 
care el o atribuie sintagmei, conturând astfel prima definiţie a relaţiilor publice: „modalitatea prin 
care se caută şi se obţine bunăvoința publicului”*. Din acest moment termenul se extinde şi către 
alte domenii, companiile de transport feroviar, de exemplu, fiind destul de receptive la noul 
concept (Pimlott, 1951). Totuşi, momentul de cotitură l-a constituit publicarea în 1923 a cărții lui 
Edward L. Bernays, Crystallizing Public Opinion, prima lucrare dedicată în exclusivitate 


domeniului. În acest volum este descrisă o nouă profesie, aceea de consilier în relaţii publice, 
autorul prezentând pe larg scopul şi funcţiile, spaţiul de acţiune, respectiv tehnicile şi conduita 
etică a celor care activează în acest domeniu. 

Anii care au urmat au condus la o avalanşă de definiţii şi interpretări, proces care, se 
poate spune, este încă în desfăşurare, practicienii şi teoreticienii fiind şi azi în căutarea formulei 
care ar putea să descrie cel mai bine conţinutul şi formele de manifestare ale relaţiilor publice. 
Pe de o parte, acest proces este firesc. Domeniul se modifică o dată cu societatea însăşi. Cu 
fiecare schimbare a societăţii se declanşează un mecanism de readaptare a relaţiilor publice la 
noul mediu. Pe de altă parte, însă, această proliferare de sensuri şi interpretări aşază domeniul 
într-o poziţie vulnerabilă, respectiv într-un hăţiş de definiţii în care ne este din ce în ce mai greu 
să ne mişcăm. 

În a doua parte a secolului XX, situaţia a devenit cronică. De altfel, într-una dintre 
lucrările de referinţă ale domeniului, autorul a renunţat pur şi simplu să trateze tema definiţii într- 
un mod clasic, adăugând la lista lungă de puncte de vedere şi abordările cinice care începuseră 
să se contureze. În lucrarea sa din 1963, The Nature of Public Relations, John E. Marston, căci 
despre acest autor este vorba, îl citează pe Robert Heilbroner, un lider de opinie al vremii, care a 


scris într-unul dintre articolele sale din Harper's Magazine: 


Oamenii de relaţii publice sunt o breaslă care numără aproximativ 100.000 de membri” 
şi care au în comun aceeaşi profesie, dar şi blestemul de a nu fi în stare ca măcar doi 
dintre ei să cadă de acord asupra a ceea ce este de fapt această profesie.€ 


3 Theodore Newton Vail (1845-1920) a fost preşedintele executiv al AT&T în două momente extrem de importante din 
istoria acestei companii: începuturile (1878-1887), el fiind cel care a coordonat fuziunea firmelor Bell şi Western Union 
Company, lansând operaţiunile noii firme American Bell Telephone Company, respectiv perioada de maturizare (1907- 
1919), perioadă în care, datorită unei viziuni atipice pentru un om de afaceri al acelor vremuri, Vail a reuşit să facă din 
AT&T cea mai importantă firma americana de profil, prin acordarea unei atentii deosebite calității serviciilor în vederea 
satisfacerii consumatorilor (Martin, 2005). 

* Grunig şi Hunt (1984), p. 14. 


5 Heilbroner se referă aici la profesionistii în relaţii publice din Statele Unite ale Americii. 
ê Marston (1963), p. 4. 


Probabil că semnalele de acest gen au indus în ultima parte a secolului XX un curent de 
sinteză a acumulărilor de până atunci în domeniul relaţiilor publice. În această perioadă, au 
început să se manifeste cu precădere tendinţele centripete, noile abordări în problema definirii 
relaţiilor publice fiind concentrate mai mult pe modul în care acestea pot să-i unească pe 
specialişti în jurul unui concept decât pe încercarea de a dezvolta concepte noi. O astfel de 
abordare a adoptat-o Rex F. Harlow, care, în ultima parte a carierei sale ştiinţifice, s-a 
concentrat pe studiul definiţiilor relaţiilor publice plecând de la moştenirea deja existentă şi 
bazându-se pe o echipă internaţională destul de extinsă pentru acea vreme şi de un calibru 
demn de invidiat. Astfel, din echipa sa, în calitate de consultanţi, au făcut parte: John W. Hill, 
preşedinte al uneia dintre cele mai mari agenţii de relaţii publice din lume, Hill & Knowlton, Ivy 
Lee, Jr., practician în domeniul relaţiilor publice şi continuator al politicii de transparenţă în 


comunicarea publică, politică lansată de tatăl său, Ivy L. Lee, în 1906, Allen Center, Philip Lesly, 


Scott M. Cutlip, Dennis L. Wilcox, cu toții autori ai unor manuale de referință în domeniul relaţiilor 


publice, profesori şi practicieni, iar lista ar putea continua. După cum vom vedea în capitolele 
următoare, impactul muncii lui Harlow a fost semnificativ. El nu a reuşit să stopeze avalansa 
definiţiilor — lucru care, probabil, nu era nici posibil şi nici de dorii —, dar a reuşit să schimbe 
prioritățile în cadrul disciplinei, de la elaborarea de definiţii, activitate asociată îndeobşte cu 
începuturile unui domeniu, cu perioada sa de copilărie, la consistenţa abordărilor, la 
profesionalizarea lor. De asemenea, demersul profesorului Harlow i-a încurajat pe specialişti să 
se grupeze în jurul unor concepte teoretice care, ulterior, au dat contur unor şcoli de gândire. 
Spre sfârşitul secolului XX au apărut puncte de vedere noi. Este vorba despre (i) teoria 
interactionismului simbolic în relaţiile publice a lui Joye C. Gordon (1997) şi (ii) teoria 


adaptării/concilierii dezvoltată de Amanda E. Cancel, Glen T. Cameron, Lynne M. Sallot şi 


Michael A. Mitrook (1997), teorii pe care James G. Hutton le-a utilizat în dezvoltarea propriei 


sale abordări, respectiv (iii) teoria celor „3I”: interes, iniţiativă, imagine. Aceste ultime contribuții 
depăşesc granițele unei definiţii. Ele încearcă să construiască o adevărată filosofie a domeniului, 
o abordare complexă în care relaţiile publice sunt văzute ca parte în procesul de construcţie a 
sistemului social global, şi nu doar ca funcție a managementului organizaţiei. De asemenea, 
aceste teorii deschid calea unor noi arii de cercetare şi dezvoltare. 

Înainte de a trece la prezentarea acelor definiţii, ipoteze şi teorii pe care le-am 
considerat relevante ca urmare a contribuţiei lor la evoluţia domeniului relaţiilor publice, aş dori 
să revin asupra traseului complicat pe care l-a parcurs procesul de cristalizare a relaţiilor 
publice. În secţiunea anterioară au fost prezentaţi patru factori care, împreună, au îngreunat 
calea către o definiţie cu un grad ridicat de stabilitate în fata celor care practică domeniul, dar şi 
în fata celor care sunt beneficiari ai serviciilor de relaţii publice sau pur şi simplu observatori 
externi. Aceşti factori, însă — dinamica interna, interferența cu alte domenii, diversitatea de 
acţiune şi modalităţile de definire a domeniului —, au mai degrabă un caracter mecanicist, redus 


la numai câteva fațete ale problemei, decât un caracter organic, integrat, ancorat în realitatea 


complexă în care acţionează relaţiile publice. Aici, doi autori, Edward Schiappa şi David 


Zarefsky, ne-ar putea ajuta să înțelegem mult mai bine de ce acest traseu al definirii relaţiilor 
publice a fost şi este atât de complicat. Schiappa, în Defining Reality: Definitions and the Politics 
of Meaning (2003), consideră că definițiile reprezintă afirmaţii despre cum este văzută o anumită 
parte a lumii, ceea ce ar conduce la concluzia că dificultăţile în definirea relaţiilor publice au fost 
şi sunt provocate de inexistenţa unui consens social asupra acelei parti a lumii numite „relaţii 
publice”. David Zarefsky (1986) ne furnizează un alt argument. El precizează: a alege o definiţie 
înseamnă a pleda pentru o cauză. Combinând cele două idei s-ar putea construi un raţionament 
de tipul celui prezentat în paragraful următor. 

Relaţiile publice au apărut şi s-au dezvoltat de-a lungul timpului în mod diferit, în medii 
diferite. Evoluţia lor a depins de capacitatea celor care le-au practicat de a înțelege lumea în 
care au activat, dar si de interesul sau înclinația acestora către o anumită cauză. Diferenţele au 
fost uneori semnificative, alteori numai de nuanţă, fluctuațiile fiind, în fapt, direct proporţionale cu 
distanțele conceptuale dintre cei care au definit sau/şi practicat domeniul. De aici rezultă că 
înțelegerea fenomenului relaţiilor publice tine nu numai de parcurgerea textului unei definiţii sau 
al alteia, lucru pe care îl vom face cu precădere pe parcursul acestui capitol, dar şi de 
înțelegerea contextului în care aceste definiţii au apărut, lucru pe care îl vom face în special pe 
parcursul capitolelor următoare. 


1.3. Consilierul în relaţii publice 


Edward L. Bernays, autorul lucrării Cristalizarea opiniei publice, nu formulează o definiție 
propriu-zisă a relaţiilor publice, ci doar prezintă publicului larg o nouă profesie, aceea de 
consilier în relații publice. 

Pentru Bernays această profesie este absolut necesară, fiind justificată de creşterea 
importanţei opiniei publice. Potrivit autorului, mai devreme sau mai târziu, organizaţiile trebuie să 
ajungă la acel stadiu de maturitate în care să introducă publicurile în lista de priorităţi, pornind de 
la ideea că acestea urmează să-şi construiască politicile de viitor în funcţie de particularitatile 
publicurilor lor. Fără susţinerea publicului, spunea Bernays, va fi extrem de greu, dacă nu chiar 


imposibil, ca o organizaţie să aibă succes. 


Opinia publică a devenit un factor decisiv în viaţa noastră din multe puncte de vedere. 
Oamenii şi mişcările ale căror interese vor fi afectate de atitudinea publicului depun 
eforturi pentru a fi reprezentaţi în sala de judecată a opiniei publice de către cei mai 
competenţi avocaţi pe care îi pot obţine. Meseria de consilier în relaţii publice se 
aseamănă cu cea de avocat — ea presupune sfătuirea clientului şi reprezentarea lui în 


litigii. 


7 Bernays (2003), p. 67. 


Bernays aduce precizări suplimentare. Avocatul profesionist în relaţii publice este unul 
special. Pentru a ajunge la acel punct de echilibru dintre organizaţie şi publicurile sale, el trebuie 
să apere atât interesele organizaţiei în fata publicurilor, cât şi interesele publicurilor în fata 
organizaţiei. De asemenea, sala în care are loc judecata este aceea a spațiului social, în care 
acţionează legile sociale. În acest caz, instrumentele acestui avocat special sunt psihologia 
socială şi comunicarea de masă. 

În volumul său, Bernays nu uită să adauge alte trei elemente care, împreună, 
conturează noua profesie. Primul se referă la detaşarea absolută a domeniului relaţiilor publice 
de press-agentry” sau de publicity’. În timp ce acestea din urmă sunt doar tehnici prin care se 
încearcă creşterea vizibilitatii publice a unei organizaţii, relaţiile publice reprezintă arta 
consensului. Al doilea lucru asupra căruia autorul îşi concentrează atenţia este rolul cercetării în 
procesul de relaţii publice. Un specialist în relaţii publice este înainte de toate un student’. El 
trebuie să înțeleagă primul pentru cine lucrează, pe ce subiect şi care sunt publicurile afectate 
de acest subiect. De altfel, în 1991, într-un interviu publicat în Public Relations Journal, Edward 
L. Bernays a mărturisit că documentarea şi cercetarea au făcut întotdeauna parte din conduita 
sa profesională şi că de-a lungul vieţii a descoperit că „biblioteca publică este cea mai 


importantă resursă pe care o poate avea un specialist”! 


. Al treilea lucru asupra căruia insistă 
este atitudinea etică. Consensul, pentru a fi durabil, trebuie aşezat pe o fundaţie durabilă. 
Această fundaţie nu poate fi construită decât dacă atât organizaţia pentru care activează 
profesionistul în relaţii publice, cât şi profesionistul însuşi sunt calauziti de un cod etic. 

Impactul cărţii lui Edward L. Bernays este de necontestat. De fapt, această carte a trasat 
coordonatele relaţiilor publice ale secolului XX. A introdus instrumentele cu ajutorul cărora 
relaţiile publice au început să se detaşeze de propagandă şi publicitate şi, alături de alte lucrări 
de referinţă ale vremii, a contribuit la conştientizarea importanţei opiniei publice, respectiv a 
publicurilor unei organizaţii, în procesul de administrare a problemelor cu relevanţă publică. 
introducând un nou mod de gândire, Cristalizarea opiniei publice a acționat şi încă mai 


acţionează ca un agent de schimbare inovatoare. 


3 Termenul press-agentry ar putea fi tradus prin „agent de publicitate’/,impresar”. 

° Publicity este tehnica prin care se poate obține spaţiu media fără ca acesta să fie plătit. De exemplu, organizarea unui 
eveniment ar putea să determine apariția în mass media a mai multor ştiri. Avantajul informaţiei distribuite în acest mod 
este acela că ea se va bucura de mai multă credibilitate în fața publicurilor. De asemenea, costurile de producție şi 
distribuţie a unei astfel de stiri sunt, de regulă, mai mici decât dacă organizația promotoare ar cumpăra timp sau spațiu 
publicitar in mass media. Totuşi, termenul publicity poate fi întâlnit în istoria comunicării şi cu alte sensuri. Astfel, Ivy L. 
Lee nu a utilizat sintagma „relaţii publice” pentru a-şi descrie activitatea decât în ultima parte a carierei. El s-a considerat 
a publicity man, deşi definiţia pe care o atribuia acestui termen era aceea de relaţii publice (Lee, 1925; Hiebert, 1966; 
Petre şi Nicola, 2004). 

1° Edward L. Bernays foloseşte termenul de student în sens de persoană care studiază, şi nu de persoană înscrisă 
formal la cursurile unei universități. 

"1 Fry (1991), p. 32. 


1.4. O (mega)definitie a relaţiilor publice 


În 1975, anul în care au demarat cercetările care au condus la definiţia cu cel mai mare 
impact de după lucrarea din 1923 a lui Bernays, profesorul Rex F. Harlow avea vâsta de 83 de 
ani, dintre care 63 de ani de practică în domeniul relaţiilor publice şi 36 de ani de activitate 
didactică şi de cercetare. Ca şi Edward L. Bernays, Rex F. Harlow a crescut o dată cu domeniul, 
participând considerabil la modelarea acestuia. Prin urmare, demersul întreprins de el pentru a 
găsi o cale comună în definirea relaţiilor publice era pe măsura legitimitatii sale în acest camp. 

Scopul său a fost acela de a construi o definiţie care (i) să fie limpede şi viabilă, (ii) să fie 
acceptată de si în folosul celor care lucrează în domeniul relaţiilor publice, (iii) să ajute în 
procesul didactic de formare a noilor specialişti şi (iv) să fie o sursă de informaţii pentru toți cei 
care doresc să ştie mai multe despre funcţiile relaţiilor publice. În atingerea obiectivelor sale, 
Harlow a identificat toate definițiile relaţiilor publice cu o anumită valoare ştiinţifică care au fost 
formulate în perioada 1906-1975. Pentru aceasta, el a făcut apel la cărţile şi revistele de 
specialitate, la documentele oficiale ale agenţiilor de relaţii publice şi de consultanță, la 
documentele emise de asociaţiile profesionale din domeniu şi la orice altă sursă care putea să 
ofere informaţii relevante. Cele 472 de definiţii colectate în acest mod au fost clasificate şi 
analizate în funcţie de sursă şi de ideile pe care le promovau. Toate aceste idei au fost, apoi, 
condensate într-un singur text, de fapt o nouă definiţie pe care Harlow încerca să o impună. 

După încheierea acestei etape, întreaga documentaţie, respectiv definițiile iniţiale, 
metodologia de lucru şi definitia-proiect, a fost adunată într-un volum care, ulterior, a fost 
multiplicat şi expediat către 80 de specialişti de renume din întreaga lume; aceştia au fost rugati 
să-l analizeze şi să facă observaţiile pe care le considerau necesare în vederea elaborării unui 
text-definitie final. Dintre cei 80 de specialişti solicitati, 65 au răspuns cererii formulate de 
profesorul Harlow. Mai departe, împreună, au fost făcute alte două analize distincte ale textului- 
definiţie propus, pentru ca, în final, rezultatele acestui studiu, deci şi textul final al definiţiei, să fie 
publicate în 1976 în Public Relations Review. 


Relaţiile publice reprezintă funcţia managerială distinctă care ajută la stabilirea şi 
menţinerea unor limite reciproce de comunicare, la acceptarea reciprocă şi la 
cooperarea dintre o organizaţie şi publicul ei; ele implică managementul problemelor, 
ajutându-i pe manageri să fie informaţi asupra opiniei publice şi să răspundă cererilor 
opiniei publice; ele definesc şi accentuează obligaţiile managerilor de a anticipa 
tendinţele mediului; ele folosesc ca principale instrumente de lucru cercetarea şi 


comunicarea bazate pe principii etice.'? 


Acest studiu, care a fost finanţat de Fundation for Public Relations Research and 
Education (FPRRE) şi susţinut de Public Relations Society of America (PRSA), a condus nu 


12 Harlow (1976), p. 36. 

numai la definitia cu cea mai larga sustinere de pana atunci, dar a conturat si o serie de concluzii 
care vin să întărească statutul de disciplină distinctă al relaţiilor publice şi să circumscrie sfera 
activităţilor specifice domeniului. Astfel, în acelaşi articol din 1976, „Building a Public Relations 
Definition”, Rex F. Harlow, în completarea textului de mai sus, a adăugat ceea ce el a numit „o 
definiţie descriptivă”: 


1. Relaţiile publice reprezintă un corp specific de cunoştinţe, deprinderi şi metode. 

2. Ele reprezintă acea funcţie a managementului care se ocupă de relaţiile dintre una 
sau mai multe organizaţii sau segmente de public, la nivel naţional sau internaţional, 
având ca rezultat relaţiile specifice dorite sau folosite de aceste organizaţii sau 
segmente de public. 

3. Activitatea de relaţii publice este desfăşurată de către practicieni care deservesc 
numeroase tipuri de public şi organizații din domeniul afacerilor, administraţiei, 
finanţelor, educaţiei, ştiinţei, comerțului, organizaţii profesionale, grupuri de interese, 
minorităţi rasiale şi sexuale, clienţi, acţionari, angajaţi, furnizori, lideri de opinie, 
grupuri culturale etc. 

4. Practicianul în relaţii publice, urmărind să servească interesul public, este conştient 
de influenţa opiniei publice asupra procesului de luare a deciziilor, activitatea sa de 
consiliere şi comunicare desfăşurându-se astfel: 

a. asigură o comunicare bidirectionala între organizaţie şi public; 

b. încearcă să infatiseze nu doar prezentul organizaţiei, ci şi trecutul, respectiv 
viitorul ei, transpunând totul în termeni intelesi de public; pe de altă parte, 
transpune opinia publică în termenii intelesi de membrii organizaţiei; 

c. studiază nevoile de relationare ale organizaţiei, precum şi atitudinea 
segmentelor de public faţă de aceasta, recomandă o politică şi un program 
de acţiune adecvate şi, în final, evaluează eficacitatea acestora; 

d. caută să clădească şi să menţină o imagine pozitivă a organizaţiei, stabilind 
schimburi de informaţii între organizaţie şi segmentele sale de public din 
zona socialului, politicului, economicului şi a altor forțe importante din 
societate, având ca linie directoare feed-back-ul publicului; 

e. sugerează modificarea comportamentului organizational în funcţie de 
responsabilitatile şi nevoile sociale, politice şi economice create de evoluţia 
standardelor şi atitudinilor umane, identificate în urma cercetărilor; 

f. încearcă să anticipeze şi să corecteze impresiile greşite şi reacționează în 
mod adecvat la criticile aduse organizaţiei; 

g. veghează la menţinerea unor relaţii stabile cu structurile guvernamentale şi 
informează conducerea despre reglementările şi legislaţia care afectează 
organizaţia, făcând, de asemenea, sugestii privind aplicarea opiimă a 


acestor acte normative; 

h. desfăşoară studii privind atitudinea publicului, mai ales asupra segmentelor 
importante pentru organizaţie, şi informează conducerea cu privire la 
rezultatele obținute; 

i. încearcă să sprijine organizaţia în a dovedi, pe lângă responsabilitatea 
profitului, şi un acut simţ al responsabilităţi sociale; 

j- îi ajută pe membrii organizaţiei în crearea unor discursuri clare şi directe 
pentru întâlnirile publice în care se prezintă detalii despre organizaţie şi 
puncte de vedere ale acesteia; 

k. sprijină conducerea în înțelegerea corectă a tendințelor şi în aplicarea 
constructivă a unei gândiri în termenii schimbării; 

|. foloseşte ca instrumente principale cercetarea opiniei publice şi alte forme 
de cercetare, principiile, metodele şi rezultatele studiilor din aria ştiinţelor 
sociale, prezentări vizuale, scrise şi verbale din mass media; 

m. activează ca parte componentă a conducerii, fie ca membru intern al 
organizaţiei, fie ca parte externă, în calitate de consilier sau consultant 


profesionist.!$ 


Impactul acestui studiu asupra evoluţiei relaţiilor publice este încă greu de evaluat la 


adevăratele sale coordonate. Acum putem sublinia câteva dintre urmele pe care (mega)definitia 


lui Harlow le-a lăsat în ultimele trei decenii, fără să excludem însă faptul că, în timp, o dată cu 


sedimentarea faptelor, ar putea să apară elemente noi pe care, în acest moment, nu le putem 


distinge. Astfel, studiul lui Harlow: 


1. 


a reîmprospătat discuţiile despre obiectul relaţiilor publice şi rolul acestora în societate. 
După 1976, autorii de manuale şi practicienii au revenit cu mai multă responsabilitate şi 
echilibru asupra acestui subiect; 

a stimulat abordările centripete, netezind astfel calea către un consens al actorilor 
implicaţi în proces, dacă nu asupra tuturor formelor de manifestare ale relaţiilor publice, 
cel puţin asupra cadrului, respectiv spațiului de desfăşurare al acestora. Sub acest 
imbold, asociaţiile profesionale, naţionale sau internaţionale, au început să coopereze 
cu scopul adoptării unui punct de vedere comun care să le exprime poziţia în raport cu 
acest subiect; 

a stabilit o metodologie de lucru pe care, cu excepţia lui Gordon, respectiv a echipei lui 
Cancel, în 1997, şi a lui Hutton, în 1999, toţi ceilalţi cercetători şi-au asumat-o într-o 
foarte mare măsură. 


Totuşi, poate că dovada cea mai elocventă a impactului studiului lui Rex F. Harlow 


asupra domeniului relaţiilor publice este prezenţa ideilor formulate în aceasta (mega)definitie în 


aproape toate definițiile sau textele oficiale care au urmat. Aşa cum vom vedea în secțiunea 


următoare, definițiile adoptate după 1976 sunt de fapt o reluare, totală sau parţială, sau o 


13 Idem, pp. 36-37. 

interpretare a textului definitivat de Harlow şi colaboratorii sai cu ocazia studiului întreprins în 
perioada 1975-1976. 


1.5. Definiţii adoptate de asociaţiile profesionale 


O definiţie adoptată de o asociaţie profesională se află din start pe o poziţie privilegiată 
în raport cu o definiţie adoptată de un autor independent. În timp ce prima se bucură deja de 
acordul şi susținerea membrilor săi, a doua pleacă la drum numai cu prestigiul şi gradul de 
vizibilitate ale autorului, atuuri care nu întotdeauna sunt de ajuns pentru a atrage în jurul său 
suficienţi susținători. 

În această secţiune vor fi prezentate definițiile relaţiilor publice adoptate de trei asociaţii 
profesionale de prestigiu. Aceste definiţii au meritul de a fi produsul unei munci de echipă şi de a 
fi adoptate în urma votului majoritar al membrilor organizaţiei. Prin urmare, ele pot fi considerate 


repere pentru ariile geografice în care activează asociaţiile profesionale respective. 


A. International Public Relations Association 

În 1978, la Ciudad de Mexico, sub auspiciile International Public Relations Association", 
a avut loc prima reuniune a asociaţiilor profesioniştilor în relaţii publice — The First World 
Assembly of Public Relations Associations. Cu acest prilej, specialişti din întreaga lume, reuniți 
sub aceeaşi cupolă, au discutat problema definirii domeniului pe care îl practică. Dezbaterile au 
fost extrem de intense şi au avut ca bază de plecare în special articolul lui Rex F. Harlow 
publicat în 1976, „Building a Public Relations Definition”. Deşi exista un consens general privind 
valoarea muncii lui Harlow, în cadrul conferinţei s-au ridicat destul de multe voci împotriva uneia 
dintre ideile de bază ale acestei definiţii, respectiv aceea potrivit căreia relaţiile publice reprezintă 
o funcţie distinctă a managementului. Argumentele au fost diferite, de la cele de ordin raţional, 
care au susţinut că relaţiile publice trebuie să ajute managementul în atingerea obiectivelor 
organizaţiei, şi nu să se substituie, chiar şi parțial, acestuia, la cele ironice, care au considerat că 
textul lui Harlow a fost unul deliberat exagerat, scopul fiind acela de a-i pozitiona cât mai bine pe 
oamenii de relaţii publice în interiorul unei organizaţii (Jefkins, 1992; Jefkins, 2000). În final, 
reuniunea de la Ciudad de Mexico a adoptat propria definiţie, cunoscută şi sub numele de The 
Statement of Mexico, definiţie care exclude ideea participării directe a relaţiilor publice la 
conducerea organizaţiei, fiind astfel una dintre puţinele definiţii din ultimii ani care nu includ 
cuvântul „management” (Gordon, 1997). În schimb, această definiţie, ca şi textul lui Harlow, 
pune accentul pe organizație şi pe public ca beneficiari ai procesului relaţiilor publice. Definiţia 


are următorul conţinut: 


14 International Public Relations Association (IPRA) este rezultatul cooperării dintre practicieni de marcă din Anglia, 
Olanda, Franţa, Norvegia şi Statele Unite ale Americii, cooperare care a început în 1950 şi care a fost oficializată în 1955 
prin fondarea acestei asociaţii profesionale. Astăzi, IPRA reuneşte 1.000 de membri din 96, iar serviciile sale (publicaţii, 
bază de date, discuţii online, seminarii etc.) sunt folosite de aproximativ 10.000 de specialişti din întreaga lume 


(www. ipra.org). 

Practica relatiilor publice este arta si stiinta sociala a analizarii unor tendinte, a anticiparii 
consecintelor, a consilierii liderilor organizatiei si a implementarii programelor de actiune 


planificate care vor servi atât interesele organizaţiei, cât şi acelea ale publicului.'° 


Practica avea însă să infirme punctul de vedere exprimat la Ciudad de Mexico. Analiza 
în teren a modului în care sunt practicate relaţiile publice a demonstrat schimbări majore. 
Organizațiile, în special corporatiile, şi-au asumat filosofia relaţiilor publice de deschidere si 
comunicare bidirectionala, acest mod de acţiune fiind văzut de multi manageri ca o formă de a 
adăuga valoare companiei/institutiei pe care o conduc. Uneori aceasta plusvaloare se poate 
traduce în bani, alteori în prestigiu, în alte cazuri, în acceptarea politicilor promovate de 
organizaţie sau, pur şi simplu, în toate acestea la un loc. Analizele privind cele mai de succes 
organizaţii, fie ele companii, instituţii politice sau administrative, au relevat că acestea acordă o 
importanță foarte mare comunicării, lucru care, de cele mai multe ori, este oficializat prin 
alocarea unui buget distinct departamentului de specialitate şi prin includerea şefului acestui 
departament în consiliul de conducere al organizaţiei. De exemplu, în companiile mari, şeful 
departamentului de comunicare şi relaţii publice ocupă, de regulă, poziţia de vicepreşedinte, 
participând, astfel, activ la îndeplinirea uneia dintre funcţiile managementului, aceea de 
comunicare. 

Sub presiunea acestor evidențe, definiția adoptată la Ciudad de Mexico a fost modificată 
câţiva ani mai târziu. Într-un număr al revistei PR News, International Public Relations 
Association a publicat următorul text, pe care astăzi îl consideră ca fiind definiția oficială a 
relaţiilor publice: 


Relaţiile publice sunt funcţia managerială care evaluează atitudinea publicurilor, 
identifică politicile şi procedurile unui individ sau ale unei organizaţii faţă de interesul 
public, elaborează şi execută un program pentru a dobândi înţelegerea şi acceptarea 
publicului. '$ 


B. Institute of Public Relations 

În ultimul timp, există tot mai mulţi autori care, fără să contrazică punctele de vedere 
exprimate anterior, încearcă să reducă domeniul relaţiilor publice la un singur cuvânt-cheie. Este 
şi cazul Institute of Public Relations (IPR) din Anglia, care consideră că esenţa relaţiilor publice 


constă în reputaţie. 


Relaţiile publice înseamnă reputaţie, respectiv rezultatul a ceea ce facem, a ceea ce 
spunem şi a ceea ce spun alţii despre noi. Practica relaţiilor publice este-disciplina-care 


15 Gordon (1997), p. 59. 
'* Grunig şi Hunt (1984), p. 8. 

cauta sa obtina reputatie cu scopul de a castiga intelegere si sprijin si de a influenta 
opinia şi comportamentul publicului.'” 


Puncte de vedere similare întâlnim şi în cadrul Canadian Public Relations Society 
(CPRS). Potrivit acesteia, rolul relaţiilor publice este de a asigura managementul comunicării, al 
reputației şi al relaţiilor (Likely, 1994-1995). 

Totuşi, nu putem să nu observăm aici o uşoară detaşare a acestei ultime definiţii 
adoptate de IPR în raport cu textele prezentate anterior. În timp ce definițiile lui Edward L. 
Bernays, Rex F. Harlow şi The Statement of Mexico vorbesc despre echilibrul dintre organizaţie 
şi public, ceea ce, în conformitate cu teoria lui Grunig şi Hunt, corespunde unei comunicări 
bidirectionale şi simetrice, Institute of Public Relations vorbeşte despre o comunicare în care 
organizaţia doreşte să influențeze, în acest caz comunicarea fiind de asemenea bidirectionala, 


dar neechilibrată. Asupra acestui subiect voi reveni. 


C. Public Relations Society of America 

În noiembrie 1982, adunarea generală a Public Relations Society of America a adoptat o 
Declaraţie oficială care, ca şi în cazul studiului lui Rex F. Harlow, în detrimentul unei definiţii 
clasice, condensate în spaţiul oferit de câteva rânduri de text, încearcă să explice pe larg rolul 
pe care relaţiile publice îl joacă în societate, dar şi activităţile, rezultatele şi cunoştinţele 
necesare practicării relaţiilor publice (Cutlip et al., 2000; Wilcox et al., 1998). 


Relaţiile publice sprijină procesul decizional şi funcţionarea mult mai eficientă a 
societății noastre complexe si pluraliste, contribuind la înțelegerea reciprocă în rândul 
grupurilor şi instituţiilor. Relaţiile publice servesc la armonizarea politicilor din domeniul 
public cu cele din domeniul privat. 

Relaţiile publice sprijină o varietate largă de instituţii, precum cele din domeniul 
afacerilor şi comerţului, agenţii guvernamentale, asociaţii de voluntari, fundaţii, spitale, 
şcoli, colegii şi instituţii religioase. Pentru a-şi atinge obiectivele, aceste instituţii trebuie 
să-şi dezvolte un sistem eficient de relaţii cu numeroase şi diverse segmente de public 
(angajaţi, membri, clienţi, comunităţi locale, acţionari), cu alte instituţii şi cu societatea în 
ansamblu. 

Conducerile instituţiilor trebuie să înțeleagă atitudinile şi valorile segmentelor lor 
de public pentru a-şi atinge obiectivele instituţionale. Obiectivele, la rândul lor, sunt 
modelate de mediul extern. Practicianul PR acţionează în calitate de consilier al 
conducerii, dar şi ca mediator, sprijinind convertirea scopurilor private în politici şi acţiuni 
motivate, acceptate public. 


Ca funcţie a managementului, relaţiile publice circumscriu următoarele: 


17 Newsom et al. (2000), p. 2. 

1. Anticiparea, analizarea şi interpretarea opiniei publice, a atitudinilor şi 
elementelor care pot avea un impact, pozitiv sau negativ, asupra operaţiunilor şi 
planurilor organizaţiei. 

2. Consilierea conducerii, la toate nivelurile, cu privire la politica decizională, cursul 
evenimentelor şi comunicare, luând în considerare efectul lor public şi 
responsabilitatile sociale şi cetăţeneşti ale organizației. 

3. Cercetarea, coordonarea şi evaluarea continuă prin programe de acțiune si 
comunicare pentru a obţine informarea şi sprijinul publicului, elemente necesare 
atingerii cu succes a obiectivelor organizaţiei. Aceste programe pot include 
tehnici financiare şi de marketing, colectare de fonduri, relaţii guvernamentale, 
cu comunitatea şi/sau cu angajaţii, precum şi alte tipuri de programe. 

4. Planificarea şi implementarea eforturilor organizaționale de a influența sau 
modifica politicile publice. 

5. Stabilirea obiectivelor, planificarea, bugetarea, recrutarea şi formarea staff-ului, 
dezvoltarea unor spaţii de activitate — pe scurt, administrarea resurselor necesare 
realizării celor de mai sus. 

6. Printre cunostintele necesare în practica profesională a relaţiilor publice se 
numără: arta comunicării, psihologia, psihologia socială, sociologia, ştiinţele 
politice, economia, precum şi principiile managementului şi eticii. Cunoştinţe şi 
abilităţi tehnice specifice sunt necesare pentru: studiul opiniei publice, analiza 
problemelor legate de public, relaţiile cu presa, vânzarea prin poştă, reclamă, 
publicaţii, producții video, evenimente deosebite, discursuri şi prezentări. 

În sprijinul definirii şi implementării politicilor, practicianul în relaţii publice 
foloseşte o varietate de abilităţi de comunicare profesională şi are un rol integrator, atât 
în interiorul organizaţiei, cât şi între organizaţie şi mediul exterior. (Public Relations 


Society of America's “Official Statement of Public Relations”, November 6, 1982)'% 


1.6. Cele patru modele ale relațiilor publice 


În 1984, doi autori americani, James E. Grunig şi Todd Hunt, au constatat că între teoria 
şi practica relaţiilor publice există o diferenţă greu de tolerat. În timp ce definițiile relaţiilor publice 
din acea perioadă vorbeau despre comunicare bidirecțională şi echilibrată cu scopul de a atinge 
acea stare de echilibru între organizaţie şi publicurile sale, în practică tot mai multe organizaţii 
foloseau termenul „relaţii publice” pentru a eticheta acţiuni de comunicare care nu aveau nici o 
legătură cu echilibrul dintre sau interesul reciproc al părţilor implicate în proces. Acest 
comportament al vremii ar putea fi foarte bine reliefat de expresia, de acum celebră, a 
preşedintelui american Richard Nixon, care, atunci când a fost informat cu privire la declanşarea 
scandalului Watergate, a spus: „Let's PR it? (Gordon, 1997). 


18 Cutlip et al. (2000), p. 5. 

Acest decalaj, care, într-o anumită măsură, se mai menţine şi astăzi, are în principal 
două surse. Prima, deja menţionată în deschiderea acestui capitol, este graniţa firavă dintre 
diferitele componente ale comunicării. A doua o reprezintă înseşi definițiile, cei doi autori 
constatând că acestea nu răspund la întrebarea „Ce sunt relaţiile publice?”, ci încearcă să 
formuleze un răspuns pentru „Cum ar trebui să fie relaţiile publice?”. Pentru a depăşi acest 
impas, Grunig şi Hunt au reluat într-un fel traseul istoric parcurs de Rex F. Harlow cu ocazia 
studiului său asupra definiţiilor, numai că, spre deosebire de acesta, ei s-au uitat nu la modul în 
care relaţiile publice au fost prezentate în literatura de specialitate de-a lungul timpului, ci la 
modul în care acestea au fost practicate. De fapt, este vorba de preluarea unei idei mai vechi 
promovate de Eric F. Goldman, profesor de istorie la Princeton University şi autorul primei lucrări 
de istorie a relaţiilor publice, Two-way Street. The Emergence of the Public Relations Counsel 
(1948) — idee care a fost expusă mai pe larg de Edward L. Bernays în cartea sa publicată în 
1952, Public Relations. 

Astfel, Grunig şi Hunt au studiat exemplele de comunicare relevante din punctul de 
vedere al relaţiilor publice pe o perioadă de mai bine de o sută de ani, urmărind variația unor 
indicatori de tipul: fluxul comunicării, poziţia celor implicaţi în procesul de comunicare, calitatea 
informaţiei transmise, respectiv valoarea de adevăr a acesteia, scopul pe care organizaţia 
emitentă l-a urmărit prin transmiterea acestui mesaj etc. Utilizând această metodologie, autorii 
au identificat patru modele de relaţii publice, pe care, initial, le-au asociat anumitor perioade 
istorice. Ulterior au revenit, considerând că toate cele patru modele sunt încă practicate, în 
forme uneori atenuate, de organizaţiile care activează astăzi. În continuare, aceste modele vor fi 


detaliate. De asemenea, în TABELUL 1 sunt prezentate caracteristicile acestor modele. 


A. Modelul impresariat/publicitate (press-agentry/publicity model) 

Acest model este caracterizat de o comunicare unidirectionala, dinspre organizaţie către 
public, în care adevărul nu este calitatea esenţială a informaţiei transmise. Scopul comunicării 
este unul propagandistic, de promovare a credințelor organizaţiilor, iar strategiile de comunicare 
folosite nu se încadrează într-o matrice fundamentată teoretic. Modelul apare în a doua jumătate 
a secolului al XIX-lea, fiind specific acţiunilor de comunicare desfăşurate în perioada 1850-1899 
de P. T. Barnum, considerat, de altfel, promotor al modelului. Deşi se află de departe în opoziţie 
cu oricare dintre definițiile relaţiilor publice, Grunig şi Hunt apreciază că acest model este încă 


Receptor 
(Public) 


practicat de 15% dintre organizaţiile de astăzi. 


Emitator 
(Organizatie) 


Comunicare persuasiva, 
propagandistica 

FIGURA 1: Modelul impresariat/publicitate'? 


B. Modelul informării publice (public information model) 

Ideea centrală a acestui model, care a fost iniţiat la începutul secolului XX de Ivy Lee, 
este aceea de a transmite publicului cât mai multe informaţii despre organizație. Comunicarea 
rămâne unidirectionala (one-way communication), nefundamentata teoretic, dar utilizează 
informaţie reală şi cât se poate de completă. Observăm aici prima schimbare în filosofia relaţiilor 
publice: nu mai este vorba despre a câştiga publicul cu orice pret, chiar şi cu prețul minciunii, ci 
vorbim despre o politică de transparenţă, în care adevărul este elementul care leagă publicul de 
organizaţie. Deşi acest model a apărut şi s-a dezvoltat în primele două decenii ale secolului XX, 


se estimează că el este întâlnit şi astăzi în aproximativ 50% dintre organizații. 


Diseminarea informaţiilor, 


T adevărul important 
Emitator Receptor 


(Organizatie) (Public) 


FIGURA 2: Modelul informării publice” 


C. Modelul relaţiilor publice bidirectionale şi asimetrice 
(two-way asymmetric model) 

Acest model aduce a doua schimbare de conţinut a relaţiilor publice: se renunţă la 
sistemul comunicării unidirectionale, pentru a fi înlocuit cu un sistem bidirectional, în care feed- 
back-ul joacă un rol important în procesul de autoreglare. Pasul însă este incomplet. Prin 
înregistrarea feed-back-ului, organizaţia este interesată numai de acele elemente care pot ajuta 
emițătorul în atingerea obiectivelor sale. Prin urmare, cele două fluxuri nu sunt simetrice, 
organizaţia fiind cea care controlează comunicarea. Modelul, al cărui promotor este Edward L. 
Bernays, apare în anii '20 ai secolului trecut, perioadă în care, în disciplinele comunicării, se 
intensifică studiile asupra persuasiunii şi opiniei publice, respectiv începe să se conştientizeze 
importanţa feed-back-ului. Astăzi, 20% dintre organizaţii practică acest tip de relaţii publice. 


Persuadare ştiinţifică 


Emitator Receptor 
(Organizatie) (Public) 


Feed-back 


FIGURA 3: Modelul bidirectional şi asimetric”! 


19 Adaptat dupa Grunig şi Hunt (1984), pp. 21-43, Grunig et al. (2002), pp. 306-330, şi McQuail şi Windahl (2004), pp. 
154-156. 


2 Idem. 


18 


D. Modelul relaţiilor publice bidirectionale şi simetrice 
(two-way symmetric model) 

Acest model poate fi considerat ultima frontieră în evoluţia relaţiilor publice. Noutatea 
constă în faptul că feed-back-ul este nu numai un instrument prin care se studiază posibilitățile 
de a atinge obiectivele organizaţiei, ci şi o modalitate de a identifica acele nevoi ale publicului 
care pot fi acoperite prin politicile practicate de organizaţie. Interesul publicului contează în egală 
măsură pentru organizaţie ca şi propriul interes, iar relaţiile publice sunt performante numai dacă 
mediază între cele două interese, astfel încât ele să atingă punctul de echilibru. Comunicarea 
poate fi iniţiată de organizaţie sau public şi nu se mai poate vorbi de un control strict al uneia din 
parti, ceea ce justifică bidirectionalitatea şi simetria modelului. Între organizaţie şi public se 
stabileşte un parteneriat de lungă durată, în care fiecare îşi asumă anumite responsabilități. 
Autorii estimează că 15% dintre organizaţii, în special cele care constientizeaza funcţia socială 
pe care o au de îndeplinit, practică astăzi acest gen de relaţii publice. Modelul a fost iniţiat de 
Edward L. Bernays şi alti profesionişti ai relaţiilor publice care, în anii '60, au fost preocupaţi de 
redimensionarea domeniului prin aşezarea lui pe fundamente etice şi deontologice. 


Înţelegere reciprocă 
Interpret Interpret 
(Organizaţie) (Public) 


FIGURA 4: Modelul bidirectional şi simetric” 


Teoria celor patru modele ale relaţiilor publice a ajutat la identificarea tipurilor dominante 
de comunicare la care o organizaţie poate să facă apel în procesul de relationare cu publicurile 
sale. În acelaşi timp însă, ca orice teorie, ea a determinat o serie de comentarii legate de 
corectitudinea ipotezelor formulate. Într-o fază iniţială, criticile cele mai vehemente le-au primit 
modelele unu şi patru. O primă categorie de oponenți au considerat că readucerea în actualitate 
a modelului impresariat/publicitate, model asociat lui P. T. Barnum, nu face decât să întărescă şi 
mai mult percepțiile negative ale unora în raport cu domeniul relaţiilor publice şi să justifice 
atitudinile de tipul „Let's PR it”. De altfel, aceşti oponenți consideră că P. T. Barnum nu are ce 
căuta în manualele de istorie a relaţiilor publice, iar practica sa nu are nimic în comun cu 
domeniul. A doua categorie de oponenți se referă la caracterul ideal al modelului patru. Ei 
consideră ca un astfel de model nu există pentru simplul motiv că acțiunile unei organizaţii sunt 
justificate numai de interesul acesteia şi de nimic altceva. Dacă acest interes spune că 
organizaţia trebuie să asculte de glasul publicurilor, atunci organizația, probabil, va acţiona în 


acest sens. Dacă nu, atunci nu o va face. 


2 Idem. 


22 Idem. 

Cu siguranţă, practicile lui P. T. Barnum, asupra cărora vom reveni în capitolele 
următoare, nu mai au astăzi ce căuta în zona relaţiilor publice. El a adus minciuna la stadiul de 
artă şi a manipulat timp de aproape 60 de ani opinia publică americană pentru a asigura profitul 
firmei sale (Papinchak, 2005; Saxon, 1989). Totuşi, acest model de promovare, într-o formă mai 
atenuată, precum şi tehnicile pe care el le-a perfecționat sunt încă întâlnite în zona show 
business-ului, zonă în care Barnum a activat, sau în alte zone în care organizaţiile au ceva de 
promovat. De altfel, un studiu întreprins în prima parte a anilor '80 în zona Washington- 
Baltimore a scos la iveală faptul că un lant de magazine, o universitate şi o bancă locală 
practicau acest gen de relații publice (Grunig şi Hunt, 1984). 

Cât despre caracterul ideal al celui de-al patrulea model, studiile arată că totul se reduce 
la cultura organizaţională. Întotdeauna există o zonă win-win aflată undeva în spaţiul geometric 
cuprins între interesele celor implicaţi în procesul de comunicare. Tine de fiecare organizaţie în 
parte să dorească să găsească drumul către acest loc. Acelaşi studiu despre care vorbeam în 
paragraful anterior a scos la iveală faptul că acest model de relaţii publice există, el fiind 
practicat de o agenţie guvernamentală de cercetare, o reţea de şcoli, o centrală electrică locală 
şi un spital metropolitan. 


TABEL 1: Caracteristicile celor patru modele ale relaţiilor publice 


Modelul 
Caracteristici Impresariat/ Informarii Bidirectional Bidirectional 
Publicitate publice şi asimetric şi simetric 
Scopul Propaganda Diseminarea Persuadarea Înțelegerea 
comunicării informaţiilor ştiinţifică reciprocă 
Natura Adevărul Adevărul Efect dual Efect dual 
comunicării neimportant important neechilibrat echilibrat 


Modelul 
comunicării 


Cercetare 


Anul 
apariției 


Emitator—+Recepto 
r 


1850 


Emitator>Recept 
or 


Emiţător—Recepi 
or 
(Feed-back) 
Importantă, 
evaluarea 
atitudinilor 
1920 


Interpretalnterpr 
et 


Importantă, 
evaluarea 
înțelegerii 

1960 


Promotori 

ai modelului 
Domenii în 
care aceste 
modele se 
întâlnesc cu 
precădere 


Sursa: Grunig şi Hunt (1984), p. 22. 


P. T. Barnum 


Sport, 

promovare, 
publicitate 


Agentii 
guvernamentale, 
organizații 
nonprofit, 
business 


Edward L. 
Bernays 
Business, 
anumite tipuri de 
agenții 


Edward L. 
Bernays şi alţii 
Business, 
anumite tipuri de 
agenții 

1.7. Interactionismul simbolic — o definiţie alternativă 


În 1997, Joye C. Gordon se apleacă şi el asupra celui mai discutat şi disputat subiect din 
relaţiile publice: definirea domeniului. Deşi pleacă la drum  raportându-se la reperele clasice, 
respectiv conceptele normative dezvoltate în opt lucrări de referință”, marea majoritate a lor 
prezentate deja în acest capitol, în a doua parte a articolului său, apărut în Public Relations 
Review, Gordon inversează perspectiva de abordare, detaşându-se de reperele deja identificate 
pentru a ajunge la interpretări noi. După parcurgerea celor opt texte clasice, el observă că toate 
sunt conceptualizari delimitate de acelaşi spaţiu şi care nu conduc către un răspuns. Din 
perspectiva cercetătorului, aceasta înseamnă că spaţiul respectiv nu este suficient de generos şi 
de aceea el trebuie depăşit pentru a face loc unui nou orizont. Gordon consideră că teoria 
interactionismului simbolic, dezvoltată de Herbert Blumer şi care se bazează pe teoriile 
anterioare ale lui G. H. Mead, oferă terenul propice pentru o nouă paradigmă în relaţiile 
publice.” 

După parcurgerea celor opt texte de referință despre care am vorbit, Gordon desprinde 
cu uşurinţă termenii-cheie care descriu domeniul — management, organizaţie, public —, precum si 
raporturile de dependenţă dintre aceştia: (i) relaţiile publice ca parte a managementului sau nu, 
(ii) organizaţia în interacţiune echilibrată (simetrică) sau neechilibrata (asimetrică) cu publicurile. 
Fără a minimaliza efortul celor care au contribuit la dezvoltarea acestor concepte, Gordon 
consideră că ele pot fi cel puţin rediscutate, dacă nu chiar puse sub semnul întrebării. De 
asemenea, în opinia sa, aceste idei sunt puternic tributare viziunii marxiste, lucrurile fiind privite 
cu precădere pe verticală, respectiv în termeni de conducători (coaliția dominantă) şi conduşi, 
persuadatori şi persuadati etc. Acest tablou poate fi însă privit şi altfel, iar noul cadru este oferit 
de interactionismul simbolic al lui Herbert Blumer, care a fost preocupat de modalitatea 
construirii semnificatiilor cu ajutorul simbolurilor şi al dinamicii sociale, teorie pe care Blumer o 


prezintă în modul următor: 


Din această perspectivă, societatea noastră este văzută ca o comunitate de oameni a 
căror ocupaţie este viata. Viaţa înseamnă un proces, o activitate neîntreruptă, în care 
participanţii urmează diverse direcţii de acţiune din multitudinea de situaţii pe care le 
întâlnesc. Ei sunt prinşi într-un vast proces de interacţiune, în care trebuie să facă în aşa 
fel încât acţiunile lor să se potrivească unele cu altele. Acest proces constă în a le indica 
celorlalți ce se aşteaptă de la ei şi în a interpreta indicaţiile celorlalţi. Oamenii locuiesc 


* in dezvoltarea analizei sale, Joye C. Gordon face apel la următorii autori: Grunig şi Hunt (1984), Cutlip et al. (1994), 
Baskin et al. (1997), Crabe şi Vibbet (1986), Simon (1984), Wilcox et al. (1995), Seitel (1995), Newsom et al. (1996). 

** Teoria interactionismului simbolic în comunicare îşi are rădăcinile în Şcoala de la Chicago. În dezvoltarea ipotezei 
sale, Joye C. Gordon. foloseşte un articol al lui Herbert Blumer, „Symbolic Interaction”, publicat în 1979 în lucrarea 
coordonată de Richard W. Budd şi Brent D. Ruben, /nterdisciplinary Approaches to Human Communication, Rochelle 
Park, Hay-den (Gordon, 1997; Dobrescu şi Bârgăoanu, 2003). 

într-o lume a obiectelor şi pentru a se orienta si a acţiona se folosesc de semnificaţia 
acestor obiecte. Aceste obiecte, inclusiv indivizii, văzuţi ca obiecte, se formează, se 
dezvoltă, slăbesc se estompează sau sunt transformate de interacțiunea cu celelalte 
obiecte. Acest proces general trebuie, bineînţeles, văzut prin prisma caracterului 
diferențiat pe care îl posedă în mod inerent, în virtutea faptului că oamenii se adună în 
diverse grupuri, fac parte din diverse asociaţii, trăiesc în lumi diferite şi se conduc după 
semnificaţii diferite. Şi totuşi, fie că avem de-a face cu o familie, cu o gaşcă de băieţi, o 
corporație industrială sau un partid politic, trebuie să vedem activităţile colectivitatii 


formându-se printr-un proces de atribuire de semnificații şi interpretare.” 


În opinia lui Gordon, interactionismul simbolic oferă o bază excelentă pentru construirea 
unui nou concept de relaţii publice. De această dată, lucrurile sunt văzute într-o perspectivă 
sistemică, în care supraviețuirea unei organizaţii, privită ca parte a întregului, depinde de 
interferentele ei cu celelalte parti. Aceste părţi nu au forme predefinite şi nici stabile. „Ele sunt şi 
devin ceea ce oamenii le definesc să devină”. Prin urmare, funcţionarea şi soarta unei 
organizaţii „vor depinde de procesul de interpretare care se desfăşoară la nivelul diverşilor 
participanţi”. 

Plecând de la aceste idei, pe care Blumer le-a dezvoltat în urmă cu 20 de ani, Gordon 


avansează o nouă definiţie a domeniului: 
Relaţiile publice sunt participarea activă la construirea socială a semnificatiilor.”° 


Gordon afirma ca isi asuma inca de la inceput critica de a da o definitie comprehensiva, 
într-un fel exagerat de extinsă, şi care nu face distincţia dintre relaţiile publice şi alte forme de 
manifestare ale comunicării. Această abordare este însă intenţionată, furnizând suficient spaţiu 
de analiză şi multiple posibilităţi pentru a relua şi redefini toate presupunerile de până acum. De 
asemenea, el consideră că, în noua paradigmă, organizaţia nu mai trebuie să fie văzută ca un 
actor dominant capabil să creeze semnificaţiile pentru alţii, ci pur şi simplu doar ca unul dintre 
actorii implicaţi în proces. În această perspectivă, verticalitatea sau orizontalitatea relaţiilor dintre 
actorii implicaţi în proces îşi pierd din continut/semnificatie, fiecare actor fiind un participant la 
construcţia simbolică socială, influențând sau fiind influenţat, persuadând sau fiind persuadat. 
Până şi problemele etice se redefinesc. Persuasiunea, considerată de unii neetică în procesul 
de relaţii publice, este văzută ca un fenomen natural şi continuu de interacţiune socială atâta 
timp cât ea se produce la vedere şi ca urmare a unor dezbateri publice eficiente. În schimb, sunt 
considerate neetice piedicile în fata acestui curs firesc al ideilor şi al atribuirii de semnificații. 


* Blumer (1979), cit. in Gordon (1997), p. 63. 
°° Gordon (1997), p. 65. 
27 Idem. 


°8 Idem. 

Aşa cum a anticipat Gordon, teoria sa a fost criticată tocmai din cauza cadrului mult prea 
larg pe care îl utilizează pentru a circumscrie domeniul. În opinia lui Hutton (1999), problema 
acestei teorii nu este doar aceea că nu reuşeşte să diferentieze relaţiile publice de propaganda, 
publicitate, marketing, jurnalism sau arte vizuale. Cupola pe care o conturează Gordon este atât 
de largă, încât sub ea se pot aşeza foarte comod şi sociologia, psihologia, studiile culturale sau 
multe alte domenii, toate activând în spaţiul construirii sociale a semnificației. 

În general, o teorie sau un model pleacă la drum cu un anumit handicap. Ele reprezintă 
o simplificare a realităţii, o hartă, mai mult sau mai puţin detaliată, folosită pentru a ne orienta în 
spaţiul în care trăim. Pe de altă parte, însă, o teorie trebuie analizată nu numai prin prisma 
răspunsurilor pe care le oferă, dar şi din perspectiva întrebărilor pe care le ridică, iar aici, cred 
eu, demersul lui Gordon este meritoriu. Teoria sa, înainte de a da un răspuns, ridică o întrebare: 
„Este corectă harta pe care noi o folosim acum pentru a ne ghida în domeniul relaţiilor publice?”, 
iar preocupările de până atunci ale specialiştilor, am văzut mai sus, justifică această interogatie. 
Cu alte cuvinte, meritul teoriei lui Gordon este acela că ne ajută să ne desprindem de cărările 
bătătorite de până acum şi să plecăm în căutarea unora noi. După cum vom vedea în secţiunea 


următoare, acestea nu au întârziat să apară. 
1.8. Teoria adaptării/concilierii 


În acelaşi an, 1997, o echipă mixtă, formată din practicieni şi cercetători, a publicat în 
Journal of Public Relations Research un studiu care redeschide subiectul definirii relaţiilor 
publice. În acest articol, autorii, Amanda E. Cancel, Glen T. Cameron, Lynne M. Sallot şi Michael 
A. Mitrook, formulează câteva ipoteze de lucru pe care în acelaşi material le fundamentează 
teoretic, conducând la ceea ce ei au numit A Contingency Theory of Accommodation in Public 
Relations şi pe care am tradus-o prin teoria adaptării/concilierii în relaţiile publice. Doi ani mai 
târziu, într-un alt articol, autorii (Cancel et al., 1999) aduc în fata cititorilor şi rezultatele primelor 
testări pe teren a teoriei lor. 

Prima ipoteză care stă la baza teoriei adaptării/concilierii este următoarea: modul în care 
o organizaţie interacționează cu publicurile sale este diferit, putând apărea variaţii atât în raport 
cu acelaşi public, cât şi de la un public la altul. De asemenea, acest comportament este 
puternic dependent de (i) momentul la care are loc interacţiunea, (ii) problema aflată în discuţie 
şi (iii) mediul în care actorii (organizaţie, public etc.) activează. De exemplu, în fata publicului p7, 
la momentul t, şi în mediul m,, o organizaţie ar putea să adopte o strategie de comunicare 
bidirectionala şi simetrică, în timp ce la momentul tz şi în mediul mz, comunicarea organizației cu 
acelaşi public p; ar putea să fie una bidirectionala şi asimetrică. 

A doua ipoteză se raportează la modelele pe care le furnizează teoria lui Grunig şi Hunt. 
Autorii observă caracterul discret al acestei teorii, ceea ce, în opinia lor, conduce inevitabil la o 
„maltratare” a realităţii, fortand-o să se încadreze în cele patru tipare. Or realitatea nu este aşa. 
Gradul de diversificare al relaţiilor dintre organizaţii este atât de mare, încât tentativa lui Grunig 
şi Hunt de a încadra această realitate în limitele a patru modele eşuează. 

Plecând de la aceste două ipoteze, autorii oferă o noua perspectivă. Ei au identificat mai 
întâi formele extreme de manifestare ale relaţiilor publice, considerând, pe de o parte, pledoaria 
(advocacy) ca formă de comunicare 100% bidirectionala şi asimetrică şi, pe de altă parte, 
adaptarea/concilierea (accommodation) ca forma de comunicare 100% bidirectionala şi 
simetrică. Între aceste limite, relaţiile publice pot îmbrăca orice formă, fără să mai fie constrânse 
de modele predefinite. Totuşi, această formă este tributară unui set de factori interni şi externi 
care formează matricea comportamentului organizaţiei şi care vor determina aşezarea relaţiilor 
publice undeva între pledoarie şi adaptare/conciliere. Cu alte cuvinte, concentrându-se numai 
asupra formelor extreme ale relaţiilor publice şi ale elementelor care influențează fluctuațiile între 
aceste limite, autorii au înlocuit abordarea discretă a lui Grunig şi Hunt, care oferea numai patru 
tipuri de comportament, cu o abordare continuă, care oferă, cel puţin teoretic, o infinitate de 
moduri de acţiune. 

În FIGURA 5 sunt prezentate cele două forme extreme de manifestare ale relaţiilor 
publice, precum şi multitudinea de forme intermediare pe care relaţiile publice ale unei 
organizaţii le pot întruchipa. De asemenea, în paragrafele următoare voi insista asupra 
modelelor pledoarie (advocacy) şi adaptare/conciliere (accommodation), modele pe care autorii 
le consideră ideale (pure models), precum şi asupra variabilelor care determină matricea 


comportamentului de comunicare al unei organizații. 


100% þ=======-=----- =-=- ===- ===- 100% 


Pledoarie Adaptare/conciliere 


FIGURA 5: Teoria adaptării/concilierii ® 


Termenul advocacy vine de la advocate (avocat) şi activează în zona relaţiilor publice 
încă de la primele tentative de definire ale domeniului, specialistul în relaţii publice fiind 
considerat avocatul care pledează în tribunalul opiniei publice cauza unei organizaţii. Totuşi, 
Bernays (1923/2003) atrăgea atenţia asupra faptului că un profesionist în relaţii publice trebuie 
să pledeze în acelaşi timp pentru ambele parti, atât pentru organizaţia care l-a angajat, cat şi 
pentru publicurile acesteia. Practica însă nu confirmă întotdeauna acest punct de vedere, foarte 
multi dintre cei care activează în relaţiile publice adoptând poziţii clar unilaterale, pledând, deci, 
numai cauza organizaţiilor lor. Acest tip de comportament este considerat de Cancel et al. 
modelul pur de comunicare bidirectionala şi asimetrică, respectiv modelul pledoariei. 

De cealaltă parte avem modelul accommodation. În engleză acest termen poartă o 
multitudine de înţelesuri, iar polisemia sa, în loc să ne încurce — aşa ne-am fi aşteptat — ne ajută 
să înțelegem până la nivel de detaliu semnificaţia unui model de comunicare bazat pe acest 
concept. Dicţionarul englez-român, publicat în 1974 de Academia Română sub coordonarea 
profesorului Leon Levitchi, traduce cuvântul accommodation prin: adaptare, acomodare, 


potrivire, ajustare, confort, găzduire, împăcare, (re)conciliere, compromis, înțelegere, acord, 


*° Adaptat după Cancel et al. (1997), p. 37. 

credit, amabilitate etc. Este chiar mai mult decât avem nevoie pentru a ne detaşa de advocacy, a 
cărui semnificaţie este asociată în mod inevitabil cu unilateralitatea, şi nu cu echilibrul. Un model 
de relaţii publice bazat pe accommodation caută să ajungă la acel punct de echilibru în care 
interesele organizaţiei şi ale publicurilor sale sunt în mod egal reprezentate. Scopul relaţiilor 
publice de acest tip este să construiască încredere, baza indispensabilă pentru stabilirea unor 
relaţii reciproc avantajoase pe termen lung. 

De ce aceste modele pure sunt greu de găsit în realitate? Pentru că, aşa cum vom 
vedea în paragrafele următoare, pe de o parte, aceste modele sunt rezultatul unei configurații 
matriceale unice în care variabilele au valori maxim negative, respectiv maxim pozitive; pe de 
altă parte, aceste variabile nu sunt dependente numai de organizaţie, ci şi de o serie de alti 
factori externi. Aici revine în actualitate teoria interactionismului simbolic. În lumea reală au loc 
prea multe interferenţe pentru ca o singură organizaţie să poată pretinde că le controlează. În 
consecință, interpretarea şi acţiunea determinată de această interpretare sunt rezultatul 
influențelor exercitate de n participanţi la proces, iar acest n, într-o societate modernă tot mai 
globală, atinge valori exponentiale. Prin urmare, modelul pledoariei şi cel al adaptării/concilierii 
rămân doar repere care delimitează modalitățile de manifestare a relaţiilor publice. 

Aşezarea unei organizaţii pe una dintre poziţiile cuprinse între cele două modele pure 
depinde de o serie de factori interni şi externi. În primul lor articol, din 1997, autorii au întocmit o 
listă cu 86 de indicatori care ar putea să influențeze comportamentul de relații publice al unei 
organizaţii şi la care au ajuns (i) făcând apel la alte teorii (ca, de exemplu, teoria coorientarii, 
teoria jocurilor, teoria conflictului etc.), (ii) reluând literatura de specialitate din această noua 
perspectivă şi (iii) adăugând propriile lor observaţii sau considerații. În al doilea articol, publicat 
în 1999, autorii încearcă să verifice valabilitatea teoriei adaptării/concilierii, dar şi o ierarhizare a 
indicatorilor enuntati initial. În acest sens, au fost efectuate 18 interviuri cu specialişti în relaţii 
publice din diferite organizaţii din Statele Unite ale Americii. 

În continuare, reținem câteva dintre variabilele enunțate initial şi care au fost confirmate 
de studiul întreprins în 1999. 

Gradul de expunere al domeniului în care activează organizaţia este, se pare, unul 
dintre factorii extrem de importanţi care pot modela tipul de comportament în relaţiile publice. 
„Ce anume produce organizaţia?”, „Cine sunt clienţii săi?”, „Cât de largă este aria pe care 
activează organizatia?”, „Care sunt aşteptările publicului în raport cu organizaţia?”, „Cât de des 
domeniul ca atare este ţinta discuţiilor publice?” sunt doar câteva dintre întrebările la care 
trebuie să răspundem înainte de a încerca să identificăm modelul de comunicare adoptat de 
organizaţie. De exemplu, în cazul în care o organizaţie aciivează într-un domeniu care satisface 
nevoi curente ale unei arii extinse de publicuri, atunci este de aşteptat ca, pentru a avea succes, 
aceasta să adopte standarde înalte de responsabilitate socială. Dacă organizaţia activează într- 
un domeniu care are şi efecte secundare negative, este de aşteptat ca acest tip de activitate să 
fie foarte des tinta mass media, a opiniei publice sau a asociaţiilor nonguvernamentale militante. 

Gradul de includere a specialiştilor în relaţii publice în coaliția dominantă este al doilea 
factor citat de cei intervievaţi. Relaţiile publice eficiente implică o conduită de lucru cu totul nouă, 

un stil managerial deschis catre mediul in care organizatia activeaza. Acest stil poate fi asumat 
sau nu. Studiile arată însă că este mult mai probabil ca aceast model să funcţioneze într-o 
organizaţie în care relaţiile publice sunt privite ca o funcţie distinctă a managementului. 

Valorile pe care membrii coaliției dominante le împărtăşesc sunt un alt indicator de 
referință care poate afecta comportamentul organizational. Astfel, într-un studiu condus de 
James E. Grunig şi Larissa A. Grunig, studiu pe care Cancel et al. (1997) îl citează“, o coaliţie 
dominantă care are vederi liberale, orientată către exterior şi inovaţie, este de aşteptat să 
promoveze relaţii publice bidirectionale şi simetrice. De cealaltă parte, o viziune conservatoare 
va conduce, în general, către o comunicare bidirectionala asimetrică. 

Dintre celelalte variabile considerate a avea un impact ridicat asupra modelului de relaţii 
publice pe care o organizaţie îl promovează mai pot fi menţionate: (i) gradul de urgenţă al 
problemei pe care organizaţia o are de rezolvat, (ii) natura solicitărilor care vin din partea 
publicurilor, (iii) caracteristicile publicurilor externe, (iv) natura oportunităţilor sau a amenințărilor, 
(v) costurile corespunzătoare fiecărei politici propuse, (vi) gradul de influenţă (putere) pe care 
publicurile îl au asupra coaliţiei dominante, (vii) disponibilitatea resurselor etc. 

Dintre variabilele care nu au fost confirmate sau care pe parcursul studiului nu au 
dovedit un impact semnificativ asupra comportamentului organizational pot fi menţionate: (i) 
influenţele exercitate de mediul social şi politic, (ii) forma de proprietate asupra organizaţiei (de 
stat sau privată), (iii) omogenitatea sau eterogenitatea organizației, (iv) gradul de stratificare a 
personalului în interiorul organizaţiei, (v) gradul de pregătire al specialiştilor în relaţii publice 
în domeniul metodelor de cercetare. 

Teoria dezvoltată de Cancel et al. este într-un fel o confirmare a ipotezei lui Gordon. 
Spaţiul social global real este mult mai complex decât cel cu care s-a operat până în 1997. 
Probabil că din acest motiv definițiile relaţiilor publice adoptate până atunci nu au dat satisfacție. 
Gordon rupe tradiţia abordărilor clasice formuland o ipoteză nouă. El însă nu construieşte nimic 
care să-i confirme ipoteza. Acest demers a fost demarat de Cancel et al. şi, aşa cum vom vedea 
în subcapitolul următor, continuat de alţii. Cancel et al. ne conduc în spatele cortinei încercând 
să identifice piesele care formează ansamblul de factori care îşi pun amprenta asupra modului în 
care o organizaţie ar putea să participe la construirea semnificatiilor sociale. Totuşi, teoria 
adaptării/concilierii este încă la începutul procesului de testare, iar zonele lăsate descoperite, 
unele dintre ele recunoscute chiar de autori, sunt multe. Am reţinut trei dintre acestea. 

Primul neajuns ţine de tratarea independentă a celor 86 de indicatori, numai în raport cu 
posibila lor influenţă asupra actului de comunicare, deci pe o relaţie axială. Nu se discută însă 
măsura în care variabilele se influențează reciproc. Cu alte cuvinte, comportamentul unei 
organizaţii ar putea să fie determinat nu numai de valorile absolute înregistrate de indicatorii 
care formează planurile matriceale, dar şi de interacţiunile dintre aceste planuri, conducând la 
ceea ce am putea numi interplanuri, structuri care nu au o existenţă independentă, dar care pot 


induce efecte importante în organizaţie. 


°° Grunig, J. E. si Grunig, L. A (1992), pp. 285-326. 

Al doilea neajuns este legat de aria inca restransa de testare. Opiniile celor 18 
practicieni in domeniul relaţiilor publice în raport cu aceasta teorie pot fi considerate mai degrabă 
cazuri izolate decât un etalon. În plus, testarea trebuie să depăşească atât cadrul domeniului, 
prin intervievarea altor membri ai organizaţiei, nu doar a celor din departamentele de relaţii 
publice, cât şi cadrul organizaţiei, prin introducerea publicurilor acesteia în procesul de 
cercetare. 

A treia observaţie pleacă de la două dintre variabilele considerate cu un efect redus 
asupra comportamentului organizaţiei: forma de proprietate (stat vs. privat) şi contextul social- 
politic. Fără să deţin în acest moment argumente susţinute ştiinţific, dar bazându-mă pe date 
empirice acumulate în anii de practică în spaţiul relaţiilor publice, consider că parametrii 
menţionaţi mai sus ar putea să nu aibă relevanţă în referentialul american, înțelegând prin 
referential spaţiul geografic şi cultural, pe când în alte spaţii, ca de exemplu cel românesc, ar 
putea fi extrem de importanţi. Desigur, pentru a afla răspunsul la această problemă ar trebui ca 
teoria să fie testată şi în alte spaţii decât cel american. 


1.9. Teoria celor „3 |”: interes, iniţiativă, imagine 


În acelaşi an, 1999, şi chiar în acelaşi număr al revistei Public Relations Review în care 
Cancel et al. publicau rezultatele verificării în teren a teoriei lor, James G. Hutton face un pas 
mai departe în delimitarea cadrului teoretic şi practic al relaţiilor publice. Hutton îşi asumă atât 
ipoteza formelor continue de manifestare a relaţiilor publice, în detrimentul modelelor discrete, 
cât şi tablourile matriceale din spatele procesului de relaţii publice. Ceea ce pune în discuţie 
Hutton este dimensiunea încă lineară pe care fluctuează relaţiile publice. El consideră ca 
abordarea simetric vs. asimetric nu spune prea multe şi că această dimensiune unică ar trebui 
descompusă în mai multe parti componente care, împreună, ar putea descrie mai bine 
fenomenul comunicării organizaţiilor cu publicurile lor. 

După ce initial propune mai multe dimensiuni noi, din considerente de ordin practic, 
Hutton se opreşte la trei: interes, iniţiativă şi imagine. 

În cazul primei dimensiuni, interes, întrebarea dominantă este: „În ce măsură obiectivele 
relaţiilor publice sunt orientate spre interesul organizaţiei sau al publicurilor?”. La o extremă 
avem situaţia care este simptomatică pentru modelul impresariat/publicitate (press-agentry 
model) şi care este caracterizată de expresia The Public Be Damned, pe când la cealaltă 
extremă autorul consideră că este dominantă filosofia potrivit căreia interesele publicurilor 
trebuie să surclaseze interesele organizaţiei, fără a elimina însă ipoteza că organizaţia însăşi ar 
putea să beneficieze de pe urma publicurilor multumite că şi-au atins obiectivele. 

A doua dimensiune asupra căreia se opreşte Hutton este inițiativa. În acest caz, 
întrebarea care aliniază variabilele potenţiale între cele două extreme este următoarea: „În ce 
măsură organizaţia practică relaţii publice proactive sau reactive?”. Răspunsul deriva din analiza 
activităţilor organizaţiei şi a modului său de a aborda problemele. O atitudine proactivă este 
Í 


considerată aceea in care organizația încearcă să iasă în întâmpinarea oricărei situații 

problematice prin efectuarea cu regularitate a unor cercetări la nivelul publicurilor sale, prin 
auditarea comunicării, prin planificarea strategiilor de comunicare în situaţii de criză şi prin 
adoptarea unui management strategic al comunicării. 

A treia dimensiune, imaginea, răspunde la întrebarea: „Este organizația axată pe 
crearea unor percepții care să aibă corespondent în realitate (substanţă), sau nu (imagine)?”. 
Autorul ne oferă şi două posibile exemple care ar corespunde extremelor acestei scale. Primul 
ar putea fi o donaţie anonimă, în care realitatea este concretă, palpabilă, interesul organizaţiei 
fiind atingerea unui obiectiv, şi nu construirea unei imagini, in timp ce al doilea ar putea fi 
exprimat de atitudinea preşedintelui Nixon care, prin „Lets PR it?, denotă că era mai putin 
interesat de realitate, şi mai mult de modul în care aceasta putea fi cosmetizată. 

Acest model tridimensional trebuie văzut în cea mai dinamică formă a sa. Variabilele nu 
sunt fixe, ele baleând de la o extremă la alta în funcţie de jocul indicatorilor ce definesc matricele 
introduse de Cancel et al. Aceeaşi organizaţie poate fi proactivă cu o anumită categorie de 
public şi reactivă în raport cu alta, aşa cum poate fi axată pe substanţă sau imagine, interes sau 
responsabilitate publică. Nu există formule ideale, aşa cum nu există nici formule recomandate. 
Totuşi, din analiza acestui model tridimensional ar putea să fie desprinse şase orientări sau 
roluri situationale la care organizaţiile fac apel cu precădere. Acestea sunt: persuasiunea, 
pledoaria, informarea publica, susţinerea unei cauze (cause-related), managementul 
imaginii/reputatiei şi managementul relaţiilor. 

În opinia lui Hutton, persuasiunea presupune relaţii publice proactive orientate către 
influențarea audienței pentru a gândi şi acţiona în interesul organizaţiei. Promovarea, 
propaganda şi „ingineria consensului” pot fi folosite ca instrumente ale campaniei de relaţii 
publice orientate cu precădere spre imagine, şi mai putin pe substanţă. Pledoaria este similară 
modelului prezentat anterior, dar gradul de proactivitate este mai redus. Acest tip de relaţii 
publice apare de obicei în situaţii controversate sau când organizaţia se confruntă cu o opoziţie 
activă. Informarea publică este acel tip de relaţii publice axate numai pe informarea şi educarea 
publicului, pe baza unor informaţii reale şi neutre. Susținerea unei cauze este similară 
persuasiunii din punctul de vedere al tacticilor aplicate, dar elementul care o diferenţiază este 
înclinația către interesul general. De regulă, cauzele promovate sunt larg acceptate, deci nu 
întâlnesc o opoziţie considerabilă, acest gen de campanii de relaţii publice fiind practicat, în 
general, de organizaţiile non-profit. Managementul imaginii/reputatiei presupune o comunicare 
proactivă orientată spre consolidarea imaginii organizaţiei în beneficiul acesteia. Diferenţa dintre 
cei doi termeni, imagine şi reputație, este aceea că în cazul celui de-al doilea atitudinea 
organizaţiei este mult mai prudenta, fiind concentrată pe valori şi prestigiu, în timp ce în cazul 
primului este vorba despre o atitudine ceva mai superficială. În final, managementul relaţiilor 
este un concept utilizat pentru relaţiile publice proactive, orientate către satisfacerea în egală 
măsură a intereselor organizaţiei şi publicurilor, informaţia utilizată fiind ancorată mai mult în 
realitate decât în imagini. in FIGURA 6 sunt prezentate pozitionarile spatiale ale celor şase 


orientări descrise mai sus. 

Evident, şi această teorie are neajunsurile sale. De exemplu, pentru a face posibilă o 
reprezentare grafică inteligibilă, autorul renunță la câteva alte dimensiuni la fel de importante ca 
şi celelalte trei, ca de exemplu: (i) obiective pe termen scurt vs. obiective pe termen lung, (ii) 
orientare internă vs. orientare externă, (iii) gradul de interactivitate etc. Un alt neajuns este acela 
al nedelimitării relaţiilor publice de acele forme de comunicare care nu împărtăşesc spiritul 
deschis al domeniului. Deşi surprinde destul de bine practica de astăzi a relaţiilor publice, teoria 
nu ne oferă instrumentele necesare pentru a diferenţia relaţiile publice etice de alte forme de 
comunicare, ca de exemplu propaganda şi press-agentry. Prin modul în care introduce teoria, 
Hutton lasă impresia cititorului că şi abordările de tipul „Let's PR it? intră tot în categoria relaţiilor 
publice acceptate. Or, dacă facem o analiză a activităţilor din ultimii ani ale asociaţiilor 
profesionale, vom vedea că exact problemele de ordin etic fac obiectul preocupărilor lor majore. 

FIGURA 6: Cadrul tridimensional al analizei teoriei si practicii relatiilor publice“! 


31 Adaptat după Hutton (1999), p. 206. 

1.10. Concluzii 


Cât de departe suntem de o formulă de definire a relaţiilor publice care să fie 
acceptabilă şi care să se bucure de o cât mai largă susţinere? Dacă privim înapoi, suntem tentaţi 
să spunem că paşii parcurşi au fost imensi şi ne-au apropiat de momentul unui acord mai larg al 
profesioniştilor în domeniul relaţiilor publice. Dar, privind înainte, vom vedea că mai sunt multe 
lucruri de făcut, multe goluri de acoperit, puncte de vedere şi abordări diferite de mediat şi 
compatibilizat. 

În secţiunile anterioare am văzut cum relaţiile publice au suferit transformări dramatice 
pe parcursul ultimilor 150 de ani. Dacă în secolul al XIX-lea relaţiile publice erau asociate 
manipulării şi propagandei, la începutul secolului XX Ivy Lee asociază profesiei sale termenii 
„onestitate”, înțelegere” şi „compromis”, elemente absolut necesare în procesul de mediere între 
interesele organizaţiilor şi ale publicurilor (vezi FIGURA 7). După anii '20, Edward L. Bernays 
defineşte relaţiile publice ca fiind arta consensului, respectiv modalitatea prin care se obţine 
sprijin pentru o activitate, cauză, instituţie sau persoană. Contribuţia sa nu se opreşte însă aici. 
În cartea sa Cristalizarea opiniei publice, Bernays creionează atât domeniul relaţiilor publice, cât 
şi profesia de consilier în relaţii publice. Anii '30-'40 abundă în definiţii, iar termenii utilizaţi sunt: 
„a asigura consensul social şi politic”, „bună înţelegere”, „formarea opiniei publice”, „a motiva”, „a 
persuada”, „a clarifica” etc. Următoarele două decenii aduc şi ele termeni noi: „lubrifiant”, „pilot”, 
„catalizator”, „interpret” etc. La mijlocul anilor '70, Rex F. Harlow deschide calea unei noi 
abordări. Definiţia sa şi marea majoritate a definiţiilor care i-au urmat cuprind trinomul 
management, organizaţie, public asociat binomului comunicare, relații. Grunig şi Hunt nu se 
detaşează de această definiţie, dar încearcă să apropie abordările teoretice de cele practice prin 
identificarea tipurilor de relaţii publice practicate de organizaţii. Dimensiunea centrală urmărită 
de ei este bidirectionalitatea comunicării. În 1997, Gordon iese din paradigmele clasice, 
aventurându-se pe un teren multidimensional, acela al interactionismului simbolic. În acelaşi an, 
1997, Cancel şi echipa sa argumentează într-un fel ipoteza lui Gordon, considerând că procesul 
relaţiilor publice este nimic mai mult decât comportamentul de comunicare al unei organizații 
determinat de o multitudine de factori interni şi externi. În plus, relaţiile publice nu mai sunt 
discrete, ci continue, variind între două extreme, relaţiile publice de tip pledoarie şi relaţiile 
publice de tip adaptare/conciliere. În final, Hutton, acceptând teoriile lui Gordon şi Cancel et al., 
dezvoltă un model tridimensional în care relaţiile publice sunt văzute ca management strategic al 
relaţiilor unei organizații, management care poate fi definit de orice matrice în spaţiul 
tridimensional, descris de axele interes, iniţiativă, imagine. Hutton identifică în acelaşi timp şase 
roluri situationale: persuasiunea, pledoaria, informarea publica, susținerea unei cauze, 
managementul imaginii/reputatiei şi managementul relaţiilor, la care organizaţiile fac apel, cu 


precădere, în administrarea relaţiilor lor de comunicare cu diferitele categorii de public. 

FIGURA 7: Evoluţia semnificației termenului „relaţii publice“: 1850-1999 


Ce nu au reuşit, însă, să facă toate aceste definiţii, ipoteze, teorii şi 
practicienii/cercetătorii care le-au promovat? În paragrafele următoare voi insista asupra a patru 
elemente care vizează: (i) cercetarea, (ii) abordările comparative, (iii) problemele de ordin etic 
şi (iv) aria de acţiune a relaţiilor publice vs. contribuţia la îmbogățirea teoretică a domeniului. 

Relaţiile publice sunt parte componentă a comunicării. Cu toate acestea, relaţiile publice 
par să se fi dezvoltat relativ independent de frământările, preocupările, succesele şi insuccesele 
pe care le-au înregistrat specialiştii în cercetarea fundamentală a comunicării. În timp ce în 
ultimul secol au avut loc adevărate confruntări teoretice pe tărâmul comunicării, marcate de 
apariția unor şcoli distincte şi a unor direcţii de cercetare diferite — Şcoala de la Chicago, Şcoala 
de la Palo Alto, Şcoala de la Frankfurt etc. (Dobrescu şi Bârgăoanu, 2003) —, cercetarea în 
relaţiile publice nu a utilizat suficient toate aceste achiziţii pentru a lămuri propriile probleme. În 
1957, Rex F. Harlow a publicat o carte, Social Science in Public Relations: A Survey and an 
Analysis of Social Science Literature Bearing Upon the Practice of Public Relations, în care 
argumenta faptul că multe dintre nevoile şi problemele relaţiilor publice ar putea să-şi găsească 
răspunsul utilizând aparatul teoretic al ştiinţelor sociale. Or acest demers nu numai că nu a fost 
exploatat suficient, dar chiar a existat o tendinţă de delimitare de celelalte domenii, inclusiv de 
domeniul-mamă, studiul comunicării, pentru a construi un aparat conceptual propriu. Desigur, 
relațiile publice sunt o formă de manifestare distinctă a comunicării, dar neutilizarea achiziţiilor 
acestui câmp teoretic în consolidarea statutului celei dintâi nu face decât să lase relaţiile publice 
în aceeaşi ceață terminologică despre care am vorbit pe parcursul acestui capitol. 

Una dintre problemele cele mai mari ale relaţiilor publice este aceea a delimitării sale de 
alte câmpuri, ca de exemplu propaganda, marketingul, publicitatea etc. Cu toate acestea, nu 
există până în prezent un studiu de relief care să adopte o abordare comparativă a acestor 
domenii, să studieze zonele distincte ale fiecăruia şi zonele de interferență. Subiectul pare să fie 
evitat, deşi, în opinia mea, aceasta este una dintre căile pe care trebuie să păşim. Nu numai că 
am putea ajunge la o înţelegere mai bună a propriului domeniu, dar am putea chiar să 
imbogatim domeniul prin înțelegerea celorlalte (Williams, 2003). 

Nu în ultimul rând, un alt neajuns, care are implicaţii majore asupra modului în care sunt 
practicate şi percepute relaţiile publice, este acela legat de etica domeniului. Unele definiții nu 
amintesc de acest subiect, în timp ce altele, chiar dacă o fac, lasă termenul în afara unor 

coordonate clare. De altfel, in general, literatura de specialitate sufera la acest capitol, articolele 
sau cărţile care abordează subiectul eticii în relaţiile publice fiind semnificativ reduse ca număr, 
dar şi ca relief ştiinţific. Or, dacă vrem să aşezăm relaţiile publice pe o fundaţie etică, mai întâi 
trebuie să ne concentrăm asupra acelor elemente care ar putea intra în compoziţia acestei 
fundații. 

lată doar câteva dintre temele care frământă domeniul relaţiilor publice la început de 
mileniu. Probabil că viitorul va aduce răspunsuri, dar, pentru a face aceste răspunsuri posibile şi 
viabile, ar trebui să avem în vedere şi echilibrarea raporturilor dintre cei care practică relaţiile 
publice şi cei care participă la fundamentarea teoretică a domeniului. Astăzi, decalajul este 
îngrijorător de evident. În timp ce relaţiile publice, un fenomen născut pe tărâm american, au 
ajuns să fie practicate aproape peste tot în lume, contribuţia teoretică la soluţionarea 
problemelor domeniului rămâne de departe una predominant americană. Publicaţiile de 
specialitate, manualele sau cercetările cu relevanță sunt americane, or acest dezechilibru 
trebuie contrabalansat de eforturile practicienilor şi cercetătorilor din alte zone geografice. Pentru 
a folosi formula lui Gordon, numai prin participarea activă şi liberă a tuturor actorilor la 
conturarea semnificatiilor s-ar putea ajunge la formule recognoscibile şi acceptate. 

Capitolul 2: — Clarificari metodologice 


2.1. Intrebari preliminare 


Unde începe istoria relaţiilor publice? Începe o dată cu fondatorii, respectiv cei care au 
utilizat pentru prima dată titulatura de consilier în relaţii publice, sau trece dincolo de aceştia, 
mergând până la cei care, cu o minte inovatoare, au definit noi principii, metode şi tehnici de 
comunicare publică şi instituțională, instrumente care astăzi pot fi asimilate domeniului? Începe o 
dată cu utilizarea termenului „relaţii publice”, sau avem de-a face cu o evoluţie care a premers şi 
a urmat momentului în care a apărut termenul propriu-zis? Formarea unei noi discipline, în cazul 
nostru cea a relaţiilor publice, este un proces gradual şi complex, de sedimentare a conceptelor 
de bază şi conturare a obiectului de studiu, sau este un fenomen spontan, de cristalizare, 
declanşat la atingerea unui anumit prag de acumulări? Formarea unui nou domeniu de studiu 
este un proces controlat şi conştientizat de actorii săi principali, sau este unul aleator, care nu 
întotdeauna respectă o traiectorie liniară de evoluție? Un domeniu de activitate are o singură 
istorie, sau suportă travaliul mai multor interpretări? 

Desigur, acestea sunt doar câteva dintre întrebările pe care ar trebui să le elucidăm 
înainte de a păşi pe traseul istoric al relaţiilor publice. Listei de mai sus, cu siguranţă, îi pot fi 
adăugate şi altele, ca de exemplu: (i) „La ce spaţiu geografic ne referim atunci când vorbim 
despre istoria unui domeniu?”, (ii) „Ce surse am utilizat în rearanjarea elementelor care compun 
mozaicul istoric al relaţiilor publice?”, (iii) „În reconstituirea traseului istoric al relaţiilor publice am 
utilizat metode mai vechi, sau avem o abordare nouă?”, „Dacă vorbim de o abordare nouă, care 
este aceasta?” etc. 

La întrebările de mai sus vom încerca să răspundem pe parcursul sectiunilor care 


urmează. 
2.2. În căutarea fondatorilor 
Dintr-o anumită perspectivă, respectiv aceea centrată pe fondatorii domeniului, relațiile 


publice pot fi considerate, fără nici un fel de îndoială, un fenomen al secolului XX. La începutul 
acelui secol, George V. S. Michaelis, Herbert Small şi Thomas O. Marvin au fondat la Boston 


prima agenţie de relaţii publice, Publicity Bureau”. Tot atunci, Ivy L. Lee a redactat primele 


32 Publicity Bureau a fost fondat în 1900 la Boston şi a funcționat până în 1912. Primul client al acestei agenții a fost 
Harvard University, ulterior Publicity Bureau prestând servicii şi pentru alte organizaţii de prestigiu, ca de exemplu 
Massachusetts Institute of Technology (MIT), American Telephone and Telegraph Corporation (AT&T), companii de 
transport feroviar etc. De-a lungul timpului, agenţia a deschis birouri în Boston, New York, Washington, Chicago, St. 
Louis, Topeka, Kansas şi Paris. De asemenea, a avut agenţi care au activat în South Dakota, California, precum şi în 
alte zone ale Statelor Unite ale Americii. Încă de la început, cei trei oameni de afaceri au făcut distincţia între tipul de 
activitate promovat de ei — publicity — şi ceea ce exista deja pe piața americană la acel moment — advertising şi press- 
agentry (Bernays, 1952; Cutlip, Center si Broom, 1993). 

principii, care stau si astazi la baza relatiilor publice, Theodore Newton Vail a enuntat una dintre 
primele definiţii ale relaţiilor publice iar Edward L. Bernays a scris prima carte de relaţii publice si 
a impus termenul, inca necunoscut la acel moment, printre cei care erau interesati de cinetica 
spatiului public/opiniei publice. 

Totuşi, dinamica fără precedent înregistrată după publicarea cărţii lui Bernays poate fi 
înțeleasă numai în raport cu anumite rădăcini istorice. Unii autori caută aceste rădăcini în 
timpurile cele mai îndepărtate, considerând că tehnica utilizării informaţiei cu scopul de a face 
mai lesne înțelese anumite intenţii, acţiuni etc. este mai veche decât națiunea însăşi (Nolte, 
1979; Cutlip, 1995). În opinia celor care susţin această ipoteză, fenomenul relaţiilor publice, 
necunoscut initial sub acest nume, dar identificat în istorie sub forma oricărui efort susținut prin 
care se încerca obţinerea acordului public pentru anumite idei, fapte sau oameni (Newsom et al., 
2000), a însoţit evoluţia oricărei societăţi, plecând de la formele de organizare primare din 
timpurile antice şi până la formele complexe de organizare a societăţilor moderne. Arheologii, 
istoricii şi cercetătorii din alte domenii vin să susţină acest punct de vedere. De exemplu, un 
înscris descoperit in Irak, datând din 1800 î.e.n., prin care li se spunea agricultorilor cum să-şi 
cultive pământul, cum să-l irige, cum să combată şoarecii de câmp şi cum să recolteze, este 
considerat un document nu cu mult diferit de Buletinul Fermierilor editat astăzi de Departamentul 
de Stat pentru Agricultură al Statelor Unite ale Americii (Cutlip et a/., 2000). Exemplele pot 
continua, trecând prin întrega istorie a omenirii, de la vechea Indie, unde spionii regali aveau şi 
responsabilitatea medierii relaţiei regelui cu opinia publică, până la Congregatio de Propaganda 
Fide, structură înființată de Papa Grigore XV (1621-1623) cu rolul de a promova interesele 
Bisericii Catolice sau până la The Boston Tea Party, acţiune înscenată de oamenii lui Samuel 
Adams pentru a declanşa războiul de independenţă împotriva Imperiului Britanic. 

O abordare distinctă este aceea care caută fondatorii domeniului nu neapărat printre 
practicienii comunicării publice, ci printre teoreticienii raporturilor dintre actorii spaţiului public. 
Ocupându-se de condiţiile ascensiunii la putere şi ale păstrării ei, diferiţi gânditori au tratat, de-a 
lungul timpului, şi problemele legate de informarea cetăţenilor sau de modul în care conducătorii 
pot deveni credibili în spaţiul public. Din această perspectivă, un loc aparte îl ocupă Niccolò 
Machiavelli, considerat de multi cercetători drept unul dintre primii autori ai unui tratat de relaţii 
publice. Lucrarea Principele este văzută ca un îndrumar al celor care doresc să cunoască 
regulile influentarii sociale. De altfel, doctrina sa privind versatilitatea morală şi viclenia, din care 
au derivat adjectivul machiavelic şi verbul a machiaveliza (Miller, 2000), stă la baza primului 
model de relații publice“ identificat de Grunig şi Hunt. Perioadei istorice pe care modelul 
impresariat/publicitate o acoperă îi sunt asociate expresiile „The Public Be Fooled’ şi „The Public 
Be Damned’, care îşi au rădăcinile în filosofia scriitorului florentin. 

Autorul american Bill Mallinson (1996) consideră că, într-adevăr, rădăcinile istorice ale 
domeniului trec dincolo de începuturile secolului XX, iar atenţia noastră trebuie îndreptată nu 


% Aşa cum am mai spus, o bună parte a cercetătorilor şi practicienilor nu recunosc acest model ca fiind unul de relaţii 
publice. Ei consideră că o comunicare publică bazată pe neadevăr şi lipsă de respect față de publicuri nu poate fi inclusă 
în sfera relaţiilor publice. 


numai asupra fondatorilor, dar şi asupra precursorilor domeniului. Totuşi, această abordare ar 
trebui să rămână echilibrată, deoarece, în caz contrar, putem ajunge la situaţii în care Biblia să 
fie considerată primul manual de relaţii publice, iar Sfinţii Petru şi Pavel printre practicienii de 
marcă de la începuturile domeniului (Brown, 2003). În plus, Mallinson consideră că utilizarea 
termenului „relaţii publice” pentru aceste perioade istorice nu este justificată, termenul ca atare 
fiind strict asociat unor fenomene specifice secolului XX: campanii ample de comunicare publică 
mediată (adică bazate pe principii etice). 

Scott M. Cutlip (1994) şi Ron Smith (2004) încearcă să echilibreze aceste puncte de 
vedere. Astfel, în opinia lui Cutlip, „comunicarea persuasivă este la fel de veche ca şi Republica 
lui Platon, dar ceea ce a început la Boston la mijlocul anului 1900 ca o nouă, greşit definită 
vocaţie [...] a atins dimensiunile, scopul şi puterea unei industrii”? pe parcursul secolului XX. În 
acelaşi ton, Smith consideră că relaţiile publice sunt, în acelaşi timp, antice şi moderne. Sunt 
antice deoarece, fără să fi fost cunoscute sub acest nume, pot fi identificate încă de la primele 
manifestări ale vechilor societăţi, relaţiile publice/comunicarea publică fiind, de fapt, un element 
natural al interacțiunilor umane. Sunt noi deoarece piesele acestui puzzle, răspândite de-a 
lungul veacurilor, au fost puse laolaltă numai în secolul al XX-lea, conturându-se astfel un 
domeniu de sine stătător. 


2.3. Rolul contextului în apariţia unei discipline 
Fondatorii au, categoric, un merit aparte în cristalizarea unui domeniu nou de activitate. 


Contextul, însă, în egală măsură, are rolul său. Este ceea ce încearcă să scoată în evidenţă 


Constantin Lougovoy şi Denis Huisman, în deschiderea tratatului de relaţii publice apărut la 


Presses Universitaires de France în 1981. Ei trec dincolo de problematica fondatorilor pentru a 
studia cu atenţie contextul în care a apărut această disciplină. Cei doi autori consideră că, la 
cumpăna dintre secolele al XIX-lea şi al XX-lea, în Statele Unite ale Americii se reunesc pentru 
prima dată patru elemente care, împreună, asigură climatul favorabil apariției şi dezvoltării 
domeniului relaţiilor publice: (i) existenţa unei practici anterioare în domeniul comunicării publice, 
(ii) existenţa unei prese de mare tiraj, (iii) industrializarea, cu consecințele sale economice şi 
sociale, (iv) o tradiţie politică specifică. 

Lougovoy şi Huisman etichetează tradiţia în comunicarea publică de până la 1900 drept 
„protoistorie”. Ei cred că aici nu există diferente majore între spaţiul american si alte arii 
geografice, literatura de specialitate oferind suficiente exemple în acest sens. Cei doi autori 
consideră că, până în secolul al XIX-lea, într-o anumită măsură, se poate vorbi de o moştenire 
comună în domeniul comunicării publice, atât pentru spaţiul american, cât şi pentru alte arii 
geografice. În Statele Unite ale Americii, însă, spre deosebire de alte zone, această protoistorie 
a asigurat patul germinativ care a permis celorlalte trei elemente menţionate mai sus să se 


combine într-o formulă care a dus la dezvoltarea unei noi discipline, aceea a relaţiilor publice. 


3% Cutlip (1994), p. XI. 

În ceea ce priveşte sistemul mass media din secolul al XIX-lea, există unele diferente 
care detaşează spaţiul american de alte spaţii culturale. Deşi presa, în forma sa primară, este o 
achiziţie a culturii europene, acest instrument al comunicării publice este utilizat şi dezvoltat într- 
o manieră aparte în Statele Unite ale Americii: total în afara controlului guvernamental şi 
protejată de Constituţie. În acelaşi timp, presa americană cunoaşte o dezvoltare fără precedent 
în primele decenii ale secolului al XIX-lea. Pe de o parte, descoperirea unor noi metode de 
prelucrare a hârtiei şi de tipărire duce la scăderi semnificative ale costurilor de producţie ale 
ziarelor. Pe de altă parte, introducerea învățământului obligatoriu încă din primele decenii ale 
secolului (Glenn, 1988; Green, 1990), explozia demografică şi inaugurarea unor noi linii de 
comunicaţii (de regulă, feroviare) conduc la o creştere a cererii de informaţie. Ca urmare a 
acestor evoluţii, în jurul anului 1830, ziarele ajung la costuri de 1-2 cenți şi tiraje de zeci de mii 
de exemplare“, devenind un produs adresat nu numai elitelor, ci mai ales locuitorilor obişnuiţi ai 
oraşelor. Creşterea gradului de audienţă a mass media a condus inevitabil la o creştere a 
sensibilităţii fata de problemele de interes public. Opinia publică a devenit un subiect din ce în ce 
mai sensibil, iar mass media, un instrument de influențare a acesteia. 

Spre sfârşitul secolului, presa americană traversează două alte cicluri de transformare. 
În această perioadă apar rețelele de cotidiane cu tiraje mici, dar particularizate pentru fiecare 
regiune. Acest lucru duce la o acoperire aproape integrală a teritoriului american cu informaţia 
difuzată prin mass media. De asemenea, încep să se contureze ziarele specializate, care 
urmează logica segmentării pieţei. Astfel, apare ceea ce este cunoscut în epocă drept yellow 
press”, ziare care puteau fi parcurse cu uşurinţă, datorită titlurilor largi, incitante, şi ilustraţiilor 
abundente; ele se adresau unei populaţii cu o cultură primară şi o mentalitate frustrată, profil 
cultural întâlnit mai ales la nivelul grupurilor de emigranţi, din ce în ce mai numeroase (Albert, 
2002). De asemenea, ca reacţie la acest nou sistem de informare publică, superficial şi 
îndoielnic, apar ziarele serioase, cu informaţii verificate şi abordări echilibrate. Diversificările nu 
se opresc însă aici, începutul secolului XX consacrând jurnalele adresate femeilor”, sindicatelor, 
anumitor comunităţi religioase sau politice, jurnalele de sâmbătă etc. 

Industrializarea de la sfârşitul secolului al XIX-lea schimbă şi ea spectrul socio-economic 
american. Între 1875 şi 1900 populaţia Statelor Unite ale Americii se dublează, cu o concentrare 
urbană predominantă (Lougovoy şi Huisman, 1981), iar venitul pe cap de locuitor atinge un nivel 
record de 1.200 $. Cu toate acestea, marea majoritate a populaţiei trăia în condiţii de sărăcie 
extrem de dure şi fără speranța unui orizont mai relaxat. Explicaţia constă în concentrarea 
resurselor în mâinile unui grup restrâns de oameni de afaceri care controlau toate componentele 
de bază ale economiei nationale: 1% din populaţia Statelor Unite ale Americii deținea 54% din 
averea naţională, în timp ce 50% din populaţia ţării nu deţineau practic nici un fel de proprietăţi 


% În 1850, în Statele Unite ale Americii existau aproximativ 240 de cotidiene care, împreună, ajungeau la un tiraj de 
750.000 de exemplare (Albert, 2002). 

°° Termenul yellow press este utilizat pentru a desemna „presa uşoară” sau presa de scandal. 

S The Ladies Home Journal, lansat în ultimul deceniu al secolului al XIX-lea, ajunge în 1903 la un nivel de audienţă 


nemaiîntâlnit până atunci, respectiv la un tiraj de un milion de exemplare (Cutlip, 1994). 

(Regier, 1932). Acest clivaj economic nu putea să nu aibă repercusiuni asupra societății. 
Cercurile economice ajung să controleze în bună măsură atât sistemul politico-administrativ, cât 
şi sistemul juridic, iar tensiunile sociale ating cote alarmante. Abuzurile patronatelor asupra 
muncitorilor, datorate în special nepăsării fata de angajaţi şi preocupării pentru creşterea 
profitului, sunt din ce în ce mai frecvente, iar reacţia sistemului juridic sau guvernamental este de 
cele mai multe ori nulă. În aceste condiţii, muncitorii încep să se organizeze în sindicate, iar 
grevele, uneori violente, aşa cum s-a întâmplat, de exemplu, la minele de cărbuni din Colorado“? 
(Hallahan, 2002), devin forma curentă de apărare a drepturilor. 

Cultura politică americană specifică este al patrulea factor pe care Lougovoy şi Huisman 
îl consideră drept caracteristic contextului în care au apărut relaţiile publice. Spaţiul politic 
american este, prin esenţa sa, unul de gândire liberală, participativ şi proactiv, în care 
exprimarea nestingherită a ideilor şi cooptarea maselor pentru susţinerea unui ideal a constituit 
de cele mai multe ori motorul principal al reformelor politice. Istoria Americii abundă în exemple. 
Putem include aici (i) succesul Revoluţiei Americane, care, înainte de toate, a fost rodul 
comunicării şi participării masive a populaţiei la mişcările de eliberare, şi numai apoi cel al 
victoriilor repurtate pe câmpul de luptă, sau (ii) succesul transformărilor structurale care au 
însoţit mandatul prezidenţial al lui Andrew Jackson şi care sunt considerate rezultatul măiestriei 
acestuia şi a echipei sale de consilieri în a dinamiza şi echilibra raporturile publice ale timpului 
său. Evident, seria exemplelor poate continua. 

Tabloul societății americane de la sfârşitul secolului al XIX-lea avea să se modifice 
radical într-un interval de timp relativ scurt. Dorinţa de schimbare plutea în aer iar semnalul, se 
pare, a fost dat de noua clasă de intelectuali, în rândul căreia jurnaliştii au jucat un rol special. 
Dornici să restabilească echilibrul social, aceşti tineri declanşează un val de critici la adresa 
celor care controlau prezentul, folosind în acest sens toate canalele de comunicare de care 
dispuneau la acel moment: de la lucrările complexe — ca de exemplu romanul Looking Backward 
a lui Edward Bellamy, adresată unei audienţe rafinate, în care autorul foloseşte culori sumbre 
pentru a proiecta un viitor american ancorat în corupție şi promiscuitate, operă care, în anii care 
au urmat, a avut un profund impact asupra mediilor culturale americane“ (Ewen, 1996) — la 
revistele de scandal, care scoteau zilnic la lumina opiniei publice spuma murdară a unei societăți 
bolnave. Eforturile conjugate ale acestor jurnalişti au marcat zorii unei noi epoci în istoria 


Americii, epocă pe care unii au numit-o „progressive agitators’ era’ („era agitatorilor progresiști“), 


% Acest exemplu va fi dezvoltat în capitolul dedicat lui Ivy L. Lee. 

3 Un alt roman care a incitat publicul american la începutul secolului trecut a fost The Jungle, de Upton Sinclair, în care sunt 
descrise condiţiile improprii de prelucrare a cărnii într-una din fabricile din Chicago. Romanul a avut un impact extraordinar, 
fiind pentru mai bine de un an cea mai bine vândută carte din Statele Unite ale Americii, Anglia şi coloniile britanice. Sub 
presiunea valului de critici provocat de această carte, preşedintele Roosevelt a instituit o comisie care a investigat neregulile 
semnalate şi care a impus schimbarea legislaţiei cu privire la modul de prelucrare a produselor alimentare perisabile, 
determinând astfel creştere exigențelor sanitare (Regier, 1932). 

p40 În fata acestor atacuri, prima reacție a 


în timp ce alţii au etichetat-o drept „muckrakers era 
industriaşilor a fost aceea de înăbuşire a oponenților. Lanţul catalitic al dezvăluirilor cuprinsese 
însă toată tara, iar în fata acestei avalanşe unii au ales dialogul social. Acest dialog, ulterior, a 


fost numit de fondatori „relaţii publice”. 
2.4. Terminologie şi practică 


Istoricii nu au căzut încă de acord asupra momentului în care termenul „relaţii publice“ a 
fost folosit pentru prima dată. Totuşi, mai mulţi autori (Lougovoy şi Huisman, 1981; Newsom et 
al., 2000; Maisonneuve et al., 2000) îi atribuie celui de-al treilea preşedinte al Statelor Unite ale 


Americii această întâietate. Thomas Jefferson“, cu ocazia unui discurs susţinut în fata 


Congresului în 1807, a combinat pentru prima dată cuvintele relații şi public în sintagma „relaţii 
publice“, pentru a defini starea de spirit a cetăţenilor în interiorul unei comunităţi politice. Este 
greu însă de precizat din ce moment termenul în discuţie a început să se apropie de semnificația 
pe care o dăm astăzi acestei sintagme. Probabil că acest lucru s-a produs în 1882, cand 
regăsim termenul „relaţii publice“ la Yale Law School, unde avocatul Dorman Eaton a susținut în 
fața studenţilor conferința cu tema The public relations and the duties of legal profession 
(Relațiile publice şi datoria profesiei de jurist). La acel moment, Eaton acorda sintagmei „relaţii 


«a 

publice“ înțelesul de: „relaţii pentru binele genera!” („relations for the general good") (Goldman, 
1948). Cincisprezece ani mai târziu, în 1897, The Year Book of Railway Literature include în 
filele sale cuvintele „public relations” iar în 1908 Theodore Newton Vail, preşedintele al American 
Telephone and Telegraph Company (AT&T), cu ocazia prezentării raportului anual, a definit 
relaţiile publice ca fiind „modalitatea prin care se caută şi se obține binele publicului” („looking 
out for the welfare of the public“) (Grunig şi Hunt, 1984; Martin, 2005). În 1923, cartea lui Edward 
L. Bernays, Crystallizing Public Opinion, avea să statueze atât domeniul — „public relations” —, 
cât şi profesia — „public relations counser“?. În capitolul anterior am văzut cum, după anii 1920, 
acest termen a evoluat spre ceea ce numim astăzi relaţii publice. 

Deşi iniţial s-a considerat că practica relaţiilor publice a evoluat şi a luat-o înaintea 
clarificărilor terminologice, o evaluare atentă ar putea pune sub semnul întrebării o astfel de 
ipoteză. Pe de o parte, ne place să credem şi aducem argumente care să susţină ideea potrivit 
căreia domeniul relaţiilor publice nu este unul nou. Ne agatam de exemple care traversează 
istoria şi căutăm argumente ştiinţifice în literatura clasică. Totuşi, astăzi, cel puţin oficial, ne 
raportăm la relaţiile publice ca la un proces public de comunicare instituțională, bidirectionala şi 
simetrică şi, foarte important, care respectă reguli etice şi deontologice stricte. Or acest model, 


“9 Termenul ,muckraker’ a fost utilizat pentru prima dată in 1906 de preşedintele american Theodore Roosevelt pentru a- 
i desemna pe jurnaliştii care utilizau scandalurile publice promovate de revistele de mare tiraj pentru a demasca marea 
corupție, indiferența şi injustitia morală promovată de marii industriaşi. 

4 Thomas Jefferson (1743-1826) a fost al treilea preşedinte al Statelor Unite ale Americii, exercitând două mandate între 
1801 şi 1809. 

“ Edward L. Bernays a folosit pentru prima dată sintagma „public relations counsel în 1919. Termenul a început însă să 
se impună numai după publicarea cărţii Crystallizing public opinion, in 1923 (Grunig şi Hunt, 1984). 

singurul care ar justifica poziția distinctă a relaţiilor publice fata de alte zone ale comunicării 
publice (propagandă, manipulare, publicitate etc.) a fost definit numai la mijlocul anilor 1960, 
adică la 150 de ani de la utilizarea pentru prima dată a termenului „relaţii publice“ şi la 40 de ani 
de la publicarea cărții lui Edward L. Bernays. 


2.5. O istorie, sau mai multe istorii? 


Prima istorie a relaţiilor publice care a atins un anumit relief științific a fost scrisă în 1948 
de Eric Frederich Goldman, un renumit profesor de la Princeton University, fost editor al revistei 
Public Opinion Quarterly (Tye, 1998). În Two-Way Street. The Emergence of the Public 
Relations Counsel, autorul descrie trei stadii de dezvoltare ale domeniului care, împreună, 
străbat câteva secole. În opinia lui Goldman, primul stadiu, cu rădăcini care coboară până în 
Evul Mediu, este mai puţin conturat, fiind caracterizat, în principal, de o comunicare publică 
bazată pe „eludarea adevărului inoportun”. Al doilea stadiu, care coincide cu epoca lui Ivy Lee, 
este axat pe etalarea adevărului şi promovarea „afacerilor de bun simţ” ca sursă a obținerii 
acordului public. Debutul celui de al treilea stadiu este marcat de lansarea lui Bernays pe piața 
relaţiilor publice. În opinia autorului, acesta revoluţionează domeniul cu o serie de inovaţii care 
aduc cea mai importantă contribuţie în maturizarea relaţiilor publice. 

Fără nici un fel de îndoială, aceasta lucrare constituie un reper important în evoluţia 
relaţiilor publice. Dincolo de meritul pionieratului, cel mai important atribut al lucrării lui Goldman 
este, probabil, acela că, înainte de a prezenta un punct de vedere sau altul, a lansat semnalul că 
relaţiile publice, ca disciplină de studiu, au atins acel prag critic de dezvoltare în care putem să 
ne gândim la istoria domeniului. Privită însă dintr-o perspectivă critică, acestei lucrări îi pot fi 
aduse unele obiecţii. Mă voi opri acum asupra a două dintre ele. Prima se referă la existența 
unui anumit dezechilibru intern, iar a doua are în vedere gradul de obiectivitate al lucrării. 

Probabil că o muncă de pionierat ar trebui tratată cu mai puţină exigenta. Totuşi, 
parcurgând Two-Way Street. The Emergence of the Public Relations Counsel reiese foarte clar 
o disproportie internă care, în principal, are două surse. Prima sursă de dezechilibru este aceea 
a supraaccentuării rolului lui Bernays în progresul domeniului relaţiilor publice, aproximativ 25% 
din lucrare tratând acest subiect. A doua sursă de dezechilibru rezidă în abundența pasajelor 
descriptive în detrimentul celor analitice, explicative. Deşi etapizarea pe care Goldman o 
introduce în această lucrare va fi preluată în bună parte de alti autori ai secolului al XX-lea (de 
exemplu, Grunig şi Hunt), ea nu este suficient argumentată şi structurată. Într-o anumită măsură, 


acest tip de comportament ştiinţific poate fi justificat. De altfel, Paul Dobrescu şi Alina Bârgăoanu 


(2003), în „Prolegomene la o posibilă istorie a comunicării“, atrag atenţia asupra faptului că, de 
regulă, prima istorie a unui domeniu este una „eroică”, care-i îmbracă în culori vii pe „fondatori” 
şi care supradimensionează faptele şi/sau achiziţiile teoretice de până atunci. Cei doi autori 
consideră că „istoriile eroice” apar atunci când sunt scrise prea aproape de începuturi iar 
fondatorii fie trăiesc, fie sunt încă foarte prezenţi în memoria celor care se apleacă asupra 


evoluţiei domeniului. 

Al doilea neajuns al lucrării este cel legat de obiectivitatea demersului ştiinţific. Pentru 
mai bine de 50 de ani, această istorie a fost considerată una independentă, respectiv rezultatul 
unui demers ştiinţific neutru, un act firesc pentru un cercetător interesat să treacă dincolo de 
golurile care persistă în istoria oricărei discipline. În deschiderea lucrării sale, autorul declară că 
acesta a fost imboldul care l-a determinat să se dedice istoriei unui domeniu care a revoluţionat 
modalitatea prin care se ajunge la consens social. Timpul însă avea să infirme acest scenariu. În 
ultimul deceniu al secolului trecut au fost făcute publice documente care atestau că prima 
lucrare dedicată istoriei relaţiilor publice a fost, de fapt, rezultatul unei înțelegeri între Edward L. 
Bernays şi profesorul Eric Frederich Goldman (Tye, 1998). Dincolo de numeroasele interpretări 
ale acestui gest, se pare că principalul motiv care l-a determinat pe Bernays să încurajeze un 
autor de calibrul lui Goldman să scrie o istorie a fost acela de a mai face un pas în consolidarea 
domeniului. Potrivit lui Bernays, un domeniu care nu are o istorie nu există. Prin urmare, pentru 
a impune relaţiile publice ca un domeniu distinct de activitate era nevoie de o istorie. 

În anii care au urmat imediat după publicarea lucrării lui Goldman, tema evoluției 
relaţiilor publice nu a mai fost reluată într-un mod explicit şi comprehensiv. Totuşi, o serie de 
autori au abordat subiecte punctuale care, ulterior, au constituit materia primă necesară 
dezvoltării unor studii de anvergură. Astfel, tot mai multe lucrări scot la lumină din ce în ce mai 
detaliat activitatea lui Samuel Adams şi P. T. Barnum. În 1963, John W. Hill, fondator al 
companiei Hill & Knowlton, scrie cartea autobiografică The Making of a Public Relations Man iar 
doi ani mai târziu apare prima lucrare autobiografică semnată de cel pe care multi îl considera 
părintele relaţiilor publice: Biography of an Idea: Memoires of a Public Relations Counsel, 
Edward L. Bernays. În 1966, sub semnătura lui Ray Eldon Hiebert, apare primul studiu complet 


privind viata lui Ivy L. Lee. Toate aceste lucrări, la care putem adăuga lucrări mai vechi, ca de 
exemplu How We Advertised America, apărută în 1920 sub semnătura lui George Creel, cel 
care a condus Comitetul Informarii Publice, Words that Won the War, apărută în 1939, scrisă de 
James R. Mock si Cedric Larson la doi ani dupa ce documentele Comitetului Informării Publice 
au trecut în administrarea Arhivelor Nationale al Statelor Unite ale Americii, precum si alte zeci 
de rapoarte oficiale şi articole apărute în reviste de specialitate au constituit masa critică 
necesară relansării unor studii ample privind istoria relaţiilor publice. 

Semnalul reîntoarcerii la istorie a fost lansat de Rex F. Harlow o dată cu publicarea, în 
1976, a rezultatelor studiului său privind definiţia relaţiilor publice. Abordarea istorică a 
problematicii definirii domeniului îmbrăţişată de Harlow a încurajat tot mai multi cercetători să 
revină asupra acestui subiect. De altfel, în toamna lui 1978, Public Relations Review dedică un 
număr special rolului relaţiilor publice în istoria Americii. Ulterior, alti cercetători, ca de exemplu 
James E. Grunig şi Todd Hunt (1984), Marvin N. Olasky (1987), Scott M. Cutlip (1994, 1995), 
Stuart Ewen (1996) şi multi alții au abordat acest subiect din perspective diferite. De exemplu, 
Grunig şi Hunt au parcurs initial aceeaşi axă definitie—istorie descrisă de Harlow, schimbând 
însă unghiul de abordare şi căutând să identifice nu o definiţie, ci un model comportamental al 
relaţiilor publice pentru perioadele analizate. În lucrarea sa Corporate Public Relations. A New 
Historical Perspective, Olasky caută să identifice implicaţiile la nivelul societăţii americane 

determinate de asumarea de către marile corporaţii americane a filosofiei relațiilor publice. 
Cutlip, în două volume, prezintă cea mai completă istorie descriptivă a relaţiilor publice în 
spaţiul american; primul volum (1994) este dedicat secolului XX, în timp ce al doilea (1995) 
tratează perioada cuprinsă între 1620 şi 1900. Ewen, un tânăr profesor la Hunter College, City 
University of New York, inspirat de o vizită făcută lui Edward L. Bernays în 1990, scrie una dintre 
cele mai analitice istorii a relaţiilor publice, acoperind însă numai secolul XX. 

Decesul lui Edward L. Bernays, survenit în 1995, a deschis noi direcţii de cercetare. În 
casa sa din Boston, Bernays deţinea cea mai mare arhivă de relaţii publice — în bună parte, 
istorie trăită. După moartea sa, toate aceste documente au devenit publice, trecând în 
administrarea Bibliotecii Congresului Statelor Unite ale Americii. Primul care a parcurs într-un 
mod sistematic o parte dintre aceste documente a fost Larry Tye. Munca sa de documentare şi 
analiză, dublată de zeci de interviuri cu apropiaţi şi foşti colaboratori ai lui Edward L. Bernays, s- 
a concretizat într-un volumul apărut în 1998, The Father of Spin. Edward L. Bernays and the 
Birth of Public Relations, de altfel, primul volum biografic dedicat celui care, timp de aproape 80 


de ani, a impus în mare măsură direcţiile de dezvoltare ale relaţiilor publice. 
2.6. Semne de criză 


Istoria face parte dintre acele ştiinţe în cazul cărora ultimul capitol rămâne întotdeauna 
nescris, iar penultimul capitol face obiectul unor reevaluări periodice determinate, în principal, de 
(i) detaşarea în timp față de momentul analizat, (ii) apariţia unor informaţii suplimentare 
şi/sau (iii) evoluţii surprinzătoare care pun sub semnul întrebării teze/teorii acceptate initial. 
Afirmația anterioară este valabilă şi în cazul istoriei relaţiilor publice. Modul în care ultimele 
administrații prezidenţiale ale Statelor Unite au utilizat şi utilizează comunicarea publică drept 
instrument al guvernării îi determină pe cercetători să revină, din perspective noi, asupra unor 
subiecte clasice de relaţii publice. Mostenirea lui Ivy L. Lee, aceea a adevărului şi bunului simţ în 
comunicarea publică, este reevaluata în contextul ultimelor violențe comunicationale din spaţiul 
american şi international. Uneori se conturează impresia că în toţi aceşti ani nu s-a acumulat 
nimic, că relaţiile publice se află în aceeaşi stare confuză, nediferentiata, care caracterizează 


secolul al XIX-lea, iar comunicarea publică nu depăşeşte nivelul reprezentatiilor de circ ale lui P. 


“3 Scott M. Cutlip şi-a început activitatea didactică în 1946. Din 1955, a activat pe lângă Mass Communication History 
Center — Wisconsin, aducându-şi contribuţia în mod constant la recuperarea unor documente originale care au aparținut 
lui Ivy L. Lee, Edward L. Bernays, William H. Baldwin III, Harry A. Bruno, Pendleton Dudley, John W. Hill, Earl Newsom, 


Arthur W. Page şi alţii. De asemenea, de-a lungul carierei sale, a intervievat zeci de persoane care s-au aflat în 
apropierea personalităţilor menţionate anterior (rude, prieteni, angajaţi, parteneri de afaceri, clienţi etc.), cu scopul de a 
scoate la lumină informaţia necesară pentru reconstituirea traseului relaţiilor publice. Publicate în 1994 şi 1995, cele 
două istorii ale lui Cutlip sunt rodul unei munci de excepție desfăşurate pe parcursul a aproape 40 de ani. Cutlip şi-a 
încheiat activitatea la University of Georgia, ultima sa poziţie fiind aceea de dean emeritus la College of Journalism and 
Mass Communication. A murit în 2000, lăsând în urma sa generaţiile de studenţi pe care i-a instruit ani de-a rândul şi 
sute de materiale ştiinţifice (articole, studii, cercetări, cărţi etc.) care sunt utilizate astăzi în toate facultăţile de profil din 
Statele Unite ale Americii (peste 300) şi din lume (Cutlip, 1994; Caywood, 1997, Hallahan, 2005). 

T. Barnum. În Tirania comunicării, Ignacio Ramonet merge mai departe, spunând ca se poate 
vorbi despre o noua fază a comunicării publice în care, pentru atingerea consensului social, sunt 
promovate „noi opiumuri ale maselor”. Necontrolată, comunicarea publică, văzută cândva de 
multi ideologi ca sursă a eliberării spirituale a maselor, ar putea să exercite ea însăşi „o veritabilă 
tiranie” (Ramonet, 2000). 

Orice domeniu, probabil, traversează situaţii de criză, aşa cum orice domeniu are parte, 
uneori, de previziuni rasputiniene. Totuşi, semnalele de alarmă trase de Ramonet sunt 
confirmate şi de alti autori care, fără a dramatiza lucrurile, aduc în fata cititorilor elemente 
concrete. De fapt, din punctul de vedere al relaţiilor publice, esenţa crizei prefigurate nu constă 
în violența comunicării din ultimii ani, violenţă care caracterizează, cu intensitati diferite, fiecare 
epocă istorică, ci în faptul că o bună parte a acestei comunicări violente este aşezată sub 
eticheta relații publice. De aici decurg şi efectele adverse: 

(i) sistemul imunologic social a declanşat reacţia de apărare în fata utilizării comunicării 
violente, tot mai multe apelative cu o puternică conotaţie negativă fiind asociate relaţiilor 
publice. În limba engleză, sunt utilizaţi pentru a desemna profesia sau practicienii de 
relaţii publice termeni precum spin, spin doctor, huckster, parrot, professional liar: 

(ii) există o tendinţă vizibilă de a subordona sau de a atribui activitatea de relaţii publice 
unor departamente care au o titulatură mult mai vagă sau mult mai largă, ca de 
exemplu: marketing total, comunicare integrată, comunicare corporatistă, afaceri publice 
etc.; 

(iii) organizațiile care au nevoie de servicii de relaţii publice apelează tot mai des la agenţii 
de publicitate (advertising) în detrimentul agenţiilor de specialitate; 

(iv) bugetele alocate comunicării prin relaţii publice, în general destul de mici, sunt reduse 


semnificativ. 


Literatura recentă ne aduce mărturii ale comunicării violente, neetice şi aşezate sub 
semnul relaţiilor publice. Războiul din Irak de la începutul anilor '90 abundă in exemple: de la 
cenzurarea comunicării asigurată de departamentele de relaţii publice până la înscenarea 
publică care are în centrul atenţiei declaraţia unei tinere studente la medicină“, un „Boston Tea 


Party’ finanţat cu 10 milioane de dolari de un grup de oameni de afaceri kuweitieni şi orchestrat 


za 


“1 Spin — exprimarea unei idei într-o manieră isteata, care o face să pară mai bună decât este în realitate; „vrăjeală“. Spin 
doctor — persoană a cărei slujbă constă în a face ideile sau evenimentele să pară mai bune decât în realitate. Huckster — 
vânzător ambulant care utilizează tehnici extrem de agresive. Parrot papagal. Professional liar — mincinos profesionist. 
* În timpul Războiului din Golf (1991), mass media americane au fost intoxicate cu informaţii eronate. În topul 
reportajelor false, o poziţie aparte o ocupă acela în care o tânără infirmieră kuweitiană redă scene de groază petrecute 
într-un spital din Kuweit în timpul invaziei armatei irakiene. Conform mărturiei acesteia, soldaţii irakieni au distrus 
incubatoarele în care se aflau copiii nou-născuţi, lăsându-i pe aceştia să moară pe pardoseala încăperii respective. La 
câţiva ani de la incidentul relatat anterior, un jurnalist francez a investigat traseul acestui reportaj, descoperind cu 
stupoare că totul fusese fabricat în laboratoarele agenţiei de relaţii publice Hill & Knowlton, tânăra infirmieră fiind de fapt 
fiica ambasadorului Kuweitului la Washington, studentă în Statele Unite ale Americii (Stancu et al., 1995; Ramonet, 
2000). 

de una dintre cele mai mari agentii de relatii publice americane, Hill & Knowlton. Mergand mai 
departe în anii '90, scandalul Monica Lewinsky este un exemplu al modului în care oamenii de 
PR pot răsuci un adevăr inoportun. Evenimentele tragice de la 11 septembrie 2001 sunt, din 
păcate, un alt exemplu al lipsei de maturitate în abordarea frontală a adevărului. Incoerenta si 
stângăcia mesajelor oficiale gestionate de specialişti instruiți în cele mai bune şcoli de 
comunicare sunt doar câteva dintre elementele care fundamentează ideea de criză a relaţiilor 
publice de astăzi. 

Din perspectivă istorică, ne aflăm, probabil, prea aproape de aceste ultime evenimente 
pentru a le analiza. Totuşi, o reevaluare istorică a relaţiilor publice, care să ne arate nu numai 
progresele domeniului, ci şi părţile întunecate ale acestuia, ar putea să scoată la lumină fisurile 


în adâncul cărora s-au cuibărit rădăcinile crizei de astăzi. 
2.7. Precauţii în reconstituirea unui traseu istoric 


De regulă, în momentele de impas ale unei discipline, abordările retrospective ne ajută 
să rememorăm etapele importante în evoluția acesteia şi, eventual, să identificăm formele 
embrionare ale faliilor care brăzdează prezentul. Desigur, un astfel de demers ar putea fi expus 
mai multor pericole: (i) primul se referă la delimitarea imprecisă a spaţiului analizat, (ii) al doilea 
vizează riscul de a păşi pe cărări deja bătătorite, ceea ce ar putea conduce la inconsistenta 
informaţiilor noi care să delimiteze clar acest studiu de celelalte deja existente, (iii) iar ultimul se 
referă la nementionarea rationalitatii întregului proces de reevaluare istorică. Pentru a nu ne 
expune acestor riscuri, se impun câteva precizări, pe care le voi face în paragrafele următoare. 

În esenţa lor, relaţiile publice sunt un produs american, care, sub presiunea globalizării, 
manifestată tot mai puternic începând cu a doua jumătate a secolului XX, a fost importat masiv 
de către alte tari ale lumii. În general, un astfel de produs de import este supus unor modificări 
structurale determinate de forțele culturale ale spaţiului adoptiv, ceea ce, de multe ori, poate 
conduce la o atenuare a caracteristicilor primare ale produsului. În acest caz, însă, criza relaţiilor 
publice nu a apărut pe un teren de import, nefiind, astfel, rezultatul transformărilor de adopţie, ci 
a apărut chiar pe terenul-mamă, iar relaţiile publice au fost exportate de americani cu „defectele” 
lor cu tot. Prin urmare, pentru a studia anomalia unui fenomen, va trebui să ne îndreptăm cu 
prioritate atenţia asupra spaţiului unde această anomalie s-a manifestat prima dată şi numai 
după aceea, eventual, să ne extindem aria de cercetare. Din acest motiv, în lucrarea de fata 
sunt reevaluate, din perspectivă istorică, diferite momente care au marcat evoluţia relaţiilor 
publice în Statele Unite ale Americii. 

Literatura americană care tratează evoluţia relaţiilor publice este relativ abundentă. Mai 
sus am văzut câteva dintre lucrările de referinţă, la care, cu siguranţă, pot fi adăugate şi altele. 
Totuşi, aceste lucrări, ca de exemplu istoriile lui Cutlip sau Olasky, nu au beneficiat nici de 
documentele care au fost scoase la lumină în ultimii ani şi nici nu au surprins tendințele de 
alunecare a practicii relaţiilor publice către alte zone, mai puţin onorante. De asemenea, 


exemplele recente ne arată că între teorie şi practică apar rupturi care, uneori, sunt greu de 


explicat cu ajutorul acestor istorii şi care adesea conduc la stabilirea a două planuri de acțiune 
distincte. Prin urmare, în acest context, o reevaluare a traseului istoric al relaţiilor publice se 
impune, urmând ca de această dată să fie cântărite nu numai achiziţiile domeniului, ci şi 
evoluţiile incongruente, care permit malformatiile de manifestare înregistrate astăzi. 

Raţionalitatea acestui demers ştiinţific are un dublu fundament. Pe de o parte, lucrarea 
de fata urmăreşte să aducă argumente pentru un model de practică a relaţiilor publice care să 
reducă gradul de interpretare incongruentă a domeniului. Pe de altă parte, această lucrare îşi 
propune să atragă atenţia celor care activează în relaţiile publice din România asupra faptului că 
în acest domeniu se poate greşi foarte uşor, denaturând astfel sensul de bază al profesiei de 
relationist. Însă acest risc, înainte de a fi evitat, ar trebui constientizat. 

România post-decembristă este considerabil diferită de cea de acum câteva decenii, iar 
exemplele merg de la lucruri fundamentale, care vizează drepturile politice ale fiecărui cetățean 
în parte, la lucruri care justifică teoria mcdonaldizarii societăţii (Ritzer, 2003). O dată cu acest val 
de înnoiri, printre alte câteva zeci de domenii noi, şi-au făcut loc şi relaţiile publice, ele fiind 
văzute initial ca arta construirii imaginii, un subiect extrem de sensibil în spaţiul politic românesc, 
şi numai ulterior ca un domeniu de studiu distinct, cu o acoperire mult mai largă, având o utilitate 
socială precisă. Practica a devansat însă procesul de formare a profesioniştilor în domeniu, 
proces care, chiar prin arderea etapelor, a necesitat un deceniu sau chiar mai mult. Efectele 
acestei stări de fapt, care grevează prezentul comunicării publice, sunt foarte bine surprinse de 


Adela Rogojinaru în debutul lucrării sale Relaţiile publice. Fundamente interdisciplinare (2005): 
relaţiile publice de astăzi sunt mai degrabă un amestec hilar de funcţii şi practici instituționale 
decât un set de cunoştinţe şi deprinderi care acţionează într-un câmp teoretic şi practic 
institutionalizat. Confruntati cu un astfel de diagnostic, cei care activează în sfera relaţiilor 
publice ar trebui să fie preocupaţi de continuarea procesului de institutionalizare a domeniului, 
proces care, pe lângă un sistem de formare/educatie solid, implică şi profesionalizarea sa. 


2.8. Două puncte de vedere 


Un renumit autor american atrăgea atenţia că, deşi America a fost descoperită în secolul 
al XV-lea, popularea ei cu europeni s-a produs numai în secolul al XVII-lea, şi aceasta datorită 
campaniilor masive de promovare a „tărâmului fagaduintei”, campanii care au început încă din 
primii ani ai acelui secol. Din acel moment şi până la consolidarea primelor localităţi de pe 
coasta Pacificului, nenumărate discursuri, poveşti, poezii, articole de ziar, pliante, broşuri, cărți, 
evenimente etc. au purtat cu ele un singur mesaj: „spre Vest”. Aşa au apărut Statele Unite ale 
Americii. Aşa s-au vândut primele terenuri din interiorul continentului. Aşa s-au construit primele 
linii de cale ferată. Aşa s-a dezvoltat industria mass media şi cinematografică, mai târziu 
adevărate bombardiere de mesaje cu efecte — greu de evaluat la coordonate reale — atât asupra 
cetățenilor americani, cât şi asupra cetăţenilor altor state. 

Aruncând o privire asupra istoriei Statelor Unite ale Americii, se poate uşor trage 


concluzia că momentele semnificative ale acesteia au fost întotdeauna însoţite de campanii de 


comunicare de anvergura. Harvard University, cea mai veche si cea mai prestigioasa institutie 
de învățământ superior de pe continentul american, a supravieţuit şi şi-a câştigat prestigiul de 
care se bucură astăzi şi datorită comunicării. Declanşarea Revoluţiei Americane a fost o 
problemă de comunicare, aşa cum demonstrează Scott M. Cutlip în una din lucrările sale 
dedicate istoriei relaţiilor publice. De asemenea, formarea federaţiei americane prin adoptarea 
constituţiei acesteia a fost catalogată de multi autori drept „cea mai mare operă de relaţii publice 
din toate timpurile”. Exemplele nu se opresc aici. Începutul secolului XX a fost marcat de 
tensiunile sociale provocate de mareea industrializării declanşată în Anglia cu mult timp înainte. 
Acest val a adus cu el conflicte grave între patronate şi sindicate, soldate cu intervenţia armatei 
şi cu pierderi de vieţi omeneşti. Pe acest fundal, o minoritate formată, de regulă, din oameni 
tineri şi cu o capacitate de convingere ieşită din comun a reuşit să aducă în fata grupurilor 
decidente a treia cale: aceea a comunicării. Mai târziu, respectiv în timpul Primului Război 
Mondial, acest instrument este oficializat prin recunoaşterea de către preşedintele Woodrow 
Willson a importanţei comunicării publice în echilibrarea raporturilor militare şi politice pe scena 
internaţională. Perioada premergătoare celui de al Doilea Război Mondial aduce reversul 
medaliei. Ca orice instrument, comunicarea publică are şi o parte mai puţin nobilă, aceea a 
propagandei şi manipulării. Exemplul nazist dovedeşte cum acumulările de până atunci în 
domeniul comunicării au putut fi folosite pentru a induce în eroare milioane de oameni în scopuri 


care aşază fiinţa umană sub limitele minimei demnități. Această lecţie, primită destul de dur de 


4 Scott M. Cutlip, în al doilea volum al său dedicat istoriei relaţiilor publice, apreciază că Harvard University poate fi 
considerată una dintre primele instituţii care au utilizat comunicarea publică/relaţiile publice în susţinerea politicilor sale 
de dezvoltare. În acest sens, el aduce argumente care, într-o formă concisă, sunt reluate mai jos. 

Încercarea de a fonda o instituţie de învățământ superior în spaţiul american datează încă din 1621, când, în urma 
unei campanii de found raising, s-a constituit un fond de 270 de lire, care avea destinaţia ridicării unui lăcaş de educaţie 
în Virginia. Conflictele cu băștinașii, însă, care au atins punctul culminant în 1622, au fost principala sursă de deturnare a 
fondurilor de la destinaţia lor iniţială, banii pentru colegiu fiind utilizaţi pentru ridicarea fortificațiilor în vederea protejării 
noilor localităţi de atacurile indienilor. În final, în 1636, proiectul capătă contur, dar nu în Virginia, ci în Massachusetts 
Bay Colony, unde este fondată prima instituție de învățământ superior de pe noul continent. 

Problemele de ordin financiar au apărut, însă, încă din primii ani de funcţionare a colegiului, taxele de şcolarizare 
acoperind numai într-o foarte mică măsură costurile de funcţionare. Pe acest fundal, în 1638, John Harvard, un om de 
afaceri local, a făcut o donaţie extrem de importantă noii şcoli, ceea ce i-a permis acesteia supraviețuirea. În acelaşi an, 
1638, în semn de recunoştinţă fata de cel care a salvat instituția de învățământ superior de la faliment, colegiul şi-a 
schimbat denumirea în Harvard College. 

Deşi ajutorul venit din partea lui John Harvard a asigurat şcolii un orizont de funcţionare de câţiva ani, problemele de 
ordin financiar aveau nevoie de o abordare mult mai complexă, în condiţiile în care colonia însăşi traversa o perioadă 
destul de dificilă din punct de vedere economic. Cum numărul potenţialilor donatori locali era limitat, conducerea şcolii a 
decis să se adreseze Europei. Astfel, la 2 iulie 1641, trei interni ai Colegiului Harvard s-au îmbarcat pe una dintre 
corăbiile cu destinaţia Anglia. Unul dintre ei, predicatorul Hibbens, a reuşit să aducă după un an suma de 500 de lire. 
Ceilalţi doi, însă, într-o scrisoare adresată colegiului, solicitau realizarea în regim de urgenţă a unei broşuri în care să fie 
prezentată şcoala, precum şi cele mai importante aspecte din Massachusetts. Această publicaţie avea rolul de a facilita 
promovarea colegiului în fata publicurilor europene. Ca răspuns la cererea celor doi interni, a fost editat la Harvard şi 
apoi, în 1643, tipărit la Londra New Englana's First Fruits, un material de 26 de pagini care este considerat una dintre 
primele broşuri de prezentare pentru promovarea continentului american. Astăzi, acest tip de materiale însoțesc orice 


campanie de promovare, devenind un instrument larg utilizat de profesioniştii în relaţii publice. 

chiar fondatorii domeniului relaţiilor publice, contribuie la accelerarea procesului de cristalizare a 
profesiei. Din 1965, Edward L. Bernays, incontestabil cea mai marcantă figură a relaţiilor publice 
a secolului XX, declanşează o puternică campanie de relaţii publice pentru relaţiile publice. 
Obiectivul acestei campanii: profesionalizarea domeniului şi detaşarea clară a acestuia în raport 
cu orice componentă mai puţin nobilă a comunicării publice. Desigur, după 40 de ani de la 
debutul campaniei, nu ne rămâne decât să vedem în ce măsură demersul a fost încununat de 
succes. 

Din perspectiva istoriei relaţiilor publice, succesiunea evenimentelor este interpretată 
diferii de autori diferiţi. De altfel, în ultimii 20 de ani, se conturează tot mai clar două tendințe 
distincte. Prima, prezentată deja în capitolul anterior, este întruchipată de teoria lui James E. 
Grunig şi Todd Hunt (1984), care consideră că evoluţia relaţiilor publice din Statele Unite ale 
Americii poate fi încadrată în patru perioade bine determinate, fiecare dintre acestea fiind 
caracterizată de un anumit model de comunicare. Potrivit teoriei celor doi autori, relaţiile publice 
au început să se dezvolte la jumătatea secolului al XIX-lea sub forma unei comunicări 
unidirectionale, dirijată de un scop propagandistic şi care corespunde (i) modelului 
impresariat/publicitate. Pe parcursul secolul XX sunt identificate alte trei perioade, fiecăreia 
fiindu-i asociat un model de relaţii publice: (ii) modelul informării publice, (iii) modelul 
bidirecțional şi asimetric, respectiv (iv) modelul bidirecțional şi simetric (vezi Capitolul 1, TABEL 
1). 

O abordare diferită o au Doug Newsom, Judy VanSlyke Turk şi Dean Kruckeberg 


(2000), care considera ca dezvoltarea relatiilor publice pe continentul american a inceput mult 
mai devreme, respectiv o data cu procesul de formare a celor 13 colonii de pe coasta de est a 
Americii de Nord, colonii care aveau să conducă mai târziu la Statele Unite ale Americii de 
astăzi. Secolele al XVII-lea şi al XVIII-lea sunt considerate perioada de început, (i) preliminară, 
în care sunt dezvoltate canalele de comunicare şi se exersează primele tactici de relaţii publice. 
În a doua perioadă, secolul al XIX-lea, activităţile de comunicare publică se amplifică, îmbrăcând 
de cele mai multe ori forma impresariatului şi a propagandei. Aceste tehnici sunt integrate în 
acţiunile de promovare a unor idei, produse, oameni sau instituţii, comunicarea este (ii) inițiată şi 
aduce de cele mai multe ori aminte de incisivitatea lui Samuel Adams. Secolului XX îi corespund 
trei etape: (iii) reactie/raspuns, în care presiunile politice, sociale şi economice, la care se 
adaugă o presă mult mai reactivă, determină multe organizaţii să-şi intensifice şi amelioreze 
raporturile de comunicare cu publicul (apar în această perioadă primele birouri de publicitate 
independente, adevărate centre de consultanță în relaţii publice, dar şi departamente de relaţii 
publice distincte, integrate în structura organizaţiilor); (iv) planificare/prevenire, perioadă în care 
relaţiile publice capătă o noua dimensiune, devenind parte a funcţiei manageriale; (v) 
profesionalism, perioadă care aduce domeniul relaţiilor publice la standarde etice şi deontologice 
recunoscute la nivel internaţional (vezi TABELUL 2). 

Cele două abordări privesc evoluţia relaţiilor publice prin prisme diferite. Prima 
radiografiează practica relaţiilor publice de-a lungul istoriei pentru a o încadra în tipare. Sensul 


fluxurilor, conţinutul comunicării şi ancorarea ştiinţifică a tacticilor folosite conduc la cele patru 

modele. Contextul comunicarii este mai putin important, iar delimitarea in etape istorice este 
neriguroasă atâta timp cat astăzi putem regăsi în proporții diferite toate cele patru modele. A 
doua abordare este mult mai interesată de proces decât de model, acordând o atenţie deosebită 
contextului şi modului în care acesta influențează procesul. În plus, acest punct de vedere 
acordă o atenţie mai mare rădăcinilor istorice ale relaţiilor publice care trec dincolo de secolul al 
XIX-lea. O astfel de abordare este justificată de faptul că, din punctul de vedere al relaţiilor 
publice, secolul al XIX-lea nu aduce nou decât ziarul de masă (penny press), care permite 
creşterea audienței comunicatorului/ emitatorului public şi exersarea unor tehnici la o scală mai 
mare. Tehnicile ca atare, însă, în opinia autorilor, datează cel puţin de la Samuel Adams, ceea 
ce justifică investigarea unei perioade mai largi atunci când analizăm evoluţia istorică a relaţiilor 


publice în Statele Unite ale Americii. 

TABELUL 2: Evoluţia relaţiilor publice în viziunea lui Newsom, Turk şi Kruckeberg 


Etapa Perioada 


1600-1799 


Perioada preliminară 
= zona de dezvoltare a canalelor 
de comunicare şi de exersare a 
tacticilor de relaţii publice 


Comunicare/initiere 1800-1899 
= perioadă de început a 
publicisticii, impresariatului, 
promovarii si propagandei 
Reactie/raspuns 1900-1939 
= perioada in care tot mai multi 
jurnalişti sunt angajaţi în 
momente de tensiuni sociale, 
economice sau politice pentru a 
fi purtători de cuvânt ai 
organizaţiilor 


Exemple 


Colonizarea Americii 
Revoluţia Americană 


Războiul Civil 
Cucerirea Vestului 
Sălbatic 

Revoluţia indusirială 


Creşterea economică 

Primul Război Mondial 
Scandalurile anilor '20 
Criza economică 


Planificare/prevenire 1940-1979 
= maturizarea relaţiilor publice si 
încorporarea acestora în 


funcţia managerială 


Al Doilea Război Mondial 
Războiul Rece al anilor 
'50 

Dezvoltarea societăţii de 


consum 


Profesionalism 
= preluarea de către profesionişti 
a controlului dezvoltării şi 
practicii relaţiilor publice la nivel 
internațional 


1980-prezent Comunicarea globală 


Sursa: adaptat după Newsom et al. (2000) 
2.9. De la Samuel Adams la Edward L. Bernays 


Deşi complementare, cele două abordări prezentate mai sus nu reuşesc să contureze 
tot spectrul evolutiv al relaţiilor publice. În plus, cele două abordări ne propun nişte formule linear 
ideale, care nu lasă loc imperfectiunilor. Or evoluţia, în general, nu este nici pe departe un 
proces liniar progresiv şi nici un proces continuu (Cummings, 2003). Oricărei activități umane îi 
sunt asociate perioade de regres sau stagnare, momente de incertitidini şi reaşezări 
conceptuale, care pot alterna cu periode de acumulare şi fundamentare a activității respective. 
De aici rezultă că tabloului nostru îi lipseşte un plan, respectiv acel plan care introduce variabila 
factorului uman în explicarea evoluţiei relaţiilor publice. Desigur, o astfel de abordare ridică ea 
însăşi întrebări suplimentare. Asupra căror oameni ne vom opri şi de ce asupra lor şi nu a 
altora? 

Lucrarea de fata va analiza trei personalităţi, precursori şi fondatori, ale căror nume au o 


anumită rezonanţă în istoria domeniului relaţiilor publice. Selecţia lor este rezultatul unui proces 


complex de analiză in care am luat în calcul mai multe criterii. În primul rând, am avut în vedere 
ca pentru fiecare dintre perioadele semnificative de evoluţie a relaţiilor publice, perioade 
descrise anterior, să existe câte un reprezentant, astfel încât, în final, lucrarea să acopere o 
perioadă cât mai largă din istoria relaţiilor publice americane. Un al doilea element luat în calcul 
a fost, evident, acela al contribuţiei acestor oameni la dezvoltarea domeniului, fiind favorizate cu 
precădere acele personalităţi care au activat în spaţiul practic, şi mai puţin în cel teoretic, 
motivaţia fiind aceea că problemele de astăzi ale relaţiilor publice nu sunt de natura teoretică, 
existând un aparat ştiinţific relativ bine conturat şi acceptat la nivel mondial, ci de natură 
practică. Ne interesează cum au fost înţelese relaţiile publice de către cei care le-au practicat, 
sperând ca, dintr-o abordare comparativă, să reiasă sursele disfunctionalitatilor de astăzi. Nu în 
ultimul rând, în selecţia celor trei personalități am avut în vedere şi cantitatea de informaţie de 
care dispunem în acest moment pentru a putea argumenta suficient aportul fiecăruia la 
dezvoltarea relaţiilor publice. 

Urmărind acest raționament, am definit iniţial o listă cu cinci personalităţi, pe care o 
redau în TABELUL 3 şi care acoperă perioada cuprinsă între două revoluţii americane: de la 
Revoluţia de Independenţă, declanşată în 1775, la revoluţia informatică“ şi a informaţiei, 
născută tot în spaţiul american, spre sfârşitul secolului trecut şi oficializată, poate, o dată cu 
războiul din lrak din 1991, de altfel, primul război care a putut fi urmărit în direct de lumea 
întreagă, graţie evoluţiilor tehnologice şi sofisticatelor strategii de comunicare puse la punct de 
oamenii de PR ai guvernului american. Din această listă inițială am selectat, în final, următoarele 
nume: Samuel Adams, Ivy L. Lee şi Edward L. Bernays, considerând că aceştia sunt 
responsabili pentru promovarea unor noi metode de comunicare publică asimilabile relaţiilor 
publice. Nu i-am selectat pe Amos Kendall şi P. T. Barnum — deşi vizibili în spaţiul public 
american al epocii lor şi nominalizați de multe ori ca precursori ai domeniului — deoarece din 
datele pe care le avem reiese faptul că ei nu au ieşit în mod real din spaţiul conceptual definit de 
Adams pe parcursul secolului al XVIII-lea, după cum voi arăta mai jos. 

Cele trei personalităţi selectate vor fi prezentate fiecare în câte un capitol, punându-se 
un accent deosebit asupra omului, contextului politic, economic şi social în care au activat şi, 
evident, asupra faptelor relevante din perspectiva relaţiilor publice. Aceste date, asociate celor 
prezentate în Capitolul 1, ne vor ajuta să atingem acel prag critic de informaţii absolut necesare 


pentru o reevaluare teoretică a domeniului relaţiilor publice. 


* Prima rețea Internet a fost realizată în 1969, la iniţiativa Pentagonului. 


49 


TABEL 3: Cinci personalitati care au marcat evolutia relatiilor publice in spatiul american 


Personalitatea Repere importante 


Samuel Adams Membru al Parlamentului din Massachusetts. 
Reprezentant de marca al Revolutiei Americane. 
(1722-1802) Initiaza o serie de acţiuni care au înclinat balanţa opiniei 
publice în favoarea declanşării Războiului de 
Independenţă: The Boston Tea Party, The Boston 
Massacre, The Sons of Liberty etc. 

Exponent al modelului impresariat/publicitate. 


Amos Kendall Jurnalist la una dintre publicatiile locale din Kentucky. 
Participa la campania electorala a presedintelui Andrew 
(1789-1869) Jackson (1828). 

Pe durata celor două mandate ale preşedintelui Jackson 
îndeplineşte neoficial funcţia de consilier de presă. 

P. T. Barnum Maestru al staged-event-urilor. 

Utilizează publicitatea masivă ca instrument de comunicare 
(1810-1891) publică. 

Dezvoltă modelul impresariat/publicitate, adaptandu-| 
timpurilor sale. 


Ivy L. Lee In 1906 lansează Declaration of Principles, o piatră de 
temelie în constituirea relaţiilor publice moderne. 
(1877-1934) Adept al adevărului în comunicarea publică şi al cuvintelor 
dublate de fapte. 

Consiliază mai multe corporaţii, agenţii guvernamentale, 
organizaţii non-profit americane eic. 

In ultima parte a vieţii sale a lucrat pentru familia 
miliardarului Rockefeller. 

Exponent al modelului doi al relaţiilor publice, modelul 
informării publice. 


Edward L. Bernays Impune în spaţiul american termenul consilier în relații 
publice (1919). 

(1891-1995) Predă primul curs de relaţii publice la New York University 
(1921). 

Este autor al primei cărţi de relaţii publice, Crystallizing 
Public Opinion (1923), şi al altor lucrări de referinţă în 
domeniu. 

Practică relaţiile publice mai bine de 75 de ani pentru peste 
450 de organizaţii din Statele Unite ale Americii. 

Este considerat părintele relaţiilor publice, deşi există autori 
care îi atribuie lui Ivy L. Lee acest titlu. 

Exponent al modelelor de relaţii publice bidirecțional 
asimetric şi bidirecțional simetric. 


Sursa: Baskin et al. (1997), Cutlip (1994), Cutlip (1995). 

Capitolul 3: Samuel Adams — precursor al relaţiilor publice 


3.1. Introducere 


Privită din perspective diferite, Revoluţia Americană rămâne unul dintre subiectele 
preferate ale oamenilor de ştiinţă. Istoricii, filosofii, politologii, economiştii, sociologii şi, nu în 
ultimul rând, cercetătorii în domeniul comunicării au analizat evenimentele premergătoare 
Declaraţiei de Independenţă de la 1776 şi efectele acestora pe termen mediu şi lung asupra 
societății americane şi a lumii întregi. Aici sunt căutate sursele echilibrelor geopolitice de astăzi, 
precum şi o bună parte a argumentelor pe care s-a fundamentat curentul de gândire liberal, 
pornind de aici sunt studiate procesele sociale care au condus la ruperea unei culturi de propriile 
sale rădăcini pentru a construi un nou referential social, modalităţile prin care un curent de 
gândire s-a întruchipat într-un sistem economic şi politic democratic, precum şi instrumentele 
prin care noua societate a reuşit în primul rând să atingă şi apoi să menţină acel prag de 
coeziune socială fără de care nimic nu s-ar fi întâmplat. 

În acest capitol mă voi apleca şi eu asupra Revoluţiei Americane, privită însă prin prisma 
comunicării. Voi încerca să răspund la întrebările: „Ce a adus nou acest moment istoric?” şi 
„Care sunt consecinţele sale?”. Înainte, însă, de a răspunde la întrebările de mai sus, mă voi opri 
asupra omului care, prin faptele sale, a contribuit la conturarea şi/sau perfecţionarea unor noi 
tehnici şi la identificarea unor noi canale de interacţiune socială. În acest sens, Samuel Adams 
este văzut în mod unanim de către cercetători drept artizanul evenimentelor care au declanşat 
reacția coloniştilor de respingere a regimului controlat de Imperiul Britanic. Tehnicile sale, 
identificate de Scott Cutlip în tratatul dedicat istoriei relaţiilor publice premergătoare secolului XX 
(1995), sunt considerate elemente premoderne ale comunicării de masă, din care, ulterior, s-au 
alimentat propaganda, publicitatea şi, mai târziu, relaţiile publice. Cunoscut în istorie ca 
„propagandistul/agitatorul numărul unu al Revoluţiei Americane”, Adams este considerat unul 
dintre cei mai de seamă precursori ai domeniului relaţiilor publice. 

Punctul de plecare al acestui capitol este anul 1763, an care, aşa cum vom vedea mai 
jos, este un reper în procesul de transformare politică a celor 13 colonii de pe coasta de est a 
Americii de Nord într-un stat independent. 


3.2. Contextul socio-politic american tn perioada 
premergătoare anului 1763 


În 1763, anul în care Anglia a câştigat Războiul de Şapte Ani şi dreptul de control 
asupra Canadei în detrimentul Franţei, cabinetul de la Londra a decis să-şi întoarcă privirea 
asupra celor 13 colonii situate pe coasta de est a Americii de Nord. Motivele acestei schimbări 
politice erau multiple. Pe de o parte, existau informaţii potrivit cărora coloniştii americani neglijau 
cu regularitate să acorde atenţia cuvenită autorităţilor imperiale şi legilor stabilite de acestea, 

practicând un comerţ ilicit, uneori chiar cu inamicii tradiționali ai Angliei. Pe de altă parte, în 
perioada conflictului cu Canada, cheltuielile de război fuseseră suportate integral de guvernul 
britanic, ceea ce a dus la o apăsătoare creştere a datoriei publice (Trevelyan, 1962). Toate 
acestea au determinat guvernul de la Londra să facă din nou simțită autoritatea Coroanei în 
zonă. Se urmărea atât creşterea prezenţei militare, ceea ce ar fi trebuit să conducă la o mai 
bună respectare a deciziilor imperiale, cât şi adoptarea unor legi noi, care îi obligau pe localnici 
să participe financiar la cheltuielile de apărare a coloniilor. 

În timp ce armata britanică îşi deplasa trupele la sud de Canada, căutând noi locaţii în 
zonele cu un intens trafic economic, ca de exemplu Boston, Parlamenul britanic adopta primele 
măsuri oficiale prin care se urmărea colectarea fondurilor de la localnici. Astfel, în 1764, 
respectiv 1765, au fost adoptate Legea zahărului şi Legea timbrului, instrumente cu ajutorul 
cărora atât importul produselor de bază, cum era zahărul, cât şi toate operaţiunile economice 
autohtone erau controlate de Coroană. În 1767, o altă lege avea să introducă o taxă pe 
importurile de ceai. Toate aceste decizii veneau să completeze alte acte normative care datau 
încă din primii ani de existență a coloniilor. Printr-un set de legi, englezii îşi asiguraseră 
monopolul preţurilor în comerțul colonial, monopolul resurselor financiare prin negarea dreptului 
coloniilor de a emite hârtie-monedă, precum şi controlul extinderii teritoriale spre vest a 
coloniilor, prin interzicerea comerțului cu terenuri dincolo de linia Munţilor Apalaşi (Foster, 1954). 

În timp ce aceste noi măsuri erau adoptate şi aplicate în cele 13 colonii, Imperiul Britanic 
avea să ia act de o nouă realitate americană, realitate care prinsese contur în anii în care Anglia 
fusese mult prea concentrată asupra altor probleme de ordin politic, de exemplu: confruntările cu 
francezii în lupta pentru supremaţia Canadei, problemele interne cauzate, în special, de regimul 
tot mai autoritar pe care George III, ca şi predecesorii săi, îl instituia la Londra etc. America de la 
1763 nu mai era aceeaşi cu cea pe care Anglia o cunoscuse în urmă cu câteva decenii. 
Dinamica politică şi economică înregistrată în anii de semi-independenta de până atunci au dat o 
nouă înfăţişare Lumii Noi. Colonistii începuseră să se organizeze în instituţii similare, dar 
independente de Imperiu, ajungând până la stadiul de a constitui parlamente locale extrem de 
puternice, alese prin votul direct al cetățenilor, iar comerțul se dezvoltase într-un ritm susținut şi, 
o dată cu el, întreaga societate respira un aer de prosperitate. Noi generaţii de negustori, mult 
mai încrezători în propriile lor forte şi drepturi, controlau acum comunităţile, implicarea lor politica 
fiind greu de neglijat. Unei astfel de societăţi, maturizată economic şi politic, Anglia îşi propusese 
să-i reamintească faptul că statutul său este acela de colonie aflată sub jurisdicție imperială. 

Reacţia comunităţilor din coloniile americane la adresa noilor măsuri legislative nu s-a 
lăsat aşteptată. Dincolo de furia de moment a discursurilor politice sau de manifestările mulţimii, 
uneori violente, la adresa oficialilor britanici prezenţi pe teritoriul american, problema gradului de 
implicare a Coroanei în afacerile publice ale coloniilor a produs sciziuni care au stat la baza 
clivajelor politice de mai târziu. În mai puţin de doi ani, se conturaseră trei tendinţe clare. Este 
vorba despre (i) tendința conservatoare, promovată de marii proprietari de pământ si firme 
comerciale, care aveau legături directe cu Imperiul şi pentru care prezenţa britanică în zonă era 


o necesitate, (ii) tendința moderată, promovată de marea majoritate a comercianților mici si 

mijlocii, care nu aveau o problemă cu Imperiul atâta timp cat acesta nu se implica prea mult in 
afacerile lor, acceptând, în principiu, dreptul Londrei de a reglementa activitatea politică şi 
comercială a coloniilor, şi (iii) tendinţa radicală, promovată initial de un grup restrâns, 
dar care, prin acţiunile coerente şi constante de negare a dreptului Imperiului Britanic de a se 
implica în viata politică şi economică a coloniilor americane, a reuşit, după ceva mai bine de 
zece ani, să aducă un punct de vedere iniţial izolat la rangul de „voce a majorităţii”. Potrivit 
multor autori, Revoluţia (armată) Americană, începută la 1775 la Lexington, nu a fost decât 
ultimul act al unei altfel de revoluţii, mult mai profunde şi mult mai cuprinzătoare: revoluţia opiniei 


publice, al cărei strateg a fost Samuel Adams, liderul grupării radicale. 
3.3. Samuel Adams — repere biografice 


Samuel Adams, cunoscut în istoria Statelor Unite ale Americii ca părinte al Revoluţiei 
Americane, s-a născut la Boston la 27 septembrie 1722, făcând parte dintr-o familie 
respectabilă. Al patrulea copil al familiei purta numele tatălui său, Samuel Adams, care era un 
exponent al generaţiei sale. Diacon, prosper om de afaceri şi om politic, un puritan convins, dar 
cu un simţ al realităţii bine dezvoltat, Samuel Adams-tatal a reuşit pe tot parcursul vieţii sale să 
echilibreze cu succes cele trei domenii în care a activat. Ocupând diferite funcţii publice, 
diaconul Adams a fost inevitabil expus frictiunilor dintre organele politice locale alese în mod 
democratic şi reprezentanţii Imperiului Britanic. Liberal în gândire şi acțiune, Adams-tatăl a 
activat în primele structuri de rezistenţă politică care au luat naştere în Boston, multe dintre 
întâlnirile conspirative având loc chiar în casa sa (Harlow, 1923). 

Mama lui Samuel Adams-fiul, Mary Fifield, ca marea majoritate a femeilor din acea 
vreme, era o ființă credincioasă, a cărei devoțiune mergea uneori până la dogmatism. Şi-a 
crescut copiii în acelaşi sens, încercând să le insufle respectul fata de Biblie şi cuvântul scris 
(Irvin, 2002). Este greu de spus în ce măsură Adams şi-a însuşit educaţia religioasă, dar se 
poate spune cu certitudine faptul că şi-a însuşit spiritul dogmatic în raport cu ideile şi principiile 
în care credea. Acest spirit i-a alimentat sensibilitatea fata de anumite teme politice ale vremii, 
transformându-l pe Adams în incontestabilul lider al radicalilor (O'Toole, 1976). 

Educaţia sa, începută în familie şi continuată la Boston Latin School, a fost desăvârşită 
la Harvard College. În 1736, Adams ieşea de pe băncile şcolii publice, unde exersase arta 
limbilor clasice, greaca şi latina, pentru a se înmatricula la Harvard, aici obținând atât diploma de 
licenţă (bachelor), cât şi cea de master (Fradin, 1998). Din registrele matricole ale acelei 
perioade reiese că Adams era considerat al cincilea dintr-o grupă de 21 de studenţi. Totuşi, în 
acord cu regulile vremii, acest clasament nu indica nivelul intelectual al lui Adams, studenţii fiind 
ierarhizati în funcţie de averea părinţilor, şi nu de succesele sau insuccesele lor şcolare (Harlow, 
1923). Se pare că perioada petrecută la Harvard i-a prilejuit lui Adams posibilitatea aprofundării 
operelor marilor filosofi, de la Aristotel la John Locke, ultimul dintre aceştia retinandu-i atenţia în 


mod deosebit. În acest sens, există mărturii potrivit cărora în lucrarea susţinută la finalul studiilor 


de master (1743), lucrare care aborda problema raporturilor dintre sistemul politic din statul- 

mama şi sistemele politice din Commonwelth, Adams împărtăşea in mod evident concepţia 
politică a lui John Locke, argumentatia sa bazându-se cu precădere pe elemente care se 
desprind din A/ doilea tratat despre guvernare, lucrare pe care gânditorul englez o elaborase în 
1690 (Harlow, 1923; Cucerai, 2000). 

După finalizarea studiilor, pentru mai bine de 20 de ani, Adams a trecut prin diferite 
poziţii, atingând, într-un fel, un record de stângăcie. După ce a cochetat cu teologia şi, ulterior, 
cu dreptul, Adams s-a îndreptat către afaceri, încercându-şi abilităţile de asistent contabil într-o 
firmă de profil. Două luni mai târziu îşi lansează propria firmă, finanțată însă cu bani imprumutati 
de la tatăl său. Falimentul afacerii sale a survenit relativ repede, iar Adams a fost obligat să 
apeleze din nou la ajutorul familiei. Problemele nu aveau să se oprească aici. De data aceasta, 
familia sa avea să aibă de suferit de pe urma implicării oficialilor britanici în operaţiunile 
financiare ale coloniilor. Adams-tatăl, alături de alti asociaţi, demarase procedurile pentru 
lansarea unei noi bănci, Land Bank, care, spre deosebire de celelalte, încerca să introducă în 
circulaţie bancnotele. Autorităţile britanice au limitat însă dreptul băncilor americane de a 
controla resursele financiare, în special banii din hârtie, ceea ce a dus la falimentul băncii Land. 
Întreaga familie avea să suporte costurile acestei afaceri şi, în acelaşi timp, să dezaprobe 
implicarea britanică în liberul flux al afacerilor din colonii. Nici primele experienţe în funcţiile 
publice nu au fost cu mult diferite de cele din lumea afacerilor. În 1753, Samuel Adams-fiul a fost 
ales agent fiscal, iar trei ani mai târziu, tot prin votul cetățenilor, a fost însărcinat să se ocupe de 
colectarea taxelor, post pe care l-a deţinut până în 1765. În 1763, însă, în urma unei verificări de 
rutină, avea să iasă la iveală o pagubă de câteva mii de lire pe care Adams a trebuit să o 
plătească în anii care au urmat retragerii sale din funcţie. În urma procesului intentat, a reiesit 
foarte clar că lipsurile semnalate nu aveau nimic de-a face cu verticalitatea morală a lui Adams, 
ci cu inabilitatile acestuia în mânuirea banului public. Această serie de insuccese financiare au 
luat sfârşit numai o dată cu a doua căsătorie“, care a avut loc în 1764, soţia sa, Elizabeth Wells, 
deşi mult mai tânără, dovedind un dezvoltat simţ al afacerilor, ceea ce a contribuit semnificativ la 


reechilibrarea financiară a familiei şi la conservarea statutului său social (Harlow, 1923). 
3.4. Debutul politic al lui Samuel Adams 


Primele forme de opozitie ale colonistilor americani nu au aparut o data cu Adams-fiul si 
nici nu au fost prilejuite de măsurile legislative adoptate de Parlamentul britanic după 1763. 
Primele structuri politice clandestine au fost semnalate în jurul anului 1720, iniţiatorul acestora 
fiind chiar diaconul Samuel Adams, cadrul formal de organizare fiind asigurat de Caucus Club, o 
organizaţie secretă care avea ca scop stabilirea strategiei de alegeri, astfel încât membrii 
clubului să fie reprezentaţi în mod constant în parlamentul local. Fiind un club condus şi găzduit 
de Adams-tatăl, este greu de spus în ce moment Adams-fiul a aderat în mod oficial la aceasta 
organizaţie politică. Cert este faptul că tânărul Adams a avut ocazia să intre în contact cu 


“ Prima căsătorie a avut loc în 1749, soţia sa, Elizabeth Checkley, murind opt ani mai târziu. 


sistemul politic colonial de la o vârstă fragedă, iar relaţiile sale cu o bună parte a oamenilor 
politici din zonă se confundau cu relaţiile de familie. Până în 1763, Caucus Club nu participase la 
acţiuni ample de opoziţie, dar avusese ocazia să emită câteva proteste adresate nu neapărat 
Coroanei Britanice, ci mai ales unor persoane care reprezentau în mod ostentativ Imperiul. 

Măsurile legislative şi administrative adoptate după 1763 au oferit ocazia unei relansări 
a luptei de opoziţie. La o primă analiză, asupra acestui subiect se pot face două observaţii. 
Prima este legată de etapele pe care noua mişcare radicală le-a parcurs în perioada cuprinsă 
între 1763 şi 1775, iar a doua se referă la gradul de implicare a lui Samuel Adams-fiul în 
derularea acestor etape. Din analiza evenimentelor care au avut loc în intervalul cuprins între 
retragerea trupelor britanice din Québec şi declanşarea luptei de independenţă se poate 
observa faptul că acestea se pot încadra în trei faze distincte: (i) prima fază corespunde 
ascensiunii la putere în legislativul din Boston a grupurilor radicale; (ii) a doua fază, care, într- 
un fel, se declanşează înaintea consumării celei dintâi şi acoperă o bună parte din cea de a treia 
fază, corespunde eforturilor de legitimare ideologică, respectiv de identificare a unor argumente 
care să se sprijine pe o anumită filosofie politică şi care să justifice acţiunile radicalilor din 
Boston; (iii) a treia fază este asociată acţiunilor de promovare a acestor idei politice în 
celelalte colonii, cu scopul de a cataliza reacţia de opoziţie la adresa britanicilor. În ceea ce 
priveşte relaţia dintre succesiunea evenimentelor şi Samuel Adams, cercetătorii care s-au 
aplecat asupra acestui subiect consideră, în mod unanim, că viaţa lui Adams, în perioada mai 
sus menţionată, se suprapune, în cea mai mare măsură, acestor faze, cursul evenimentelor care 
au condus la Declarația de Independenţă de la 1776 fiind indus, cu precădere, de Adams 
(Fradin, 1998; Irvin, 2002). 

Aşa cum am precizat mai sus, Legea zahărului de la 1764 a dus la inflamarea opiniei 
publice, în special în aria portului Boston. Această reacție este relativ simplu de explicat. O bună 
parte a populaţiei acestei regiuni îşi asigura existenţa din operaţiunile comerciale desfăşurate în 
proximitatea portului. Orice taxă aferentă acestor operaţiuni, fie ea justificată/argumentată sau 
nu, nu făcea nimic altceva decât să îngreuneze viata de zi cu zi a comercianților. Pe acest 
fundal, Legea zahărului, urmată de Legea timbrului, a contribuit în mod automat la lansarea în 
parlamentul de la Boston a formaţiunii radicale conduse de James Otis, un apropiat al familiei 
Adams şi membru al Caucus Club. 

O dată ajuns în parlament, grupul radical dorea să conteste, de data aceasta formal, 
dreptul Parlamentului britanic de a impune taxe în colonii fără consultarea prealabilă a acestora. 
Pentru a avea succes, demersul trebuia să îndeplinească simultan mai multe cerinţe: (i) să aibă 
un temei juridic şi politic; (ii) acest temei să fie cunoscut şi însuşit de toţi membrii radicali din 
parlamentul de la Boston; (iii) discursul radicalilor din Boston să fie făcut cunoscut, şi 
eventual însuşit, de celelalte 12 colonii. În acest sens, se pare, James Otis i-a adresat lui 
Samuel Adams solicitarea de a redacta un document, cunoscut sub numele de Instrucţiuni, care, 
pe de o parte, să legitimeze acţiunile radicalilor şi, pe de altă parte, să funcţioneze pe post de 
ghid pentru fiecare parlamentar. Prin redactarea acestui document, Adams şi-a regăsit una 
dintre preocupările sale din tinerețe, filosofia politică, exersată un timp pe băncile şcolii. În 

Instrucţiuni, Adams folosea din plin retorica lockeană (legea fundamentală a naturii“ şi legile 
naturale) şi speculaţii juridice care derivau din Magna Carta pentru a argumenta demersul 
mişcării radicale. Viciul de procedură identificat de Adams consta în faptul că parlamentul de la 
Londra, atâta timp cât nu conţinea şi parlamentari aleşi prin vot direct de populaţia din colonii, nu 
putea să legifereze pentru o comunitate pe care nu o reprezenta. Prin urmare, orice taxă 
introdusă de britanici pentru Lumea Nouă nu putea fi colectată decât dacă aceasta era validată 
de parlamentele fiecărei colonii în parte. Documentul instrucțiuni cuprindea şi recomandări 
concrete prin care parlamentarii care îşi asumau această concepție politică puteau să apere 
drepturile cetăţenilor, respectiv ale coloniştilor, pe care îi reprezentau. Dintre acestea pot fi 
menţionate: (i) blocarea accesului în parlamentul de la Boston a persoanelor care deţineau si 
alte poziţii oficiale în administrația Imperiului; (ii) adoptarea unei motiuni împotriva Legii 
zahărului; (iii) stabilirea unui sistem de comunicare între radicalii din toate cele 13 colonii, pentru 
a asigura o sincronizare a acţiunilor lor (Harlow, 1923). 

Implicaţiile documentului /nstrucțiuni aveau să fie multiple, cu efecte atât asupra 
politicilor de ansamblu ale coloniilor, cât şi asupra evoluţiei celui care, în ultimii 20 de ani, se 
confruntase cu mai multe insuccese. 

La nivelul coloniilor, documentul redactat de Adams marca, pe de o parte, punctul de 
cotitură dincolo de care cele 13 colonii americane se vor raporta diferit fată de Imperiul Britanic 
şi, pe de altă parte, primele forme latente de cooperare intercolonială care, mai târziu, vor 
conduce către statul federal. Din cursul evenimentelor se poate desprinde lesne faptul că 
protestul coloniştilor din Boston depăşise cu mult orice reacţie previzibilă. Într-un fel, era firesc 
ca introducerea unei noi taxe să declanşeze o avalanşă de contestări pe seama cărora grupările 
radicale, oricare ar fi fost ele, să încerce să acumuleze capital politic. De data aceasta, însă, în 
discuţie nu mai era taxa pe zahăr, ci principiul perceperii taxelor, principiu care, el însuşi, 
deschidea o problemă mult mai largă, aceea a reaşezării raporturilor politice dintre Imperiu şi 
colonii. În plus, era pentru prima dată când se vorbea despre o acţiune unitară la nivelul 
coloniilor, respectiv despre o structură institutionalizata, Comitetele de Corespondenţă, care să 
asigure atât schimbul de opinii, cât şi sincronizarea acţiunilor de protest. Evident, dintr-o lectură 
superficială a documentului nu reieşea iminenta pericolului la adresa Imperiului, ideea de unitate 
la nivelul tuturor celor 13 colonii fiind cu greu imaginabilă în lipsa unor instrumente politico- 
administrative care să acopere o întindere teritorială atât de mare. Totuşi, timpul avea să 
demonstreze că nu de instrumente politico-administrative era nevoie pentru a induce o atitudine 
ostilă față de Imperiului Britanic, ci de instrumente care să modeleze opiniile şi să creeze 
convingeri. 

La nivel personal, documentul /nstructiuni va reprezenta pentru Adams sfârşitul unei 
lungi perioade de insatisfactii profesionale şi personale, respectiv lansarea spre o nouă arie de 
activitate, politica, zonă pe care avea să o stăpânească foarte bine atâta timp cât pe agendă se 
afla o cauză în care credea. Documentul emis de Adams în 1764 avea să primească acordul 


“9 Fiecare om în parte şi omenirea ca întreg trebuie să se conserve” (Cucerai, 2000). 

cetățenilor reuniti in adunările orăşeneşti, avea să fie aprobat de Camera Reprezentantilor din 
Boston şi, ulterior, să facă turul celorlalte colonii. În foarte scurt timp, Adams va fi recunoscut ca 
un lider al mişcării de rezistență, capabil să influențeze sensul opiniei publice. Acesta era însă 
doar începutul unei lungi cariere publice. Până la semnarea Declaraţiei de Independență, adică 
timp de 12 ani, Adams a asigurat, atât oficial, din poziţiile publice pe care le deţinea, cât şi 
neoficial, prin acţiunile clandestine de rezistenţă pe care le punea în scenă (ca de exemplu The 
Boston Tea Party), combustia mişcării revoluţionare. După 1776, Adams a rămas pe scena 
politică, atât cea federală, cât şi cea locală, din Boston, ocupând diferite poziţii publice, de la 
reprezentantul coloniei Massachusetts în Congresele Continentale la aceea de guvernator al 
statului său. Adams s-a retras din orice funcţie publică în anul 1797, la vârsta de 75 de ani, 
rămânând însă un fin observator al spațiului politic până în 1803, când a încetat din viata. 


3.5. Utilizarea tehnicilor de comunicare publică în promovarea cauzei independenţei 


Mişcarea radicală, conturată în jurul anului 1764, nu-şi va păstra unitatea pentru prea 
mult timp. Pe măsură ce autorităţile britanice reformulau sau anulau o parte a actelor normative 
privind impozitele şi pe măsură ce populaţia din colonii începea să se acomodeze cu noua 
politică a Imperiului, din grupul radical se va desprinde o facțiune moderată care, deşi contesta 
valoarea taxelor impuse de Imperiu, nu îşi asuma filosofia lui Adams, care contesta legitimitatea 
autorităţii britanice pe teritoriul american. Prin urmare, la foarte puţin timp de la preluarea puterii 
politice în Massachusetts, radicalii pierd majoritatea în forul legislativ. 

În noua configuraţie de putere, Samuel Adams a rămas consecvent ideilor sale. El a 
continuat să creadă în drepturile coloniştilor la autodeterminare şi să promoveze ideea 
independenţei. Cu toate acestea, a înțeles că cele mai mari piedici nu vin din zona autorităților 
britanice, ci chiar din cea a reprezentanţilor populaţiei din colonii. Apatia politică, poate chiar 
nepăsarea unor cetățeni mult mai preocupaţi de problemele curente ale existenţei decât de 
dilemele politice, precum şi lipsa unor canale de comunicare adecvate, care ar fi putut contribui 
la sincronizarea acţiunilor de rezistență de pe teritoriul american, au fost identificate de Adams 
ca principale surse de pericol în raport cu obiectivele independenţei (Karpf, 2002). În următorul 
deceniu, Adams va demonstra contrariul. El va arăta cum o minoritate politică, dar care face 
apel la instrumente ingenioase de mobilizare a opiniei publice, poate deveni majoritară. 

De-a lungul timpului, mai multi autori au încercat sa radiografieze strategiile de 
comunicare utilizate de Adams în etapa premergătoare Declaraţiei de Independență. Dintre 
aceştia, Philip Davidson (1941) pune pe seama propagandei succesul repurtat de Adams, iar 
Scott M. Cutlip (1976, 1995) vorbeşte despre un veritabil plan de relaţii publice bazat pe 
următoarele tehnici: 

(i) înfiintarea unor organizaţii care, prin acţiunile lor, să promoveze ideile revoluției, de 
exemplu The Sons of Liberty şi The Committees of Corespondence; 

(ii) folosirea unor simboluri uşor identificabile, care să inducă stări emoţionale puternice, de 
exemplu The Tree of Liberty; 

(iii) folosirea sloganurilor care comprimă elemente complexe în stereotipuri uşor de citat şi 
de amintit, ca de exemplu, Taxation without representation is tyranny („Impozitele fara 
consultare/reprezentare [în Parlament] sunt o tiranie“); 

(iv) transmiterea rapidă către public a versiunii proprii asupra evenimentelor, tehnică utilizată 
cu ocazia incidentului cunoscut în istorie ca The Boston Massacre; 

(v) crearea de evenimente — „staged events” —, ca de exemplu The Boston Tea Party; 

(vi) susținerea unor campanii intense pentru a promova noile idei şi convingeri. 

Aşa cum am văzut mai sus, ideea unităţii în rândul radicalilor şi a angrenării lor în 
structuri formale, care să se opună legislaţiei imperiale, a fost enunțată încă din 1764. Doi ani 
mai târziu, pe fondul încercărilor de a bloca prevederile Legii timbrului, primele organizaţii de 
tipul The Sons of Liberty au apărut în New York, Massachusetts, Connecticut etc. Fondate în 
ianuarie 1766, aceste organizaţii s-au dovedit extrem de active în mobilizarea opiniei publice 
locale şi în boicotarea agenților fiscali însărcinaţi cu strângerea taxelor. Deşi eficiente pe plan 
local, aceste organizaţii nu s-au dovedii la fel de active în coordonarea acțiunilor intercoloniale. 
O dată cu retragerea Legii timbrului (1766), The Sons of Liberty şi-au redus intensitatea 
acţiunilor pentru o bună perioadă de timp, organizaţiile fiind reactivate în prima parte a 
deceniului următor. Proiectul rețelei de comunicare intercolonială avea să prindă contur, sub 
forma Comitetelor de Corespondenţă, numai după 1772. În acel an, la Boston, la iniţiativa lui 
Samuel Adams, a fost fondată prima organizaţie de acest tip. Un an mai târziu, la sugestia 
radicalilor din Virginia, aceste structuri aveau să fie înființate în fiecare colonie şi legate prin 
intermediul calaretilor care asigurau circuitul informaţiilor între acestea. Acoperirea tuturor celor 
13 colonii avea să se realizeze până în 1774. Era pentru prima dată când, în mod constant şi în 
timp util, prin intermediul scrisorilor, rapoartelor, ziarelor, eseurilor politice, coloniştii îşi 
împărtăşeau preocupările, frământările şi planurile de viitor. De asemenea, Comitetele de 
Corespondenţă au jucat un rol strategic incontestabil în sincronizarea acţiunilor revoluţionare. De 
altfel, John Adams” susţinea că aceste organizaţii au reuşit într-un mod admirabil să difuzeze 
informaţii şi să promoveze unanimitatea, dovedindu-se mult mai eficiente decât orice armă 
convenţională a vremii, acţionând şi producând efecte atât asupra celor 13 colonii, cât şi asupra 
bătrânului continent. 

Problema independenţei coloniilor americane a fost încă de la început tratată într-un 
univers simbolic construii cu minutiozitate de radicali. Valorile fundamentale pe care societatea 
americană se baza au fost, pe de o parte, aduse în actualitate şi asociate unor elemente 
standard de identificare şi, pe de altă parte, au fost schematizate şi plasate într-un referential 
binar, în care cauza americană era aşezată în antiteză cu cea britanică. Astfel, toate protestele, 
paradele, aniversările etc., prin care radicalii încercau să menţină viu idealul independenţei, se 
derulau după un ritual bine stabilit, de fiecare dată în aceeaşi locaţie — Hanover Square din 
Boston — în fata pomului care, ulterior, a devenit un simbol al luptei pentru libertate — The Tree of 
Liberty. De asemenea, tot ceea ce era american izvora din credinţă şi patriotism, în timp ce 


% John Adams (1735-1826), vărul lui Samuel Adams, a îndeplinit mai multe funcţii publice, dintre care cele mai înalte au 
fost cele de vicepreşedinte (1789-1797) şi preşedinte (1797-1801) al Statelor Unite ale Americii. 

autorităţile imperiale intruchipau ura şi tirania. Acest tip de mesaje, transmise prin toate canalele 
pe care radicalii le aveau la dispoziție, au bombardat populaţia colonială mai bine de zece ani. 

Viteza de reacție publică s-a dovedit a fi un alt instrument utilizat cu măiestrie de liderul 
radical, Samuel Adams. La 5 mariie 1770, nu departe de biroul vamal din Boston, o altercatie 
între un grup de localnici şi trupele britanice s-a soldat cu moartea a cinci americani şi cu 
rănirea altor şase, printre care şi un cetăţean de culoare. Incidentul a fost imediat catalogat de 
oamenii lui Adams drept un masacru, grupul de revoluționari folosind această ocazie pentru a 
plasa în presă ample articole ce relatau despre „the Horrid Boston Massacre“. La rândul lor, 
organizaţiile The Sons of Liberty, care erau acum prezente în cele 13 colonii rebele, şi-au 
intensificat activităţile pentru a face cunoscut tuturor efectul nociv al stationarii unor trupe 
„străine” pe teritoriul american. Evident, dezmintirile imperiale privind adevărata dimensiune a 
incidentului au venit mult prea târziu pentru a mai atenua din furia coloniştilor la adresa 
autorităţilor britanice. Timp de cinci ani consecutiv, cei căzuţi în bătaia pustilor la 5 martie 1770 
au fost comemorati, în jurul numelui lor fiind brodate legende demne de nişte adevăraţi eroi. 

Adams şi colaboratorii săi au intuit puterea pe care evenimentele şocante sau dramatice 
o pot avea în mobilizarea opiniei publice. Construind asemenea evenimente — „staged events“ —, 
ei au reuşii să aducă pe agenda discuţiilor publice probleme sensibile, cum ar fi, de exemplu, 
aceea a taxelor pe care guvernul britanic le pretindea pentru importurile de ceai. Astfel, în semn 
de protest fata de ruşinoasa Lege a ceaiului, adoptată de Parlamentul englez în 1773, Adams a 
pus la cale ceea ce istoricii aveau să numească mai târziu un pseudo-eveniment (pseudo- 
event), The Boston Tea Party. La 16 decembrie al aceluiaşi an, cetățenii din Boston, revoltați 
„spontan”, s-au îmbrăcat în haine ale indienilor şi au aruncat în mare ceai în valoare de 17.000 
de lire, adus de trei vase ale Companiei Indiilor Orientale (Labaree, 1966). Deşi implicarea 
radicalilor în acest incident era evidentă, pentru mai bine de câteva decenii, nici un participant la 
eveniment nu s-a deconspirat (Schlesinger, 1955). Ca răspuns la aceste acţiuni, guvernul englez 
a adoptat o serie de noi legi represive, printre care închiderea portului din Boston, interzicerea 
mitingurilor orăşeneşti şi masarea de noi trupe în Massachusetts. Pentru Adams, consecinţele 
acestei acţiuni erau previzibile, ele având un rol important în tot acest scenariu. De fapt, era 
vorba despre un război al imaginilor, un război psihologic, cu rolul de a irita cât mai multi 
cetățeni. Paul Revere, unul dintre apropiații lui Adams şi membru al Comitetului de 
Corespondenţă din Boston, avea să poarte într-un timp record”! această poveste către coloniile 
din sud, mergând personal în New York şi Philadelphia. 

Având în vedere condiţiile istorice date, guvernul britanic nu putea controla coloniile 
americane fără un sprijin local al liderilor de opinie şi o minimă acceptare populară, condiţii 
îndeplinite până în 1763. După acest an, cele două tabere au folosit instrumente de luptă 
diferite, care au condus la modificarea parametrilor iniţiali, respectiv la schimbarea echilibrului de 
forte în favoarea ideii de independenţă. În timp ce britanicii, putere mondială incontestabilă la 


acel moment, nu înțelegeau nimic din ceea ce se întâmpla dincolo de Ocean, considerând că 


51 În mai puţin de zece zile, Paul Revere a reuşit să ajungă în Philadelphia, împrăştiind în toate localitățile din calea sa 
povestea celor întâmplate la Boston (Bernays, 1952). 

instrumentele legislative si militare sunt suficiente pentru a asigura controlul acestor regiuni, 
grupurile de revolutionari, in pofida divergentelor de opinie care existau intre cele 13 colonii, au 
promovat in mod constant numai acele idei care aveau sa uneasca populatia impotriva 
„imperiului asupritor”. Războiului economic şi militar purtat de britanici i s-a răspuns cu un război 
al imaginilor în care instrumentele folosite au fost opiniile, şi nu legile sau armele. 

Toată această campanie promovată de radicalii din Boston nu avea ca ţintă Imperiul 
Britanic, care oricum se afla la şase-şapte săptămâni distanţă, ci se adresa acelor colonişti care, 
deşi nu aprobau măsurile economice adoptate de Anglia în ultimul timp, nu erau pregătiţi să 
accepte dezbinarea Imperiului. The Boston Tea Party a marcat însă schimbarea de atitudine fata 
de problema independenţei. Un an mai târziu, la 5 septembrie 1774, Philadelphia avea să 
găzduiască primul Congres Continental, la care au participat reprezentanţi ai tuturor coloniilor, 
cu excepția Georgiei, al cărui reprezentant fusese împiedicat să vină la congres de guvernatorul 
provinciei (Foster, 1954). Întâlnirea a avut drept consecință imediată boicotarea mărfurilor 
englezeşti şi înfiinţarea Comitetelor de Siguranţă, care pot fi asimilate cu organul executiv al 
congresului. Şapte luni mai târziu, la 19 aprilie 1775, la Lexington, s-a tras primul foc de armă 
care anunţa începutul Războiului de Independenţă. La 3 septembrie 1783, Marea Britanie 
recunostea independenţa Statelor Unite ale Americii, semnând la Paris tratatul de pace. 


3.6. Concluzii 


Pentru a vedea care este contribuţia lui Samuel Adams la dezvoltarea comunicării 
publice ar trebui să analizăm, dintr-o perspectivă comparativă, cel putin trei aspecte: (i) tehnicile, 
(ii) procesul de comunicare, şi (iii) dezvoltarea unei culturi a comunicării. 

În ceea ce priveşte tehnicile, marea majoritate a celor utilizate de Adams pot fi regăsite 
în diferite momente ale istoriei. De exemplu, crearea de evenimente era una dintre metodele 
frecvent utilizate de Imperiul Roman, intrarea triumfătoare a împăratului în Roma fiind de fiecare 
dată un spectacol regizat în cele mai mici detalii şi cu obiective foarte clare: consolidarea 
autorităţii imperiale. Un alt exemplu îl găsim în spaţiul asiatic, unde lansarea zvonurilor şi 
brodarea unor poveşti şi legende în care împăratul era aşezat într-o lumină pozitivă era o altă 
tehnică pe care anumiţi oameni de la curtea imperială chineză o aplicau cu succes (Lasswel et 
al., 1979). Totuşi, deşi unele dintre aceste metode au rădăcini care duc până la civilizațiile 
antice, Adams a avut un rol important în reaşezarea lor în epocă, integrându-le noului context. 
De asemenea, asociaţiile de tipul The Sons of Liberty şi The Committees of Correspondence, 
menite să strângă toate coloniile într-o rețea informaţională, s-au dovedit a fi o idee inovatoare, 
pe scheletul căreia se vor construi ulterior infrastructurile comunicationale (poşta americană, 
rețeaua de telegraf, sistemele media — clasice şi moderne). Ceea ce surprinde, însă, la Adams 
este modul în care aceste tehnici sunt integrate armonios pentru a articula şi alimenta o 
campanie de comunicare derulată pe o periodă de timp de peste un deceniu. 

În ceea ce priveşte procesul de comunicare, este lesne de observat că se respectă o 


matrice care poate fi asimilată unui model. Modelul de comunicare despre care vorbim nu este 

diferit de ceea ce Grunig si Hunt, în 1984, numeau „modelul unu al relaţiilor publice”, adică un 
model unidirectional, în care emițătorul controlează în bună măsură canalele de comunicare, iar 
mesajul transmis este strict dependent de obiectivele emitentului. Prin urmare, Adams nu numai 
că a utilizat cu măiestrie tehnici de comunicare, dar a şi oferit un prototip de interacţiune socială 
pe care, mai târziu, cei care l-au înţeles l-au practicat din plin, adaptându-l, evident, noilor 
condiţii istorice.” 

Samuel Adams a influenţat nu numai timpul său. Pe cât de spectaculos a fost tot 
procesul de modelare a opiniei publice pe care l-a orchestrat în perioada premergătoare 
Declarației de Independenţă de la 1776, pe atât de interesant este de văzut modul în care 
sămânţa sădită de el a germinat peste secole. Adams a reinventat comunicarea publică, 
inaugurând în acelaşi timp o nouă societate, în care atuurile geostrategice ale vremii, întinderile 
teritoriale şi forțele armate, au fost îngenunchiate de cuvânt. Oamenii politici cu viziune şi-au 
însuşit imediat această lecţie a istoriei. Modelul unu al relaţiilor publice a fost utilizat în această 
formă pe tot parcursul secolului al XIX-lea, pentru ca în secolul XX să fie modificat radical. Acest 
model de comunicare publică a suferit un proces complex de transformări, adăugarea feed- 
back-ului şi a jaloanelor etice conducând la naşterea uneia dintre cele mai active, mai dinamice 


zone ale comunicării publice: relaţiile publice. 


* Dintre cei care şi-au asumat modelul unu al relaţiilor publice pot fi menţionaţi: Alexander Hamilton, James Madison şi 


John Jay, în secolul al XVIII-lea, respectiv Amos Kendall şi P. T. Barnum în secolul al XIX-lea. 

În viziunea lui Allan Nevins (Cutlip, 1995), Alexander Hamilton (1755-1804), James Madison (1751-1836) şi John Jay 
(1745-1829) sunt autorii celei mai mari campanii de relaţii publice întâlnite vreodată în America. Utilizând metodele lui 
Samuel Adams, cei trei au reuşit să promoveze ideile federaliste, contribuind semnificativ la formarea unei opinii publice 
favorabile adoptării Constituţiei Statelor Unite ale Americii. 

Amos Kendall (1789-1869) a debutat ca jurnalist la o revistă din Kentucky, dar a rămas în istorie ca primul consilier 
de presă de la Casa Albă. Deşi angajat pe o poziţie de revizor contabil, între 1829 şi 1837 Kendall a activat neoficial în 
calitate de consilier al preşedintelui Andrew Jackson. Talentul lui Amos Kendall de a scrie discursuri, capacitatea sa de a 
surprinde şi sintetiza cursul opiniei publice, ingeniozitatea şi flerul său politic au venit în întâmpinarea unor nevoi acute 
ale preşedintelui, care nu excela în exprimări publice elegante şi nici nu îşi putea echilibra raporturile cu mass media şi 
cu celelalte categorii de publicuri. Timp de opt ani, Kendall a scris discursurile preşedintelui Andrew Jackson, a asigurat 
relația cu mass media prin redactarea comunicatelor de presă şi plasarea acestora în diferite ziare etc. În 1832, Kendall 
participa la campania prezidenţială care îi aduce lui Jackson al doilea mandat de preşedinte. 

Phineas Taylor Barnum (1810-1891), considerat de Grunig şi Hunt (1984) drept un exponent al modelului unu al 
relaţiilor publice, nu este în fapt decât un fidel continuator al metodelor de comunicare publică iniţiate de Samuel Adams 
pe parcursul secolului al XVIII-lea. Ca si Kendall, el a debutat ca jurnalist, reorientându-se însă destul de repede către 
lumea show-business-ului, conducându-şi afacerile după logica vizibilitatii maxime. Pentru aceasta a făcut apel la toate 


tehnicile de comunicare publică utilizate până atunci, în principiu tehnici de tip press-agentry. 

Capitolul 4: Ivy L. Lee — parintele relatiilor publice 


4.1. Introducere 


Pentru mai bine de 130 de ani, comunicarea publica din Statele Unite ale Americii a 
urmat logica modelului impresariat/publicitate (press-agentry) dezvoltat de Samuel Adams în 
secolul al XIX-lea şi perfecţionat pe parcursul secolului următor. Evoluţia relaţiilor publice în 
perioada 1800-1899 a fost însă influenţată şi de elemente noi. În acest moment ne vom opri 
asupra a două dintre ele. Primul a acţionat ca un factor stimulator, cu efect fluidizant asupra 
comunicării publice, în timp ce al doilea a acţionat ca un factor inhibitor. Este vorba despre: (i) 
scăderea drastică, în prima parte a anilor 1830, a preţului de producţie a ziarelor, perioadă 
cunoscută şi sub numele penny press (Newsom et al., 2000), si (ii) acumularea, spre sfârşitul 
secolului al XIX-lea, a unor tensiuni sociale, politice şi economice semnificative (Grunig şi Hunt, 
1984). 

Penny press a condus la creşterea circulaţiei presei scrise, respectiv a gradului de 
audiență al acesteia, ziarul devenind astfel un vehicul ieftin al informaţiilor. Toţi cei care lucrau în 
zona impresariat/publicitate s-au grăbit să utilizeze acest instrument în atingerea obiectivelor lor. 
În paginile ziarelor se putea însă ajunge în două moduri: cu o informaţie de presă, adică 
informaţie de interes general cuprinsă în interiorul unor articole, sau cu o informație integrată în 
reclame. Primul tip de informaţie era gratis, al doilea însă presupunea ca promotorul reclamei să 
acopere costurile aferente. În acest context s-au reinventat staged event-urile, luând amploare 
ştirile fabricate, cu rolul de a transforma reclama într-o poveste de interes general care să facă 
obiectul unui articol. Această tehnică, pe care noi o numim astăzi publicity, asigura de fapt o 
reclamă mascată, fără costuri prea mari. P. T. Barnum, om de spectacol, dar şi fost jurnalist, a 
combinat aceste tehnici pentru a asigura personajelor sale o vizibilitate maximă. Kendall a 
procedat la fel în lupta mediatică pe care a condus-o timp de opt ani la Casa Albă. Practica s-a 
generalizat şi a condus la ceea ce Grunig şi Hunt au numit epoca impresariat/publicitate, iar 
Newsom şi colaboratorii săi au considerat-o epoca de comunicare/initiere. Un alt punct de 
vedere vine să completeze cele două abordări prezentate anterior. Eric Goldman, într-o lucrare 
de specialitate de la jumătatea secolului al XX-lea (Goldman, 1948), încadrează evenimentele 
de după 1830 în epoca The Public Be Fooled. Această abordare, fără a avea pretenţia unei 
analize riguroase a tehnicilor sau modelelor de comunicare utilizate atunci, radiografiază o stare 
de spirit, scoțând în evidenţă lipsa de responsabilitate socială a celor care practicau atunci 
comunicarea publică. 

Primul val de industrializare masivă de la sfârşitul secolului al XIX-lea determină o serie 
de schimbări în plan socio-economic. Micile afaceri (manufacturi şi comerț local sau regional) 
devin în perioada 1875-1900 afaceri transcontinentale (căi ferate, telegraf, electricitate, 
construcţii de maşini, comerţ la nivel national prin apariția unor noi pieţe de desfacere) care vor 


concentra capitalul în mâinile câtorva oameni. Toate aceste modificări au loc într-o ignorare 

totala a publicului, Eric Goldman (1948) subliniind ca baronii finantelor acelei perioade se ghidau 
după principiul potrivit căruia cu cât publicul ştie mai putin, cu atât afacerile sunt mai profitabile. 
Această perioadă va culmina cu afirmaţia „The Public Be Damned, pe care, potrivit unor autori 
(Grunig şi Hunt, 1984), William K. Vanderbilt, fiul lui Commodore Cornelius Vanderbilt, 


preşedinte al New York Central Railroad, ar fi făcut-o cu ocazia unui interviu. Grunig şi Hunt 
consideră că, reală sau nu, această afirmaţie descrie foarte bine filosofia care ghida 
comunicarea publică la sfâşitul secolului al XIX-lea. 

Această atitudine nu putea rămâne fără urmări. Conflictele repetate dintre patronate şi 
muncitori — unele dintre ele urmate de violenţe —, care aveau în general ca obiect concedierile 
repetate, condiţiile improprii de muncă, salarizarea necorespunzătoare, au dus la amplificarea 
atacurilor de presă asupra marilor industriaşi. Un exemplu este cel al acţiunilor sindicale din 
otelaria Carnegie-Frick, in Pennsylvania, care au fost înăbuşite violent, iar sindicatul a fost 
distrus cu ajutorul poliţiei, acțiuni amplu mediatizate şi soldate, în cele din urmă, cu o degradare 
a imaginii publice a companiei. 

O bună parte a oamenilor de afaceri din acea perioadă au înţeles necesitatea de a 
preîntâmpina conflictele deschise cu angajaţii prin intensificarea acţiunilor de comunicare, 
folosind serviciile unor specialişti externi sau înființând departamente interne specializate. Primul 


departament de acest tip a fost cel creat în 1889 de George Westinghouse, cel care a introdus 


pe piaţa americană curentul alternativ şi care timp de mai multi ani a purtat un adevărat război 


mediatic cu Edison General Electric, firma lui Thomas A. Edison, care era deja prezentă pe piața 
americană ca furnizoare a curentului continuu. Nevoia de comunicare avea să se simtă din ce în 
ce mai acut în anii care au urmat, ceea ce a justificat apariţia, începând cu secolul următor, a 
unor structuri specializate care asigurau servicii de consiliere. Numite iniţial publicity office, 
acestea vor domina primii ani ai secolului XX. 

De la publicity office până la relaţii publice nu mai era decât un pas. Acest pas a fost 
făcut de Ivy L. Lee, un fost jurnalist care a înțeles că nu este suficient să comunici pentru a 
armoniza relaţiile dintre actorii sociali, ci este nevoie să comunici în acord cu anumite principii. În 
această perioadă în care la modă erau extremele, Ivy L. Lee a promovat calea de mijloc. Fiu de 
preot, crescut în bunul obicei al creştinului educat duminică de duminică să îl respecte pe cel de 
lângă el, Ivy L. Lee a utilizat cuvântul pentru a predica transparenţa. Acesta poate fi considerat 
singurul sfat pe care l-a dat clienţilor săi timp de 30 de ani, cât a practicat o meserie pe care nua 
putut să o denumească, dar pe care a considerat-o calea prin care o organizaţie se poate face 
înțeleasă publicurilor sale şi, la rândul ei, poate descoperi nevoile publicurilor. Rationalitatea 
acestei noi profesii nu a fost întotdeauna descifrată de cei din jurul său, motiv pentru care, de-a 
lungul carierei sale, Ivy L. Lee a trebuit să facă fata mai multor controverse. Audiat de câteva 
comisii parlamentare care investigau posibilele efecte negative ale activităţii sale, criticat de o 
parte a mass media, privit uneori cu neîncredere chiar de cei în slujba cărora se afla, Ivy L. Lee 
şi-a asumat riscurile celui care păşeşte pe un drum nou, nebătătorit. Înălţimea sa morală şi 
claritatea intelectuală au fost însă atuurile care l-au ajutat să cultive adevărul într-o lume a 


suspiciunii, trasând astfel primele repere ale relaţiilor publice moderne. 

4.2. Ivy L. Lee — repere biografice 


Ivy L. Lee s-a născut in Cedartown, Georgia, la 16 iulie 1877, fiind primul copil al 
preotului James W. Lee şi al Emmei, pe linie maternă viitorul părinte al relaţiilor publice având o 
ascendență care mergea până la George Washington (Cutlip, 1994). În prima parte a vieţii, Lee 


a fost influenţat de personalitatea puternică a tatălui său, de la care moşteneşte atât abilitatea 
de a comunica liber cu oamenii, cât şi măiestria cuvântului scris, James W. Lee fiind un orator 
înnăscut şi autor al câtorva zeci de cărţi de teologie, istorie, biografii, jurnale de călătorie etc. 
(Hiebert, 1966). Deşi familia sa nu mai dispunea de resurse financiare considerabile, fiind 
ruinată în perioada Războiului Civil, Ivy L. Lee a reuşit să urmeze cursurile unor şcoli de 
prestigiu, ceea ce i-a influenţat considerabil traseul profesional. După terminarea liceului, tânărul 
Ivy se înscrie la Emory College, instituţie la care urmase cursurile şi tatăl său. Aici a avut o 
prestație de excepţie atât la clasă, cât şi în afara orelor de curs, fiind implicat în foarte multe 
activităţi extracurriculare, dintre care de remarcat este contribuţia sa la editarea revistei Atlanta 
Constitution. După primii doi ani de colegiu, rezultatele bune l-au încurajat pe tânărul student sa 
privească cu mai mult optimism spre viitor şi să spere că va fi eligibil pentru o bursă de studii la 
Princeton University. Acest lucru s-a întâmplat în 1896, când Lee a fost admis la prestigioasa 
universitate. 

Perioada petrecută de Lee la Princeton University s-a dovedit a fi un excelent stagiu de 
pregătire pentru profesia de jurnalist. Ivy L. Lee şi-a continuat şi extins colaborările cu reviste 
locale, ziare regionale şi agenţii de presă, devenind în scurt timp un corespondent important al 
acestor mass media. Astfel, din primul an la Princeton, Lee scrie pentru Daily Princetonian, iar 
un an mai târziu pentru Alumni Princetonian. De asemenea, publică articole în majoritatea 
jurnalelor din statul New York, printre care The Journal, The American, The World, The Press, 
Herald, The Sun, Tribune, Times, Trenton State Gazette, Trenton True American, Philadelphia 
Press, Philadelphia Ledger, Philadelphia Inquirer, New Haven News, New Haven Post. Ca 
urmare a acestei intense activităţi jurnalistice, Lee este remarcat de Frank N. Mack, director al 
Associated Press” in New York, care, într-o scrisoare din 14 decembrie 1897, îi cere acestuia 
să devină corespondent al agenţiei, Lee fiind considerat „cel mai în măsură să se ocupe cu 
furnizarea ştirilor de la Princeton către Associated Press“. 

Poziţia sa de corespondent pentru jurnale importante ale vremii i-au asigurat nu numai o 
anumită notorietate în lumea mass media, dar şi posibilitatea de a intra în contact cu diferite 


personalități. În acest mod, Lee a avut ocazia să-l cunoască pe Grover Cleveland“ care, după 


finalizarea celui de-al doilea mandat de preşedinte, se retrăsese la reşedinţa sa din Princeton, 
refuzând să mai joace vreun rol în spaţiul public. Lee, făcând apel la abilităţile sale de 
comunicator, reuşeşte însă să-l convingă pe fostul preşedinte să îi acorde câteva interviuri şi să- 


°° Associated Press a fost înfiinţată în 1848, fiind rodul cooperării dintre şase ziare importante din New York. În 1892, are 
loc o reorganizare a acestei agenţii de presă, punându-se bazele unei instituţii mass media moderne (Albert, 2002). 

5t Hiebert, 1966, p. 28. 

°° Preşedinte al Statelor Unite ale Americii în perioadele 1885-1889, 1893-1897. 


şi exprime punctul de vedere în legătură cu anumite probleme critice ale țării, precum atacul 
asupra navei de război Maine, survenit la Havana în 1898. De altfel, pe toată perioada cât a 
corespondat de la Princeton, Lee a avut de mai multe ori ocazia să obţină interviuri în 
exclusivitate, articolele sale deschizând ediţiile ziarelor. Tot la Princeton, Lee l-a cunoscut pe 
Woodrow Wilson®, la acea vreme profesor de ştiinţe politice, mai târziu unul dintre cei mai 
progresişti preşedinţi ai Statelor Unite ale Americii (Hiebert, 1996; Cutlip, 1994). 

Cei doi ani petrecuţi la Princeton University îi aduc lui Lee nu numai statutul de jurnalist 
de mare perspectivă, dar şi o consolidare a cunoştinţelor sale în domeniul economic şi al 
comunicării publice. Datorită timpului alocat redactării materialelor sale, cu ajutorul cărora 
reuşea să-şi acopere o parte a cheltuielilor de şcolarizare şi întreţinere, Lee nu s-a mai ridicat la 
nivelul rezultatelor şcolare de excepţie pe care le înregistrase la Emory College. Cu toate 
acestea, a excelat în două direcţii: disciplinele economice, unde a fost primul din clasă, şi 
comunicarea publică. În ceea ce priveşte interesul său pentru problemele economice, Lee a 
dovedit o capacitate de înțelegere şi analiză ieşită din comun, ceea ce l-a ajutat să obțină titlul 
de student al anului în acest domeniu. Cunostintele dobândite îi vor fi extrem de utile pe 
parcursul carierei sale, dar în special în primii ani petrecuţi la New York, unde, în calitate de 
jurnalist acreditat, trebuia să descifreze mecanismele lumii financiare de pe Wall Street. În ceea 
ce priveşte comunicarea, Lee nu a încetat să îşi perfecţioneze tehnicile de scriere şi de susţinere 
a unei dezbateri publice. De altfel, mai multi autori au observat că, la Princeton, Lee a reuşit să 
atingă un anumit nivel de măiestrie în utilizarea cuvântului, lucru demonstrat nu numai de 
articolele sale publicate pe prima pagină a unor ziare prestigioase, dar şi de câştigarea uneia 
dintre cele mai importante competiţii organizate de Princeton University, Lynde Prize Debate, 
unde a câştigat premiul cel mare în valoare de 500 $. 

În 1898, Ivy L. Lee îşi finaliza studiile la Princeton University, privind încrezător spre 
viitor în căutarea unor noi oportunităţi. În ultimul timp cochetase cu ideea de a se înmatricula la 
Harvard Law School, ceea ce a şi făcut în toamna aceluiaşi an. Banii câştigaţi în urma Lynde 
Prize Debate, precum şi sumele încasate din articolele redactate nu i-au acoperit însă 
cheltuielile necesare pentru a finaliza studiile de la Harvard. Prin urmare, în prima parte a anului 
1899, Ivy L. Lee, la acea vreme un tânăr de douăzeci şi unu de ani, s-a îndreptat către New 
York, unde spera să găsească o slujbă la unul dintre ziarele pentru care scrisese în regim de 
colaborare în ultimii doi-trei ani (Goldman, 1948; Bernays, 1952; Cutlip, 1994; Newsom et al., 
2004). 


°° Woodrow Wilson (1856-1924), profesor de ştiinţe politice (1890-1902) şi apoi preşedinte al Princeton University (1902- 
1910). În 1912 devine preşedintele Statelor Unite ale Americii (1912-1921), fiind susținut de Partidul Democrat. În timpul 
Primului Război Mondial, angajează trupele americane în lupta împotriva Germaniei. În anul 1920, Wilson primeşte 
Premiul Nobel pentru pace. 

43. De la jurnalist la „publicity man” 


Prima ofertă de lucru pentru o poziţie de reporter a venit de la The New York Journal, 


directorul acestei publicaţii, Charles Edward Russell, cunoscând deja capacitatea lui Lee de a 
pune în pagină informaţii de ultimă oră. Proaspătul reporter avea să acopere subiecte diverse, 
de la sport la informaţii economice, de la interviuri cu personalităţi ale oraşului la mici anchete de 
cartier, de fiecare dată tratând tema cu aceeaşi responsabilitate. Lee scria articole de succes, 
intuind subiectele care aveau valoare de ştire şi care ar fi putut intra în atenţia opiniei publice la 
un moment dat. Era cunoscut pentru documentările pe care le pregătea cu mult timp înainte ca 
un subiect să intre în atenţia presei, ceea ce, evident, îi asigura un avantaj în fata colegilor. Unul 
dintre exemplele celebre pe care le menţionează biograful său, Ray Eldon Hiebert, este cel al 
unei case de pariuri conduse de Dick Canfield, un membru al lumii interlope. Cu aproximativ un 
an înaintea izbucnirii unui scandal privind afacerile lui Canfield, Lee declanşase un proces de 
monitorizare, din punct de vedere jurnalistic, a acestui subiect, culegând cu minutiozitate orice 
informatie relevantă. Cand, la un moment dat, poliţia a făcut un raid zgomotos la sediul casei de 
pariuri a lui Canfield, singurul jurnalist capabil să scrie imediat un material complex pe această 
temă a fost Ivy L. Lee. 

Lee şi-a câştigat prestigiul în New York într-un timp relativ scurt. Salariul îi fusese mărit 
de câteva ori, iar articolele sale erau cerute de editori şi savurate de cititori. Cu toate acestea, 
Lee era în căutarea a ceva nou. La început, această nelinişte profesională a fost pusă pe seama 
dorinţei de a deveni un jurnalist desăvârşit. Respectând o tradiție a epocii, a considerat că va 
ajunge un profesionist dacă se va specializa pe un anumit domeniu şi va trece prin cel puţin trei 
dintre redactiile unor ziare importante. Aşa a ajuns să scrie cu precădere articole cu profil 
economic şi politic pentru New York Times, respectiv New York World, şi să colaboreze cu doi 
dintre editorii celebri ai momentului, Carr Van Anda şi Joseph Pulitzer. 


În 1902, sub influenţa unuia dintre profesorii săi de la Columbia University, unde urma 
un curs postuniversitar de ştiinţe politice, Lee era tot mai preocupat de ideea de a părăsi viata de 
reporter pentru a se dedica lucrărilor literare. O oportunitate în acest sens a apărut o dată cu 
campania electorală a lui Seth Low pentru un nou mandat de primar al New York-ului. Cu acest 
prilej, Lee a fost angajat să scrie o carte care să exprime viziunea politică a candidatului. 
Lucrarea intitulată The City of the People: The Best Administration New York Ever Had a fost 
primul efort publicistic de anvergură al lui Lee şi, în acelaşi timp, primul angajament al său 
pentru o muncă de tip press-agentry. 

Ce anume l-a determinat, însă, pe un tânăr jurnalist, care se bucura de atenţia cititorilor 
şi respectul colegilor de breaslă, să îşi schimbe profesia? Într-un interval de aproximativ şase 
ani, respectiv între 1896 şi 1902, Ivy L. Lee a trăit momente extrem de importante pentru viata 
sa, având parte de un debut profesional de invidiat. Cu toate acestea, el resimțea la acel 


57 Ivy L. Lee nu a folosit termenul „relaţii publice“ decât în ultima parte a carierei sale. El s-a considerat un publicity man, 
descrierea profesiei sale fiind însă identică cu ceea ce Edward L. Bernays, în cartea sa din 1923, numea „consilier în 
relaţii publice”. 

moment un anumit disconfort, care l-a îndemnat la identificarea unei noi arii de activitate. 
Specialiştii pun pe seama a trei factori această schimbare de direcţie: (i) modificarea statutului 
lui Lee, care în 1901 se căsătorise cu Cornelia Bigelow, fiind astfel supus unor responsabilități 
familiale; (ii) contextul începutului de secol XX, care i-a angrenat pe jurnaliştii americani într-un 
proces complex de dezvăluiri ale actelor de corupţie şi injustitie socială, proces cunoscut, aşa 
cum am mai spus, drept „muckrakers era”, (iii) dorinţa lui Lee de a se apropia mai mult de 
anumite personalităţi, „the big men”, aşa cum îi numea el, considerând că puterea de a defini 
politici cu impact asupra opiniei publice se află în mâinile acestora. 

Căsătoria lui Lee a avut loc în 1901, la un an după ce o întâlnise pe Cornelia Bigelow 
prin intermediul unui coleg jurnalist. Cornelia era o tânără din St. Paul, Minnesota, tatăl ei fiind 
un avocat celebru şi descendent direct al lui Josiah Bartlett, unul dintre semnatarii Declarației de 
Independență. În 1902, Ivy şi Cornelia au avut primul copil, ceea ce l-a determinat pe Lee să-şi 
reevalueze statutul social şi profesional. Cu ocazia unei conferințe susţinute la Columbia School 
of Journalism în 1921, Lee spunea că decizia sa de a părăsi jurnalismul era legată în principal 
de faptul că în calitate de sot şi tată nu-şi mai putea permite să ajungă acasă la două dimineaţa, 
iar poziţia de jurnalist, în pofida satisfactiilor profesionale deosebite pe care le oferea, nu îi 
asigura resursele financiare necesare pentru susţinerea familiei (Cutlip, 1994). 

Pe de altă parte, retragerea lui Lee din presă a avut loc într-un moment de profunde 
transformări ale acestui domeniu. Declanşată deja cu câţiva ani înainte, era progresistă, de 
reaşezare ideologică a societăţii americane, a condus la o explozie a jurnalismului de senzație, 
la o avalanşă a dezvăluirilor şi „proceselor” publice la adresa baronilor economiei americane. 
Acest curent jurnalistic, pe care Theodore Roosevelt l-a denumit „muckraker era”, s-a radicalizat 
începând cu primii ani ai secolului XX, dezvăluirile ţinându-se lant, iar revistele de scandal 
atingând cote de audienţă inimaginabile până la acel moment. Printre muckraker-ii de frunte pot 
fi menţionate nume celebre, ca de exemplu: Upton Sinclair, cunoscut jurnalist şi romancier al 
vremii, autor al celebrei The Jungle, carte care demasca iresponsabilitatea industriaşilor, George 
Creel, ulterior director al Comitetului Informării Publice, şi Walter Lippmann, un tânăr student la 
Harvard”, apropiat al lui Woodrow Wilson şi recunoscut încă de pe atunci drept unul dintre cei 
mai promitatori tineri ai generaţiei sale (Regier, 1932). Acest tip de jurnalism, radicalizat, nu se 
potrivea însă cu structura conciliantă a lui Ivy L. Lee. Fără să existe mărturii în acest sens, o 
posibilă explicaţie a retragerii lui Lee din jurnalism poate fi pusă pe seama faptului că el nu se 
mai regăsea în profilul jurnalistului la modă din acei ani. 

În ceea ce priveşte înclinația pentru personalităţi, Lee a simţit dintotdeauna nevoia să le 
fie alături. Motivația nu izvora dintr-o abordare superficială şi egoistă, dintr-o manifestare a unui 
sindrom machiavelic de slujire a celui care este omul zilei, ci din înțelegerea faptului că pentru a 
descoperi lucruri noi trebuie să te apropii de cei de la care ai ce învăţa (Cutlip, 1994), aşa cum 
pentru a face lucruri marete trebuie să te afli alături de cei care au capacitatea de a transpune în 
practică o idee. Această concepţie a ridicat-o la nivel de principiu şi a respectat-o de-a lungul 


°° Walter Lippmann a absolvit cursurile Universităţii Harvard în 1910. 

întregii sale vieţi, deschizând canale de comunicare cu toți oamenii pe care el îi considera 
importanţi pentru America sau pentru lume la un moment dat. De cele mai multe ori, a citit cu 
exactitate ceea ce se afla dincolo de voalul modelat de percepţia publică, ştiind să înnoade firele 
cooperării chiar şi acolo unde mass media apreciau că se află numai rea-vointa şi murdărie. 
Alteori, însă, s-a înşelat, fiind aspru criticat şi acuzat în fata opiniei publice de cei care puteau 
capitaliza din erorile sale. 

În perioada 1902-1904, Lee a pendulat între free-lance journalism şi un anumit tip de 
press-agentry pe care, ulterior, îl va numi publicity. Pe de o parte, ca jurnalist independent, 
colabora cu diferite cotidiene şi reviste, ceea ce îi asigura un anumit nivel al resurselor 
financiare, absolut necesar pentru a-şi întreţine familia. De cealaltă parte, în calitate de publicity 
man, încerca să identifice nişe care să-i asigure lansarea pe noua şi timida piaţă a relaţiilor 
publice. Momentul decisiv a fost acela al cooptării lui Lee în cartierul general al Patidului 
Democrat, în vederea stabilirii strategiei de campanie pentru prezidentialele din 1904. Desi 
candidatul democratilor a fost înfrânt de republicanul Theodore Roosevelt, care obținea astfel cel 
de-al doilea mandat prezidenţial, Lee câştigă în urma colaborării cu democraţii o serie de 
contacte care îl vor ajuta ulterior. Astfel, la sediul de campanie democrat, Lee a avut posibilitatea 
să îl cunoască pe George Frederick Parker, un veteran al jurnalismului, care avea o solidă 


experienţă în domeniul publicisticii politice şi care fusese de-a lungul timpului un apropiat al mai 
multor preşedinţi democrați, printre care şi Grover Cleveland. De asemenea, Parker avea o 
experienţă internaţională importantă, reprezentând de mai multe ori Statele Unite ale Americii în 
străinătate. 

Colaborarea dintre Parker şi Lee a continuat şi după finalizarea campaniei electorale din 
1904. Spre sfârşitul anului, cei doi au decis să fondeze cea de-a treia agenţie de relații publice 
din Statele Unite ale Americii, pe care au numit-o Parker & Lee şi care a activat în această 
formulă timp de aproape patru ani (Grunig si Hunt, 1984; Cutlip et al., 1993). 


4.4. Declaraţia de Principiu de la 1906 


Pentru Lee, parteneriatul cu Parker a reprezentat puntea necesara pentru a trece de la 
statutul de jurnalist la acela de consilier independent în relaţii publice. Deşi agenţia fondată de 
cei doi în 1904 nu a funcţionat corespunzător, între asociaţi apărând probleme de viziune asupra 
modului în care trebuia orientată o astfel de afacere, Lee şi-a putut testa timp de aproape patru 
ani noua sa concepţie privind transparenţa în comunicarea publică, detaşându-se astfel definitiv 
de modelul press-agentry practicat de Parker şi de cei care reprezentau generaţiile secolului al 
XIX-lea”. Punctul de cotitură s-a produs in 1906, respectiv în momentul în care agenţia a 
gestionat câteva situaţii conflictuale cu impact asupra opiniei publice americane. 

Primele contracte au venit destul de repede, fiind facilitate de relaţiile speciale care 


existau între Parker şi importanţi oameni de afaceri ai vremii, ca de exemplu George 


® Diferenţa de generaţii dintre Lee şi Parker era clară, acesta din urmă, cu doi ani mai în vârstă decât tatăl lui Lee, fiind 


un produs al şcolii şi practicii jurnalistice ale secolului al XIX-lea. 

Westinghouse, inventator si patron al firmei care promova curentul alternativ, si Thomas Fortune 
Ryan, detinatorul unei averi care se ridica la 200 de milioane de dolari. De altfel, Ryan a fost cel 
care a semnat primul cec, în valoare de 10.000 de dolari, pe care Parker & Lee l-a încasat, 
acoperind astfel cheltuielile de lansare a firmei: inchirierea de spatii, angajarea unor colaboratori, 
declansarea activitatilor specifice de promovare a clientilor. Alte solicitari de consultanta si 
servicii au apărut pe parcurs, mai întâi sub forma unor contracte mici, punctuale, ulterior 
extinzându-se la colaborări mult mai consistente; este cazul companiilor Anthracite Coal 
Operators şi Pennsylvania Railroad. 

Relaţia defectuoasă a proprietarilor minelor de antracit cu publicurile sale (mineri, 
familiile acestora, sindicate, mass media, autorităţi etc.) era deja cronică. Sursele acestor 
neînțelegeri erau complexe şi îşi aveau rădăcinile în modul în care industriasii sfârşitului de 
secol al XIX-lea intelesesera să facă afaceri. Pentru ei, cel mai important lucru era profitul, în 
timp ce efectele negative colaterale determinate de această goană după bani, ca de exemplu 
miile de accidente de muncă înregistrate în fiecare an şi provocate de lipsa oricăror măsuri de 
protecție a muncii, nu figurau pe agenda lor de lucru. La acestea se adăugau lipsa de 
preocupare fata de mineri şi familiile lor, programul de lucru supraincarcat, salariile extrem de 
mici şi lipsa oricărei cooperări între patronate şi sindicate. Or o astfel de abordare a condus 
inevitabil la o lungă serie de conflicte presărate adesea cu greve. Unul dintre conflictele majore a 
fost înregistrat în 1902, când liderul sindicatelor minerilor, John Mitchell, a cerut întreruperea 
lucrului până la soluţionarea revendicărilor muncitorilor. Având în vedere amploarea acestei 
acţiuni şi efectele asupra populaţiei şi economiei americane, problema minerilor a fost pe larg 
mediatizată, în soluţionarea sa intervenind chiar preşedintele Theodore Roosevelt. Cu toate 
acestea, proprietarii minelor de cărbune, reprezentaţi de George Baer, au considerat că 
problema în discuţie este una privată, provocată în special de agitatorii sindicalişti, pe care nu îi 
recunoşteau ca parteneri de dialog. Prin urmare, Baer nu a permis mass media şi autorităților să 
se implice în acest conflict, refuzând inclusiv oferta preşedintelui Roosevelt de a media situația 
de criză. Întrucât din partea proprietarilor nu a existat nici un fel de reacție sau declaraţie de 
presă cu privire la grevă, mass media au prezentat acest caz unilateral, utilizând numai 
informaţia pusă la dispoziţie cu generozitate de liderul sindical Mitchell. Rezultatul a fost în 
defavoarea patronatului, care a ieşit destul de şifonat din acest scandal. 

Patru ani mai târziu, în 1906, sindicatul condus de Mitchell a declanşat un alt conflict de 
muncă. De data aceasta, George Baer, mult mai receptiv la solicitările mass media, l-a angajat 
pe Ivy L. Lee pentru a coordona întreaga activitate de informare. De asemenea, Baer, în numele 
patronatului, a emis un comunicat de presă prin care anunţa că este conştient de implicaţiile pe 
care acest conflict de muncă le poate avea, precizând totodată că va fi cooperant şi că, prin 
intermediul lui Lee, va pune la dispoziţia tuturor celor interesaţi infomatiile de care aceştia vor 
avea nevoie. Acceptând recomandările lui Lee, Baer a permis dezvăluirea unor informaţii care, 
până atunci, erau considerate „private”, contrabalansând astfel deficitul de imagine publică al 
patronatului (Morse, 1906; Wilcox et al., 2000; Seitel, 2004). 

Lee a văzut în conflictul de muncă declanşat de Mitchell o oportunitate pentru a marca 
diferenţa dintre activitatea de tip publicity, pe care el o promova, şi vechile practici de tip press- 
agentry. Într-un comunicat dat publicităţii, Lee făcea cunoscută viziunea sa privind comunicarea 
publică şi detaşarea netă fata de practicile anterioare care au condus la acumularea tensiunilor 


sociale cărora societatea americană trebuia să le facă faţă în acele momente. 


Acesta nu este un birou de presă secret. Toată munca noastră se face la vedere. Scopul 
nostru este de a furniza ştiri. Aceasta nu este o agenţie de reclamă (advertising agency); 
în cazul în care veţi considera că informaţiile noastre nu suni relevante pentru 
dumneavoastră, nu le folosiţi. Datele noastre sunt foarte exacte. Vă vom oferi prompt 
detalii suplimentare referitoare la subiectul tratat şi ne va face o mare plăcere să 
acordăm asistență oricărui redactor interesat în verificarea directa a oricărei informaţii. 
Pe scurt, planul nostru este pur şi simplu conceput pentru a sprijini prompt şi eficient 
concernele şi instituţiile de presă, pentru a furniza presei şi publicului din Statele Unite 
ale Americii informaţii asupra unor subiecte considerate valoroase şi demne de a fi 


cunoscute.60 


În viziunea lui Ivy L. Lee, practica relaţiilor publice de secol al XIX-lea, ghidată după 
filosofia The Public Be Fooled, respectiv The Public Be Damned, era depăşită. Prin adoptarea 
acestei declaraţii, cunoscută în literatura de specialitate ca Declarația de Principiu, Lee îşi 
exprima convingerea că a sosit momentul să se intre într-o nouă etapă, în care accentul să se 
pună pe informarea publicului — The Public Be Informed —, şi nu pe deturnarea atenţiei acestuia 
prin tot felul de tehnici de tip press-agentry. În cazul grevei minerilor, metoda a dat rezultate, 
patronatul minelor de antracit descoperind foarte repede că soluţia promovată de Lee reprezintă 
cea mai scurtă şi cea mai ieftină cale către stingerea conflictului de muncă. Politica de 
transparenţă, salutată în primul rând de mass media, a contribuit la o mai bună înţelegere a 
problemelor concrete cu care atât minerii, cât şi proprietarii se confruntau, iar masa negocierilor 
a devenit sursa soluțiilor acestor probleme. Succesul repurtat de Lee în administrarea acestei 
situaţii conflictuale a intrat foarte curând în atenţia altor firme, lista clienţilor săi crescând 
semnificativ. În acelaşi an, 1906, Parker & Lee a semnat contracte de consultanță cu alte două 
corporaţii, International Harvest Company şi Pennsylvania Railroad. 

International Harvest Company avea de înfruntat, pe de o parte, neîncrederea publică şi, 
pe de altă parte, decizia Senatului potrivit căreia firma urma să fie investigată cu privire la 
extinderea activităţilor sale până la monopolizarea operaţiunilor la nivelul pieţei americane. 
Strategia lui Lee, şi de această dată, a fost una singură: deschidere totală. Lee a recomandat 
conducerii companiei să adopte o politică proactivă, de transparenţă, şi să facă public acest 
lucru. Într-un comunicat remis mass media, Lee era împuternicit să afirme că International 


Harvest Company este „nu numai dornică să fie investigată, dar va şi facilita această 


% Morse (1906), p. 460. 

procedura”’’. Evident, politica aceasta contrasta cu practica de până atunci, ceea ce a câştigat 
atât atenţia opiniei publice, cât şi încrederea actorilor politici că firma nu are nimic de ascuns, 
deci nu se consideră vinovată de încălcarea legislaţiei. 

În cazul Pennsylvania Railroad situaţia era mult mai complicată, întregul transport 
feroviar din Statele Unite ale Americii traversând la acel moment o criză fără precedent: 
sindicatele deveneau tot mai puternice, revendicările lor fiind din ce în ce mai greu de neglijat; 
clienţii erau nemulţumiţi de costul ridicat al tichetelor de transport; opinia publică era îngrijorată 
de rata crescândă a accidentelor înregistrate în ultimul timp; Congresul coordona numeroase 
investigaţii privind neregularitatile din transportul feroviar şi promova pachete legislative tot mai 
complexe, care limitau practic spaţiul de acţiune al companiilor care activau în acest domeniu; 
jurnaliştii din categoria muckrakers atacau cu virulență, punând sub semnul îndoielii orice 
iniţiativă a transportatorilor. În acest context, Alexander J. Cassatt, preşedinte al Pennsylvania 


Railroad, a apelat la serviciile firmei Parker & Lee, pe care, de altfel, o cunoştea dintr-o 
colaborare anterioară, cu scopul de a contracara o serie de articole negative apărute în 
Philadelphia North America (Hiebert, 1966). Lee nu era străin de problemele transportatorilor 
feroviari, în ultimii ani efectuând monitorizări atente atât ale firmelor de profil, cât şi ale efectelor 
politicilor promovate de acestea asupra economiei americane. 

Cursul evenimentelor a demonstrat că aşteptările celor de la Pennsylvania Railroad 
erau legate de o activitate de tip press-agentry, preşedintele Cassatt nefiind pregătit să 
împărtăşească politica de transparenţă promovată cu atâta consecvență de mai tânărul asociat 
de la Parker & Lee. Totuşi, întâmplarea s-a dovedit a fi un aliat al lui Ivy L. Lee. 

În 1906, la putin timp de la reluarea cooperării dintre cele două firme, pe una dintre liniile 
principale ale Pennsylvania Railroad a avut loc un accident feroviar de proporţii. Lee preia în 
totalitate coordonarea operaţiunilor din punctul de vedere al relaţiilor cu mass media şi, în mod 
unilateral, fără o consultare prealabilă a conducerii companiei, decide să furnizeze jurnaliştilor 
toate informaţiile de care aceştia aveau nevoie. Pe banii firmei, Lee asigură deplasarea echipei 
de reporteri la faţa locului, facilitează culegerea de date tehnice, efectuarea interviurilor şi a 
fotografiilor etc. La auzul acestora, conducerea Pennsylvania Railroad dezaprobă acţiunea lui 
Lee. Totuşi, coincidenta aşează lucrurile pe un făgaş optimist, contribuind la confirmarea 
punctului de vedere al lui Lee. La scurt timp de la primul accident, se înregistrează un alt 
accident, de data aceasta pe una dintre liniile New York Central Line, cei mai aprigi competitori 
ai Pennsylvania Railroad. Respectând tradiţia vremii, politica celor de la New York Central Line a 
fost aceea de cenzură totală. Jurnalistii, care fuseseră impresionați de modul deschis în care 
Lee îi tratase cu putin timp în urmă, lansează o critică dură la adresa celor de la New York 
Central Line, în acelaşi timp lăudând noua politică de informare publică adoptată de cei de la 
Pennsylvania Railroad. Era pentru prima dată după multi ani când Pennsylvania Railroad 
beneficia de o acoperire mediatică pozitivă. 


S Lee (1907), pp. 158-164. 

Din acel moment, Lee rămâne un apropiat al celor de la Pennsylvania Railroad şi un fin 
cunoscător al problemelor specifice ale domeniului (Lee, 1913; Lee, 1920; Lee, 1925; Hiebert, 
1966; Cutlip, 1994). În 1908, el întrerupe colaborarea cu George Frederick Parker pentru a se 
dedica integral activităţii desfăşurate la Pennsylvania Railroad. Colaborarea cu această firmă, 
chiar dacă a îmbrăcat forme diferite, a continuat până în 1934, fiind întreruptă doar de câteva 
episoade scurte. Primul dintre acestea a fost înregistrat în 1909, când Lee, la rugămintea unui 
fost coleg pe care îl cunoscuse pe Wall Street, acceptă un contract în Anglia. Deşi atras de ceea 
ce făcea la Pennsylvania Railroad, el este incitat de provocarea de a experimenta lucruri noi intr- 
un cadru nou. De altfel, acesta avea să fie primul lui proiect în Europa. Totuşi, Lee acceptă 
oferta colegului său pentru un timp limitat, plecarea sa de la Pennsylvania Railroad considerând- 
o a fi numai temporară. În 1912, Lee revine la Pennsylvania, de data aceasta pe poziţia de 
vicepreşedinte (Cutlip, 1994; Hallahan, 2002). După informaţiile furnizate de Scott M. Cutlip, era 
pentru prima dată când un post de vicepreşedinte al unei companii mari este ocupat de o 
persoană specializată în comunicare publică. Altfel spus, era pentru prima dată când relaţiile 
publice erau integrate în procesul managerial, justificând astfel afirmaţia lui Rex F. Harlow 
(1976) potrivit căreia relaţiile publice sunt o funcţie a managementului. 

În 1914, acceptând oferta familiei Rockefeller de a deveni consilier permanent al 
magnatului american, Lee întrerupe pentru a doua oară colaborarea cu Pennsylvania Railroad. 
Considerând însă că statutul de consultant independent îi va oferi posibilitatea de a fi mult mai 
obiectiv în raport cu clienţii săi, în 1916, Lee îşi deschide pentru a doua oară propria agenţia de 
relaţii publice. Din această nouă poziţie, Lee păstrează contul Rockefeller şi reînnoadă relaţia cu 
Pennsylvania Railroad. O nouă întrerupere a colaborării cu Pennsylvania survine pe perioada 
Primului Război Mondial, 1917-1919, perioadă în care căile ferate americane au fost 
naţionalizate şi militarizate. După 1919, Pennsylvania Railroad rămâne unul dintre clienții 
constanti ai lui Lee. De altfel, ultima şedinţă la care Lee a participat în calitatea sa de publicity 


man a fost aceea a consiliului de administraţie al companiei Pennsylvania Railroad. 
4.5. Consilier pentru un miliardar 


Colaborarea dintre Ivy L. Lee şi membrii familiei Rockefeller a început în 1914, pe fondul 
unei situaţii de criză apărute la una dintre minele de cărbune la care acționari erau si 
reprezentanţi ai celebrei familii americane. Este vorba de greva minerilor din Colorado, 
declanşată la 23 septembrie 1913, care a implicat aproximativ 9.000 de mineri şi care a atins 
punctul culminant la 20 aprilie 1914, o dată cu ofensiva poliției asupra minerilor, intervenţie care 
s-a întins pe durata a zece zile şi a avut un bilanţ sângeros: 53 de morţi”. Cunoscut în istoria 


€ Documentele vremii sunt contradictorii. În unele rapoarte sunt menţionaţi peste 14.000 de muncitori implicaţi în acest 
conflict de muncă, în timp ce în altele se vorbeşte doar de câteva mii (Hallahan, 2004). De asemenea, sunt neclare 
circumstanţele declanşării violenţelor. Totuşi, se pare că la sfârşitul primei zile de luptă, 35 de poliţişti şi un băiat de 11 
ani au fost ucişi. Din acest moment, conflictul de muncă, transformat într-un adevărat dezastru, a devenit incontrolabil, 


alte persoane nevinovate, precum copii şi femei, căzând pradă violenţelor. 

Statelor Unite ale Americii ca „masacrul de la Ludlow’, acest moment dramatic marchează si 
primele preocupări ale miliardarilor Rockefeller pentru modul în care sunt perceputi public. La 
puţin timp de la nefericitul eveniment, Ivy L. Lee a fost contactat de John D. Rockefeller Jr., 


câteva zile mai târziu fiind puse bazele unei colaborări care, sub forme diferite, a durat timp de 
20 de ani. 

Mina de cărbune care a fost teatrul conflictului de muncă era în administrarea Colorado 
Fuel & lron Company, cel mai mare operator de profil din Colorado. Cu toate acestea, pentru 
familia Rockefeller, care deţinea 40% din acţiuni, investiţia era una minoră, motiv pentru care, de 
la declanşarea grevei, acţionarul principal nu intervenise în nici un mod, lăsând consiliul de 
administraţie să decidă asupra derulării negocierilor. Totuşi, dimensiunea şi sfârşitul tragic al 
acestui conflict, în care şi-au pierdut viata inclusiv 11 femei şi copii, precum şi implicarea directă 
a preşedintelui Woodrow Wilson, care la 30 aprilie 1914 a trimis trupele federale în zonă pentru 
a păstra ordinea şi a proteja proprietatea privată (Hallahan, 2002), au atras atenţia opiniei 
publice. Subiectul este abordat pe larg de mass media, Rockefeller-ii, „clienți? mai vechi ai 
jurnaliştilor progresişti — muckrakers — fiind plasați în centrul scandalului. Titluri de tipul „The 
Bloody Ludlow” şi „The Ludlow Massacre” au ţinut pentru multe zile prima pagină a ziarelor, 
ceea ce a declanşat o puternică reacţie negativă la adresa familiei de miliardari, dar şi a 
autorităţilor. Dinamicul Upton Sinclair, scriitor de orientare socialistă şi unul dintre cei mai 
cunoscuţi muckrakers, a organizat nenumărate demonstraţii in fata birourilor din New York ale 
familiei Rockefeller şi la reşedinţa din Tarrytown a familiei, unde se retrăsese John D. 
Rockefeller Sr., la acel moment în vârstă de şaptezeci şi cinci de ani. De asemenea, în 
Colorado, 600 de femei au protestat în fata biroului guvernatorului, iar alti 5.000 de cetățeni şi-au 
exprimat protestul față de modul în care Colorado Fuel & Iron Company a administrat acest 
conflict de muncă (Hallahan, 2004). În fata acestei situaţii, John D. Rockefeller Jr., fiul 
magnatului american, care preluase de puţin timp partea executivă a afacerilor familiei sale, s-a 
văzut obligat să acționeze, apelând la sfaturile prietenilor şi colaboratorilor apropiaţi în vederea 
identificării unei persoane care ar putea să contrabalanseze avalanşa de acuze, cele mai multe 
nejustificate, lansate în mass media. 

Sfătuit de Arthur Brisbane, redactor-şef al New York Evening Journal, John D. 
Rockefeller Jr. l-a contactat telefonic pe Ivy L. Lee, iar câteva zile mai târziu, la 1 iunie 1914, cei 
doi s-au întâlnit pentru a discuta eventualitatea unei colaborări. lată relatarea lui Lee cu privire la 


această întâlnire: 


Domnul Rockefeller mi-a împărtăşit îngrijorarea sa cu privire la faptul că publicul a 
înțeles într-un mod greşit atât acţiunile sale, cât şi acţiunile celor de la Colorado Fuel & 
Iron Company.* 


Lee a fost consultat cu privire la modul în care această stare de lucruri putea fi modificată. 
Rockefeller, urmând sfatul unor apropiaţi, încercase deja să echilibreze campania de presă 


°° United States Commission on Industrial Relations (USCIR), (1916), p. 7899. 

îndreptată împotriva sa cu o campanie de publicity, căutând să-i cointereseze atât pe jurnaliştii, 
cât şi pe directorii de ziare să nu mai acorde atenţie versiunii promovate de liderii sindicali cu 
privire la incidentul de la Ludlow şi la modul de desfăşurare al grevei. Evident, o astfel de direcţie 
nu a fost încurajată de Lee. 


l-am precizat [domnului Rockefeller] faptul că aceasta nu va fi o abordare inteligentă şi 
că nu trebuie să cheltuiască nici un ban pentru a influenţa atitudinea presei asupra 
acestui subiect. 


Analizând situația creată la Ludlow, sfatul lui Lee a fosi acela de a informa, şi nu de a 
influența. El a considerat că prezentarea unilaterală in mass media a subiectului este cauzată de 
două lucruri: pe de o parte, de lipsa de transparenţă manifestată în general de Colorado Fuel & 
Iron Company şi, pe de altă parte, de lipsa de credibilitate a familiei Rockefeller în fata opiniei 
publice. Cântărind cele două aspecte, Lee a recomandat o masivă campanie de informare 
publică derulată de Colorado Fuel & lron Company, şi nu de familia Rockefeller. Cincisprezece 
ani mai târziu, John D. Rockefeller Jr. avea să declare că sfatul lui Lee a fost primul şi singurul 
care nu implica nici un fel de şiretlic, recomandând sinceritate şi deschidere totală (Wisehart, 
1929). Cu acest sfat, Lee reuşise să îl convingă pe miliardar. 

La momentul întâlnirii dintre John D. Rockefeller Jr. şi Ivy L. Lee, acesta din urmă lucra 
pentru Samuel Rea, preşedinte al Pennsylvania Railroad, şi locuia în Philadelphia. Atât 
Rockefeller, cat şi Lee au respectat dreptul lui Rea de a fi informat şi consultat cu privire la o 
eventuală colaborare între primii doi. Rea, într-o convorbire telefonică purtată cu Rockefeller Jr., 
şi-a exprimat acordul ca Lee să aibă şi un alt angajament, dar numai în condiţiile în care 
activitatea sa de la Pennsylvania Railroad nu va fi afectată. Prin urmare, pentru a-l sprijini pe 
Rockefeller Jr., singura opţiune la acel moment pentru Lee era aceea de consilier, el urmând să 
nu fie implicat în nici una dintre activităţile executive presupuse de campania de informare 
publică pe care Colorado Fuel & lron Company urma să o deruleze. Cu toate acestea, Lee a 
desfăşurat în perioada iunie-decembrie 1914 o muncă extrem de intensă, care de multe ori a 
depăşit nivelul de implicare a unui consilier. 

Una dintre acţiunile întreprinse imediat de Lee a fost aceea a editării unor buletine 
informative care aveau rolul de a aduce la cunoştinţa celor implicaţi în procesul de analiză 
publică, formală sau informală, fapte concrete legate de activităţile desfăşurate în cadrul 
Colorado Fuel & lron Company înainte, în timpul şi după conflictul sângeros de la Ludlow. 
Campania de informare nu se adresa prioritar jurnaliştilor, aşa cum agenţii de presă obişnuiau la 
acea vreme să facă. Ea era orientată cu precădere către cei care făceau şiirile, şi nu către cei 
care le relatau. Lee, preocupat de modul în care se conturează opinia publică, un concept destul 
de fluid la acel moment, a constatat că rolul cel mai important în încadrarea unui subiect de 


interes public îl au liderii de opinie. Prin urmare, aceştia trebuiau să fie receptorii mesajului trimis 


êt Idem. 

prin intermediul buletinelor informative. Primele 15 numere au fost editate într-un tiraj de 11.000 
de exemplare şi expediate unei game extrem de variate de publicuri: de la membri ai comisiilor 
parlamentare la directori de ziare, de la guvernatori la asociaţii nonguvernamentale etc. În 
august 1914, informaţia cuprinsă în primele 15 numere ale buletinelor informative a fost reeditată 
sub forma unei broşuri intitulate Facts, tipărită în 40.000 de exemplare. Impactul acestei acţiuni 
nu a întârziat să apară. Jurnalişti, fiind puşi în fata unor fapte concrete, au devenit mai ponderati 
în abordarea „masacrului de la Ludlow” şi a grevei în desfăşurare. De asemenea, comisiile de 
specialitate din parlament au avut posibilitatea să cunoască şi alte fațete ale unui eveniment 
care până atunci fusese prezentat într-un mod unilateral. 

Lee era convins că nu poţi lucra pe un subiect de tipul celui în care era angrenat fără să 
înţelegi ceea ce s-a întâmplat cu adevărat si care au fost cauzele reale ale conflictului. Din acest 
motiv, dornic să aibă acces la informaţii direct de la sursă, Lee s-a deplasat în Colorado pentru 
a-i întâlni pe cei care au fost sau erau implicaţi în şi afectaţi de conflict. Timp de două zile, Lee a 
stat de vorbă cu managerul minelor din Ludlow, L. M. Bowers, cu liderii sindicali, cu mineri şi 
familiile acestora, cu membri ai firmelor concurente din zonă etc. Ceea ce a descoperit a fost 
extrem de interesant. Pe de o parte, managerul minelor era puternic tributar concepţiilor 
manageriale ale secolului al XIX-lea. Nu exista nici o iniţiativă proactivă la adresa angajaţilor, iar 
comunicarea între patronat şi sindicat era tensionată, gripată. Lipsa comunicării interne a condus 
la eliminarea oricărei soluţii viabile negociate. De aici şi până la radicalizarea conflictului nu a 
mai fost decât un pas. Pe de altă parte, absolut toţi actorii implicaţi în derularea evenimentelor 
erau conştienţi că imaginea negativă creată de tragedia de la Ludlow şi de un conflict de muncă 
prelungit, de acum deja vechi de aproape un an, puteau afecta puternic mediul de afaceri din 
Colorado. Prin urmare, era în interesul tuturor ca greva să se încheie, munca să fie reluată, iar 
urmele acestui conflict sa fie netezite cât mai repede. 

Vizita lui Lee a avut un dublu impact. Este vorba (i) de schimbarea managementului la 
nivelul minelor din Ludlow, decizie care, se pare, a survenit după ce Ivy L. Lee şi-a redactat 
raportul, şi (ii) de încurajarea familiei Rockefeller de a schimba politica de comunicare cu 
angajaţii. Dacă primul lucru, respectiv schimbarea din funcţie a lui Bowers, a trecut aproape 
neobservat, al doilea, respectiv ideea ca unul dintre membrii familiei Rockefeller să efectueze o 
vizită în zonele miniere pentru a cunoaşte viata de zi cu zi a minerilor şi a familiilor acestora, a 
prins contur pe parcursul anului următor, fiind amplu mediatizat şi rămânând până astăzi una 
dintre lecţiile clasice ale istoriei privind schimbarea de fond a relaţiilor dintre patronat şi 
muncitori: de la o atitudine dezinteresată la una participativă. Această schimbare de atitudine a 
companiei în raport cu angajaţii săi reiese şi din scrisoarea pe care J. F. Welborn, managerul 
firmei Colorado Fuel & Iron Company, i-a expediat-o preşedintelui Woodrow Wilson: 


... Compania noastră face eforturi sistematice pentru a promova bunăstarea şi fericirea 
oamenilor săi. Noi recunoaştem faptul că interesele acţionarilor şi angajaţilor sunt 
aceleaşi, nici unul neputând prospera fără ca drepturile amândurora să fie respectate. 


[...] Noi dezvoltăm acum un plan chiar mai complex, care se bazează pe experienţele 

noastre anterioare şi care, credem, va duce la o mai bună înțelegere între noi şi angajaţii 


noştri. 
Într-un alt document, acelaşi Welborn declara: 


Obiectivul companiei este nu numai să plătească salariile muncitorilor, ci şi să le asigure 
acestora condiţii de muncă optime. Dorim ca fiecare angajat al Colorado Fuel & Iron 
Company să simtă faptul că firma este prietenul său. Vom fi bucuroşi oricând să primim 
[de la angajaţi] în scris orice sugestie care ar putea să aducă beneficii muncitorilor sau 


companiei.5€ 


Această abordare era una de pionierat pentru relaţiile de muncă de la începutul secolului trecut. 

În toamna lui 1914, Ivy L. Lee era mai mult ca oricând prins în dinamica acţiunilor 
prilejuite de cooperarea cu John D. Rockefeller Jr. În timp ce activitatea sa la Pennsylvania 
Railroad fusese întreruptă neoficial pentru aproximativ o lună, lucru determinat în special de o a 
doua vizită în zonele de conflict din Colorado, contactele cu John D. Rockefeller Jr. se 
intensificaseră semnificativ, fie sub forma rapoartelor sau a corespondenţei, fie prin intermediul 
convorbirilor telefonice, fie prin întâlniri directe cu acesta şi membrii echipei sale. Întors pe 
Coasta de Est, Lee era concentrat asupra noilor măsuri pe care urma să le recomande familiei 
Rockefeller. 

Ivy L. Lee era un analist fervent al articolelor din presă. Invatase această tehnică de la 
tatăl său, care selecta informaţia din presa scrisă pentru a o clasifica pe teme în dosare 
distincte. Acestea constituiau mai târziu surse de informare pentru discursurile, articolele sau 
cărţile preotului. Lee perfectionase metoda de lucru a tatălui său, trecând dincolo de o simplă 
clasificare pe teme a extraselor de presă. El angajase mai multi tineri pentru a selecta articolele 
cu relevanţă pentru clienţii săi şi pentru a le analiza după o tehnică pe care astăzi o numim 
analiză cantitativă şi calitativă a articolelor din media. Înregistrarea feed-back-ului prin 
intermediul presei scrise era un indicator al eficienţei muncii sale şi un excelent instrument de 
autoreglare. Din toamna lui 1914, John D. Rockefeller Jr. primea de două ori pe lună rapoarte 
rezultate din analiza articolelor de presă. 

Tot în toamna lui 1914, Ivy L. Lee l-a cunoscut în anturajul lui Rockefeller Jr. pe William 


Lyon Mackenzie King“, fost ministru al muncii în Canada şi care avea să devină, câţiva ani mai 
târziu, prim-ministru al acestui stat. Mackenzie King îi fusese recomandat lui Rockefeller Jr. 
drept unul dintre puţinii experţi în evaluarea relaţiilor dintre patronat şi muncitori. Acesta din urmă 


*5 Hallahan (2002), p. 277. 

* Idem, p. 278. 

“7 William Lyon Mackenzie King (1874-1950) a intrat in politică in 1908 ca parlamentar al Partidului Liberal canadian, la 
putin timp dupa aceasta fiind numit ministru al muncii, mandat exercitat pana in 1911. În 1919, decesul liderului liberal 
canadian Wilfrid Laurier îl propulsează pe Mackenzie King în fruntea partidului. Între 1921-1926, 1926-1930, 1935-1948, 
Mackenzie King a fost prim-ministru al Canadei (Hallahan, 2003). 

îi solicitase lui Mackenzie King să facă un raport cu privire la starea conflictului din Colorado si 
să dezvolte un plan de ameliorare a situației. Deşi nu există informaţii concrete potrivit cărora 
între Lee şi Mackenzie King ar fi existat surse de tensiune, se pare că pe parcursul anului 1915 
relaţiile dintre Lee şi Rockefeller Jr. ar fi resimţit o oarecare răcire cauzată în special de faptul că 
sfaturile lui Mackenzie King ar fi fost privite cu o mai mare deschidere de către miliardarul 
american (Hallahan, 2002). Această informaţie nu este însă confirmată de alţi autori (Hiebert, 
1966), aceştia din urmă aducând ca argument faptul că între Ivy L. Lee şi Mackenzie King ar fi 
existat o colaborare strânsă, care s-a menţinut şi după 1919, anul în care King întrerupe 
angajamentele sale față de familia Rockefeller şi reintră în politică, preluând conducerea 
Partidului Liberal din Canada. 

John D. Rockefeller Jr. era preocupat încă din iunie 1914 de ideea cooptarii lui Lee în 
rândurile angajaţilor săi permanenţi. Totuşi, subiectul schimbării statutului de colaborator cu 
acela de angajat a fost discutat de cei doi pentru prima dată numai în noiembrie 1914. Lee, deşi 
ataşat de activitatea sa de la Pennsylvania Railroad, a acceptat oferta. La 7 decembrie 1914, 
decizia celor doi de a trece într-o nouă etapă a colaborării a fost făcută publică. La 8 decembrie, 
greva minerilor din Colorado a încetat. La 1 ianuarie 1915, Lee devenea oficial unul dintre 
angajaţii miliardarului John D. Rockefeller Jr. 

Ultimele săptămâni ale anului 1914 au fost extrem de intense. Pe de o parte, Lee îşi 
încheia colaborarea cu un partener important. Pe de altă parte, conflictul de muncă din Colorado 
se îndrepta spre un final, ceea ce îi solicita un plus de efort. În această perioadă au fost 
redactate mai multe articole, care urmau să fie publicate în diverse ziare, s-a continuat 
monitorizarea presei, a fost editat un alt număr al buletinului informativ în care se făcea o sinteză 
a conflictului de muncă din Colorado si, nu în ultimul rând, s-a încercat relansarea activității 
unuia dintre organismele extrem de importante susținute de familia Rockefeller, General 
Education Board (Madison, 1984; Hallahan, 2003). Totuşi, una dintre cele mai importante 
informaţii ale sfârşitului de an 1914 avea să vină de la U.S. Commission on Industrial Relations. 
Aceasta urma să investigheze activitatea celor implicaţi în conflictul de muncă din Colorado şi să 
audieze un număr de persoane, printre care John D. Rockefeller Jr. şi Ivy L. Lee. 


4.6. Principii sub semnul întrebării 


Oficial, comisia parlamentară avea rolul de a investiga cauzele care duseseră la 
declanşarea conflictului de muncă, să studieze în ce măsură anumite persoane se făceau 
vinovate de încălcarea legislaţiei şi ce anume s-ar fi putut face pentru a evita vărsarea de sânge. 
Totuşi, analizând profilul celui care conducea audierile, respectiv congressmanul Frank P. Walsh 
din Kansas City, un energic susţinător al sindicatelor, era lesne de înţeles că din aceste audieri 


se urmărea şi acumularea unui anumit capital politic. În avalanşa de răfuieli, puternic 


°° Este vorba de Colorado Industrial Representation Plan, care introducea ideea unui model de companie modernă in 
care fluidizarea relaţiilor dintre membrii companiei (în principal patronat, reprezentanți sindicali, muncitori) era asigurată 


pe baza unui plan de comunicare internă foarte bine definit (Hallahan, 2003). 

mediatizată, a fost prins şi Ivy L. Lee. La foarte putin timp de la începerea audierilor, comisia şi-a 
orientat atenţia către buletinele informative editate de consilier. Acest lucru nu a fost întâmplător. 
În noiembrie 1914, George Creel, un jurnalist din grupul muckraker-ilor, a criticat extrem de dur 
buletinele informative, afirmând că mai bine de jumătate dintre ele conţin date eronate. Comisia 
condusă de Walsh a preluat această informaţie şi a introdus-o pe agenda sa de lucru. 

Din nefericire, acuzaţia privind inexactitatea unor informaţii cuprinse în buletinele 
informative s-a confirmat parţial. Una dintre erorile incontestabile a fost aceea apărută în 
buletinul numărul 14, în care se vorbea despre salariile liderilor sindicali, informaţie care nu 
concorda cu realitatea. Greşelile nu se opreau însă aici, şi alte buletine conţinând „scăpări 
regretabile”. De exemplu, buletinul informativ numărul 8 relua declaraţia doamnei Helen 
Grenfell, vicepreşedinte al Law and Order League, potrivit căreia copiii şi femeile, victime ale 
conflictului de la Ludlow, au murit sufocati în urma unui incendiu, şi nu împuşcaţi. Această 
informaţie s-a confirmat ulterior, dar ceea ce a uitat editorul să spună era faptul că doamna 
Grenfell era soția unuia dintre directorii implicaţi în confruntarea cu sindicatele. De asemenea, 
Law and Order League fusese înființată după consumarea incidentului de la Ludlow, având 
misiunea de a contracara activitățile desfăşurate de Women's Peace Association. O altă scăpare 
a survenit în buletinul numărul 11, intitulat „How Colorado Editors View the Strike”. Textul 
buletinului pleca de la un document semnat de un grup de redactori, text din care reieşea faptul 
că operatorii minelor de cărbune nu erau vinovaţi de dezastrul confruntărilor violente dintre 
grevisti şi poliţie. Ceea ce nu fusese menţionat însă era faptul că „grupul” era format din şapte 
redactori, toți reprezentând publicaţii controlate de operatorii minelor de cărbune, în timp ce 
restul de 324 de redactori din Colorado nu au dat curs evenimentului care a condus la emiterea 
acelui document (Olasky, 1987a). 

Deşi Lee nu fusese implicat în culegerea acestor informaţii, rolul său fiind doar acela de 
a pune cap la cap mai multe documente în vederea editării buletinelor informative pe baza 
materialelor primare trimise din Colorado, de la sediul central al Colorado Fuel & Iron Company, 
respectiv din New York, de la biroul lui John D. Rockefeller Jr., el nu era strain de existența unor 
erori. Cu putin timp înainte ca buletinul numărul 14 să fie tipărit, Welborn a sesizat inacuratetea 
unor informații. Prin intermediul unei scrisori, el i-a adus la cunostinta acest lucru lui Lee, fără sa 
precizeze însă foarte clar în ce consta eroarea. De asemenea, tot Welborn a sugerat ca acele 
greşeli să fie corectate o dată cu publicarea documentului sinteză Facts, document care urma să 
reia toate materialele cuprinse în buletinele 1-15. Lee a luat notă de acest lucru, recomandând 
ca cei din Colorado să introducă o erată în fiecare buletin înainte ca acestea să fie expediate 
către destinatari (Hallahan, 2002). Acest lucru nu s-a întâmplat. 

Un astfel de incident, sesizat imediat de presă, a dat curs unei lungi serii de controverse 
legate de verticalitatea lui Ivy L. Lee. A respectat, sau nu Lee Declarația de Principiu enunțată 
chiar de el în 1906? A căzut Lee pradă minciunii, sau a fost vorba doar de o neglijență 
regretabilă în organizarea circuitului informaţiilor (care ar fi inclus şi verificarea surselor)? Dacă, 
într-un fel, răspunsurile la aceste întrebări sunt căutate şi astăzi, atitudinile critice şi etichetele 
peiorative nu au avut nevoie de prea mult timp pentru a fi exprimate. Unele dintre ele au dat 


78 


dovadă de o vehementa care a persistat multe decenii după aceea. Dintre acestea, de departe, 
se distinge reacția critica exprimată de Upton Sinclair, care, la putin timp de la înregistrarea 
incidentului, l-a numit pe Lee „Poison Ivy’ (Sinclair, 1919; Guth şi Marsh, 2000). 

Trecand in sfera analizelor lipsite de conotatii subiective, asa cum este cea exprimata 
de Sinclair, din literatura de specialitate se desprind două teze. Prima teză“ este cea care nu 
creditează ideea bunei credințe a lui Lee. Potrivit acestei interpretări, Declaraţia de Principiu, 
enunțată în 1906, nu era o expresie a convingerilor lui Lee, ci doar un instrument prin care 
acesta îşi asigura vizibilitate, plasându-se, în acelaşi timp, pe orbita tendinţelor vremii, respectiv 


ă” creditează 


cea a manifestărilor progresiste (Olasky, 1987a,b; Hallahan, 2002). A două tez 
onestitatea iniţială a lui Lee, dar îl analizează prin prisma omului supus tentatiilor. Potrivit acestei 
interpretări, între predică şi practică ar fi apărut un clivaj explicat prin dorinţa lui Lee de a-şi 
conserva un anumit statut social (Atwater, 1967; Halahan, 2002). Dezinformarea ar fi putut fi 
considerată calea cea mai scurtă către atingerea obiectivului propus: impunerea unei versiuni 
cosmetizate asupra incidentelor de la Ludlow, care să favorizeze grupul reprezentat de John D. 
Rockefeller Jr. 

Incidentul de la Ludlow, deşi intens mediatizat la momentul respectiv, rămâne totuşi una 
dintre necunoscutele istoriei Statelor Unite ale Americii. Cercetătorii dispun de foarte puţine date 
obiective pentru a putea cerne realitatea din maldărul de documente şi relatări părtinitoare. A 
fost o confruntare care a aşezat fata în fata nu doar minerii şi patronatele de la Ludlow, ci două 
clase sociale care, la acel moment, erau puternic divizate. Scrierile din acea perioadă exprimă 
destul de bine încărcările şi descărcările de tensiuni sociale. lată de ce o analiză a 
profesionalismului lui Ivy L. Lee care s-ar reduce numai la cântărirea momentului Ludlow ar 
putea să fie puternic contaminată cu incertitudinile vremii. Aceasta este şi critica ce poate fi 
adusă celor două teze prezentate mai sus. Lee a activat peste 30 de ani într-un domeniu pe care 
el nu l-a definit, dar pe care noi îl considerăm a fi cel al relaţiilor publice. Prin urmare, o critică a 
activităţii şi contribuţiei lui Lee la dezvoltarea domeniului nu poate fi concepută fără a parcurge în 
integralitate cei 30 de ani dedicați profesiei de relationist şi fără a cântări efectele pe termen lung 
ale principiilor şi practicilor impuse de el. 

Momentul Ludlow a adus multe critici la adresa lui Lee. Aşa cum am văzut mai sus, unii 
pun acest lucru pe seama unor posibile greşeli pe care Lee le-ar fi făcut în exercitarea profesiei 
sale. Alţii (Hiebert, 1966) explică însă acest lucru prin faptul că Lee şi-a asociat numele cu una 
dintre cele mai controversate familii din acea perioadă, familia Rockefeller. Încă de la sfârşitul 
secolului al XIX-lea, o dată cu ridicarea companiei Standard Oil, Rockefeller Sr. a devenit un 
influent om de afaceri, ceea ce, evident, a atras şi atenţia jurnaliştilor. În primii ani de 
manifestare a valului progresist, respectiv după 1900, Rockefeller Sr. era de departe cotat ca 
fiind cel mai bogat om din Statele Unite ale Americii, ceea ce, de data aceasta, a atras critica 
muckraker-ilor, imaginea publică a familiei fiind puternic afectată. Serviciile lui Lee au fost 
solicitate într-un moment în care, o dată cu schimbul de generaţii, Rockefeller Jr. încerca să 


* Cunoscută sub numele de the deception thesis. 


7? Cunoscută sub numele de the contradiction thesis. 

corecteze aceasta stare de lucruri. Asezandu-se alaturi de familia Rockefeller, evident, Lee a 
„beneficiat” si el de un tratament „privilegiat” din partea jurnaliştilor, ceea ce îi va provoca multe 
neplăceri, şi nu numai pe perioada conflictului de la Ludlow. Totuşi, dacă recitim evenimentele 
dintr-o altă perspectivă, şi anume aceea a domeniului relaţiilor publice, se poate uşor observa că 
există şi un revers al medaliei: această serie de controverse în jurul lui Lee nu a făcut nimic 
altceva decât să aşeze reflectoarele pe noua profesie. 

Beneficiile au fost cel puţin duble. Pe de o parte, filosofia lui Lee privind modul în care o 
organizaţie ar trebui să comunice cu publicurile sale a fost prezentată în fata unei comisii 
parlamentare, cu ocazia audierilor din 1915. Era pentru prima dată când, într-o dezbatere 
publică cu un grad ridicat de vizibilitate, se vorbea despre relaţiile publice, chiar dacă acest 
termen nu a fost folosit în mod explicit. De cealaltă parte, efectele acţiunilor lui Lee au putut fi 
văzute şi de alti oameni de afaceri, ceea ce i-a determinat pe aceştia din urmă să studieze cu 
atenţie în ce măsură relaţiile publice li s-ar potrivi şi lor. Multe sunt mărturiile celor care au 
recunoscut influența pe care exemplul Rockefeller-Lee l-a exercitat asupra lor. Una dintre 
acestea îi aparţine lui John W. Hill, în cartea sa autobiografică The Making of a Public Relations 
Man (1963), recunostea că primul său contact cu domeniul l-a avut atunci când a citit despre 
acţiunile lui Lee prilejuite de colaborările cu Pennsylvania Railroad şi familia Rockefeller. 


4.7. Consultant independent 


În cursul anului 1915, situaţia de criză provocată de conflictul din Colorado se îndrepta 
spre un final. În pofida atitudinii reticente a congressmanului Walsh, audierile parlamentare din 
prima parte a anului 1915 nu au condus la o rezoluţie negativă la adresa familiei Rockefeller sau 
a lui Lee. În paralel, anchetele efectuate de poliţie au scos la iveală o posibilă implicare a 
liderului sindical radical John Lawson în unele acte de violență soldate cu decesul unor 
persoane pe perioada grevei de la Ludlow. De asemenea, demararea noului plan de 
reorganizare a Colorado Fuel & lron Company, proiect gândit în principal de Mackenzie King şi 
Lee, a dus la o vizibilă detensionare a relațiilor dintre patronat şi muncitori, lucrurile intrând încet 
pe fagasul lor normal. 

Deşi întreaga sa activitate alături de familia Rockefeller fusese încununată de succes, în 
prima parte a anului 1916, Lee a decis să se retragă din echipa lui John D. Rockefeller Jr. O 
astfel de opţiune l-a luat prin surprindere pe acesta din urmă, care devenise din ce în ce mai 
dependent de serviciile lui Lee. Întrebat dacă este nemulţumit de beneficiile financiare, care se 
ridicau la o mie de dolari pe lună, un salariu record pentru acea perioadă, Lee a răspuns: 


Dimpotrivă. Niciodată nu am sperat să fiu înconjurat de atâta bogăţie. Totuşi, îmi este 
teamă că în cinci ani voi deveni atât de dependent de toate acestea încât, de frică să 


nu-mi pierd slujba, voi fi prea timid pentru a-mi exprima opinia in mod deschis.” 


71 Hiebert (1966), p. 117. 

În 1916, Lee a ales să revină la statutul de consultant independent, statut pe care îl mai 
avusese inainte de 1908, fondand agentia Lee, Harison, and Lee. Dupa Primul Razboi Mondial, 
agentia este reorganizata, devenind lvy Lee & Associates, nume sub care Lee a activat din 1919 
până în 1933. Cu un an înaintea morții sale, Lee a schimbat pentru ultima dată structura 
actionariatului firmei, transferând jumătate din acţiuni lui T. J. Ross, unul dintre angajaţii săi, 
care, de-a lungul timpului, reuşise să se impună profesional. Sub noua titulatură, Ivy Lee & T. J. 
Ross, agenţia a funcţionat din 1933 până în 1961. În 1961, numele a fost schimbat în T. J. Ross 
& Associates. După 1971, anul în care Ross s-a retras, agenţia a suferit o serie de alte 
transformări care, în ultima parte a anilor '80, au dus la pierderea identităţii sale. Totuşi, în pofida 
multiplelor transformări, agenţia fondată de Ivy L. Lee în 1916 a reuşit să se impună timp de mai 
bine de 70 de ani pe piața americană şi internaţională a relaţiilor publice (Cutlip, 1994). 

Noua agenţia, creată în 1916, nu a avut dificultăţi în lansarea activităţilor sale. Încă de la 
început, aceasta pleca la drum cu doi clienţi extrem de importanţi. Este vorba de familia 
Rockefeller, pe care Lee a decis să o asiste şi mai departe în problemele de relaţii publice, şi de 
Pennsylvania Railroad, un partener mai vechi al lui Lee. Cum Lee dispunea de o largă vizibilitate 
naţională şi internaţională, acestor doi clienţi li s-au alăturat foarte repede şi alţii. Prestigiul i-a 
sporit pe perioada Primului Război Mondial, când a activat ca director adjunct al Crucii Roşii din 
Statele Unite ale Americii. Toate aceste elemente au constituit o solidă bază de lansare şi 
susţinere a agenţiei lui Lee, care, până în 1934, a avut contracte cu companii precum American 
Tobacco Co., Anaconda Copper Mining Company, Anthracite Coal Operators, Bethlehem Steel 
Corporation, Chrysler Corporation, Copper and Brass Research Association, Phelps, Dodge & 
Company, Standard Oil Corporation of New York etc. 

Lee a rămas ataşat domeniului economic, corporatiile din industria grea, ca de exemplu 
mineritul şi prelucrarea produselor miniere, apelând adesea la serviciile sale. Una dintre 
problemele majore era aceea că aceste firme nu reuşeau să stabilească un flux continuu de 
comunicare, atât cu structurile guvernamentale, cât şi cu opinia publică, în general. Ca urmare, 
foarte puţini înțelegeau utilitatea publică a celor care activau în domeniile mai sus amintite. 
Corporatiile din industria uşoară, ca de exemplu prelucrarea produselor alimentare (carne, zahăr 
etc.) sau industria textilă, au facut şi ele obiectul de studiu al lui Lee. Acesta a observat că diferiţi 
agenţi externi — pe care azi îi punem sub semnul globalizării — pot fi factori de stabilitate sau de 
dezechilibru ai pieţelor produselor respective. De exemplu, în opinia lui Lee, piața zahărului ar fi 
putut fi echilibrată dacă marii producători (în special cei din Cuba, Germania, Polonia, Belgia 
etc.), în loc să se evite, considerându-se inamici, ar coopera, planificând pe un orizont de 4-5 ani 
cantitatea de zahăr care ar fi urmat să fie produsă, în funcţie de consumul mediu anual 
înregistrat. Procedând in acest fel, pe de o parte, se elimina supraproductia şi, pe de altă parte, 
se stabiliza prețul zahărului la un nivel convenabil atât pentru producător, cat şi pentru 
cumpărător. Un alt domeniu asupra căruia Lee s-a concentrat după 1916 a fost turismul şi 
serviciile conexe, de exemplu transporturile aeriene. De aici şi până la tratarea unor probleme de 


interes internaţional nu a mai fost decât un pas. Lee a condus proiecte de comunicare publică 

internaţională care, in opinia sa, aveau relevanţă pentru Statele Unite ale Americii. Asa a 
promovat imaginea Franţei, Poloniei şi României în spaţiul american în vederea încheierii unor 
tranzacții financiare, aşa a încurajat cooperarea cu Uniunea Sovietică, stat nerecunoscut la acea 
dată de multe puteri ale lumii, iar în 1933 a intrat în contact cu unele companii şi cu autorităţile 
din Germania, căutând să identifice acele canale de comunicare ce ar fi putut duce la cooperare, 
şi nu la conflict. Din păcate, această pasiune pentru convergenţă nu a fost întotdeauna corect 
interpretată, având repercusiuni atât asupra sa, cât şi asupra domeniului relaţiilor publice 
(Hiebert, 1966; Olasky, 1987a,b; Cutlip, 1994; Seitel, 2004). 

În perioada Primului Război Mondial, industria grea americana a suferit transformări 
semnificative, care au urmat logica unei economii de război. Astfel, industria cuprului a trebuit 
orientată integral către producţia de muniţie, ceea ce, evident, a afectat alte sectoare 
economice, acestea din urmă fiind obligate să identifice aliaje alternative. După finalizarea 
războiului, însă, toţi producătorii de cupru, de la extracție la prelucrare, s-au văzut în situaţia de 
a nu mai avea piaţă de desfacere. Industria de armament nu mai constituia o prioritate naţională, 
iar vechii utilizatori ai acestui aliaj nu mai erau interesaţi să revină la formulele de lucru de 
dinainte de război. Pe acest fundal, Anaconda Copper Mining Company şi Phelps, Dodge & 
Company, doi actori importanţi ai industriei cuprului, l-au contactat pe Lee în vederea identificării 
unor soluții. 

Încă de la început, Lee a observat faptul că aceasta nu era doar problema celor două 
firme, ea având implicaţii mult mai largi. În acest sens, a recomandat asocierea tuturor celor 
implicaţi în industria cuprului în vederea formării unei organizaţii cu relevanţă naţională care să 
devină purtătorul de cuvânt al respectivei ramuri din industria grea. Aşa a apărut Copper & Brass 
Research Association, reunind 42 dintre cei mai mari producători de cupru. În numele acestei 
asociaţii şi sub coordonarea lui Lee, a fost lansată o campanie naţională de informare publică, 
obiectivul fiind acela de a-i convinge nu numai pe potenţialii utilizatori de materii prime prelucrate 
(producătorii de dispozitive electrice, constructorii etc.), dar şi opinia publică de faptul că această 
industrie este una de interes strategic. De asemenea, a fost înființată o unitate de cercetare cu 
rolul de a identifica noi arii de aplicabilitate a cuprului. În această campanie au fost lansate sute 
de mesaje, de la cele de ordin general, adresate omului de rând, până la articole extrem de 
specializate publicate în revistele de profil. 

În urma campaniei de comunicare publică organizată de Lee, problematica industriei 
cuprului a început să fie abordată cu mai multă înțelegere, aceasta  regăsindu-şi propria piață 
de desfacere într-un timp relativ scurt. Colaborarea dintre Copper & Brass Research Association 
şi Ivy L. Lee nu avea să se încheie aici, cei doi parteneri înfruntând împreună şi alte situaţii la fel 
de delicate. 

La puţin timp după ce industria cuprului reintrase pe un făgaş relativ normal, un articol 
semnat de un patolog de la Harvard şi publicat într-una dintre revistele de specialitate semnala 
gradul de toxicitate extrem de ridicat al cuprului. Potrivit autorului, cei care utilizau la prepararea 
hranei recipiente confecţionate din cupru sau aliaje ale acestuia se expuneau unor riscuri de 


intoxicare ce ar fi putut cauza chiar moartea. Informaţia a fost preluată de mass media, ceea ce 

a dus la destabilizarea, pentru a doua oară, a domeniului. În fata noii situaţii de criză, Copper & 
Brass Research Association a apelat iarăşi la Ivy L. Lee, cerându-i să dezmintă informaţia 
furnizată de medicul de la Harvard. Lee a refuzat să facă acest lucru, spunând că pentru situația 
respectivă există o singură soluţie: angajarea unei echipe de experţi care să reia cercetările pe 
acest subiect. În cazul în care rezultatele inițiale se confirmau, producătorii de cupru trebuiau să 
se plece în fata adevărului. Numai în cazul în care rezultatele primului studiu se dovedeau 
neîntemeiate, se putea lansa o nouă campanie de comunicare pentru a se restabili adevărul. 
Studiile efectuate de echipa de cercetători angajată de Copper & Brass Research Association, 
dar şi alte studii ulterioare, au confirmat faptul că rezultatele cercetării medicului de la Harvard 
erau eronate (Hiebert, 1966). 

Pentru Lee, stabilirea unor fluxuri coerente de comunicare, interne şi externe, era la fel 
de importantă atât pentru organizatii/corporatii, cât şi pentru naţiuni. El simțea presiunea 
crescândă a factorului international asupra problemelor interne ale diferitelor tari, considerând că 
pentru multe dintre acestea soluţia era una singură: comunicarea. A demonstrat acest lucru 
rezolvând pe parcursul anilor '20 una dintre problemele comerțului internaţional cu produse 
alimentare, respectiv problema zahărului. O piaţă dezechilibrata, marcată de o competiţie acerbă 
şi lipsită de o viziune internaţională, făcea adesea numeroase victime în special datorită unei 
supraproductii care se ridica la 500.000 tone de zahăr anual. Pe termen scurt, acest lucru a dus 
la scăderea preţului de vânzare al zahărului sub prețul de producţie, iar pe termen mediu, la 
falimentul unora dintre fabricile de profil. Solicitat de unul dintre producători, Lee a apreciat că 
cea mai rapidă modalitate de soluţionare a situaţiei create ar fi putut-o reprezenia aşezarea la 
masa negocierilor a tuturor producătorilor importanţi de zahăr în vederea stabilirii unui plafon de 
producţie anual şi împărţirea pieţei de desfacere în funcţie de anumite criterii prestabilite. În felul 
acesta, nici o unitate nu ar mai fi ajuns în situaţia de a produce pe stoc, preţul zahărului s-ar fi 
stabilizat, iar marii producători nu ar mai fi fost expuşi riscului falimentului. Părţile implicate au 
acceptat planul propus, fiind astfel fondat International Sugar Council, organismul în cadrul 
căruia au fost purtate negocierile. 

În prima parte a anilor '20, Trans-Atlantic Passenger Conference a considerat că are o 
problemă de relationare deoarece foarte puţini americani erau interesaţi să călătorească în 
Europa. Această asociaţie, reprezentând interesele transportatorilor navali, l-a angajat pe lvy L. 
Lee pentru a analiza problema şi a identifica soluţii. O situaţie similară fusese semnalată şi în 
cazul transportului aerian. De această dată, Lee a fost angajat de Guggenhein Foundation 
pentru a asigura mai multă vizibilitate unei industrii aflate încă în fază incipientă. 

În cel de-al treilea deceniu a secolului XX, literatura de specialitate în domeniul spaţiului 
social, în special în cel al opiniei publice, făcuse câţiva paşi importanți. Walter Lippmann 
publicase în 1921 celebra sa carte Public Opinion, în care explica mecanismele care 
guvernează procesul de formare a opiniei publice, iar Edward L. Bernays, în Crystallizing Public 
Opinion (1923), enuntase deja principiul potrivit căruia identificarea opiniei publice nu este o 
problemă de intuiţie, ci una de cercetare. Lee, asumându-şi aceste idei noi, a trecut la 

cercetarea spaţiului public, încercând să afle de ce americanii nu călătoresc în Europa cu 
vaporul şi nu agreează călătoriile cu avionul. 

În cazul fluxului turistic spre Europa, rezultatele erau extrem de clare. Imaginea 
dominantă a americanilor despre bătrânul continent era negativă, şi aceasta deoarece 
principalele surse de informaţii (experienţă personală, relatări ale unor persoane apropiate sau 
de încredere, relatări ale mass media) transmiteau mesaje de această factură. Singura 
experienţă a unui grup semnificativ de americani în spaţiul european era cea a zecilor de mii de 
soldaţi care luptaseră în Europa. Or imaginile pe care foştii militari le relatau apropiaților despre 
ceea ce văzuseră nu conţineau atributele pe care ar fi trebuit să le aibă o destinaţie turistică: 
linişte şi frumuseţe. De asemenea, jurnaliştii care transmiteau ştiri din Europa erau cu precădere 
concentrați asupra elementelor de ordin politic şi economic, relatând pe larg despre 
incapacitatea multor guverne europene de a relansa economia acestor tari, lăsând pradă 
sărăciei milioane de şomeri şi familiile lor. Dar aceasta era doar o parte a realităţii. Europa avea 
încă ce arăta oaspeților săi, multe dintre obiectivele turistice fiind repede reintroduse în circuitul 
internaţional după încheierea conflictelor armate. 

Recomandarea lui Lee a fost, ca de obicei, una simplă: întregirea adevărului. Pentru 
aceasta a acţionat pe mai multe direcţii. În primul rând, s-a adresat jurnaliştilor americani 
acreditaţi în Europa cu rugămintea de a reflecta asupra necesităţii furnizării unor informaţii cât 
mai complete despre turismul din ţările în care activau. De asemenea, un angajat al lui Lee a 
fost trimis la Paris pentru a coordona întreaga activitate, în timp ce alti doi au avut misiunea de a 
călători prin Europa pentru a identifica locaţii turistice interesante şi de a le recomanda 
proprietarilor/administratorilor să facă mult mai vizibile aceste obiective. O altă măsură 
recomandată celor de la Trans-Atlantic Passenger Conference a fost aceea de a înfiinţa un birou 
de turism în New York care să centralizeze toate informaţiile venite din Europa şi să stabilească 
strategia de difuzare a acestora pe teritoriul Statelor Unite ale Americii. 

În anii '20, avionul făcea încă parte din categoria curiozitatilor, iar zborul cu acest aparat 
era o aventură pe care puţini americani şi-o doreau. Dacă în Europa avioanele începuseră deja 
să-şi găsească o utilitate, ele fiind folosite chiar din timpul războiului, în America armata era 
reticentă la noua maşină de luptă, iar publicul civil, distant fata de ceva ce nu furniza suficiente 
garanţii de securitate. Din concluziile studiilor lui Lee reieşea foarte clar că o campanie de 
comunicare pentru promovarea aviaţiei trebuia să se concentreze pe aceste două cuvinte-cheie: 


securitate şi utilitate. Începând cu 1925, fundaţia miliardarului Daniel Guggenheim avea să 


finanţeze numeroase studii care au dus la îmbunătăţirea performanţelor de zbor ale noilor 
aparate. Un alt obiectiv a fost acela de a aduce avioanele cât mai aproape de omul de rând. De 
la 27 iulie şi până la 23 octombrie 1927, celebrul aviator Charles Lindbergh a făcut un tur al 


Statelor Unite ale Americii, oprind în toate oraşele mari şi în alte nenumărate localități mai mici. 
Sute de conferințe de presă, mii de autografe şi articole de presă şi zeci de mii de copii care 
visau deja cu ochii deschişi că vor ajunge piloţi au contribuit la lansarea industriei aeronautice de 


pe continentul american. Lee s-a aflat în spatele acestei campanii. 


Zona financiară a fost una dintre preocupările constante ale lui Lee. Student model la 
Princeton, apoi jurnalist specializat pe Wall Street, practician pe piata bancara europeana in 
perioada 1909-1912, Lee a continuat sa fie implicat in acest domeniu, gandind si promovand pe 
parcursul anilor '20 noi „poteci” financiare internationale a căror viabilitate depindea fundamental 
de comunicare. În opinia sa, Europa, răscolită de război, avea nevoie de investiţii majore pentru 
a reechilibra economiile nationale. De cealaltă parte, economia americană avea nevoie ea însăşi 
de o dinamizare, greu realizabilă în absenţa unor parteneri externi competitivi. Soluţia era aceea 
a sprijinirii financiare a ţărilor din Europa care, astfel, ar fi devenit parteneri economici puternici ai 
Statelor Unite ale Americii. Investitorii ar fi putut fi chiar cetățenii americani, prin emiterea pe 
piața americană a unor certificate bancare dedicate fiecărei tari interesate. 

Prima tranzacţie de acest tip a fost efectuată în 1920, când Franţa a beneficiat de un 
împrumut în valoare de 100 de milioane de dolari, urmat şase luni mai târziu de o a doua tranşă. 
Ambele tranzacţii se bazau pe încrederea pe care cetățenii americani o aveau în capacitatea 
politică şi economică a statului beneficiar de a investi eficient aceşti bani, fiind astfel capabil să 
returneze împrumutul în conformitate cu termenii prevăzuţi în contract. În cazul Franţei, această 
credibilitate fusese construită în timp, Lee fiind angajat de guvernul de la Paris să convingă 
poporul american de faptul că economiile sale vor fi în siguranţă dacă va decide să investească 
în poporul francez. 

Estimând o dezvoltare a acestui tip de tranzacţii, Lee a constituit în Europa o echipă 
specializată care, în 1927, era formată din trei persoane: John Foster Dulles, mai târziu un 


renumit expert în drept internaţional, cu o prestigioasă carieră internaţională, ultima şi cea mai 


înaltă poziţie a sa fiind aceea de secretar de stat, Jean Jacques Monet, la acel moment un tânăr 


economist, mai târziu însă fiind cel care a conceput primul plan de dezvoltare economică a ceea 
ce astăzi este Uniunea Europeană, şi Frank Close, un expert în tranzacţii bancare internaţionale. 
Această echipă era însărcinată să lucreze strâns cu guvernele ţărilor interesate să obţină 
împrumuturi de pe piaţa de capital americană. Printre acestea, Polonia şi România. 

În cazul Poloniei, lucrurile au mers relativ bine în prima parte a tranzacţiei. Pentru o 
sumă negociata initial la 50.000 de dolari, Lee a demarat în spaţiul american o campanie de 
informare publică privind realităţile sociale, economice şi politice din Polonia, campanie care a 
atras atenţia opiniei publice, ceea ce a dus la achiziţionarea certificatelor bancare şi la 
constituirea fondului necesar pentru împrumut. Lucrurile au luat, însă, o altă turnură după 
efectuarea primelor operaţiuni corespunzătoare împrumutului. Polonia a refuzat să-i plătească 
lui Lee comisionul la nivelul sumelor discutate iniţial, ceea ce a blocat orice posibilitate de 
cooperare ulterioară. 

După încheierea operaţiunilor din Polonia, mai exact în 1928, echipa de experţi şi-a 
concentrat atenţia asupra României. De data aceasta, tabloul socio-politic era mult mai complex, 
pe de o parte, din cauza tensiunilor politice reale din ţară, pe care, din punctul de vedere al 


experților străini, nici Casa Regală şi nici prim-ministrul Vintilă |. C. Brătianu nu reuşeau să le 


echilibreze, şi, pe de altă parte, din cauza modului greşit în care anumite evoluţii politice au fost 
interpretate de către aceşti experţi, care au văzut în ascensiunea politică a Partidului Naţional 

Țărănesc o sursă de insecuritate, acest partid fiind considerat o variantă autohtonă a curentului 
comunist. Chiar dacă problema orientării politice a Partidului Naţional Țărănesc a fost 
solutionata în urma unor discuţii cu luliu Maniu, grupului de experţi i-a fost foarte dificil să 
identifice suficiente argumente care să susţină o campanie de câştigare a încrederii cetățenilor 
americani vis-a-vis de soliditatea politică şi economică a României (Hiebert, 1966). 

De departe, cele mai complicate acţiuni ale lui Ivy L. Lee au fost cele legate de Rusia şi 
Germania. Complexitatea nu a constat neapărat în amploarea resurselor angajate sau a 
efectelor provocate, ci în noutatea abordării, care s-a lovit în special de imaturitatea politică a 
principalilor actori naţionali şi internaţionali. 

În ianuarie 1926, Camera de Comerţ din New York a emis o rezoluţie prin care 
recomanda Statelor Unite ale Americii să nu recunoască Uniunea Sovietică atâta timp cât 
comuniştii se aflau la putere. Lee avea însă o altă abordare. Considerând că o problemă nu 
poate fi solutionata prin ignorarea ei, Lee a declanşat o adevărată campanie de informare 
publică prin care promova ideea că statul american trebuie să deschidă relaţiile comerciale cu 
Rusia, deoarece numai aşa ar fi posibil să fie studiat comunismul şi, eventual, identificate căile 


prin care poporul rus, „format din 140.000.000 de suflete”? 


„ar putea fi ajutat să îşi recâştige 
libertatea. O astfel de teză nu a fost înțeleasă la acel moment, poziţia sa fiind interpretată diferit 
de societatea americană. Radicalii vedeau în această campanie un act de trădare naţională, 
acuzându-l pe Lee că este plătit de ruşi pentru a le face propagandă, în timp ce liberalii îl acuzau 
de combinaţii financiare cu Standard Oil şi alte corporaţii americane din domeniul petrolier, care 
ar fi avut de câştigat în eventualitatea relaxării relaţiilor comerciale cu Rusia. 

Timp de mai bine de şapte ani, Lee a fost unul dintre puţinii care au acţionat foarte 
energic în vederea susţinerii recunoaşterii Rusiei. În aceşti ani a publicat numeroase articole, a 
scris o carte”, pentru a cărei documentare s-a deplasat la Moscova, şi a susţinut numeroase 
conferințe. În 1933, în final, puterea politică din Statele Unite ale Americii a acceptat punctul de 
vedere al lui Lee, recunoscând oficial Rusia. În acel moment, însă, Lee se afla la capătul unui 
drum epuizant, pe parcursul căruia a trebuit să facă fata atacurilor publice venite din multe 
direcţii, la care s-au adăugat câteva audieri în cadrul comisiei de politică externă a Senatului 
american. 

În acelaşi an, un alt subiect la fel de delicat a început să prindă contur. Este vorba de 
contractul pe care Lee îl avea cu filiala din America a firmei germane |. G. Farben, contract 
semnat în 1929, potrivit căruia, în schimbul unui comision anual în valoare de 3.000 de dolari, 
Lee acorda consultanţă privind modul în care concernul german ar fi putut să devină mult mai 
vizibil pe piața americană. După ascensiunea la putere a lui Hitler (1933), |. G. Farben a cerut o 
renegociere a contractului iniţial. Pentru o sumă de 25.000 de dolari, Lee a fost solicitat să 
reevalueze politica de imagine a firmei ţinând cont de noul context politic. În perioada 1933- 
1934, Lee a deplasat mai multi angajaţi ai agenţiei sale la Berlin, unul dintre aceştia fiind chiar 
fiul său, James Wideman Lee II. De asemenea, el însuşi a efectuat o vizită de documentare în 


7? Lee (1928), p. 49. 
7? Present-Day Russia, scrisă în 1927 şi publicată in 1928. 

Germania, ocazie cu care s-a întâlnit nu numai cu reprezentanţi ai concernului german, dar şi cu 


oamenii politici ai zilei: Joseph Goebbels, ministrul propagandei, Franz von Papen, vice- 


cancelar, Konstantin von Neurath, ministru de externe, şi Adolf Hitler. În urma tuturor acestor 


întrevederi, Lee a recomandat părţii germane să întreprindă acele măsuri prin care să confere 
garanţii comunităţii internaţionale privind bunele intenţii ale guvernului de la Berlin. Numai o 
politică în acest sens putea să consolideze imaginea externă a Germaniei şi, implicit, a firmelor 
germane care activau în străinătate. 

În prima parte a anului 1934, Congresul american a instituit Comisia Specială pentru 
Investigarea Activitatilor Antiamericane (The Special Committee on Un-American Activities), 
primul chemat în fata acestui organism fiind chiar Ivy L. Lee. În secret, comisia şi-a început 
audierile în luna mai, Lee punând la dispoziţia acesteia toate documentele din care reieşea clar 
tipul de colaborare pe care îl avea cu firma germană. De asemenea, informările Ambasadei SUA 
la Berlin veneau să întărească acest punct de vedere. Totuşi, câteva saptămâni mai târziu, 
Hitler, într-un mod foarte violent, îşi instaurează regimul totalitar, întreaga comunitate 
internaţională luând act de acest lucru. În iulie 1934, când opinia publică americană era 
stupefiată de atrocitățile comise de Hitler în vederea consolidării poziţiei sale ca unic lider al 
Germaniei, comisia a dat publicităţii dosarul audierilor lui Lee din luna mai. Pentru a treia oară în 
viata sa, Lee era personajul principal al unui scandal. Chiar dacă, în mod oficial, comisia nu l-a 
incriminat cu nimic pe Lee, dat fiind contextul, acestuia îi era foarte greu să se apere. Opinia 
publică americană nu era pregătită în vara lui 1934 să audă nici un fel de explicaţii, fie ele chiar 
şi rationale, care să justifice colaborarea cu regimul de la Berlin. Lee, diagnosticat în 1933 cu 
leucemie, cade sub presiunea furiei opiniei publice americane iar la 9 noiembrie 1934 moare. 


4.8. Concluzii 


Ivy L. Lee a trăit într-o perioadă în care societatea americană a fost supusă unor 
profunde transformări economice, politice, culturale, militare etc. S-a născut în 1877 într-o 
Americă tulburată de decalaje şi expusă riscului rupturilor interioare şi a murit 57 de ani mai 
târziu, lăsând în urma sa o America suficient de puternică pentru a face fata valului de 
ameninţări care au urmat. Istoricii, analiştii, oamenii de cultură, în general, considera că lvy L. 
Lee şi, în egală măsură, profesia pe care el a inaugurat-o au contribuit semnificativ la 
consolidarea acestei Americi. Acestea sunt concluziile la care au ajuns majoritatea celor care şi- 
au concentrat atenţia asupra istoriei Statelor Unite ale Americii din perioada în care Lee a trăit şi 
a activat ca cel mai cunoscut om de relaţii publice din lume. Într-o perioadă a divergenţelor, Lee 
a promovat convergenta, ghidându-i de multe ori pe actorii sociali spre atingerea consensului. 


În pofida criticilor aduse lui Lee privind modul său de acţiune pe durata conflictului de 
muncă de la Ludlow, respectiv în perioada derulării afacerilor sale cu Rusia şi Germania, Ivy L. 
Lee rămâne practicianul care a avut o contribuţie decisivă în transformarea impresariatului de 


secol XIX în relaţii publice de secol XX. El a definit noi standarde în practica relaţiilor publice, 

ghidându-şi activitatea după reguli care au repozitionat acest domeniu (Sloan et al., 1996). 
Principiile enuntate de el de-a lungul timpului, dintre care menţionăm (i) adevărul ca singură 
opțiune de succes, pe termen lung, în comunicarea publică, (ii) nevoia de a atinge un anumit 
echilibru între organizaţie şi publicurile sale, (iii) menţinerea deschisă a canalelor de comunicare 
ale unei organizaţii ca forma de înregistrare a fluctuatiilor mediului, s-au constituit în 
elementele de bază ale noii profesii a relaţiilor publice. Pentru Lee, a spune a fost la fel de 
important ca a face, considerând că armonia dintre cele două, dublată de transparenţă şi 
încredere în partenerul de dialog, sunt singurele instrumente prin care o persoană, organizaţie 


sau tara se poate prezenta în fata opiniei publice. 


Capitolul 5: Edward L. Bernays — fondator al relaţiilor publice 


5.1. Introducere 


În anul 1990, revista Life a dedicat un număr special celor mai importanţi o sută de 


americani ai secolului XX. Printre nume extrem de sonore, Louis Armstrong, Marlon Brando, 


Walt Disney, Albert Einstein, Henry Ford, George Gallup, Ernest Hemingway, John F. Kennedy, 


Martin Luther King Jr., Richard M. Nixon, J. Robert Oppenheimer, Elvis Presley, Ronald Reagan, 


John D. Rockefeller Jr., Eleonor Roosevelt şi multi, multi alţii, a fost inclus şi numele lui Edward 


L. Bernays, un ilustru necunoscut publicului larg, ale cărui acţiuni s-au răsfrânt însă asupra a 
milioane de oameni. Din spatele cortinei, ca un adevărat regizor al spectacolului social, Bernays 
a construit imagini care ulterior au devenit legende. El a adus săpunul în mâinile copiilor, 
invatandu-i să-l folosească şi să-l îndrăgească, a readus cărţile în mâinile cititorilor, micul dejun 
pe mesele americanilor, tigarile în poşetele doamnelor, a influenţat casele de moda în definirea 
idealului de frumusețe, a ridicat şi a coborât oameni politici, a consiliat trei preşedinţi ai Statelor 
Unite ale Americii — Calvin Coolidge, Herbert Hoover si Dwight D. Eisenhower (Fry, 1991), a 


declinat ofertele venite din partea lui Hitler şi Franco, iar la vârsta de nouăzeci şi opt de ani de 
ani încă avea un cuvânt de spus în relaţiile publice, domeniu pe care l-a inventat în 1919. 
Rândurile de mai sus încearcă să concentreze în câteva cuvinte esenţa a opt decenii de 
activitate care nu numai că a fost decisivă în desprinderea relaţiilor publice de comunicarea de 
tip publicity, dar a contribuit şi la fundamentarea teoretică şi practică a noului domeniu. Edward 
L. Bernays este considerat fondatorul relaţiilor publice deoarece a adăugat unei prestații de 
excepţie în comunicarea publică inaugurată de Ivy L. Lee acele elemente clarificatoare care 
diferențiază o practică de o profesie. El a readus în actualitate un termen utilizat sporadic în 
ultimele decenii ale secolului al XIX-lea şi în primele două decenii ale secolului XX, pentru a-l 
asocia activității de comunicare publică etică inaugurată, în bună parte, de Lee. În 1919, tânărul 
de douăzeci şi opt de ani, profitând de contextul socio-politic şi economic de după Primul Război 
Mondial, a lansat un nou concept, acela al comunicării bidirectionale pentru atingerea 

consensului social, concept pe care nu a încetat să îl promoveze în următorii ani. Definirea noii 
profesii, recunoaşterea academică a acesteia, profesionalizarea domeniului, redescoperirea 
traseelor istorice, identificarea unor modele noi de acțiune sunt toate strâns legate de activitatea 
lui Edward L. Bernays desfăşurată între 1919, anul în care a utilizat pentru prima dată termenul 
relaţii publice, şi 1995, anul în care acesta a încetat din viata. 


5.2. Obstacole şi oportunităţi — repere biografice 


Edward L. Bernays s-a născut la Viena în 1891. Un an mai târziu, părinţii săi au decis să 
emigreze în Statele Unite şi, o dată ajunşi pe noul continent, tatăl său, Ely Bernays, s-a lansat în 
afaceri cu produse agricole pe piaţa din New York. Acest lucru a marcat evoluția tânărului 
Bernays care, deşi nu era pasionat de domeniu, la insistențele părinţilor săi a acceptat să se 
înscrie în 1908 la cursurile Universităţii Cornell pentru a obţine o diplomă în agronomie. După 
absolvire, în februarie 1912, şi până la începutul Primului Război Mondial, Bernays a lucrat în 
domenii diverse: de la medicină la impresariat artistic, de la jurnalism la voluntariat pentru cauze 
sociale, de la agricultură la teatru. 

Prima ofertă a venit din partea unui fost profesor care i-a propus să se alăture echipei de 
jurnalişti de la National Nurseryman. După o scurtă perioadă petrecută în acest colectiv, Bernays 
a încercat să se apropie de domeniul practicat de tatăl său, comerțul cu produse agricole la 
bursa din New York. Pentru câteva luni a activat ca agent de vânzări atât pe piaţa newyorkeza, 
cât şi pe cele din Rotterdam şi Paris. Se întoarce la New York în decembrie 1912 şi acceptă 
oferta fostului său coleg de şcoală Fred Robinson de a lucra la Medical Review of Reviews şi 
Dietetic and Hygienic Gazette, două reviste de specialitate pe care Robinson le-a primit în 
administrare de la tatăl său. Bernays a considerat această ofertă o adevărată provocare. Nici el 
şi nici colegul său nu aveau experienţă în editarea unor publicaţii periodice şi, de asemenea, 
erau departe atât de medicină, cât şi de nutriţie. Au plecat însă la drum cu dorinţa de a 
aduce ceva nou, de a contribui la şi a acţiona în spiritul ideilor pe care New Freedom, campanie 
lansată de Woodrow Wilson în Statele Unite, le promova. Cei doi tineri au folosit Medical Review 
of Reviews ca platformă a discuţiilor liberale şi inovatoare. Printr-o campanie agresivă pentru 
acea perioadă (peste 137.000 de exemplare distribuite gratuit medicilor din toată tara), tinerii 
editori i-au încurajat pe specialişti să discute despre subiecte considerate tabu la începutul 
secolului. Aşa au ajuns să găzduiască dezbateri despre corset şi efectele negative ale acestuia 
asupra organismului femeii, despre avantajele dusului în raport cu baia clasică sau despre sifilis, 
un flagel al sănătăţii publice pe care nici o autoritate nu îndrăznea să-l abordeze corespunzător 
pentru simplul motiv că era considerat o boală ruşinoasă. Redacţia revistei Medical Review of 
Reviews a devenit destul de repede punctul de intersecţie al tuturor celor care aveau ceva de 
spus, dar nu găseau cuvintele potrivite sau canalul de comunicare adecvat. Pe acest fundal, cei 
doi editori au primit la redacţie recenzia unei piese de teatru, Damaged Gooas, care prezenta 
drama unei familii ajunse la disperare şi faliment social din cauza infecţiei cu sifilis. Recenzia a 


fost publicată, iar Bernays a văzut in Damaged Goods o excelentă ocazie de a promova aceasta 

cauză prin intermediul artei. Desigur, la acea vreme, nici un teatru nu era pregătit să pună în 
scenă o astfel de piesă, însă Bernays era pregătit să-şi asume riscul. Decis să transforme 
controversa în cauză, el a format un comitet de sprijin, Medical Review of Reviews Sociological 
Fund Committee, în care a atras personalități ale epocii: John D. Rockefeller Jr., William K. 
Venderbit, Franklin D. Roosevelt şi soția sa, William Jay Schieffelin, un medic care tocmai 


cumpărase drepturile de comercializare în America a unui nou tratament împotriva sifilisului, şi 


preotul John Haynes Holmes din New York. Acest grup de personalităţi armonios combinate — 


miliardari sau autorităţi ale domeniului în care activau — a asigurat o largă vizibilitate pentru piesa 
de teatru care a fost pusă în scenă pe 15 martie 1913 şi s-a bucurat de un real succes, cu 
acoperire mediatică naţională. Pentru cei doi tineri editori, însă, bucuria nu a durat prea mult. Din 
lipsă de experienţă, Bernays şi Robinson au scăpat din vedere drepturile de proprietate asupra 
piesei. Richard Bennett, actorul din rolul principal, care îşi luase această rezervă înainte de 
lansarea piesei, a renunţat la colaborarea cu Medical Review of Reviews imediat după premieră. 

Succesul public al piesei Damaged Goods s-a transformat pentru moment într-un 
insucces personal. Dezamăgit de ceea ce se întâmplase, Bernays părăseşte Medical Review of 
Reviews, pleacă în Europa şi petrece vara anului 1913 alături de unchiul său, Sigmund Freud”. 
Cu acest prilej se apropie pentru prima dată de opera omului de ştiinţă şi devine constient de 
importanța înțelegerii comportamentului uman la nivel individual pentru modelarea 
comportamentului social. Discuţiile cu Freud îi aduc unele răspunsuri, dar mai ales multe, foarie 
multe întrebări la care Bernays va încerca să găsească soluţii în anii ce vor urma. Relaţia cu 
Freud intră din acest moment pe un palier de cooperare profesională. Bernays îşi asumă 
voluntar rolul de agent al unchiului său, poziţie care se va concretiza prin publicarea în America 
a operelor lui Freud, organizarea vizitelor omului de ştiinţă în universităţi din Statele Unite si 
promovarea constantă prin intermediul mass media americane a activității pe care acesta o 
desfăşura la Viena (Cutlip, 1994; Grunig si Hunt, 1984; Tye, 1998). 


5.3. Construind o metodă 


În toamna aceluiaşi an (1913), revine la New York şi semnează un contract de 
colaborare cu Klaw & Erlanger, o agenţie care se ocupa cu promovarea pieselor de teatru pe 
Broadway şi pe care Bernays a numit-o în memoriile sale „un fel de General Motors în lumea 
show business-ului“ (Tye, 1998). Rolul lui Bernays era să sprijine lansarea comediei Daddy 
Long-Legs, o piesă în care personajul principal, o fetiță de 12 ani, înfruntă dificultăţile vieţii dintr- 
un orfelinat numai cu ajutorul optimismului şi al firii sale deschise. Ca şi în cazul piesei Damaged 
Goods, Bernays nu promovează piesa de teatru in sine, ci mesajul acesteia. El iniţiază un 
comitet de voluntari, constituit în general din elevi de liceu, şi creează fondul de ajutor Daddy 
Long-Legs. Obiectivul principal era de a strânge bani pe care ulterior să-i doneze căminelor de 


orfani, tânăra actriţă din rolul principal urmând să fie transformată în mascota acestei acţiuni. 


74 Mama lui Edward Bernays, Anna Freud Bernays, era sora lui Sigmund Freud (Cutlip, 1994). 

Strategia a funcţionat, numărul susținătorilor a crescut simţitor, iar rezultatele au fost 
impresionante. Un producător de jucării s-a oferit să confectioneze 10.000 de păpuşi Daddy 
Long-Legs, încasările rezultate din vânzarea lor urmând să fie vărsate în fondul de ajutor pentru 
orfani. Un campion al curselor de maşini şi-a înlocuit mascota tradițională cu păpuşa Daddy 
Long-Legs, exemplul fiind urmat şi de alti piloţi, amănunt reflectat pe larg de mass media. Elevii 
de liceu au organizat colecte de 15 cenți, iar cu banii obţinuţi au susţinut campanii de informare 
asociate cauzei respective. Bilanţul acestei acţiuni a fost neobişnuit: căminele de orfani din New 
York şi-au sporit simţitor fondurile, iar piesa de teatru Daddy Long-Legs s-a bucurat de o 
stagiune în care casele de bilete au făcut cu greu fata solicitărilor (Bernays, 1965). 

Succesele de pe Broadway au consolidat numele lui Edward L. Bernays în lumea show 
business-ului, pe care începea să o îndrăgească. Contractele se înmulțesc; în 1915 este angajat 
de Metropolitan Opera Company pentru a asigura lansarea Baletului Rus pe scenele americane, 
iar în 1917 de Metropolitan Musical Bureau pentru a-l asista pe Enrico Caruso în turneul său în 
Statele Unite. De această dată, proiectele erau mult mai complicate. Pe de o parte, Bernays nu 
avea nici cea mai vagă idee despre ceea ce reprezintă baletul sau opera; pe de altă parte, 
americanilor, în general, nu le păsa nici de Europa, nici de europeni şi nici de arta lor. Probabil 
că majoritatea tinerilor de vârsta lui ar fi renunţat la contracte, dar pentru Bernays ofertele venite 
din partea celor două companii erau exact tipul de activitate în care îi plăcea să se implice. 

Cei trei ani petrecuţi în spatele scenelor americane au reprezentat pentru Edward L. 
Bernays anii de acomodare cu o conduită de lucru nouă, sistematică, organizată, cu o formulă 
de abordare a problemelor ce respecta o anumită succesiune a acţiunilor şi pe care astăzi o 
numim procesul relaţiilor publice. El a descoperit că pentru a avea succes nu poţi să neglijezi 
nici una dintre componentele procesului şi nici să aplici automat aceleaşi tehnici fără a înţelege 
ansamblul. Tehnicile trebuie să se subordoneze unei anumite logici, aflate, de regulă, la 
intersecția obiectivelor clientului cu dorințele publicurilor. Fără această minimă îmbinare a 
parametrilor care definesc ansamblul problemei, succesul nu poate fi garantat. O astfel de 
formulă, care ulterior a devenit standard în activitatea de relaţii publice, a experimentat-o în 
1915, cu Baletul Rus, şi în 1917, cu tenorul Enrico Caruso. 

În ambele proiecte, prima parte a muncii a dedicat-o studiului. Trebuia să înțeleagă, 
primul, pentru cine lucrează şi pe ce subiect. Culegea toate informaţiile posibile despre balet şi 
operă rascolind biblioteci, anticariate, memoriile personalităţilor sau arhivele instituţiilor care l-au 
angajat. În 1991, cu ocazia unui interviu publicat în Public Relations Journal, Edward L. Bernays 
a mărturisit că documentarea a făcut întotdeauna parte din conduita sa profesională şi că de-a 
lungul vieţii a descoperit că „biblioteca publică este cea mai importantă resursă pe care o poate 
avea un specialist“ (Fry, 1991). Al doilea pas a fost sondarea opiniei publice. Bernays a 
considerat că nu poate adresa un mesaj publicului fără să cunoască punctele de vedere şi 
opțiunile acestuia. În acelaşi interviu, Bernays sublinia faptul că în anii care au urmat nu a 
acceptat nici un proiect de consultanţă dacă organizaţia care îi solicita serviciile nu prevedea în 
buget un capitol distinct pentru sondarea opiniei publice. Rezultatele celor două etape au stat la 
baza celei de a treia: elaborarea strategiei de comunicare. A patra etapă a constat în 

declanşarea campaniei conform unei planificări anterioare, dar având în orice moment pregătită 
o variantă B pentru situaţia în care reacția publicului la acţiunile sale (feed-back) ar fi fost 
negativă. Disponibilitatea de a schimba din mers sau, dacă este cazul, de a reconstrui totul au 
fost elemente pe care le-a luat în calcul. De altfel, Bernays rememora cu plăcere una dintre 
lecţiile pe care le-a primit de la unul din prietenii săi: „La şcoală ni se predă teoria succesiunii 
logice a evenimentelor, pe care se bazează tot ceea ce facem. [in viata] trebuie să fii pregătit 


pentru succesiunea ilogică a evenimentelor”. 


5.4. Maturizarea 


Primul Război Mondial îl găseşte pe Edward L. Bernays în incapacitatea de a satisface 
serviciul militar. Anumite deficienţe fizice îl împiedică să se înroleze pe frontul european, chiar 
dacă dorința sa fusese exprimată prin nenumărate intervenţii pe lângă toate autoritățile la care 
avea acces. După două controale medicale succesive, verdictul era clar: inapt pentru serviciul 
militar, ca urmare a unor deficienţe de vedere şi a platfusului. Bernays nu făcea însă parte din 
categoria celor care se consoleaza în fata unei uşi închise. Experienţa sa de pina atunci îl 
învățase deja cum să transforme obstacolul în oportunitate. 

Pentru el, războiul era o modalitate de a-şi demonstra apartenenţa la o societate care îl 
înfiase cu ani în urmă. Voia să scape de complexul celui născut în Austria şi care întâmpină 
uneori suspiciunea celor din jur. A abordat problema într-un cadru mai larg, iar concluzia a fost 
următoarea: nu înrolarea era importantă, ci participarea la război, iar acest obiectiv putea fi atins 
pe căi diferite. De data aceasta a decis să lucreze pentru el însuşi, să-şi facă propria campanie 
de promovare, declanşând o adevărată avalanşă de scrisori de intenţie. Şi-a oferit serviciile 
Crucii Roşii din Franţa, a vândut certificate de stat emise de Trezorerie pentru constituirea 
fondului de război, s-a implicat în organizarea programelor artistice pentru soldaţi, a încurajat 
compozitorii şi textierii să scrie piese noi dedicate armatei, a declanşat o acţiune de colectare a 
instrumentelor muzicale pentru a fi donate fanfarelor militare. 

Dar nu toţi americanii erau la fel de entuziasmați de război. Aşa cum am mai spus, 
detaşarea fata de ceea ce se întâmpla pe bătrânul continent era starea de spirit care domina 
societatea americană. Pentru cetăţenii de rand, Europa era prea departe ca să le retina atenţia 
cu problemele ei. Preşedintele Statelor Unite nu era însă de aceeaşi părere. Woodrow Wilson 
reuşise să convingă Congresul în legătură cu efectele undei de şoc pe care Europa o va 
transmite dincolo de Ocean dacă Franţa şi Anglia vor pierde războiul şi, la 6 aprilie 1917, a 
semnat declaraţia de război împotriva Germaniei. Participarea la un astfel de conflict militar avea 
însă nevoie de susţinerea populaţiei, iar Wilson a considerat că o poate obţine dacă asigură o 
informare corectă şi permanentă a poporului său asupra obiectivelor armatei şi a modului în care 
decurg operaţiunile dincolo de Ocean. La puţin timp de la semnarea declaraţiei de război, 
jurnalistul George Creel este numit în fruntea Comitetului Informării Publice (CIP), o structură 


guvernamentală nouă care, timp de doi ani, i-a bombardat pe cetățenii americani cu informaţii 


75 Bernays (1965). 

despre război. Reacţia a fost imediată: numărul voluntarilor înrolați pe front a crescut, cetățenii 
au acceptat rationalizarea alimentelor, a energiei electrice şi a materiilor prime, donațiile în 
conturile Crucii Roşii au ajuns la sume impresionante (de la 200.000 $ în 1917 la 400 de 
milioane $ în 1919), iar vânzarea certificatelor de stat în vederea consolidării fondurilor de război 
a fost puternic dinamizată, la sfârşitul războiului existând mai bine de 10 milioane de deținători 
de certificate (Cutlip et al., 2000; Wilcox et al., 2000). 

Edward L. Bernays include Comitetul Informării Publice pe lista lungă a instituţiilor pe 
care le-a contactat pentru a-şi oferi serviciile. Obține un interviu cu Ernest Poole, şeful 
Departamentului de Relaţii Media Externe, care este impresionat de experienţa lui Bernays în 
campaniile de promovare, cu atât mai mult cu cât la înființarea Comitetului Informaţiilor Publice 
dificultatea principală a fost constituirea unui colectiv care să cunoască specificul activității de 
comunicare socială. Personalul CIP era format în principal din voluntari, de regulă studenți, 
jurnalişti, scriitori sau alte persoane care au fost dispuse să ajute şi care nu întotdeauna aveau o 
legătură directă cu domeniul. Poole îi promite lui Bernays o poziţie în departamentul pe care îl 
conduce, dar condiționează această ofertă de rezultatul analizei dosarului său. Fiind născut în 
Austria, una dintre ţările participante la conflict, Bernays trebuia să treacă testul loialității, să facă 
dovada că nu este implicat în nici un fel de activităţi subversive. Câteva luni mai târziu, Serviciul 
de Informaţii al Armatei confirmă acest lucru. 

După o campanie de aproape un an, Edward L. Bernays îşi vede obiectivul atins, având 
posibilitatea să servească nu în, ci pentru armata Statelor Unite, implicată în războiul împotriva 
Germaniei. Lui Bernays i se oferă poziţia de şef al Biroului Export şi, simultan, aceea de adjunct 
al Biroului America Latină, ambele aflate în cadrul Departamentului de Relaţii Media Externe. 
Situaţia, într-un anumit fel, se repetă: se afla iar în fata unei probleme despre care nu ştia prea 
multe. Nu ştia nici ce este războiul şi nici nu avea o imagine prea clară a obiceiurilor, a tradiţiilor, 
în general a valorilor culturale ale popoarelor din zonele geografice care se aflau acum în aria lui 
de acoperire. Avea însă o metodă de lucru pe care o perfectionase cu timpul şi pe care acum 
putea să o aplice cu detaşare, metodă care se poate traduce prin cuvintele: cercetare, analiză, 
planificare, acţiune, feed-back. Din analizele sale reiese clar că războiul, înainte de a fi unul al 
armelor, este unul al minţii umane, al încrederii în propriile forte şi al capacităţii de a alimenta cu 
optimism atât soldaţii, cât şi familiile acestora. Va câştiga cel care nu se afundă în disperare şi 
deznădejde. Ca urmare, Bernays acţionează în conformitate cu rezultatele cercetării sale, 
făcând o distincţie clară între strategiile aplicate pentru Aliați şi cele pentru trupele inamice. În 
primul caz, obiectivul era acela de a mobiliza trupele americane, aplicând uneori metode simple, 
dar extrem de eficiente, ca de exemplu stimularea corespondenţei dintre soldaţi şi familiile 
acestora ca sursă de alimentare a optimismului şi speranţei. A doua componentă avea ca 
obiectiv destabilizarea morală a trupelor inamice prin bombardamente propagandistice focalizate 
în principal în spatele frontului. 

Colectivul de voluntari al Comitetului Informării Publice număra mii de persoane 
răspândite pe teritoriul Statelor Unite sau în Europa. Însă activitatea desfăşurată de Bernays, 


profesionalismul şi ingeniozitatea sa, capacitatea de a se exprima fluent în franceză şi germană 

au fost atribute care au stat la baza selectarii sale in delegatia celor saisprezece membri CIP 
care au participat la Conferinţa de Pace de la Paris, delegaţie condusă de George Creel. Cu 
acest prilej, Bernays vede lumea întreagă reunită într-o singură încăpere. Vede slăbiciunile ei şi 
incapacitatea reprezentanţilor săi de a gândi constructiv, depăşind granițele intereselor de scurtă 
durată. În 1965, în lucrarea autobiografică, Bernays critică sever incoerenta Conferinței şi 
efectele acesteia asupra poporului american şi a lumii în general: 


În 1918 am fost îngrijorat pentru viitorul lumii. Încă mai sunt. Istoricii au confirmat faptul 
că lipsa unor relaţii publice eficiente între preşedintele Wilson şi poporul american a fost 
unul dintre motivele pentru care Statele Unite nu au susţinut proiectul Ligii Naţiunilor. 
Aceeaşi cauză, absenţa unor relaţii publice profesioniste, a dus la desfiinţarea Ligii la 
începutul anilor '30.”° 


Într-adevăr, Tratatul de pace de la Paris nu a adus Europei liniştea şi stabilitatea de care 
aceasta avea nevoie. Evenimentul a fost marcat de o comunicare tensionată, neconstructivă, iar 
participanţii au plecat de aici cu frustrări care au alimentat instabilitatea anilor care au urmat. 
Liga Naţiunilor, proiect promovat de Woodrow Wilson, acel organism internaţional care ar fi avut 
rolul de a echilibra orice exces al vreunui stat pe scena internaţională, s-a născut după un 
travaliu dureros care a afectat structura de bază a noii instituţii. În opinia lui Bernays, Parisul a 
fost o lecţie ratată de comunicare şi a fost nevoie de încă treizeci de ani şi un alt război mondial 
pentru ca omenirea să învețe ABC-ul comunicării internationale, iar proiectul lui Wilson să 
renască sub forma Organizaţiei Naţiunilor Unite. 

Edward L. Bernays se întoarce de la Conferinţa de Pace preocupat de aceste idei. Ceea 
ce văzuse la Paris l-a intrigat şi i-a deschis apetitul pentru proiectele mari şi gândirea inovatoare, 
cu implicaţii şi beneficii la nivelul societăţii şi/sau al comunităţii internaţionale. Parisul şi 
experienţa de până atunci l-au ajutat să vadă dincolo de matricea promovării sau comunicării 
informative, tehnici unidirectionale care asigură — eventual — beneficii pe termen scurt. Este din 
ce în ce mai preocupat de comunicarea eficientă, bidirectionala, un concept nou pentru acea 
perioadă şi pe care el l-a tradus mai târziu în relații publice. Este din ce în ce mai dornic să 
demonstreze valoarea comunicării, a înţelegerii reciproce şi a relaţiilor de durată dintre 


organizaţii. 


5.5. Cristalizarea domeniului 


Comitetul Informării Publice a fost doar începutul ascensiunii lui Edward L. Bernays în 
comunicarea publică eficientă. În cadrul Comitetului Creel şi-a consolidat ataşamentul fata de un 
domeniu nou, şi-a testat limitele, lăsându-şi imaginaţia să meargă dincolo de standardele 
general acceptate şi, fapt foarte important, şi-a asigurat legitimitatea acţiunilor sale ulterioare. A 
plecat din echipa Creel înarmat cu tehnicile pe care Comitetul Informării Publice le aplicase la 


75 Bernays (1965), pp. 177-178. 


nivel macro timp de doi ani, înarmat cu o viziune mult mai largă asupra sistemului politic şi mass 
media la nivel national şi international, cu un portofoliu de cunostinte/relatii pe care ulterior le-a 
accesat ori de câte ori a fost nevoie şi, nu în ultimul rând, cu o înţelegere mult mai profundă a 
autorilor săi preferaţi, Gustave Le Bon (Psihologia mulțimilor), William Trotter (Instinctele turmei 
în timp de pace şi război), Everett Dean Martin (Comportamentul mulțimilor) şi Walter Lippmann 


(Opinia publică). 

În biografia sa, Bernays recunoaşte că a intrat în domeniul comunicării sociale fără să 
stăpânească noţiunile de bază şi fără să cunoască exact semnificaţia termenilor utilizați atunci 
(press-agentry, publicity etc.). El a învăţat tehnici de promovare şi fragmente ale mecanismului 
comunicării publice în anii de stagiu petrecuţi alături de Medical Review of Reviews, Damaged 
Goods, Erico Caruso şi Baletul Rus (1908-1917). Comitetul Informării Publice l-a ajutat să facă 
saltul spre profesionalism, iar în 1919 a decis să-şi întărească hotărârea de a rămâne în 
domeniu printr-o serie de acţiuni simultane şi complementare. Primul pas a fost să-şi deschidă 
propria firmă, al doilea, să identifice un nume pentru profesia pe care tocmai o imbratisase, iar al 
treilea, să declanşeze o campanie susţinută de promovare a domeniului în care a activat în 
următorii 75 de ani. 

Lunile de după război corespund unei perioade de tatonare în care Edward L. Bernays 
este implicat în proiecte de amplitudini diferite. Prima ofertă vine din partea lui Carl Byoir, fost 
coleg în cadrul CIP şi, mai târziu, unul dintre actorii relaţiilor publice din prima jumătate a 
secolului XX. Pentru 150 $ pe săptămînă Bernays a acceptat să consilieze Consiliul Naţional 
Lituanian din Statele Unite, rolul său fiind acela de a asigura o vizibilitate mult mai mare în mass 
media internă pentru această republică baltică aflată în căutarea recunoaşterii internaţionale. 
Ulterior lucrează pentru câteva firme, făcând acelaşi lucru, consiliere în domeniul comunicării. 
După câteva luni, devine mult mai încrezător în viitorul său profesional şi decide să-şi 
investească economiile într-o firmă de relaţii publice. Cu 255 $ închiriază trei camere într-o 
clădire impunătoare din centrul New York-ului, cu 1.102 $ mobilează spaţiul, iar cu alti 67,50 $ 
asigură personalul: o secretară, un portar şi un office boy. Acest pas nu îl face singur. Încă de la 
început, Bernays o convinge pe Doris E. Fleischman, o prietenă de familie care în 1919 ocupa 


poziția de redactor-şef adjunct la New York Tribune, să i se alăture ca partener egal. Trei ani mai 
târziu, cei doi se căsătoresc. 

Edward L. Bernays nu era însă mulţumit de etichetele publicity man sau press-agentry. 
Pentru el, domeniul pe care îl practica era mult mai vast decât putea să cuprindă termenul 
publicity. El nu-şi rezuma activitatea la promovarea clienţilor săi prin publicarea unor articole 
favorabile în mass media. În plus, publicity era recunoscută ca o activitate fără reguli, mai mult 
ca o tehnică de atragere sau distragere a atenţiei publice, decât ca o profesie. Cu treisprezece 
ani în urmă, Ivy L. Lee, prin publicarea Declaraţiei privind profesionalismul activităţii firmei pe 
care o conducea, făcuse deja câţiva paşi în vederea delimitării unei noi profesii (pe care nu a 
numit-o însă) de vechile tehnici de promovare utilizate în secolele anterioare şi aduse la stadiul 
de artă a minciunii în perioada lui P. T. Barnum, perioadă cunoscută şi sub denumirea The 
Public Be Fooled. Bernays avea de ales între a utiliza un termen consacrat, publicity, dar care 


95 


avea o conotaţie puternic negativă, şi a introduce un termen nou, pe care însă trebuia să-l 
definească şi să-l promoveze. A ales a doua variantă. Începând cu 1919, Edward L. Bernays s-a 
prezentat clienților săi în calitate de consilier în relaţii publice. 

În 1919, pentru publicul larg sintagma relații publice nu avea nici o rezonanţă. Chiar şi 
cei care lucrau în domeniul comunicării publice nu se sfiau să întrebe „ce fel de animal mai este 
şi ăsta?“”. Totuşi, aşa cum am văzut în capitolele anterioare, istoricii au scos la iveală faptul că 
termenul mai fusese folosit pe parcursul secolului al XIX-lea, fără să fie însă recunoscut şi 
integrat în vocabularul de specialitate. Este greu de spus dacă Edward L. Bernays cunoştea la 
acea dată acest lucru. Conform versiunii sale, el a ales termenul de relaţii publice deoarece 
descria foarte bine obiectul de activitate al domeniului, consilierul în relaţii publice fiind interfața 
dintre public şi organizație sau, altfel spus, fiind acea persoană însărcinată cu administrarea 
relaţiilor organizaţiei care sunt de interes public. Câteva decenii mai târziu, cu ocazia unui 
interviu, Bernays sublinia asocierea pe care a făcut-o cu domeniul juridic (Tye, 1998). Pentru el, 
un avocat este un consilier care se ocupă de relaţiile juridice ale organizaţiei, iar consilierul în 
relaţii publice este acela care se ocupă de problemele (relaţiile) publice ale organizaţiei. 

Campania de promovare a noii profesii a început imediat. Cu regularitate, în următorii 
şaptezeci şi cinci de ani, Edward L. Bernays a acordat interviuri şi a scris articole pe care ulterior 
le-a plasat în mass media de largă circulaţie, a convins editorii să includă termenul relaţii publice 
în dicţionare, a încurajat şi sprijinit instituţii de învățământ superior din întreaga lume să 
introducă relaţiile publice ca disciplină de studiu, a lansat ideea constituirii unei asociaţii 
profesionale etc. Nu a scăpat nici o ocazie să explice obiectul de activitate şi beneficiile sociale 
ale noului domeniu. A devenit legendară o întâmplare din 1920, când Bernays, chemat ca martor 
într-un proces, se prezintă în fata instanţei în calitate de consilier în relaţii publice, deturnând 
atenţia presei, care a fost mult mai interesată de descrierea noii profesii decât de procesul în 
sine. În acelaşi an, soţia sa, Doris E. Fleischman, propune redactarea unui ziar de patru pagini 
care să asigure o mai bună înțelegere a scopului şi funcţiilor consilierului în relaţii publice 
(Bernays, 1965). Publicaţia, de altfel prima de acest gen, a apărut mai bine de zece ani sub 
numele Contact, cele 15.000 de exemplare tipărite cu ocazia fiecărui nou număr fiind trimise 
către editori, publicişti, lideri ai unor organizaţii, lideri de grup, toţi având în comun un singur 
lucru: prin poziţiile pe care le ocupau, jucau un rol important în formarea opiniei publice. 

În 1921, Bernays susţine primul curs de relaţii publice la New York University, în cadrul 
Departamentului de Jurnalism. Scopul cursului este acelaşi: să promoveze domeniul. Pentru unii 
biografi, însă, această perioadă nu a fost tocmai un succes, ţinând cont de faptul că anumiţi 
studenți, câteva decenii mai târziu, au calificat drept plictisitoare prestaţia lui Bernays. Probabil 
că lucrurile au stat într-adevăr aşa, dar semnificaţia momentului nu constă în calitatea actului 
didactic, ci în încadrarea domeniului pe o nouă treaptă de percepţie publică. Acest prim curs a 
asigurat trecerea spre profesionalism, spre recunoaşterea academică a unei profesii care-şi 
avea rădăcinile într-un întunecat secol XIX şi care era asociată adesea cu manipularea şi alte 


7 Această afirmaţie aparţine unui director de ziar, fiind enunțată în momentul in care a fost consultat cu privire la 
oportunitatea publicării unei cărţi despre relaţiile publice (Bernays, 1965). 

tehnici ieftine de promovare. Daca ţinem cont de faptul că astăzi relaţiile publice se predau în 
mai bine de 300 de universități din Statele Unite ale Americii şi probabil în peste 800 de 
universităţi din toată lumea, se poate spune că obiectivul a fost atins. 

Interesul lui Bernays pentru spaţiul academic a rămas constant. Fără a fi profesor de 
carieră, s-a întors în repetate rânduri cu plăcere în sălile de curs pentru a împărtăşi din 
experienţa sa noilor generații. În anii pe care i-a petrecut în Cambridge, Boston (1965-1995), a 
monitorizat cu atenţie ceea ce se întâmpla în spaţiul universitar, iar reacţia sa a fost de fiecare 
dată promptă. În 1975, de exemplu, el a atras atenţia, prin intermediului periodicului Harvard 
Magazine, asupra absenței cursurilor de relaţii publice din curriculum la John F. Kennedy School 
of Government. În acest interval de timp, Bernays a catalizat multe dintre acţiunile care au avut 
lor în sanctuarul învățământului superior al Noii Anglii. Uneori nu a avut succes. De exemplu, 
tentativele sale de a se apropia de Harvard University s-au lovit de o linie tradiționalistă care, 
în anumite privințe, se menţine şi astăzi, Harvard fiind una dintre puţinele universităţi de prestigiu 
de pe continentul american care nu numai că nu au un program în relaţii publice, dar nici nu 
consideră comunicarea ca un domeniu de studiu distinct. Pe de altă parte, însă, ceea ce nu a 
reuşit să facă pe malul stâng al râului Charles a făcut pe malul drept, la Boston University, care 
în anii '60 inaugurează primul program masteral de relaţii publice din Statele Unite. 

După moartea soției sale (1980), relaţiile lui Bernays cu lumea academică au depăşit 
într-un anumit fel cadrul formal din sălile de curs. Grupurile de studenţi erau tot mai des prezente 
în casa sa, vizitele transformându-se cu uşurinţă în seminarii susţinute în fata peretelui plin cu 
fotografii ale personalităţilor pentru care Bernays lucrase de-a lungul timpului, oferindu-le 
viitorilor profesionişti ai comunicării sociale fragmente din istoria trăită. Cei care şi-au făcut 
studiile în acea perioadă la Boston rememorează cu nostalgie clipele petrecute alături de 
bătrânul Bernays. De exemplu, o studentă îşi aminteşte că, atunci cînd a împlinit douăzeci şi 
cinci de ani, l-a invitat pe Edward L. Bernays la petrecerea sa din cămin. Bernays nu numai ca 
a răspuns invitaţiei, ceea ce a surprins pe toată lumea, dar a fost foarte activ şi a plecat de la 
acest eveniment printre ultimii. Într-o scrisoare trimisă câteva zile mai târziu, tânăra sărbătorită 
era invitată împreună cu alti nouă colegi ai săi să-l viziteze pe Bernays pentru a continua 


festivitățile. La acea dată, Edward L. Bernays avea aproape o sută de ani (Tye, 1998). 
5.6. Prima carte de relaţii publice 


Cristalizarea opiniei publice s-a încadrat perfect în această campanie de promovarea a 
relaţiilor publice. Publicată în 1923, cartea venea să completeze ceea ce Edward L. Bernays şi 
Doris E. Fleischman au început în 1919. În spaţiul generos al unei cărţi, Bernays avea 
posibilitatea să traseze câmpul de acţiune al relaţiilor publice, să explice faptul că dinamica 
socială este alimentată de dinamica relaţiilor publice/comunicării publice şi de valoarea acestora, 
să stabilească raportul dintre publicuri — element esenţial în formarea opiniei publice — si 
organizaţia aflată în spaţiul public, să definească setul de tehnici specifice activităţii de relaţii 
publice şi să prezinte certificatul de garanţie al relaţiilor publice: conduita etică, elementul 

fundamental de diferenţiere fata de alte activități desfăşurate la interferența public/organizatie 
(press-agentry, manipulare etc.). 

Într-un fel, se poate aprecia faptul că lucrarea Cristalizarea opiniei publice a fost o 
reacţie la volumul publicat un an mai devreme de Walter Lippmann, Public Opinion, lucrare de 
referință în domeniul ştiinţelor sociale. Lippmann era unul dintre autorii preferaţi ai lui Bernays. 
De asemenea, traseele profesionale ale celor doi se intersectaseră într-o anumită măsură în 
timpul Primului Război Mondial. Lippmann, absolvent al Harvard University, a publicat între 1914 
şi 1917 în New Republic, o revistă nou înființată, care susținea măsurile de modernizare a 
Statelor Unite. Articolele lui Lippmann au atras atenţia preşedintelui Woodrow Wilson, care i-a 
solicitat sfatul în repetate rânduri în perioada războiului. Anumiți biografi îi atribuie lui Lippmann 
ideea Comitetului Informării Publice (Ewen, 1996). În acest context, probabil că Bernays a văzut 
proiectul său editorial ca o provocare între specialişti ai spaţiului public. De altfel, în lucrarea 
autobiografică publicată în 1965, Bernays apreciază valoarea ştiinţifică a volumelor lui Le Bon, 
Trotter, Martin sau Lippmann, dar sesizează în egală măsură unul dintre neajunsuri: sunt prea 
teoretice. Bernays vede în lucrările autorilor mai sus citați un exerciţiu de măiestrie, o excep- 
tionala analiză a spectacolului social in care actorii sunt (i) organizațiile, fie ele politice, 
economice sau parte a societăţii civile, (ii) mass media şi (iii) opinia publică, iar liantul dintre 
actori este asigurat de simboluri. Spectacolul este însă văzut de autori din /oje şi, prin urmare, în 
opinia lui Bernays, aceştia sunt foarte departe de ceea ce se întâmplă în activitatea de zi cu zi a 
spaţiului public. Bernays vede clar diferenţa dintre a analiza opinia publică şi a forma opinia 
publică, a face o analiză critică a unei piese de teatru şi a pune în scenă o piesă de teatru. 
Edward L. Bernays s-a considerat, spre deosebire de Walter Lippmann, nu numai analist al 
spaţiului public, ci şi regizor al acestuia, iar munca din spatele scenei, partea practică a 
procesului de formare a opiniei publice, componentă pe care el a numit-o „relaţii publice“, trebuia 
să aibă locul său distinct în literatura de specialitate. Cristalizarea opiniei publice a deschis calea 
spre acest obiectiv. 

Ca şi primul său curs susţinut la New York University, cartea poate fi criticată din multe 
puncte de vedere. Chiar dacă structura sa este logică şi cursivă, nu acelaşi lucru se poate spune 
despre echilibrul interior al capitolelor. Sunt pasaje sau idei care se repetă, sunt exemple rea- 
duse cu încăpățânare în atenţia cititorului — iar lista criticilor poate continua —, dar toate acestea 
nu reduc valoarea ştiinţifică a lucrării. Se poate comenta stilul, dar nu şi conţinutul inovator. 
Cartea nu poate fi văzută ca un text îndesat între două coperte. Pentru a avea o imagine com- 
pletă, ea trebuie analizată pe cel putin trei direcţii distincte: (i) contextul istoric în care a apărut, 
(ii) conţinutul ştiinţific şi (iii) impactul, respectiv efectele declanşate. 

Ivy L. Lee îşi dispută în egală măsură titlul de părinte al relaţiilor publice. Fost practician 
al acestui domeniu, a dezvoltat tehnici şi modele noi, asigurând desprinderea de conduita 
neprofesionistă a secolului al XIX-lea, a fost ataşat literaturii de specialitate de pe ambele poziţii, 
pasionat al lecturii şi autor de manuale, dar nu a reuşit în anii de practică (1900-1934) să 
delimiteze şi să denumească domeniul în care a activat. În 1922, când Bernays era în plină 
campanie de promovare a noii profesii de consilier în relaţii publice, Ivy L. Lee încă se 

recomanda ca publicity expert/man (Olasky, 1987a). De asemenea, exemplele prezentate 
anterior privind utilizarea termenul de relaţii publice pe parcursul secolului al XIX-lea nu sunt 
decât cazuri izolate şi care, cu excepția definiţiei lui Theodore Newton Vail (1908), nu prezintă 
nici o garantie a gradului de înțelegere a termenului. Cu alte cuvinte, până la Edward L. Bernays 
nu se poate vorbi de o utilizare coerentă a sintagmei relaţii publice. De asemenea, fără nici o 
îndoială, lui Bernays i se poate atribui calitatea de prim autor care a semnat o lucrare de 
specialitate în relaţii publice, publicată într-o perioadă în care jurnaliştii, directorii unor instituţii de 
presă, editorii etc. nu aveau nici cea mai vagă idee asupra domeniului. Singura întrebare 
legitimă este dacă ideea cărţii a fost a lui Bernays sau a soției sale, sau dacă Doris E. 
Fleischman, o pasionată a scrisului, a contribuit sau nu la modelarea textului final. Probabil că 
analiza atentă a celor 800 de cutii conţinând manuscrise, rapoarte, scrisori etc. pe care Edward 
L. Bernays le-a lăsat moştenire Bibliotecii Congresului Statelor Unite va aduce lămuririle 
necesare. 

Volumul atinge obiectivele anunţate. În primul rând, introduce termenul de relaţii publice 
printr-o definiţie care ulterior trece proba timpului. De altfel, secolul XX a cunoscut peste 450 de 
definiţii ale domeniului, însă din această avalanşă doar două sunt considerate repere în istoria 
relaţiilor publice: cea din Cristalizarea opiniei publice şi definiţia profesorului Rex F. Harlow 
publicată în 1976 în Public Relations Review, care este o aducere la zi a ceea ce Bernays statua 
în 1923. Toate celelalte definiţii sunt exerciţii pe aceeaşi temă, uneori cu un aer de modernitate, 
alteori cu o abordare uşor originală în raport cu perspectiva analizei (Harlow, 1976; Grunig, 
Hunt, 1984; Cutlip et al., 2000; Wilcox et al., 2000; Seitler, 2001). Al doilea punct important pe 
care l-a atins volumul a fost trecerea în revistă a unui set minim de instrumente utile oricărui 
domeniu pentru a se dezvolta şi pentru a delimita spaţiul în care acestea activează. Autorul 
conturează câmpul de acţiune al relaţiilor publice ca fiind spaţiul actorilor opiniei publice. Instru- 
mentele de cercetare, acţiune şi evaluare sunt identificate ca făcând parte din marea familie a 
ştiinţelor sociale, ele însele aflate la acea vreme într-un proces de formare. În final, Edward L. 
Bernays introduce elementul care diferenţiază relaţiile publice de alte activităţi de comunicare 
(de exemplu, manipularea): conduita etică; aceasta trebuie să guverneze orice activitate de 
relaţii publice. Cartea nu trasează decât liniile directoare, conturul unei forme în interiorul căreia 
s-a operat mai apoi, depăşind totuşi condiţia minimă a unei lucrări de pionierat: ea aşază o 
fundaţie capabilă să susţină dezvoltările ulterioare. 

Edward L. Bernays a cântărit încă de la început impactul pe care publicarea unei lucrări 
de specialitate l-ar putea produce. După ce a fixat conținutul, şi-a concentrat atenţia asupra 
titlului şi procedurii de lansare, astfel încât să fie asigurată o vizibilitate cât mai mare. Prima 
formulă la care s-a gândit a fost, desigur, una care să conţină sintagma relaţii publice, dar, la o 
evaluare amănunțită, şi-a dat seama că un astfel de titlu nu va reţine atenţia cititorului pentru 
simplul motiv că acesta nu are nici o reprezentare a termenului. Cu alte cuvinte, trebuia să 
introducă relaţiile publice plecând de la ceva care era deja cunoscut, ceva care era familiar şi 
care putea să provoace curiozitatea cititorului, urmând ca universul relaţiilor publice să fie 


descoperit ulterior, o dată cu parcurgerea cărţii. După cum am arătat mai sus, Lippmann tocmai 

publicase Public Opinion, iar publicul primise cu caldura lucrarea. Bernays a retinut posibilitatea 
de a utiliza un titlu similar. Restul a venit de la sine: relaţiile publice reprezintă totalitatea 
metodelor şi mijloacelor prin care se poate influența modul de percepţie şi înțelegere publică a 
unei organizaţii; cu alte cuvinte, relaţiile publice ajută la cristalizarea într-o anumită direcție a 
opiniei publice despre o anumită organizaţie (Bernays, 1965). În concluzie, prima carte de relaţii 
publice nu se putea numi decât Cristalizarea opiniei publice, concentrând, într-un fel, esența 
domeniului. 

Impactul pe termen scurt a fost pe măsura evaluărilor sale, iar mass media s-au oprit 
asupra subiectului în repetate rânduri, catalogând cartea fie ca una de pionierat, fie ca o piatră 
de temelie, debutul unei profesii care este de „importanţă naţională“ şi care se poate traduce prin 
aceea de „super-diagnostician al spiritului public“. Alţi autori şi-au exprimat temerea că lucrarea 
nu face nimic altceva decât să îmbrace manipularea în haine ceva mai elegante. Dezbaterile au 
continuat în anii care au urmat, iar Edward L. Bernays a contribuit din plin la cristalizarea 
opiniilor prin multiplicarea centrilor de precipitare, principiu al chimiei anorganice, pe care, cu 
siguranţă, şi l-a însuşit la Cornell College of Agriculture. Şi-a încurajat colegii să scrie articole, să 
organizeze dezbateri publice pe marginea cărţii, să publice alte cărţi pe acelaşi subiect. El însuşi 
a publicat încă treisprezece volume, fie singur, fie în colaborare cu alti autori. Dintre acestea 
amintim: An Outline of Careers. A Practical Guide To Achievement (1927), Propaganaa (1928), 
Private Interest and Public Responsibility (1939), Speak Up for Democracy (1940), Public 
Relations (1952), Your Future in Public Relations (1961), The Engineering of Consent (1955), 
Biography of an Ideea: Memoirs of Public Relations Counsel Edward L. Bernays (1965), The 
Later Years: Public Relations Insights, 1956-1986 (1986). 

Efectele pe care Cristalizarea opiniei publice le-a produs sunt greu de măsurat la 
adevărata lor dimensiune, iar rezultatele evaluării sunt puternic condiţionate de perspectiva sau 
instrumentele pe care le utilizăm. Dacă avem în vedere efectele pozitive, atunci putem să 
subliniem că lucrarea publicată în 1923 de Edward L. Bernays a introdus un domeniu nou, a 
obligat societatea să recunoască termenul de relaţii publice, care ulterior a fost introdus în 
dicţionare şi în vocabularul curent, a declanşat o adevărată avalansa în literatura de specialitate, 
astăzi existând peste 75.000 de volume publicate, a dezvoltat un nou model de comunicare, 
modelul bidirecțional şi asimetric, un stagiu intermediar între comunicarea de tip informativ 
promovată de Ivy L. Lee şi comunicarea bidirectionala şi simetrică, specifică societăţii moderne 
în care trăim, model care are la bază cooperarea şi înțelegerea reciprocă (McQuail şi Windahl, 
2001). Cealaltă fata a medaliei este mai putin optimistă. Cartea sa şi tehnicile promovate ulterior 
au contribuit nu numai la dezvoltarea societăţii, ci şi la disoluția ei. 

În 1933, cu ocazia unui dineu organizat de Doris E. Fleischman, Karl von Wiegant, 


corespondent pentru Europa al ziarului Hearst, relatează gazdelor ultimele sale impresii din 
călătoriile pe bătrânul continent. Cu acest prilej, Edward L. Bernays a primit vestea că Goebbels 
foloseşte Cristalizarea opiniei publice ca bază a campaniei sale de discreditare şi distrugere a 
evreilor din Germania şi de consolidare a puterii naziste. Dar orice construcție umană poate fi 


utilizată atât în slujba societăţii, cât şi împotriva ei. Exemplele sunt nenumărate, de la energia 

nucleară la avioanele de pasageri care pot fi transformate de minţi bolnave în instrumente ale 
terorismului. Exemplul relatat de Wiegant a scos la iveală una dintre zonele sensibile ale 
relaţiilor publice: o graniță mult prea fină între comunicarea etică şi cea orientată împotriva 
publicurilor. Bernays a încercat să clarifice problema eticii în relaţiile publice în a doua parte a 
carierei sale, având uneori o atitudine radicală fata de ceea ce nu asigura o transparenţă a 
bunelor intenţii. Acesta este şi cazul Societăţii Americane de Relaţii Publice, în care Bernays nu 
a activat iniţial tocmai din cauza faptului că, după părerea sa, nu asigura nici un fel de garanții 
privind conduita etică a membrilor săi. Bernays a fost adeptul unei societăţi profesionale cu o 
politică de acces mult mai strictă, cu reguli şi instrumente de verificare nu numai a măiestriei în 
utilizarea aparatului specific, dar şi a valorii morale şi a obiectivelor în slujba cărora acest aparat 
este utilizat. Desigur, o astfel de discuţie ne duce deja pe un alt teren la fel de sensibil în care 
răspunsurile la întrebările de tipul „Ce este moral? Ce este etic?“ variază între puncte aflate 
uneori la distanțe destul de mari. Aceste idei au fost puse însă la temelia celui de-al patrulea 
model al relaţiilor publice, modelul comunicării bidirectionale şi simetrice, definit de Bernays în 
ultimii ani ai vieţii sale (după anii '60) şi care a fost criticat încă de la elaborarea sa pentru 
caracterul ideal. Cu toate acestea, Bernays nu a încetat să-l susţină, condamnând acţiunile care 
nu se încadrau în acest model, încluzând aici şi propriile acţiuni din prima parie a secolului XX. 
De exemplu, în momentul în care ştiinţa a scos la iveală legătura indiscutabilă dintre fumat si 
cancerul la plămâni, Edward L. Bernays nu a ezitat să condamne propria sa activitate în cadrul 
firmei U.S. Tobacco Tycoons, activitate care a culminat cu Green Ball şi Torches of Freedom, 
campanii de comunicare deja clasice, dar pe care timpul nu le-a confirmat în raport cu valoarea 


lor socială. 
5.7. Dincolo de limitele imaginaţiei 


Pentru Bernays nu au existat clienți mari sau clienţi mici. El s-a implicat cu aceeaşi 
pasiune, cu acelaşi devotament atât în proiecte ale unor firme celebre (General Motors, General 
Electric, Colombia Broadcasting System — CBS, National Broadcasting Company - NBC, 
Cosmopolitan, Fortune, Procter & Gamble), ale unor instituţii oficiale (Casa Albă, comisii 
guvernamentale, Comitetul Informării Publice, U.S. Air Force, U.S. Navy, Departamentul 
Trezoreriei, Departamentul Apărării) sau personalităţi politice, artistice, din domeniul financiar şi 
multe, multe altele”, dar şi ale unor firme mici sau persoane care, la prima vedere, nu aveau 
nimic spectaculos. Forţa care l-a condus în alegerea şi rezolvarea subiectelor sale a fost ideea 
din spatele fiecărei probleme. Bernays nu a cântărit clientul, ci potenţialul problemei pe care 
trebuia să o rezolve. Aşa a ajuns să lucreze pentru firme mari şi mici, pentru nume celebre sau 
pentru anonimi ai spaţiului public. Aşa a ajuns să schimbe sensul istoriei sau pur şi simplu să 
influenţeze modul de a fi, de a gândi şi de a trăi al oamenilor de rând. Schimbările pe care el le-a 
produs au fost uneori radicale, spectaculoase şi concentrate într-un interval scurt de timp 


78 În 1965, dupa 45 de ani de practică în relaţii publice, lista clienţilor lui Edward L. Bernays se ridica la 435 de organizații 


sau persoane din domenii diferite: afaceri, artă, construcții, educaţie, finanţe, politică, sindicate, turism etc. 

(proiectul Lituania sau Light’s Golden Jubilee). Alteori a acţionat cu paşi mici, cu răbdare, 
planificând campanii de comunicare pe durate lungi de timp, care au dus la transformarea 
graduală a realităţii (proiectul Lucky Strikes, care a avut ca puncte de maxim The Green Ball şi 
The Torches of Freedom, proiectul United Fruit, care a avut ca punct culminant războiul din 
Guatemala). 

O altă constantă a vieții sale a fost nonconformismul în abordarea situaţiilor de viata. Nu 
i-au plăcut cărările bătătorite şi nici orizonturile delimitate de neputinta propriei noastre 
imaginatii. Pentru Bernays, o problemă care părea simplă putea avea uneori abordări extrem de 
complicate, iar ceea ce părea complicat putea fi rezolvat prin simpla aplicare a unei scheme 
elementare. Şi-a surprins de fiecare dată clienţii atât prin metodele pe care le promova, cât şi 
prin rezultatele obținute. Acum, privind retrospectiv, este lesne de înţeles firul logicii sale, dar să 
ne imaginăm reacţia unor editori din anii '20 care se plâng că le-a scăzut cifra de afaceri, cărţile 
nemaifiind în atenţia publicului larg, iar Bernays încearcă să-i convingă că soluția se află în 
mâinile arhitecţilor, constructorilor şi designerilor. Sau să ne imaginăm un producător de şuncă 
sfătuit să se apropie de colegiul medicilor. Sau cum ar putea să nu fie surprins un om de afaceri 
care produce plase de păr pentru femei şi care suferă de aceeaşi problemă, scăderea 
vânzărilor, când Bernays propune ca soluţie declanşarea unei acţiuni de lobby pe lângă Comisia 
de Sănătate a Congresului Statelor Unite? Desigur, aceşti clienţi nu au văzut iniţial legătura 
dintre cărți şi constructori, şuncă şi medici, plase de păr şi parlamentari, dar în egală măsură au 
fost surprinşi de efectele acțiunilor lui Bernays, care, de cele mai multe ori, au depăşit 
aşteptările. Librarii nu numai că şi-au recuperat piaţa, dar au câştigat clienţi noi, vânzătorii de 
şuncă şi-au văzut produsul transformat într-un simbol al breakfast-ului american, iar omul de 
afaceri disperat că femeile nu mai poartă plase de păr a ajuns să-şi vândă produsul şi bărbaţilor. 
Soluţiile aplicate au fost simple, dar atipice pentru acea vreme. 

În cazul editorilor, Bernays a aplicat o metodă de tip subliminal. A plecat de la imaginea 
finală a unei biblioteci ticsite de cărţi, care se sprijină, firesc, pe unul dintre pereţii casei. A 
descompus apoi această imagine în elementele sale componente şi a găsit astfel cuvintele- 
cheie ale campaniei. Altfel spus, pentru a avea o bibliotecă sunt necesare două componente: 
cărţi şi etajere. Adresându-se arhitecţilor, constructorilor şi designerilor şi convingându-i să 
livreze noile case echipate cu etajere încastrate în perete, Bernays a adus în locuințele 
oamenilor una dintre cele două componente: etajerele. Mai departe lucrurile s-au rezolvat de la 
sine: o etajeră găzduieşte cu generozitate o fotografie, o vază cu flori sau alte câteva obiecte 
mărunte, dar cu cea mai mare probabilitate, iar practica a confirmat acest lucru, o etajeră goală 
invită gazda să o hrănească cu alimentul său natural, cartea. Strategia s-a dovedit corectă, iar 
oamenii au început să cumpere cărţi. Pe de altă parte, tehnica de a construi locuinţe cu etajere 
în perete a devenit un standard care se menţine şi astăzi în Statele Unite. 

Bernays a considerat că în cazul Beechnut Packing Company, o firmă care comercializa 
produse din carne, mai ales şuncă, scăderea vânzărilor nu se datora concurenței sau calității 
produselor, ci stilului de viață american, din ce în ce mai dinamic. Din motive de timp, 


tradiționalul mic-dejun liniştit şi consistent era înlocuit cu ceva mult mai uşor şi rapid, americanii 

alergând la slujbă, scoala sau treburile gospodăreşti în detrimentul unei alimentatii corecte si 
sănătoase. Toate aceste idei au fost confirmate ulterior de medicii pe care Bernays i-a consultat 
în etapa de cercetare. În cele din urmă, Bernays ajunge la concluzia că înainte de a promova 
şunca Beechnut trebuie să promoveze ideea de mic-dejun consistent în care alimentele de bază 
să fie şunca şi oul. În acest sens, Bernays convinge un medic celebru din New York, A. L. 
Goldwater, să fie promotorul unei campanii naţionale de informare a publicului asupra efectelor 
negative ale alimentaţiei defectuoase. Şase luni mai tirziu, nu numai Beechnut Packing 
Company, dar şi alte firme au raportat creşteri spectaculoase ale cifrelor de afaceri. La recoman- 
darea medicilor, şunca, alături de ou, a revenit în farfuriile americanilor. 

Acelaşi factor, modernitatea, a creat probleme firmei Venida, lider la începutul anilor '20 
în confecţionarea plaselor de par. Ratiuni de ordin practic, dar şi noua moda, concurau către 
acelaşi rezultat. Înainte de a ajunge modă, scurtarea părului a constituit o necesitate. În timpul 
războiului, tot mai multe femei au fost angajate în fabrici, iar normele de protecţie împotriva 
accidentelor le-a încurajat să facă primul pas spre părul scurt. Al doilea moment important este 
legat de dansatoarea Irene Caste, una dintre vedetele preferate ale publicului american în acea 
perioadă, care într-o zi a decis să-şi taie părul pentru simplul motiv că era incomodată în timpul 
dansului. Din acest moment avalanşa s-a declanşat, iar valul new fashion a cuprins marea 
majoritate a femeilor, punând în pericol însăşi existența companiei Venida. 

În cartea sa The Biography of an Ideea, Bernays spunea: „Mi-a plăcut această problemă 
nu pentru că eram interesat de plasele de păr, ci pentru că eram interesat de modul în care pot 
să le aduc înapoi pe capul femeilor“ (1965). Şi de această dată Bernays s-a bazat pe simţul său 
analitic şi pe capacitatea sa de a redefini realitatea. El a declanşat un adevărat proces de 
reconstrucţie simbolică în jurul unui banal accesoriu, iar esenţa acestui spaţiu putea fi rezumată 


în trei cuvinte: frumusețe, sănătate, securitate. Asocierea nu a fost simplă, fiecare termen fiind 


abordat pe tărâmul său. În prima fază a campaniei, Bernays l-a contactat pe Penrhyn Stanlaws, 
cel care ilustra coperta revistei Cosmopolitan. Împreună au ajuns la concluzia că idealul 
american de frumusețe feminină trebuie să urmărească linia clasică descendentă a culturii 
Greciei antice, cu forme uniforme şi continue, în care linia părului lung modelată de o plasă de 
păr discretă completează întregul. Acest model, tocmai redefinit, a fost amplu detaliat într-o 
scrisoare pe care vedeta de la Cosmopolitan a acceptat să o semneze şi să o trimită 
cunoştinţelor sale, artişti răspândiţi pe teritoriul Statele Unite. Şi de această dată valul a fost 
declanşat: casele de modă, fotografii profesionişti, regizorii, asociaţiile de femei au plecat în 
căutarea noului ideal de frumusețe. 

Următorii paşi ai strategiei sale au fost făcuţi în tandem pe terenul științelor medicale şi 
al politicii. Bernays s-a adresat doctorului Royal S. Copeland, membru al Comisiei de Sănătate 


din New York, atrăgându-i atenţia asupra faptului că, din motive de sănătate publică, femeile 
implicate în prelucrarea alimentelor ar trebui să poarte plase de păr. Doctorul Copeland, care 
mai târziu a devenit senator de New York, a sesizat valoarea de adevăr, dar şi valoarea de ştire 
a informaţiei şi a trecut la redactarea unei scrisori către ceilalți membri ai Comisiei de Sănătate, 


recomandand introducerea unor norme de control mult mai stricte pentru domeniile alimentatiei 

publice. Ideea a fost preluată şi de alte state, iar elanul reglementărilor s-a declanşat. În unele 
parti ale Statelor Unite s-a mers chiar mai departe, spunându-se că toti lucrătorii în domeniul 
alimentaţiei publice, inclusiv bărbaţii, ar trebui să poarte plase de păr. 

Ultimul pas făcut de Bernays în vederea reechilibrării vânzărilor companiei Venida a fost 
corelat cu nevoia de securitate la locul de muncă. De această dată el a apelat la un lider sindical 
care a atras atenţia legislatorilor şi oamenilor de afaceri asupra necesităţii de a introduce norme 
suplimentare de securitate la locul de muncă pentru femeile care lucrează cu utilaje sau se află 
în apropierea lor. 

Acesta este stilul în care Edward L. Bernays a lucrat de la sfârşitul Primului Război 
Mondial şi până în 1995, asociindu-şi numele cu file din istorie. Bunicii şi părinţii tinerilor 
americani încă îşi mai aduc aminte de sculpturile în bucăţi de săpun Ivory, concurs national care 
s-a derulat timp de 37 de ani, din 1924 până în 1961, acţiune iniţiată de Bernays şi finanțată de 
Procter & Gamble cu scopul de a promova igiena corporală în rândul copiilor. The Torches of 
Freedom (tortele libertăţii), eveniment de presă care a avut ca scop să promoveze fumatul în 
rândul femeilor, a rămas în memoria omenirii ca unul dintre momentele care au marcat lupta 
femeilor pentru un tratament egal într-o lume în care bărbaţii sunt cealaltă jumătate a întregului 
şi nimic mai mult. La 31 martie 1931, zeci de femei, modele ale revistei Vogue, jurnaliste, 
personalități ale vieţii publice etc. au traversat Fifth Avenue, un Champs-Elysées al New York- 
ului, fumând pe stradă, privilegiu rezervat la acea vreme doar bărbaţilor. În anul 1929, cu ocazia 
aniversării a cincizeci de ani de la inventarea becului, Bernays a organizat Lights Golden 
Jubilee, festivitate în care Thomas A. Edison a fost celebrat în prezenţa preşedintelui Herbert 
Hoover, a lui Henry Ford şi a altor personalităţi ale vremii. 


5.8. Controverse 


Unele acţiuni în care a fost implicat Edward L. Bernays sunt încă obiectul unor 
controverse istorice. De exemplu, în cartea How We Advertised America, publicată in 1920”, 
George Creel nu a făcut nici o menţiune despre contribuţia lui Bernays în cadrul Comitetului 
informării Publice. Totuşi, în 1918, Creel semnase o scrisoare către unul dintre serviciile armatei 
care solicitase transferul lui Bernays, spunând că „actuala poziţie a domnului Edward L. Bernays 
este mult mai importantă pentru guvern decât orice altă poziţie din armată““. De asemenea, 
Henry Ford, cel care a suportat financiar festivitățile prilejuite de Lights Golden Jubilee, nu a 
privit cu ochi buni prezenţa lui Bernays în echipa însărcinată cu organizarea festivităților. De 
altfel, rolul lui Bernays în derularea evenimentelor nu este recunoscut într-un mod explicit în 
documentele oficiale aflate la Henry Ford Museum. În acest caz, explicaţia este simplă: pe de o 
parte, Bernays nu fusese angajat de Ford, ci de General Motors, concurent al lui Ford, iar, pe de 
altă parte, jurnaliştii au recunoscut că „Henry Ford ar fi trebuit să fie managerul acestui show, 


"9 Cartea a fost republicată în 1972. 
% Scrisoare a lui George Creel către Ernest Pool, 7 iunie 1918, în Tye, 1998, p. 21. 

dar omul care a regizat întregul eveniment a fost Edward L. Bernays“' 


. Cu siguranţă, o astfel de 
afirmaţie, care a fost preluată simultan de mai multe jurnale, a lovit în orgoliul miliardarului. 
Oliver Gale, mulţi ani şeful departamentului de relaţii publice din cadrul companiei Procter & 
Gamble, a avut o atitudine similară atunci când a fost întrebat despre contribuţia lui Bernays la 
politicile de promovare ale organizaţiei. Răspunsul său îl trădează însă: „Nu cred că Eddie 
Bernays a avut cea mai mică idee despre cum am vândut noi săpun. [...] Ideile sale au fost con- 


ceptuale, creative şi magice, dar au avut un efect minor asupra afacerilor noastre“*? 


. Greşeala lui 
Gale constă în faptul că analizează proiectele lui Bernays cu ochiul omului de marketing de la 
jumătatea secolului trecut. Sigur că da, concursurile de sculptură în bucăţi de săpun Ivory, 
adresate în special copiilor, nu au avut în primul rând un obiectiv comercial. Copiii nu cumpără 
săpun. Cumpărăturile le fac de obicei părinţii, dar douăzeci de ani mai târziu aceşti copii au 
devenit şi ei părinţi. Bernays a promovat cu acest prilej două lucruri distincte: (i) ideea de igienă 
corporală si (ii) imaginea firmei Procter & Gamble ca actor al vieţii sociale preocupat de 
sănătatea publică. O dată consolidate la nivelul mentalului colectiv, aceste idei au asigurat 
background-ul acţiunilor de marketing promovate ulterior de firmă. 

În cazul United Fruit Company contribuţia lui Bernays este mult mai puţin contestată. De 
altfel, arhiva sa, care cuprinde 55 de cutii cu documente despre United Fruit şi războiul din 
Guatemala, este o mărturie clară a aportului adus la soluţionarea conflictului din America 
Centrală. Maniera în care el a rezolvat problemele companiei face însă obiectul unor discuţii 
aprinse. 

Rădăcinile companiei coboară în secolul al XIX-lea, mai exact la 1870, când Lorenzo 
Dow Baker achiziționează într-un mod cu totul întâmplător 160 de lăzi de banane pe care le 
vinde ulterior pe piaţa din New York cu un profit de 3 dolari/ladă. Succesul primei tranzacții îl 
încurajează să continue acest tip de comerţ. În 1899 afacerea era deja de proporţii. Compania 
nou înființată, United Fruit, imporia peste 10 milioane de lăzi de banane anual, achiziționa 
terenuri în America Centrală şi dezvolta un intens trafic maritim spre şi dinspre Honduras şi 
Guatemala cu propriile sale nave. La jumătatea secolului XX, United Fruit controla piaţa de 
banane din Statele Unite ale Americii, avea peste 83.000 de muncitori şi deținea importante 
suprafeţe de teren în țările mai sus amintite. De asemenea, United Fruit era principalul investitor 
străin în infrastructura Guatemalei (drumuri, porturi, centrale electrice etc.), afacerile firmei fiind 
în strânsă legătură cu puterea politică de la acea vreme. Bernays începe colaborarea cu United 
Fruit în 1940. Samuel Zamurray, preşedintele companiei, îi cere să monitorizeze cu atenţie 


posibilitatea de extindere a pieţei de banane. Bernays, ca de obicei, refuză să se angajeze pe 
un traseu îngust. El vede comerțul cu banane într-un context mult mai larg. Pentru el bananele 
nu erau produsul care trebuie vândut, ci alimentul sănătos care are contribuţii semnificative în 
ameliorarea deficienţelor de digestie, fapt demonstrat de cercetările ultimilor ani, dar pe care 
nimeni nu îl adusese în atenţia opiniei publice. Încă o dată, el nu a promovat produsele 
companiei United Fruit, ci alimentaţia sănătoasă care integra şi fructele tropicale, bananele 


81 New Mexico State Tribune, 1 aprilie 1929. 
% Interviu cu Oliver Gale, in Tye, 1998, p. 69. 

aflandu-se, bineinteles, printre acestea. În acelaşi timp, Bernays a considerat ca, dacă cetățenii 
americani vor avea mai multe informaţii despre regiunea în care se produc aceste fructe, ele vor 
fi acceptate mult mai uşor. A propus înfiinţarea unui birou de informaţii despre America Latină şi, 
după modelul lituanian, a plasat în presă informaţii privind viata din ţările tropicale, cultura si 
tradiţiile acestora etc. Informaţiile culese de Bernays de la fata locului nu erau însă tocmai 
îmbucurătoare. În 1947, în urma unei vizite de documentare în Guatemala, Bernays înaintează 
un raport în care atrage atenţia asupra faptului că starea de spirit a muncitorilor nu este dintre 
cele mai bune. El avertizează compania asupra necesităţii de a-şi schimba politicile în raport cu 
angajaţii, în caz contrar fiind posibile revolte ale acestora. Compania nu dă însă curs semnalelor 
de alarmă. În 1951, Bernays informează iar conducerea companiei despre ultimele decizii 
guvernamentale din Iran, care duseseră la pierderi semnificative pentru unele companii britanice 
implicate în prelucrarea petrolului. Bernays subliniază că „astăzi ştirile nu cunosc granițe“ şi 
acțiuni similare pot avea loc şi în ţările tropicale in care United Fruit derulează afaceri. Prin 
urmare, „se impun măsuri urgente de securizare a afacerilor companiei“. Şi de această dată 
semnalul de alarmă rămâne fără nici un ecou. În acelaşi an, puterea politică din Guatemala se 
schimbă, iar până în 1953 peste 400.000 de acri de pământ, proprietatea companiei United 
Fruit, sunt nationalizati de noul guvern. De asemenea, guvernul promovează investiţii 
concurentiale în infrastructură (porturi, centrale electrice etc.) care pun în pericol monopolul 
United Fruit. În fata unei astfel de situaţii de criză, managementul companiei era aproape blocat. 
Împrejurările erau fără precedent, catastrofale pentru firmă şi puneau în pericol însăşi existența 
acesteia. Planul propus de Bernays a fost unul singur: înlocuirea puterii politice din Guatemala. 
Politicile promovate de guvern erau de natură comunistă, iar Statele Unite nu-şi puteau permite 
să aibă un stat comunist la mai putin de 1.000 de mile de graniţele sale. Din 1952 şi până în 
1954 Bernays a bombardat opinia publică cu informaţii despre ceea ce se întâmplă în 
Guatemala. A angajat specialişti de la Harvard să monitorizeze acţiunile guvernului şi să 
identifice în ce măsură modelul utilizat este de natură comunistă, a făcut analiză de discurs 
pentru a demonstra existența propagandei comuniste, a organizat vizite ale jurnaliştilor 
americani în Guatemala pentru a culege informaţii de la fața locului şi a alimentat o presiune 
constantă a opiniei publice americane asupra factorilor de decizie din Statele Unite (Senat, Casa 
Albă). La 18 iunie 1954, o „armată de eliberare“ formată din 200 de soldaţi recrutaţi şi antrenați 
de CIA şi condusă de Carlos Castillo Armas, un fost ofițer care trăia în exil, a răsturnat puterea 


comunistă din Guatemala. Două săptămâni mai târziu, Armas a devenit noul preşedinte al 
Guatemalei. 

Ca de obicei în asemenea situaţii, după război s-au ridicat multe semne de întrebare. În 
ce măsură Bernays a salvat United Fruit? În ce măsură Bernays a declanşat războiul din 
Guatemala? A manipulat Bernays presa asupra acestui subiect sau doar a facilitat informarea 
publicului cu privire la situaţia de criză? Răspunsurile sunt diverse, dar astăzi, la cincizeci de ani 
de la evenimente, opiniile generale pot fi sintetizate în declaraţia lui Thomas McCann, care în 


acea perioadă lucra în departamentul de relaţii publice al United Fruit Company: 

Firma cheltuia atunci mai mult de 100.000 $ pe an numai pentru serviciile de consiliere 
ale lui Bernays. De aceea, toţi cei din companie îl urau pe Bernays, [...] pentru că si ei 
ar fi vrut să facă afaceri în acelaşi mod, să stârnească o revoluţie şi să-l arunce pe 
Arbenz® de la guvernare. [...] Dar evaluarea mea este că aceşti bani au meritat să fie 
plătiți. Eu m-am alăturat companiei chiar în 1952, când Arbenz a facut prima sa mişcare 
în vederea nationalizarii terenurilor. Imediat, modul de prezentare a evenimentelor în 


presă a luat o turnură radicală, şi aceasta datorită lui Eddie.™ 


De asemenea, interviurile cu jurnaliştii care în acea perioadă l-au însoțit pe Bernays în 
călătoriile de documentare în Guatemala au infirmat zvonurile potrivit cărora acesta ar fi încercat 
să influențeze modul de reflectare în presă a evenimentelor, sugerându-le să scrie împotriva 
guvernului comunist. 

După 1965, Bernays se retrage la Boston, pentru a fi alături de cele două fiice ale sale şi 
familiile acestora. Mutarea nu a echivalat însă cu pensionarea. El a continuat să lucreze, să 
acorde consultanţă, să dea interviuri, să ia atitudine față de problemele sociale, să sprijine 
voluntar asociaţii nonguvernamentale sau comunităţi locale implicate în proiecte de binefacere. 
Casa lui s-a transformat într-un fel de Mecca a relaţiilor publice. Din 1965 şi până la moartea sa, 
a primit vizita tuturor celor care au preluat ştafeta relaţiilor publice în ultimele decenii ale 
secolului XX şi începutul secolului al XXI-lea. Toţi autorii americani de renume, Scott M. Cutlip, 
Stuart Ewen, James E. Grunig, Todd Hunt, Fraser P. Seitel, Larry Tye, pentru a-i numi doar pe 


câţiva dintre ei, acordă în manualele lor spaţii generoase în care este prezentată contribuţia lui 
Edward L. Bernays la dezvoltarea relaţiilor publice moderne. 

În 1991, Societatea Americană de Relaţii Publice, cea mai importantă organizaţie 
profesională, care la acea vreme cuprindea peste 18.000 de specialişti din Statele Unite, s-a 
reunit la Boston pentru a-l celebra pe cel mai în vârstă membru al său. Organizatorii erau 
îngrijoraţi dacă Bernays poate şi doreşte să adreseze un cuvânt participanţilor la conferinţă. 
„Sigur că da, a răspuns Bernays. Am trăit o sută de ani şi am o grămadă de lucruri de spus.“ A 
ţinut un discurs de douăsprezece minute, coerent, cursiv, care a electrizat şi a ridicat în picioare 


întreaga sală. 


5.9. Concluzii 


La moartea sa, în 1995, Edward L. Bernays a lăsat moştenire omenirii un domeniu nou, 
14 cărţi, foarte multe interviuri, scrisori către editori, campanii de comunicare devenite clasice şi 
800 de cutii care cuprind manuscrise, notițe, registre privind clienţii săi, jurnale etc., detalii ale 
unei cariere care s-a împletit cu istoria. Toate acestea se află la Biblioteca Congresului Statelor 
Unite, iar cercetătorii nu au reuşit până acum să desluşească decât o parte din fata nevăzută a 
consilierului în relaţii publice. În ceea ce-l priveşte pe Edward L. Bernays, însă, timpul a 


% Jacobo Arbenz Gusman, liderul grupărilor comuniste din Guatemala. 
% Interviu cu McCann, în Tye, 1998, p. 178. 

cristalizat deja faptele, iar contributia sa la definirea societatii moderne in care traim este 
incontestabilă. Din acest motiv, în 1990, revista Life a introdus numele lui Edward L. Bernays, un 
ilustru necunoscut publicului larg, pe lista celor mai importanţi o sută de americani ai secolului 
XX. 


Capitolul 6: Modelul integrat al relaţiilor publice 


6.1. Introducere 


Procesul de constituire a domeniului relaţiilor publice nu se deosebeşte semnificativ de 
alte domenii. Ca orice disciplină nouă, şi relaţiile publice au parcurs diferite etape de evoluţie, de 
la stadiile incipiente de dezvoltare primară, în care la modă erau manifestările eruptive şi 
incongruente, la stadiile de profesionalism, în care elementele sale constitutive se grupează intr- 
o structură echilibrată dinamic. Momentul de ruptură s-a produs la începutul secolului XX. Prin 
Declaraţia de Principiu de la 1906, Ivy L. Lee dădea semnalul unei noi abordări. Lansând 
invitaţia de a lăsa în urmă „bolile copilăriei”, pe care Grunig şi Hunt (1984) le aşază sub egida 
comunicării de tip impresariat/publicitate, Lee a conturat un nou început, în substanţa căruia a 
introdus concepte inovatoare pentru comunicarea publică de până atunci: adevăr, transparență, 
proactivitate, pentru a menţiona doar câteva. Lee nu a reuşit însă să smulgă definitiv relaţiile 
publice din brațele comunicării nediferentiate, specifice secolului al XIX-lea. El nu a reuşit sa 
denumească domeniul pe care l-a îmbrăţişat şi nici să-l echipeze cu suficiente atribute care să-l 
ferească de confuzii terminologice. Ca urmare a acestui fapt, pe toată perioada vieţii sale, Lee a 
fost nevoit să răspundă întrebărilor cu privire la utilitatea socială şi rigorile etice ale profesiei pe 
care a practicat-o. Edward L. Bernays, cu doar un deceniu mai tânăr decât Lee, intră în 
domeniul relaţiilor publice la începutul secolului XX şi îl părăseşte peste aproape opt decenii. În 
tot acest interval de timp, Bernays beneficiază de anumite oportunităţi dar, în acelaşi timp, le şi 
construieşte. Cu un traseu initial sinuos — de la agricultură la redacţia unei reviste cu profil 
medical, de la baletul rusesc la strategiile de comunicare adresate armatei americane — Bernays 
ajunge ca în anul 1919 să fie deţinătorul unei viziuni integrate asupra profesiei de relationist. Prin 
trei acțiuni succesive şi coerente — (i) in 1919, îşi înfiinţează propria agenţie de consultanţă în 
domeniul relaţiilor publice, (i) în 1921, susţine primul curs de relaţii publice la New York 
University, (ii) în 1923, publică prima carte de relaţii publice —, Bernays pune capăt travaliului 
prelungit al naşterii domeniului, travaliu declanşat în 1906 de Ivy L. Lee, lansând o nouă eră, 
aceea a fundamentării teoretice şi practice a celui mai nou membru în rândul disciplinelor 
sociale. După 1919, Bernays calcă cu paşi mult mai siguri pe tărâmul relaţiilor publice, operând 
cu primele sinteze între fapte şi idei, sinteze care au condus la dezvoltarea modelelor trei şi 
patru ale relaţiilor publice, modelul bidirectional şi asimetric, respectiv modelul bidirectional si 
simetric (Grunig şi Hunt, 1984; lacob şi Pricopie, 2005). 

De ce, totuşi, la mai bine de optzeci de ani de la publicarea cărţii lui Bernays, relaţiile 
publice par a fi în aceeaşi stare de incertitudine ce caracteriza perioada premergătoare apariţiei 
volumului Crystallizing Public Opinion? În deschiderea acestei lucrări am prezentat câteva dintre 
elementele care alimentează aceste confuzii: (/) dinamica interna, (if) interferența cu alte 
domenii, (iii) diversitatea de acţiune şi (iv) modalităţile de definire a domeniului. Reluând acest 
traseu, voi încerca să construiesc premisele unei noi abordări, căutând să identific acei 
constituenți care au activat ca agenţi de frânare. Am motivat de mai multe ori pe parcursul lucrări 
de faţă nevoia acestui demers, subliniind faptul că de succesul acestuia ar putea depinde, 
practice, viitorul profesiei de relationist. De altfel, chiar Edward L. Bernays, cu ocazia unui 
interviu acordat în 1992 sublinia: 


Relaţiile publice au ajuns acum la Rubicon [...]. Relaţiile publice, ca vocaţie, împovărate 
de neînțelegeri în ceea ce priveşte identitatea lor şi de confuzia legată de direcţia în care 
avansează, nu pot intra cu îndrăzneală în noul secol fără a reevalua ce sunt şi încotro se 


îndreaptă.* 
6.2. Dinamica internă 


În capitolele anterioare am subliniat faptul că relaţiile publice pot fi privite ca un domeniu 
de activitate distinct numai începând cu secolul XX. Cu toate acestea, elemenie de relații publice 
pot fi găsite în diferite perioade ale istoriei omenirii. În acest sens, Samuel Adams este unul 
dintre personajele frecvent menţionate în literatura de specialitate americană, dar o istorie mai 
largă a comunicării, depăşind spaţiul nord american, poate să ne ofere la fel de bine şi alte 
exemple. 

Perspectiva dinamică a domeniului, surprinsă în mod schematic în FIGURA 7, ne arată 
faptul că relaţiile publice au o rădăcină comună cu alte domenii aflate sub aceeaşi umbrelă a 
comunicării. Modelul impresariat/publicitate, pe care Grunig şi Hunt (1984) îl consideră 
caracteristic perioadei cuprinse între 1850 şi 1899 — dar care, am văzut în Capitolul 3, a fost 
creionat încă din secolul al XVIII-lea, în perioada premergătoare Revoluţiei Americane —, poate fi 
la fel de bine considerat un model incipient al publicităţii, marketingului, afacerilor publice sau 
propagandei. Acest model exprimă voinţa celui care iniţiază comunicarea, publicurile fiind simpli 
spectatori — uneori victime — ai unui act de interacţiune publică. 

Conform primei interpretări a teoriei lui Grunig şi Hunt, acest model primordial, modelul 
unu al relaţiilor publice, ar fi fost lăsat în urmă la începutul secolului XX de modelul informării 
publice, pentru ca acesta din urmă, la rândul lui, să fie depăşit de modelele bidirectionale, initial 
de cel asimetric şi, ulterior, de cel simetric. Cu alte cuvinte, relaţiile publice ar fi evoluat timp de 
câteva secole de la minciună la managementul strategic al relaţiilor unei organizații, 


management exercitat prin asumarea valorilor etice şi deontologice şi prin respectarea simetriei 


8° Newsom et al. (2003), p. 107. 

intereselor reprezentate, respectiv ale organizaţiei şi ale publicurilor. Totuşi, datele înregistrate 
cu ocazia testării acestor ipoteze ne-au adus în atenţie rezultate care au confirmat, într-un fel, 
preocupările mai vechi ale specialiştilor: 15% dintre firmele din Statele Unite ale Americii, la 
sfârşitul secolului XX, recunoşteau că practică „relaţii publice” după un model de tip 
impresariat/publicitate. O astfel de informaţie pune sub semnul întrebării perspectiva dezvoltării 
continue şi cumulative potrivit căreia relaţiile publice ar fi evoluat timp de mai multe secole de la 
un model rudimentar de comunicare publică la un model integrat, echilibrat, în care aspectele 
adevăr, simetrie a comunicării şi etică prevalează. În consecinţă, o ipoteză mult mai probabilă, 
care este susținută de datele de pe teren, ar fi aceea potrivit căreia pe parcursul secolului XX se 
poate vorbi de cel puţin două evoluţii diferite ale comunicării de tip relaţii publice, ambele având 
ascendent în modelul unu: prima, cea descrisă deja, exprimă încercările practicienilor şi 
teoreticienilor relaţiilor publice de a ajunge la un model de practică a domeniului acceptat de 
toată lumea, model care să reflecte preocupările pentru eficientizarea comunicării prin creşterea 
gradului de responsabilitate socială, în timp ce a doua nu face nimic altceva decât să îngheţe ori 
să lustruiască un stil de comunicare publică ce vine din istorie şi care, deşi şi-a dovedit de 
nenumărate ori ineficienta pe termen mediu şi lung, tentează încă anumite organizaţii pentru 
efectele pe termen scurt şi foarte scurt pe care le produce, o comunicare de tip propagandistic 
fiind întotdeauna mai vizibilă şi mai incitantă decât una de tip relaţii publice. 

Ipoteza traseelor paralele ridică însă alte probleme. Dacă modelul unu, model precursor 
al relaţiilor publice, poate fi acceptat într-o matrice asociată procesului de evoluţie a domeniului, 
în ce măsură poate fi el tolerat ca un model explicativ al practicilor contemporane de relaţii 
publice? Un răspuns ferm la această întrebare se impune. De altfel, teoretic vorbind, există două 
tipuri de poziționări. Prima, conciliantă, care ar putea explica, într-un fel, presiunile exercitate 
asupra domeniului de a oficializa, sub forma diferitelor teorii, şi stadiile de evoluţie incomplete, 
respectiv hibrizi ai relaţiilor publice (modelele unu şi doi). De altfel, al doilea etaj de analiză al 
teoriei lui Grunig şi Hunt (1984) precum şi teoria celor „3 I” a lui Hutton (1999) nu fac nimic 
altceva decât să aşeze sub semnul relaţiilor publice practici care nu respectă integral filosofia de 
astăzi a domeniului. Această abordare este contraproductiva, deoarece menţine confuziile 
terminologice atunci când vorbim despre tipurile de comunicare publică. A doua abordare, 
tranşantă, este abordarea pozitivistă, care creditează capacitatea societății moderne de a 
capitaliza şi, ulterior, promova valorile morale în actul social, deci inclusiv în actul de 
comunicare. Cei care împărtăşesc această convingere limitează aria de acţiune a relațiilor 
publice, considerând că acestea nu se pot manifesta astăzi decât sub forma comunicării 
bidirectionale, la cele două extreme fiind, de o parte, abordarea asimetrică şi, de cealalta parte, 
abordarea simetrică. Acest punct de vedere îl regăsim în cazul modelului adaptării/concilierii, 
model promovat de Cancel et al. (1999), precum şi, vom vedea mai jos, în cazul noului model al 
simetriei al lui Grunig (2001), unul dintre autorii teoriei celor patru modele ale relaţiilor publice 
enunțat în 1984. 

6.3. Interferenţa cu alte domenii 

Relaţiile publice sunt, fără nici un fel de îndoială, o practică socială, dar şi o disciplină de 
studiu. În timp ce practica relaţiilor publice, în forme mai mult sau mai puţin articulate, a însoțit 
evoluţia societăţiilor umane, ajungând să atingă un anumit grad de coerenţă în timpul lui Ivy L. 
Lee, ştiinţa relaţiilor publice prinde contur ceva mai târziu, Edward L. Bernays făcând primii paşi 
în acest sens. Delimitarea acestui nou domeniu s-a făcut, însă, printr-o permanentă raportare la 
ştiinţele deja existente sau aflate şi ele în proces de consolidare teoretică, aşa cum este cazul 
comunicării, sociologiei, psihologiei sociale, antropologiei, ştiinţelor politice, economiei etc. 
Procesul de fundamentare a acestei discipline a decurs mai greu deoarece, spre deosebire de 
ştiinţele clasice, care se bucură de propriul bazin de cunoaştere, relaţiile publice au trebuit să 
facă dovada particularitatii lor, şi anume aceea a unei discipline de graniţă, o disciplină hibrid, 
derivată din ştiinţa comunicării, dar care acţionează ca un agent novator la interferența cu alte 
ştiinţe sociale (Rogojinaru, 2005). 

Modelul epistemic complicat al relaţiilor publice este, poate, prima sursă de confuzii în 
delimitarea ariilor de acţiune ale domeniului. La acesta se mai poate adăuga şi utilizarea unui 
instrumentar comun, care poate fi explicat prin faptul că relaţiile publice se diferenţiază de alte 
zone ale comunicării, ştiinţelor sociale sau economiei în principal în raport cu obiectivele lor şi 
mai puţin prin formele de manifestare. Aşa cum preciza autorul de origine canadiană Bernard 


„a 
I 


Dagenais (2002), relaţiile publice sunt „o stare de spirit si o funcţie” în exercitarea cărora se face 
apel adesea la tehnici utilizate în egală măsură de jurnalişti şi de experţii în publicitate, 
marketing sau propagandă etc. Din acest motiv, un ochi mai puţin avizat nu va putea trece 
dincolo de partea vizibilă a unei campanii de comunicare pentru a desprinde identitatea şi/sau 
intentionalitatea emitentului, respective a promotorului mesajului. De cealaltă parte, un specialist 
bine antrenat în practica şi teoria comunicării publice nu ar trebui să întâmpine o dificultate 
majoră în stabilirea cadrului conceptual şi de acţiune al relaţiilor publice. Evident, cum nu există 
o singură şcoală de gândire, putem întâlni situaţii în care interpretări diferite pot conduce la 
granițe imprecise. Cu toate acestea, marja de eroare nu poate fi atât de mare încât să altereze 
identitatea fiecărui domeniu în parte. 

Ca în orice situaţie de acest gen, abordarea comparativă, care va scoate în evidenţă 
similaritatile şi diferenţele dintre relaţiile publice şi alte domenii conexe, este cea mai potrivită 
metodă de analiză. O vom folosi pentru a vedea până unde merg suprapunerile relaţiilor publice 
— în cazul în care aceste suprapuneri chiar există — cu domenii precum jurnalismul, publicitatea, 


marketingul şi propaganda, dar şi pentru a vedea ariile proprii fiecăruia dintre aceste domenii. 


A. Asemănări şi deosebiri între relaţiile publice şi jurnalism 

În capitolele dedicate evoluției istorice a relaţiilor publice, am văzut că există elemente 
care aşază cele două profesii una lângă alta. Unul dintre ele este acela că mulţi practicieni ai 
relaţiilor publice au venit dinspre jurnalism, marea lor majoritate fiind bine cotati în profesia lor 
iniţială. Samuel Adams, Amos Kendall, P. T. Barnum, Ivy L. Lee, George Creel, Edward L. 
Bernays si multi alţii au practicat, pe perioade mai lungi sau mai scurte, arta cuvântului publicat 


dimineaţă de dimineaţă în ziare importante. Astăzi, deşi există şcoli distincte de formare, 

aceasta migratie dinspre presa spre comunicarea institutionala de tip relatii publice se mentine 
într-o bună măsură. Un al doilea element care merită menţionat este faptul că aceste două 
profesii se alimentează dintr-un corp comun de cunoştinţe, de multe ori transpuse în practică în 
forme similare sau complementare, ceea ce, de altfel, a şi permis migraţia menţionată mai sus. 
Nu în ultimul rând, cele două domenii nu numai că au evoluat în paralel — nevoia de comunicare 
instituţională sub forma press-agentry din a doua parte a secolului al XIX-lea, respectiv de tipul 
informare publică de la începutul secolului XX fiind în strânsă corelaţie cu creşterea exponențială 
a ziarelor în perioada penny press, respectiv yellow press —, dar astăzi se completează reciproc, 
jurnaliştii nefiind în primul rând creatori de informaţie, ci difuzori ai acesteia. Studiile 
demonstrează acest lucru, arătând că instituţii de presă de prestigiu, cum ar fi New York Times, 
Washington Post etc., colectează mai bine de 50% din informaţiile zilnice din comunicatele de 
presă, conferințele de presă şi din alte surse oficiale (Dobrescu şi Bârgăoanu, 2002). Cu alte 
cuvinte, mai bine de jumătate din subiectele de presă sunt furnizate de birourile de relații 
publice. În fata acestor date, raportul de complementaritate dintre cele două profesii este 
evident. 

Mass media au si alte functii in afara celei de informare. Cu toate acestea, informarea 
obiectivă este, sau ar trebui să fie, pilonul central al profesiei. În conformitate cu Dictionary of 
Media & Communication Studies, publicat la Oxford University Press Inc. de James Watson si 
Anne Hill, jurnalistul este cel care raportează publicului, dar, în acelaşi timp, îl reprezintă în 
probleme de interes general, fiind vocea acestuia. Dacă rămânem în acest perimetru, este lesne 
de observat faptul că şi relaţiile publice au ca funcţie principală, sau ar trebui să aibă, 
informarea. Acest lucru este evidenţiat de modelul al doilea al relaţiilor publice, model practicat 
de Ivy L. Lee, al cărui principiu constă chiar în transmiterea către public a informaţiilor adevărate. 
În ceea ce priveşte însă funcția de informare exercitată de cele două profesii, desigur, există şi 
diferente majore, care, în principal, constau în: (i) obiectivitate, (ii) tipul de informaţii transmise, 
(iii) natura receptorilor şi (iv) scopul actului de comunicare, diferente care scot în evidență 
particularitatile celor două domenii. 

Conform codurilor de conduită profesională, obiectivitatea trebuie să fie elementul 
central care să-l ghideze pe jurnalist în redactarea materialelor sale (Dagenais, 2002; Popescu, 
2002). De altfel, într-o abordare normativa, jurnalistul trebuie privit ca un independent care, dupa 
ce colectează suficiente informaţii din surse multiple, îşi redactează materialele în funcţie de 
modul în care îi dictează conştiinţa. Desigur, tema obiectivitatii jurnalistului, desi la fel de veche 
ca şi profesia însăşi, ridică încă unele probleme concrete care ţin de presiunile pe care o serie 
de factori le exercită asupra produsului jurnalistic final, calitatea surselor, capacitatea de analiză 
şi sinteză, spaţiul editorial, valorile celor care deţin şi controlează presa etc. fiind doar câţiva 
dintre aceşti factori (Randal, 1998; Kunczik şi Zipfel, 1998). Cu toate acestea, oricât de greu ar fi 
de definit acest concept în domeniul jurnalismului, obiectivitatea ridică probleme mult mai 
serioase în cazul relaţiilor publice. De altfel, dacă acest termen, ,obiectivitate”, a însotit întreaga 
evoluţie a profesiei de jurnalist, în cazul relaţiilor publice apare în modelele explicative numai în 


cazul comunicării bidirectionale şi simetrice, adică undeva în a doua parte a secolului trecut. Prin 

intermediul unor tehnici specifice (inregistrarea constanta a feed-back-ului, instituirea unei politici 
de transparenţă şi proactivitate, adoptarea dialogului, apelul la metode de cercetare care sa 
verifice ipotezele iniţiale privind impactul politicilor organizaţiei asupra publicurilor etc.), 
organizaţiile care îmbrăţişează acest model ar putea atinge un grad de obiectivitate acceptabil. 
Totuşi, aşa cum vom vedea în paragraful următor, deoarece în relaţiile publice organizația 
vorbeşte despre ea însăşi, pericolul de a cădea în narcisism este o constantă care ameninţă 
fundaţia oricărui model normativ al domeniului. 

În ceea ce priveşte tipul de informaţii trasmise, în cazul jurnalismului se poate vorbi de 
un spectru nelimitat de subiecte. În relaţiile publice, dimpotrivă, aria de acoperire cu informaţii 
este limitată, organizația spunându-şi propria poveste şi nimic mai mult. Din acest motiv, dacă 
jurnaliştii îşi permit să selecteze informaţiile în funcţie de gradul de interes pe care opinia publică 
l-ar putea arăta fata de subiectul respectiv, ceea ce, în general, îi asigură un grad de audienţă 
mai mare, în cazul relaţiilor publice, de regulă, selecţia informaţiilor depinde în mare măsură de 
agenda organizaţiei, agendă care ar putea să nu se suprapună cu agenda de interes public. 

Natura receptorilor derivă, de asemenea, din funcţiile celor două domenii. Dacă în cazul 
jurnalismului, datorită spectrului de subiecte mult mai larg pe care acesta îl poate aborda, orice 
categorie de public poate fi un potential receptor, în relaţiile publice, cu excepţia câtorva 
organizaţii de tipul celor guvernamentale şi politice (guvern, ministere, parlament etc.), paleta 
publicurilor este substantial redusă. În relaţiile publice, harta publicurilor unei organizaţii va fi 
dependentă de elementele care compun referentialul acesteia: domeniul de activitate, aria în 
care activează etc. (Bernstain, 1986; Harrison, 1995). 

Nu în ultimul rând, scopul actului de comunicare diferenţiază net cele două domenii. În 
timp ce „rolul [...] jurnaliştilor este acela de a relata fidel, de a analiza şi comenta, când este 
necesar, faptele care să le permită concetatenilor să cunoască şi să înțeleagă mai bine lumea în 

care traiesc””’, în relaţiile publice, indiferent de abordarea la care facem trimitere, raționalitatea 


actului de comunicare este diferită de cea a jurnalismului: „stabilirea şi menţinerea unor limite 
reciproce de comunicare [...] dintre o organizaţie şi publicurile ei’, „caută să obțină reputaţie cu 
scopul de a câştiga înţelegere reciprocă şi sprijin”, „susține procesul decizional şi funcţionarea 
mult mai eficientă a societăţii noastre complexe şi pluraliste, contribuind la înțelegerea reciprocă 


„89 etc. 


în rândul grupurilor şi instituţiilor 
B. Asemănări şi deosebiri între relaţiile publice şi marketing 
Ca şi în cazul jurnalismului, marketingul şi relaţiile publice au o serie de caracteristici 
comune. Ambele domenii intră în ecuaţia managementului strategic al unei organizaţii cu profil 
economic, folosesc comunicarea în atingerea obiectivelor lor, acţionează cu deosebire în afara 


organizaţiei, respeciiv în spaţiul opiniei publice, canalele de comunicare în masă fiind vehicule 


°° Dagenais (2002), pp. 67-68. 

% Harlow (1976), p. 37. 

% Din definiția adoptată de Institute of Public Relations, apud Newsom et al. (2000), p. 2. 

% Din definiția adoptată de Public Relations Society of America, apud Cutlip et al. (2000), p. 5. 

importante pentru mesajele transmise, folosesc cercetarea pentru identificarea publicurilor si a 
opțiunilor acestora in vederea sincronizării (i) mesajului, (ii) produsului/programului si (iii) 


strategiei de comunicare cu orizontul de aşteptare creat, iar zonele comune nu se opresc aici. 


N 
Nr, 


(a) (b) (c) 


FIGURA 8: Raportul dintre marketing şi relații publice în cele trei abordări: 
(a) conservatoare, (b) liberală, (c) integratoare. 


Desigur, înainte de a vedea diferențele dintre cele două domenii, este absolut necesar 
să delimităm spaţiul de acțiune al marketingului. Ca şi în cazul relaţiilor publice, există mai multe 
abordări privind obiectul de studiu/activitate al acestui domeniu. În continuare vor fi prezentate 
trei dintre acestea. Prima abordare este cea conservatoare, potrivit căreia marketingul urmăreşte 
axa dezvoltare a produsului, distribuţie, desfacere cu amănuntul, preț şi servicii pentru clienţi. Cu 
alte cuvinte, marketingul nu se îndepărtează de axa centrală a ştiinţei economice definită de 
coordonatele /produs, piață]. În acest caz, interacţiunile dintre marketing şi relaţii publice sunt 
aproape inexistente (FIGURA 8, a). 

A doua abordare este cea liberală, care extinde aria de acțiune a marketingului, 
scoțându-l din matca sa tradițională pentru a se concentra şi pe alte axe, nu numai pe cea 
economică. De data aceasta se pune accent pe relații, şi nu pe produs şi/sau nevoile clientului. 
Această ultimă viziune, care este împărtăşită de cei care văd marketingul ca pe o disciplină în 
expansiune, a condus la dezvoltarea unor termeni de tipul marketing generic (Kotler, 1972), 
megamarketing (Kotler, 1986) sau marketing total (Kotler, 1992), termeni care diluează 
conținutul relaţiilor publice prin absorbţia aproape integrală a acestora în marketing (FIGURA 8, 
b). De exemplu, în 1972, Philip Kotler susţinea ideea potrivit căreia marketingul generic ar fi 
constituit din trei straturi: primul strat, în care se urmăreşte raportul dintre cumpărător, vânzător 
şi produsul economic; stratul al doilea, în care sunt incluse toate procesele asociate unei 
tranzacţii între organizaţie şi client, înțelegând prin tranzacţie şi altceva decât schimbul 
comercial/economic; stratul al treilea, în care sunt incluse totalitatea relaţiilor unei organizaţii cu 


publicurile ei. 

A treia abordare este cea integratoare, care echilibreaza cele doua viziuni prezentate 
anterior, aşezând marketingul pe o poziţie de mijloc (FIGURA 8, c). În acest ultim caz, în 
vederea eficientizării economice a organizaţiei, se folosesc toate instrumentele de comunicare 
existente, marketingul, comunicarea de marketing, publicitatea şi relaţiile publice potentandu-se 
reciproc, fiecare domeniu păstrându-şi însă identitatea. James G. Hutton, un promotor al 
abordării integratoare, propune o reprezentare grafică mult mai detaliată, de tipul celei 
prezentate în FIGURA 9, din care reiese foarte clar care sunt ariile commune, precum şi cele 


specifice fiecărui domeniu în parte. 


Marketing i. 
Relaţii publice 


Publicitate 


Comunicare de marketing >< ~n~ 


FIGURA 9: Raportul dintre marketing, comunicarea de marketing, 
publicitate şi relaţii publice” 


În viziunea lui Hutton, zonele de întrepătrundere, ca şi ariile distincte, marcate în 
FIGURA 9 cu litere de la (a) la (f), pot fi detaliate după cum urmează: (a) publicitatea 
corporatistă, alta decât cea asociată produselor şi/sau serviciilor; (b) comunicarea prin vânzări şi 
alte canale specifice, târguri, expoziţii, comunicarea prin ambalaj, marketing direct, promoţii etc.; 
(c) distribuţie, logistică, analiza locatiilor în care are loc distribuţia, analiza prețului, dezvoltarea 
de noi produse etc.; (d) relaţiile cu investitorii, relaţiile cu comunitatea locală, comunicare cu 
angajaţii, afaceri publice/relatii cu structurile guvernamentale, relaţiile cu mass media, 
comunicarea în situaţii de criză, identitate organizaţională, comunicarea managerială, donații, 
sponsorizări etc.; (e) activități de tip publicity asociate produselor, broşuri şi alte materiale 
promoţionale, anumite activităţi specifice asociate relaţiilor cu mass media, comunicării de criză, 
sponsorizărilor etc.; (f) publicitate tradițională asociată produselor şi/sau serviciilor. 

Deşi grupul specialiştilor în marketing care exercită o presiune constantă în vederea 
constituirii unei noi ştiinţe, aceea a marketingului total, este extrem de dinamic si prolific în 
enuntarea unor teorii şi modele explicative, câştigând teren în unele spații geografice’, 
abordarea de tip Hutton, ponderată, care echilibrează functiile celor patru domenii de activitate, 
este cea care, cel putin pentru moment, pare să fie împărtăşită de comunitatea cercetătorilor si 


profesioniştilor celor două domenii. 


°° Adaptat după Hutton (2001), p. 210. 
91 Vezi Likely (1993-1994), care prezintă exemplul Canadei. 

C. Asemanari şi deosebiri între relaţiile publice şi publicitate 

Publicitatea este un domeniu de activitate de sine stătător care, prin intermediul unei 
comunicări de tip persuasiv, încearcă să inducă atitudini favorabile ale receptorilor în raport cu 
anumite produse, servicii sau idei. Această definiţie a publicității ne permite să facem distincţie 
între (i) publicitatea comercială, atunci când este vorba de promovarea unor produse şi servicii 
în vederea achiziţionării acestora (O’Guinn et al., 1998; Petre şi Nicola, 2004), (ii) publicitatea 
instituțională, atunci când este vorba de promovarea unor idei asociate unei organizaţii, şi (iii) 
publicitatea socială, atunci când este vorba de promovarea unei cauze cu implicaţii la nivelul 
întregii societăți, ca de exemplu sărăcia, violenţa in familie, sănătatea publică, planning-ul 
familial, ocrotirea unor specii biologice, poluarea etc. (Dagenais, 2002). Aşa cum am văzut mai 
sus, dacă publicitatea comercială intră în aria de acoperire a marketingului, fiind unul dintre 
instrumentele esenţiale ale comunicării de marketing, celelalte forme de publicitate, instituţională 


şi socială, sunt instrumente ale relaţiilor publice. 


D. Asemanari şi deosebiri între relaţiile publice şi propagandă 

Propaganda este o altă practică a comunicării frecvent confundată cu relaţiile publice, 
situaţie explicată atât prin originea domeniului, cât şi printr-o serie de imprecizii introduse chiar 
de anumiţi specialişti. Astfel, în anumite manuale de specialitate se vorbeşte despre o 
propagandă „albă”, sau „curată”, ca parte componentă a relaţiilor publice, în care atât sursele, 
cat şi intentionalitatile acestora sunt cunoscute, şi o propagandă „neagră”, sau „murdară”, care 
se detaşează de relaţiile publice, în care scopul central este acela de a manipula publicurile 
(Dagenais, 2002). 

Pentru a stabili care este raportul dintre propagandă şi relaţiile publice va trebui să 


trecem în revistă câteva definiţii ale propagandei. Catherine Durandin, în Dictionnaire critique de 
la communication, lucrare coordonată de Lucien Sfez, apreciază că propaganda poate fi definită 
ca „o strategie de persuasiune menită să impună referinţe colective şi să transforme mentalitatile 


şi comportamentele unui grup important de indivizi”*?. Un alt autor celebru, Harold D. Lasswell, 


aprecia că propaganda este „expresia opiniei sau a acţiunii deliberate efectuate de indivizi sau 


grupuri pentru a influenţa opinia sau acţiunile altor indivizi sau grupuri, cu referire la scopuri 


"%. În acelaşi ton, F. C. Barlett consideră că 


propaganda este „o tentativă de a influenţa opinia şi conduita”. 


predeterminate, prin modalităţi de manipulare 


Parcurgand definițiile de mai sus, observăm că acestea utilizează termeni precum 
„impunere”, „influenţare”, „manipulare”. Cu excepţia cuvântului „influenţare”, care poate fi 
acceptat în spațiul relaţiilor publice, ceilalți doi termeni sunt din start purtători ai unei atitudini 


dominante, inadecvată ideii de cooperare şi echilibru al intereselor actorilor implicaţi în 


interacţiunea socială. Dacă asociem aceşti termeni relaţiilor publice, atunci înseamnă că 


%* Durandin (1993), p. 1002. 
% Apud Popescu (2002), p. 277. 
% Idem. 

domeniul ca atare nu s-a dezvoltat deloc în ultimii o sută de ani, relaţiile publice de astăzi fiind 
în acelaşi stadiu prematur întruchipat de comunicarea de tip Samuel Adams sau P. T. Barnum. 
Un punct de vedere distinct îl are Jean-Noél Kapferer (2002), care, pentru a face mai 


bine înțeles termenul de propagandă, studiază procesul în profunzime, decriptând de fapt 
diferitele stadii de evoluţie ale persuasiunii. Studiind persuasiunea, autorul ajunge să identifice 
elementele pe care le putem utiliza pentru a diferenţia relaţiile publice de propagandă. Kapferer 
pleacă de la modelul Yale*, care concepe procesul persuasiunii ca pe o succesiune de faze, 
fiecare jucând un rol distinct. Succesul fiecărei etape în parte este condiţionat de reuşita etapei 
anterioare. În acest proces sunt identificate şase faze: (;) o fază de expunere la mesaj, in care 
receptorul intră în contact cu informaţia, (i) o fază în care se acordă atenţie mesajului, (ii) o fază 
de comprehensiune, în care sunt desprinse semnificaţiile semnelor vizuale şi/sau auditive care i- 
au fost transmise receptorului şi cărora le-a acordat atenţie, (iv) o fază de acceptare sau 
respingere a opiniei prezentate prin intermediul mesajului, (v) o fază de persistenta a schimbării, 
în cazul în care receptorul şi-a asumat o atitudine nouă şi (vì o fază a acţiunii, în care 
receptorul, ca urmare a schimbării opiniei, va avea un comportament modificat. Sintetizând, se 
poate spune că primele trei faze tin de un proces de receptare tehnică şi semantică a mesajelor, 
iar următoarele trei corespund unui proces general de acceptare. Simplificat, modelul Yale al 
persuasiunii poate fi reprezentat ca în FIGURA 10. Pentru ca influențarea să aibă loc, este 
absolut necesar ca ambele etape, receptarea şi acceptarea, să fie parcurse cu succes. 


— |Receptare} >< | Acceptare 


FIGURA 10: Modelul Yale al persuasiunii 


Problematica manipulare vs. relaţii publice poate fi clarificată daca detaliem etapa 
acceptare. După cum precizează Kapferer, actul de acceptare/respingere tine, in mod 
paradoxal, de nivelul de cultura al receptorului si, se poate adauga, de modul in care este 
construit întregul act de comunicare. Atunci cand procesul de influențare este construit in aşa fel 
încât să nu altereze capacitatea de contraargumentare a receptorului, atunci se poate vorbi de 
relaţii publice. Dimpotrivă, când comunicarea este bazată pe mesaje care depăşesc sau 
obstructioneaza capacitatea de argumentare a receptorului (volum prea mare de informaţii într- 
un interval de timp scurt, informatie trunchiată, scoasă din context, informaţii incorecte etc.), se 
poate vorbi de propagandă. 

În final, se impune să revin asupra unui subiect tratat în deschiderea acestei secțiuni, şi 
anume raportul dintre propaganda albă şi relaţiile publice. Propaganda, potrivit semnificației de 


°° Modelul Yale a fost dezvoltat pe baza cadrului conceptual propus de psihologul Carl Hovland şi echipa sa din cadrul 
Universităţii Yale (Kapferer, 2002). 

astăzi a termenului, nu poate fi decât o comunicare alterată. Să presupunem că avem un caz de 
propagandă albă, în care recepiorii sunt la vedere iar intentionalitatile lor, clare. Cu toate 
acestea, oricât de nobilă ar fi cauza promovată, în propagandă, spre deosebire de pledoarie sau 
advocacy de tip relaţii publice, nu sunt acceptate şi soluţii alternative. De exemplu, o grupare 
religioasă sau un partid politic care luptă pentru protecția mediului nu vor accepta ideea că şi o 
altă religie ar putea să fie o opţiune pentru credincios, respectiv că şi un alt partid ar putea să 
ofere programe coerente de conservare a habitatului natural. De altfel, această caracteristică 
este subliniată de numeroşi autori, propaganda fiind văzută ca un proces care trebuie să 
conducă la realizarea scopurilor şi intereselor grupului pe care îl serveşte, neexistând o 
propagandă neută valoric sau obiectivă (Zamfir şi Vlăsceanu, 1998). În relaţiile publice este 
acceptată alternativa, iar ideea de a modifica un plan iniţial pentru a construi un altul nou, care 
să armonizeze aspiraţiile partenerilor de dialog, poate fi considerată una dintre opțiuni. Cu alte 
cuvinte, propaganda, albă sau neagră, nu face parte din relaţiile publice. Propaganda poate 
avea în comun cu relaţiile publice doar tehnici de comunicare (conferinţa de presă, meeting-ul, 


organizarea de evenimente, tipărirea unor materiale etc.), dar nu împărtăşeşte aceleaşi principii. 
6.4. Diversitatea de acţiune 


Relaţiile publice au apărut şi s-au dezvoltat în acele domenii în care interacţiunea 
socială atingea un nivel maxim: domeniul economic şi cel politic. Ulterior, creşterea gradului de 
relationare a organizaţiilor cu mediul, precum şi creşterea responsabilitatii sociale a organizaţiilor 
au condus, spre sfârşitul secolului XX, la o integrare fără precedent a relaţiilor publice în alte 
zone de activitate, acestea ajungând astăzi să acopere practic orice domeniu: de la finanţe la 
administraţie publică, de la sănătate la educaţie, de la artă la organizaţii non-profit, şi lista poate 
continua. 

Evident, diversitatea domeniilor de aplicabilitate a relaţiilor publice a determinat apariţia 
unor stiluri de comunicare derivate din modelul normativ al relaţiilor publice, în cazul în care 
acest model normativ chiar a constituit punctul de plecare al respectivei practici de relationare. 
Este ceea ce Dennis L. Wilcox şi colaboratorii săi (2000) numesc arii majore ale activității de 
relații publice, iar Adela Rogojinaru (2005) numeşte practici de relații publice. 

Wilcox et al. (2000) consideră că există şase arii majore ale activităţii de relaţii publice, 
fiecăreia putându-i-se asocia un anumit model: 

(i) | modelul de tip corporație, în care specialiştii în relaţii publice caută să protejeze şi sa 
îmbunătățească reputaţia companiei. Ei transmit informaţia către publicul larg şi către 
segmente speciale de public, precum acţionarii, analiştii financiari, angajaţii. Activitatea 
lor include, de asemenea, relaţiile cu comunitatea sau, uneori, comunicarea de 
marketing. Educarea publicurilor prin acţiuni de comunicare — vezi cazul sculpturilor în 
bucăţi de săpun Ivory — poate face, de asemenea, parte din aria de activitate acoperită 
de relaţiile publice; 

(ii) 


(iii) 


(iv) 


(v) 


(vi) 


modelul de tip organizaţie non-profit. Aici sunt incluse asociaţiile, precum cele 
comerciale sau de protecţie a mediului, alături de grupurile sociale şi culturale, spitale si 
alte instituții din sistemul de sănătate. Astfel de organizații au în general ca principală 
activitate promovarea intereselor membrilor asociațiilor lor, extinderea gradului de 
vizibilitate al domeniului în care activează, dezvoltarea unor proiecte care, de regulă sunt 
rezultatul responsabilizării membrilor lor în raport cu publicurile, strângerea de fonduri 
etc.; 

modelul de tip sport, turism, petrecerea timpului liber. Practicienii din acest domeniu se 
ocupă în general cu promovarea unor evenimente, de la meciuri de fotbal la spectacole 
de cinema, sau cu promovarea unor personalități din sport, show-business etc. Acest tip 
de relații publice sunt uneori la granița dintre modelele prezentate anterior, respectiv cel 
de tip corporatie şi cel de tip non-profit. Desi organizaţiile care practică acest tip de relaţii 
publice au un pronunțat caracter comercial/economic, activitățile corespunzătoare 
petrecerii timpului liber sunt uneori asociate unor cauze nobile (lupta pentru pace, 
protecția copiilor, sensibilizarea opiniei publice față de anumite pericole iminente sau în 
vederea solidarizării pentru o anumită cauză etc.); 

modelul de tip guvernamental şi militar. Această zonă include promovarea unor interese 
politice, adesea prin lobby, lucrul direct cu politicienii, diseminarea în rândul cetățenilor a 
informaţiei despre activităţile guvernamentale şi ale forțelor armate. Cu rădăcini adânci 
în istoria omenirii, astfel de practici — aşa cum am văzut în capitolele dedicate istoriei 
relaţiilor publice — au contribuit la constituirea patului germinativ pentru lansarea relaţiilor 
publice în secolul XX; 

modelul de tip educaţie. La nivelul unităţilor de învățământ, practicienii în relaţii publice 
lucrează în special cu elevii, studenții, structurile administrative, cadrele didactice, 
precum şi cu alte categorii de publicuri, pentru a promova imaginea scolii/universitatii, 
pentru a atrage elevi/studenti, pentru a colecta fonduri. Acest model de comunicare prin 
relaţii publice este cu atât mai evident cu cat sistemul educational nu este 
dominat/controlat de stat, respectiv nu este un sistem de tip centralizat. Activând pe o 
piaţă liberă a învățământului, instituţia de educaţie îşi poate creiona propria misiune în 
acord cu orizontul de aşteptare al publicurilor sale. De capacitatea instituţiei de 
învățământ de a identifica şi apoi satisface acest orizont poate depinde însăşi existența 
organizaţiei respective; 

modelul de tip relații publice internaţionale. Dezvoltarea extraordinară a comunicaţiilor 
mondiale a deschis o nouă zonă de activitate, în special pentru practicienii cu abilităţi 
lingvistice şi care sunt familiarizați cu alte culturi. În acest caz, asistăm la conturarea tot 
mai clară a unui alt fel de diplomaţie, o diplomaţie socială, în care comunităţile 
internaţionale contează cel puţin tot atât cât şi actorii politici internaţionali. Este tipul de 
relaţii publice inaugurate de Ivy L. Lee atunci când şi-a propus să intensifice, prin turism, 
schimburile culturale dintre americani şi alte popoare ale lumii, sau de Edward L. 
Bernays atunci când şi-a propus să monitorizeze arii geografice care depăşeau spațiul 

american pentru a intelege mai bine consecintele pe care dinamica anumitor reactii 

internationale o poate avea asupra organizaţiilor ale căror interese le reprezenta”. 

Adela Rogojinaru (2005) consideră că putem vorbi de numai trei practici/modele de 
relaţii publice, fiecare în parte fiind expresia unei arte comunicationale în acţiune: 

(i) relații publice de tip politic, în care recunoaşterea publică este condiţionată de măiestria 
cu care este practicată arta seducţiei; acest tip de relaţii publice presupune „o relaţie de 
recunoaştere publică necondiționată, în care publicul sau audiența aşteaptă un răspuns 
tranşant, asimilând argumentatia seducătorului””; 

(ii) relații publice de tip comunitar, în care arta succesului „guvernează sfera afacerilor 
comunitare, cultura personalităţii publice, a vedetei şi, prin generalizare de practică, 
devine o componentă strategică a divertismentului, a sportului, a turismului, domenii în 
care arta relaţiilor publice este prin excelanta o artă a succesului”*%; 

(iii) relațiile publice de tip antreprenorial, în care arta negocierilor pare a fi singura cale prin 
care corporatiile pot face fata valului critic şi revendicativ alimentat de diferite grupuri de 
interese, civism, feminism şi ecologism. 

Un indicator important este frecvenţa cu care un tip sau altul de relaţii publice este 
întâlnit în practica contemporană. În acest sens, Scott M. Cutlip a studiat distribuţia pe domenii 
de activitate a specialiştilor în relaţii publice din Statele Unite ale Americii, plecând de la datele 
furnizate de Public Relations Society of America şi International Association of Business 
Communicators (Cutlip et a/., 2000). În conformitate cu aceste date, 40% dintre specialiştii în 
relaţii publice lucrează în corporaţii din zonele industriale, comerţ, finanțe, asigurări, media etc., 
27% dintre specialişti lucrează în agenţii de relaţii publice, publicitate, comunicare de marketing 
sau sunt consultanţi independenţi, 14% lucrează în asociaţii, fundaţii sau instituții de învățământ, 
8% dintre specialiştii în relaţii publice activează în domeniul asigurărilor medicale, spitale etc., 


6% activează în zona guvernamentală şi 5% în societăţi caritabile, religioase etc. 


TABEL 4: Distribuţia specialiştilor în relaţii publice pe domenii de activitate 


Domeniu % 


=k 


Corporatii — industrie, comerţ, finante, asigurări, media 40% 
Agenţii de relații publice, publicitate, comunicare de marketing sau 

consultanti independenti 

Asociatii, fundatii sau institutii de învățământ 


. | Asigurări medicale, spitale 


: 
Societăti caritabile, religioase 5% 


Sursa: PRSA şi IABC (Cutlip et al., 2000, p. 32) 


% Vezi cazul Guatemala, Capitolul 5. 
% Rogojinaru (2005), p. 113. 


% Idem. 


120 


Această distributie nu este însă una riguroasă, inconvenientul major al analizei de mai 
sus fiind acela că, deşi Public Relations Society of America şi International Association of 
Business Communicators sunt două dintre cele mai mari organizaţii profesionale din Statele 
Unite ale Americii”, numărul celor care activează în domeniu depăşeşte cu mult numărul 
membrilor celor două organisme. Din datele furnizate de Camera de Muncă'% din SUA, în anul 
2000 numărul specialiştilor în relaţii publice era estimat la aproximativ 197.000 de persoane. 
Cum distribuţia acestora pe diferite domenii de activitate este însă destul de largă, iar titulaturile 
poziţiilor pe care specialiştii le ocupă pot fi dintre cele mai diverse, ca de exemplu specialist în 
relaţii publice, în comunicare organizaţională, în afaceri publice, în comunicare corporatistă, în 
analiză de conţinut, ofiţer de presă etc., este posibil ca datele oficiale să nu includă decât o parte 
a celor care lucrează în relaţii publice. Interferentele cu alte domenii (publicitate, /obby, 
marketing) îngreunează şi mai mult încercările de evaluare a dimensiunii reale a forței de muncă 
implicate în câmpul relaţiilor publice şi a distribuţiei sale pe domenii de activitate. 

Revenind însă la datele Camerei de Muncă din SUA, în ultimii 50 de ani se constată o 
dinamică absolut spectaculoasă a numărului de specialişti în relaţii publice. Astfel, în timp ce în 
1950 erau înregistrate 19.000 de persoane care lucrau în acest domeniu, în 2000, după cum am 
văzut mai sus, s-a ajuns la o creştere de zece ori. Această dinamică spectaculoară a fost 
însoţită şi de modificări de structură: dacă în 1968 femeile reprezentau doar 25% din totalul 
specialiştilor în relaţii publice, în 1998 acestea au ajuns la 65,7%, punctul de inversare a 
raportului fiind atins în 1983. 


TABELUL 5 Prezenţa femeilor în relaţii publice 


Anul % 


Sursa: U.S. Department of Labor (Cutlip et a/., 2000, pp. 32-33) 


% Public Relations Society of America depăşeşte în acest moment 20.000 de membri. 
100 


U.S. Department of Labor. 

TABELUL 6 Evoluţia numărului de specialişti in relaţii publice în SUA 


Anul Număr de specialişti 
In relaţii publice 


19 000 
31 000 
76 000 


126 000 


|] 1990 162 000 
[| 2000 197 000 


Sursa: U.S. Department of Labor (Cutlip et al., 2000, p. 31). 


O analiză atentă a datelor prezentate mai sus relevă două probleme majore care aşază 
domeniul relaţiilor publice într-o poziţie vulnerabilă. Prima problemă se referă la procesul de 
formare a specialistului în relaţii publice, înțelegând prin aceasta atât procesul de formare 
iniţială, cât şi cel de formare continuă. A doua problemă se referă la gradul de profesionalizare a 
practicianului în relaţii publice. 

Un domeniu aşezat, matur, are o anumită specificitate: reuşeşte să stabilească un 
echilibru formalizat între mediul educaţional şi cel profesional. În cazul relaţiilor publice, acest 
echilibru nu a fost atins niciodată, din datele statistice reieşind faptul că numărul celor care deţin 
o specializare în domeniu este mult inferior celor care practică relațiile publice. Consecințele 
acestei stări de fapt sunt profunde, atacând chiar fundaţia domeniului: pe fondul deja complicat 
al unei discipline de graniţă, care îşi face cu dificultate loc printre domenii mai tentante, deoarece 
sunt mai uşor de accesat şi mai vizibile, ca de exemplu propaganda şi marketingul, relaţiile 
publice sunt supuse unui proces de malformare cauzat de o practică defectuoasă ridicată la 
nivel de standard. În aceste condiţii, termenul „relaţii publice” devine o etichetă şi nimic mai mult, 
utilizată într-un mod discretionar de cei care, sub umbrela unui termen la modă, îşi urmăresc 
nestingheriti obiectivele definite într-un mod unilateral. Literatura de specialitate abundă în 
exemple devenite deja clasice: de la scandalul Watergate, în care „oamenii de PR” au jucat un 
rol greu de neglijat, până la ultimul război din Irak, război care a fost declanşat plecând de la 
informaţia că regimul de la Bagdad este foarte aproape de punctul în care va reuşi fabricarea 
unor arme de distrugere în masă, informaţie neconfirmată ulterior. 

Acest clivaj între mediul academic şi cel profesional este mentinut şi de slaba integrare a 
practicienilor în diferite structuri profesionale. În Statele Unite ale Americii, am văzut mai sus, 
numai aproximativ 10% dintre cei care lucrează în relaţii publice fac parte dintr-o asociaţie 
profesională, ceea ce, evident, ridică probleme foarte grave, printre care cea mai importantă 
este aceea a absenței instanţelor de reglementare cu impact asupra domeniului. Situaţia nu este 
diferită în alte arii geografice. Ca şi în Statele Unite ale Americii, trinomul practică, educație, 
profesionalism nu prezintă suficiente elemente integratoare, fiecare componentă acţionând mai 


mult sau mai puţin independent. De aici şi până la o practică a relaţiilor publice care ţine cont 

numai de criteriile/caracteristicile personale ale fiecarui practician in parte nu mai este decat un 


pas. 
6.5. Modalitatile de definire a domeniului 


Una dintre întrebările la care specialiştii revin in mod constant este aceea legată de 
semnificația termenului „relaţii publice”. Astăzi, în literatura de specialitate, de la tratate la 
manuale, de la articole la expuneri publice prilejuite de conferințe naţionale şi internaţionale, 
autorii continuă să ridice întrebarea pe care şi eu am adresat-o în primele pagini ale acestei 
cărţi: „Ce sunt relaţiile publice?”. Am văzut pe parcursul lucrării de fata că există mai multe 
perspective care, tratate separat, nu fac decât să îngreuneze procesul de definire a domeniului. 
Sunt autori care, în detrimentul atributelor conceptuale, se rezumă la a defini relaţiile publice prin 
elemente de ordin instrumental, răspunzând astfel la întrebarea „Ce proceduri de lucru folosesc 
cei care practică relaţiile publice?”. Întâlnim, de asemenea, situaţii în care abordările descriptive 
(Cum sunt relaţiile publice?) se află în competiţie cu cele normative (Cum ar trebui să fie relaţiile 
publice?). Nu în ultimul rând, perspectiva statică (Unde se află astăzi relaţiile publice?), nu este 
întotdeauna însoțită, aşa cum ar fi firesc, de o perspectivă dinamică (De unde au plecat relaţiile 
publice şi în ce direcție merge acest domeniu?). 

O abordare sincronică a acestor perspective ar putea fi o soluţie în vederea elaborării 
unui model mult mai larg, care să răspundă cât mai multor întrebări legate de domeniul relaţiilor 
publice. Este ceea ce am numit un model integrat, care să conţină în acelaşi timp elemente de 
ordin normativ, care să asigure răspunsuri la întrebarea „Care trebuie să fie aria de acţiune a 
relaţiilor publice şi formele de manifestare a domeniului?”, şi un set de instanțe care să permită, 
pe de o parte, măsurarea distanţei dintre normă şi practică şi, pe de altă parte, să exercite 
presiunile necesare în vederea menţinerii acestor distanţe în limite acceptabile. 

Ideea unui model integrat nu este nouă. O abordare similară a fost utilizată în alte 
domenii ale ştiinţei, în vederea stabilirii cadrului conceptual şi actional al unor termeni care nu se 
lăsau uşor definiti. Poate cel mai bun exemplu este cel al democraţiei, termen de origine greacă, 
care, din Antichitate şi până astăzi, a fost supus unui proces complex de evaluare şi reevaluare 
periodică, reuşindu-se cu greu atingerea unui anumit tip de consens. De fapt, este vorba despre 
identificarea unui model normativ şi al instanţelor care exercită presiuni asupra diferitelor 
sisteme politice pentru a fi recunoscute drept sisteme democratice. Într-un astfel de model 
integrat, este important de văzut nu numai cum definim democraţia, dar şi cum ajungem la, 
respectiv cum măsurăm o stare de tip democratic. În acest sens au fost formulate criterii ale 
democraţiei şi instrumentele corespunzătoare prin intermediul cărora fiecare criteriu în parte 
poate fi cuantificat. În final, s-a ajuns la reprezentări de tipul celor formulate de Freedom House, 
care, în principal, se bazează pe teoria poliarhiilor a lui Robert Dahl (1989), potrivit căreia 
democraţia este o stare ideală, respectiv situaţia în care criteriile democraţiei ar înregistra valori 
maxime. Cum această situaţie este mai greu de întâlnit, se acceptă ideea că democratiile reale 
sunt de fapt democraţii derivate — poliarhii. Din acest moment, accentul nu mai cade pe modelul 

ideal, democraţia, ci pe identificarea valorilor minime ale fiecărui criteriu în parte până la care pot 
fi recunoscute poliarhiile. 

Împărtăşind din experiența unui câmp cu o istorie mult mai complexă, relaţiile publice ar 
putea să soluţioneze una dintre probleme sale fundamentale: definirea domeniului. De fapt, de 
la un anumit punct, discuţiile în jurul subiectului „Ce sunt relaţiile publice?” ar putea să devină 
sterile dacă nu sunt aşezate într-un cadru mai larg, în care să fie luată în calcul şi identificarea 
criteriilor fundamentale ale relaţiilor publice, stabilirea limitelor între care valorile acestor criterii 
au voie să varieze, precum şi a modalitatilor de măsurare a acestor valori. 

6.6. Spre un model integrat al relaţiilor publice 


„a 
| 


Prin „model integrat” înțeleg un model complex, format dintr-un model normativ — care 
stabileşte praguri sau valori apriorice pentru parametrii comunicării — căruia îi sunt asociate o 
serie de instante, respectiv acei agenţi prin intermediul cărora se poate garanta funcţionalitatea 
modelului normativ. Relaţia dintre cele două tipuri de constituenți este una biunivocă, nici unul 


dintre ei neputând acţiona independent fără ca parametrii iniţiali să fie alterati. 


A. Modelul normativ 

Din evoluţia istorică a domeniului am văzut faptul că modelul bidirecțional şi simetric 
poate fi considerat cel mai avansat model al relaţiilor publice. Enuntat pentru prima dată la 
jumătatea secolului trecut de Edward L. Bernays, acest model a fost fundamentat teoretic ceva 
mai târziu, discuţiile fiind relansate la mijlocul anilor '80 de teoria lui Grunig şi Hunt (1984) şi 
catalizate pe toată perioada anilor '90 de studiile efectuate de echipa de cercetători condusă de 
James E. Grunig în cadrul unui proiect finanţat de International Association of Business 
Communicators (IABC). 

Tratat initial ca un model ideal, modelul simetric nu numai că nu a fost îmbrăţişat de 
organizaţii, dar a fost şi puternic criticat de mai multi specialişti. Una dintre critici, împărtăşită în 
egală măsură de teoreticieni şi practicieni, a fost aceea potrivit căreia modelul simetric ar 
presupune sacrificarea intereselor organizaţiilor în favoarea intereselor publicurilor (Van der 
Meiden, 1993). Argumentatia profesorului James E. Grunig vine, însă, să infirme acest punct de 
vedere. El consideră că aceasta este doar o interpretare eronată a modelului, simetria în 
comunicare presupunând nu renunțare la obiectivele organizaţiei, ci negocierea acestora. De 
fapt, este vorba despre arta de a identifica acele puncte de legătură care, o dată atinse, vor 
consolida relaţia dintre organizaţie şi publicurile sale, comunicarea, în acest caz, contribuind la 
eficientizarea organizaţiei. O altă critică adusă modelului simetric a fost aceea potrivit căreia 
acesta nu este întotdeauna posibil, nici măcar la o analiză teoretică. Astfel, pot fi întâlnite situaţii 
în care părţile nu sunt dispuse să negocieze — crizele, conflictele ideologice şi religioase, 
clivajele economice accentuate —, aceste situaţii fiind greu de abordat într-o perspectivă 
simetrică (Gray, 1989). În astfel de cazuri, înainte de a reechilibra comunicarea, organizaţiile 
sunt nevoite să apeleze la o serie de paşi intermediari — nu neapărat simetrici — care să permită 


apropierea punctelor de vedere (Susskind şi Field, 1996). De asemenea, comunicarea simetrică 

presupune un anumit tip de simbioza care nu se poate instaura dintr-o data. Prin urmare, actorii 
sociali, inainte de a ajunge la un nivel de comunicare eficienta (excellence in communication), 
au nevoie de o perioadă de acomodare, de tatonare, în care nu se poate vorbi de simetrie. Nu in 
ultimul rând, relaţiile publice simetrice ar presupune o relationare foarte strânsă cu toate 
categoriile de public, ceea ce este greu de imaginat. În realitate, o organizaţie interacționează în 
mod diferit cu partenerii săi, de unde reiese faptul că este puţin probabil ca principiile pe care 
este construită comunicarea să fie comune. 

În timp ce criticile, unele indreptatite, la adresa aşa-zisului model ideal al relaţiilor 
publice se intensificau, rapoartele parţiale ale cercetărilor conduse de James E. Grunig în cadrul 
proiectului finanțat de International Association of Business Communicators (IABC) confirmau 
faptul că modelul simetric al relaţiilor publice nu este un reper de neatins, el fiind practicat de 
unele organizaţii în relaţia lor cu anumite categorii de public. Aceleaşi studii arătau însă că 
organizaţiile nu fac apel la un singur mod de comunicare, cel simetric, deoarece o serie de 
factori interni şi externi încurajează adoptarea unor modele hibride. 

În 1997, o echipă din care mai făceau parte Amanda E. Cancel, Glen T. Cameron, 
Lynne M. Sallot şi Michael A. Mitrook formulează două ipoteze de lucru care coagulează, într-un 
fel, o parte a criticilor formulate la adresa modelului simetric, punând astfel bazele unei noi teorii, 
teoria adaptării/concilierii în relaţiile publice (vezi Capitolul 1): prima ipoteză a teoriei este aceea 
potrivit căreia modul în care o organizaţie interacționează cu publicurile sale este diferit, putând 
apărea variaţii atât în raport cu acelaşi public, cât şi de la un public la altul; a doua ipoteză 
susţine faptul că o reprezentare fidelă a relaţiilor publice ar trebui să se materializeze într-un 
model continuu, şi nu într-unul discret, aşa cum este cazul modelelor din teoria lui Grunig şi 
Hunt, la cele două extreme aflându-se modelul bidirectional şi asimetric, care, potrivit autorilor, 
ar corespunde situaţiei „pledoarie”, respectiv modelul bidirecțional şi simetric, care, în acest caz, 
ar corespunde situaţiei „adaptare/conciliere”. Deşi ipotezele introduse de această echipă au fost 
imbratigate de comunitatea oamenilor de ştiinţă şi susţinute de studiile ulterioare, ceea ce a 
consolidat fundamentul ştiinţific al teoriei, reprezentarea grafică a modelului nu a fost la fel de 
expresivă (vezi FIGURA 5). Potrivit acestei formulări grafice, cele două extreme par a fi în 
opoziţie, ceea ce nu este adevărat. În plus, nu se distinge care este acea zonă de mijloc în care 
interesele organizaţiei şi ale publicurilor trebuie să se întâlnească. Aşa s-a ajuns la redefinirea 
ideii de simetrie, respectiv la adoptarea noului model simetric al relațiilor publice ca practică 
bidirectionala („the new public relations model of symmetry as two-way practice”), titulatură care 
poate fi mult mai simplu esentializata in modelul convergentei (FIGURA 11). 


Organizatie Zona câştig-câştig Public 


@ © 


© © 


Model asimetric 100% Model bidirecțional echilibrat Model cooperare 100% 

FIGURA 11: Modelul convergentei'”’ 


În noul model al convergentei, atât actorii, cât şi mecanismele de comunicare se 
evidenţiază foarte clar. Din acest model se desprind trei zone, fiecare fiind atribuită unor situaţii 
de comunicare distincte. Astfel, zona (7) corespunde unui model asimetric 100% (pure 
asymmetry model), în care disponibilitatea organizaţiei de a-şi susţine punctul de vedere prin 
argumente este maximă, zona (2) corespunde unui model de cooperare 100% (pure cooperation 
model), in acest caz publicurile reuşind să convingă coaliția dominantă asupra viabilitatii poziţiei 
lor, iar zona (3) corespunde unui model bidirecțional echilibrat (two-way model), în care atât 
organizaţia, cât şi publicurile, ca urmare a unui dialog constant, echilibrat, îşi deplasează 
voluntar poziţia către acea zonă de mijloc în care toate părţile sunt reprezentate (zona câştig- 
câştig). 

Dintre toate modelele relaţiilor publice enunțate până acum, modelul convergentei ar 
putea să îndeplinească criteriile unui model normativ. În primul rând, este vorba de un model 
bidirecțional — aceasta fiind astăzi prima condiţie a unui proces de relaţii publice — şi continuu. 
Actorii principali, organizaţia şi publicurile, sunt conştienţi de poziţiile lor iniţiale diferite, dar, sub 
presiunea argumentului, şi-ar putea exprima disponibilitatea de a intra în dialog şi, eventual, ar 
putea să accepte deplasarea spre zona centrală, ceea ce ar presupune o armonizare a 
punctelor de vedere. Modelul este strict dependent de cei 86 de factori definiti de Cancel et al. 
(1997), altfel spus este puternic dependent de referentialul în care organizația şi publicurile sale 
acţionează. Nu în ultimul rând, modelul este testat de mai multe echipe de cercetători (Grunig şi 
Grunig, 1992; Dozier et al., 1995; Cancel et al., 1997; Cancel et al., 1999; Grunig, 2001), 
rezultatele acestora demonstrând faptul că o astfel de abordare este realistă, practicabila şi 
conturează destul de clar spaţiul de acţiune al relaţiilor publice. 

Pentru ca acest model să funcţioneze ca un adevărat model normativ, el trebuie plasat 
în câmpul de forte al celor patru instante: (i) educație, (ii) asociaţii profesionale, (iii) acreditare 
şi/sau licentiere, (iv) cod de conduită profesională, instante care, împreună, definesc gradul de 
profesionalizare al relaţiilor publice. 


B. Profesionalizarea 

Preocupările specialiştilor pentru studiul diferitelor profesii au început să prindă contur 
încă din secolul al XIX-lea, în tot acest interval cercetările acoperind o listă exhaustivă de teme, 
de la modul în care poate fi definită o profesie, până la rolul pe care o anumită comunitate 
profesională îl poate juca în societate. 

În viziunea mai multor autori, o profesie desemnează un corp complex de cunoştinţe 
teoretice şi deprinderi practice care sunt exercitate de anumite persoane în interiorul unui cadru 
formal constituit prin reglementări juridice şi/sau autoreglementare profesională (Freidson, 1986; 
Zamfir şi Vlăsceanu, 1998). Stadiul de profesie nu este însă dobândit automat, întregul proces 


1% Adaptat după Grunig (2001), p. 26. 

de transformare a unei ocupații în profesie fiind cunoscut sub numele de profesionalizare, 
proces care conţine cinci etape evolutive: (i) apariţia unei ocupaţii; (ii) fondarea unor şcoli de 
pregătire în domeniul care face obiectul ocupaţiei respective; (iii) fondarea unor asociaţii 
profesionale; (iv) declanşarea demersurilor pentru recunoaşterea legală a domeniului de 
activitate respectiv; (v) adoptarea unui cod formal de conduită profesională (Johnson, 1972). 
Parcurgerea acestui proces de profesionalizare are efecte benefice nu numai asupra profesiei 
respective, ci şi asupra societăţii în ansamblu, organizaţiile profesionale fiind elemente stabile, 
repere ale societăţii contemporane, care generează modele de gândire şi acţiune acceptate atât 
în interiorul comunităţilor profesionale, cat şi în exteriorul acestora. 

În cazul relaţiilor publice, discuţiile despre profesionalizarea domeniului au început încă 
din prima parte a secolului trecut. De altfel, chiar în Cristalizarea opiniei publice, Edward L. 
Bernays vorbeşte despre nevoia de institutionalizare a relaţiilor publice, înțelegând prin aceasta 
crearea acelui cadru care să permită formarea de specialişti şi practicarea profesiei cu 
responsabilitate. În continuare, voi analiza paşii parcurşi până acum în direcţia profesionalizării 
domeniului, respectiv (i) educaţie, (ii) asociaţii profesionale, (iii) acreditare şi/sau licentiere, (iv) 
cod de conduită profesională. 


C. Prima instanţă: educaţia 

Primul curs de relaţii publice susţinut de Edward L. Bernays la New York University în 
1921 a deschis o nouă etapă, aceea a sedimentării academice a principiilor, teoriilor şi tehnicilor 
acestui domeniu, a formării profesionale pe baza unui program riguros de studiu, a cercetării şi 
analizei dublate de practică. 

Astăzi, problema formării în domeniul relaţiilor publice a atins o dimensiune complexă. 
Mai bine de 300 de universități din Statele Unite ale Americii oferă programe specializate, 
acestea fiind găzduite de facultăţi de sine stătătoare (public relations departments) ori aşezate 
sub cupola mai largă a comunicării (communication studies), a jurnalismului sau a administrării 
afacerilor (business administration). În acelaşi timp, există preocupări pentru definirea unor 
standarde de formare, cu scopul, pe de o parte, de a compatibiliza programele de studiu şi, pe 
de altă parte, de a asigura nivelul minim de cunoştinţe necesare pentru ca un absolvent să facă 
fata cerințelor profesionale. În acest sens, în 1975, Foundation for Public Relations Research 
and Education a întreprins şi publicat un studiu intitulat A Design for Public Relations Education, 
prin care recomanda curricula pentru specializările universitare, de masterat şi doctorat în relații 
publice. Un deceniu mai târziu, două organisme specializate, National Commision on Graduate 
Study in Public Relations, înfiinţată în 1985, şi Commission on Undergraduate Public Relations 
Education, înființată în 1987, aveau să preia problematica standardelor de formare academică în 
relaţii publice (Pratt şi Ogbondah, 1996). 

Sub presiunea globalizării, această problemă a formării academice trebuie privită, însă, 
dintr-o perspectivă mult mai largă. Dacă în Statele Unite ale Americii s-a reuşit, în mai bine de 
opt decenii, consolidarea unor programe universitare de relaţii publice şi includerea acestora 
într-un circuit de evaluare şi acreditare, acest lucru ar trebui realizat şi/sau dinamizat şi în alte 

tari. Chiar dacă nu se poate vorbi încă de o globalizare a standardelor de formare în domeniul 
relaţiilor publice — comunicarea, în general, depinzând în bună măsură de referentialul cultural, 
social, economic şi politic —, o compatibilizare a lor se impune. Desi cu paşi timizi, mai multi 
actori importanţi, printre care şi International Public Relations Association, şi-au asumat acest 
rol. 

D. A doua instanţă: asociaţiile profesionale 

Asociaţiile profesionale pot fi instrumente puternice care să conducă la profesionalizarea 
unui domeniu de activitate. Acest lucru a fost deja demonstrat de alte profesii, ca de exemplu 
medicina, arhitectura sau avocatura. Totuşi, simpla existenţă a asociaţiilor profesionale nu este 
în mod automat un atribut al profesionalizării, în acest sens doi factori fiind esentiali: (i) gradul de 
incluziune şi (ii) tipul de politici/standarde promovate. 

Aşa cum am văzut în secţiunile anterioare, în cazul relaţiilor publice statisticile arată că 
asociaţiile profesionale nu reuşesc să cuprindă în rândurile lor decât 10% din practicieni. Astfel, 
din cei aproximativ 1,5 milioane de relationisti din întreaga lume, numai 150.000 sunt membri ai 
unei asociaţii de profil, restul activând independent, în afara oricărui sistem de profesionalizare 
(Cutlip et al., 2000). Consecințele sunt evidente: aceşti practicieni nu sunt supuşi nici unui sistem 
de certificare, nu sunt constrânşi de nici un cod de conduită profesională şi nici de vreun sistem 
de evaluare periodică. 

În vederea soluționării acestei probleme se poate acţiona pe diferite căi, fie 
împrumutând metodele aplicate de profesiile care au succes pe această direcţie, fie căutând 
soluţii noi. De exemplu, în cazul medicilor, arhitecţilor sau a avocaţilor, în marea majoritate a 
țărilor se practică sistemul de licentiere, sistem care permite dreptul de practică numai dupa 
îndeplinirea unor condiţii standard de educaţie şi parcurgerea unor etape preliminare (testări, 
interviuri, monitorizare pentru o perioadă de timp etc.). De regulă, cadrul general al acestui 
sistem este asigurat prin diferite acte normative, punerea în practică a sistemului realizându-se 
însă prin intermediul unor asociaţii profesionale recunoscute. O altă variantă este cea practicată 
în Statele Unite ale Americii. Procesul de formare a tinerilor specialişti este îndeaproape urmărit 
de PRSA, aceasta fiind prezentă prin filialele sale în absolut toate universităţile în care se 
predau relaţii publice. În acest sens, cei doi actori importanţi, universitatea şi PRSA, lucrează 
împreună pentru a forma reflexul studentului de a activa într-o asociaţie profesională, lăsându-l 
să se convingă de utilitatea apartenenţei la o astfel de structură. 

După părerea profesorului Dennis L. Wilcox, cel mai important lucru care i se poate 
întâmpla unui membru al unei asociaţii profesionale este să ajungă să acţioneze ca un 
profesionist, ceea ce înseamnă că acea persoană ar trebui: (i) să se simtă independentă, (ii) să 
se simtă responsabilă în fata societăţii şi a publicurilor/organizatiilor pe care le deserveşte, (iii) 
să fie preocupată de nivelul de profesionalism şi onoarea celor din aceeaşi profesie, (iv) să fie 
loială în primul rând profesiei şi colegilor săi profesionişti şi numai apoi angajatorilor de moment, 
(v) să se ghideze după standardele profesiei sale, şi nu după standardele angajatorului. 


E. A treia instanţă: licentierea/acreditarea 

Asa cum am vazut mai sus, licentierea profesiei consta in conditionarea dreptului de 
practică de îndeplinirea anumitor standarde legale care, în general, sunt văzute ca măsuri 
minime pentru garantarea profesionalismului unei persoane care activează în domeniu. În pofida 
faptului că sistemul de licentiere nu funcţionează în acest moment în nici o tara, discuţiile pro şi 
contra sunt în plină desfăşurare. Susţinătorii acestei idei consideră că licențierea profesiei (i) ar 
putea delimita mult mai bine domeniul, (ii) ar permite concretizarea discuţiilor legate de 
introducerea unor standarde curriculare nationale, (iii) ar permite adoptarea unor standarde etice 
şi profesionale, (iv) ar permite retragerea dreptului de practică acelora care violează standardele 
etice, (v) i-ar proteja pe cei care apelează la serviciile de relaţii publice, (vi) i-ar proteja pe 
profesionişti de competiţia neloială a celor care încalcă procedurile standard. 

De cealaltă parte, oponenții acestui sistem, deşi recunosc anumite beneficii pe care 
licențierea profesională le-ar putea aduce, consideră că pot apărea unele probleme, care, în 
final, pot determina o serie de factori perturbatori, ca de exemplu: (i) limitarea dreptului de liberă 
exprimare, (ii) implicarea statului într-un domeniu care ar trebui reglementat numai de dreptul 
civil şi penal, (iii) sistemul de licentiere ar putea implica unele structuri administrative finanţate de 
la buget, (iv) cum sistemul de licenţiere funcţionează în interiorul granițelor nationale, acesta ar 
descuraja eforturile internationale de recunoaştere profesională, (v) licențierea ar putea garanta 
cel mult minime standarde de practică, şi nu excelenţă în relaţiile publice etc. lată de ce, în acest 
moment, există un curent mult mai larg pentru atingerea beneficiilor oferite de licentiere prin 
intermediul acreditării care, funcţionând pe bază de voluntariat, minimizează sau chiar elimină 
unele inconveniente ale licentierii. 

Cel mai vechi sistem de acreditare funcţionează din 1965, când PRSA a introdus pentru 
prima dată un program special în acest sens. Începând cu acest moment, şi alte asociaţii 
profesionale au dezvoltat sisteme de acreditare a membrilor, principiul fiind similar celui 
promovat de PRSA: evaluare profesională pe bază de voluntariat şi, spre deosebire de 
licentiere, acreditarea certifică un nivel ridicat de profesionalism. Evaluarea nivelui de 
profesionalism se face pe baza unei analize a programelor de formare parcurse (formare initiala, 
la nivel universitar si postuniversitar, dar si formarea continua) si a experientei profesionale, dar 
şi în urma unui proces de monitorizare a aplicantului. 

Totuşi, sistemul de acreditare nu-şi va atinge scopul (i) dacă va rămâne un exerciţiu 
intern, practicat de membrii unei anumite asociaţii profesionale, (ii) dacă mai multe asociaţii nu 
vor delega această atributie unei terțe asociaţii, care să devină un etalon în acest tip de evaluări 
şi (iii) dacă beneficiarii de servicii de relaţii publice nu vor fi informaţi cu privire la semnificaţia 


acreditării. 


F. A treia instanţă: codurile de conduită profesională 

Codurile de conduită profesională reprezintă un alt element extrem de important care 
asigură ridicarea gradului de profesionalism în practicarea unei profesii. Aceste coduri au la 
bază diferite sisteme etice, dintre care putem menţiona (i) sistemul deontologic, (ii) sistemul 

teleologic, (iii) sistemul situational si, mai putin întâlnit, (iv) sistemul relativist individual, sau 
combină într-o formulă echilibrată două sau mai multe sisteme (Day et al., 2000). 

Sistemul etic deontologic vizează cu precădere normele de conduită şi obligaţiile unui 
profesionist în domeniul relaţiilor publice. Acest sistem acordă o atenţie deosebită faptelor, şi 
mai puţin efectelor pe care respectivele fapte le pot produce. A nu transmite informaţii false este 
un exemplu de principiu deontologic aplicabil în domeniul relaţiilor publice. 

Sistemul etic teleologic se diferenţiază de sistemul etic prezentat anterior prin faptul că 
supune analizei finalitatea activităţilor de relaţii publice, şi mai puţin activitatea însăşi. Astfel, 
afirmaţia potrivit căreia acţiunile profesioniştilor de relaţii publice trebuie să servească interesul 
public, abordare puternic tributară utilitarismului, intră în logica unui sistem etic de tip teleologic. 

Sistemul etic situational scoate în evidenţă faptul că fiecare acţiune trebuie analizată în 
funcţie de context, deciziile privind conduita etică fiind dependente de particularitatile acestui 
context. Uneori, aplicarea strictă a unei anumite norme profesionale poate produce mai mult rău 
decât neaplicarea ei. În acest caz, responsabilitatea unei decizii cade în sarcina specialistului în 
relații publice, care va încerca să echilibreze normele deontologice cu cele teleologice. De 
exemplu, furnizarea unor informaţii privind răpirea unor persoane respectă principiul deontologic 
de bază al relaţiilor publice, transparența, dar ar putea să aibă efecte nefaste asupra acţiunilor 
de salvare a ostaticilor. 

Sistemul etic relativist individual poate fi privit ca un sistem situational dus până la 
extrem. Potrivit acestei abordări, nu există principii care pot încadra tipul de comportament etic 
al profesioniştilor în relaţii publice. Din acest motiv, fiecare practician în parte ar trebui să 
acţioneze după cum îi dictează conştiinţa. Deşi componenta individuală are un rol extrem de 
important în exercitarea etică a oricărei profesii, ea nu poate acoperi în totalitate acest subiect. 

Începând cu a doua jumătate a secolului trecut, toate asociațiile profesionale importante 
din lume au adoptat un cod etic sau au aderat la un cod etic deja existent. Dintre cele mai 
cunoscute coduri etice pot fi menţionate: (i) Code of Professional Standaras, revăzut de Public 
Relations Society of America în 2000, (ii) Code of Ethics, adoptat de International Association of 
Business Communicators si (iii) Code of Athens, adoptat pentru prima data de International Public 
Relations Associations tn 1965 si revizuit in 1968. 


G. Modelul integrat 

Combinând toate piesele enumerate pana acum, rezultă modelul integrat al relaţiilor 
publice, respectiv acel model care stabileşte nu numai norma, respectiv etalonul profesiei de 
relationist, dar oferă şi garanţiile că acest etalon poate şi va fi atins. 

FIGURA 12: Modelul integrat al relaţiilor publice 


Aşa cum un domeniu de activitate nu se naşte dintr-o dată, nici modelele sale 
explicative nu sunt formulate de la bun început într-un mod liniar şi omogen. Am văzut cum de-a 
lungul timpului au existat mai multe tendinţe de a interpreta, pe de o parte, evoluţia relaţiilor 
publice şi, pe de altă parte, formele de manifestare ale acestora. Modelul integrat al relaţiilor 
publice este beneficiarul tuturor acestor preocupări, acesta fiind, poate, primul său atribut. 

Modelul integrat al relaţiilor publice nu este întru totul nou; în procesul de elaborare am 
căutat acele elemente care, de-a lungul timpului, au reuşit să capteze atenţia comunității 
academice şi a profesioniştilor. Motivul pentru care am procedat astfel este următorul: relaţiile 
publice au deja o problemă care constă în abundența definiţiilor, teoriilor şi modelelor explicative. 
Desi initial nu am exclus eventualitatea formulării unor noi enunturi, pe măsură ce am descoperit 
că anumite interpretări, care au facut deja fata mai multor valuri de critici, pot fi valorificate, am 
realizat că un astfel de model ar putea avea succes. 

Modelul normativ — modelul convergentei —, care se constituie în nucleul dur al 
modelului integrat, se bazează pe două modele mai vechi, primul fiind modelul comunicării 
bidirectionale şi simetrice, enunțat pentru prima dată de Edward L. Bernays, model detaliat pe 
parcursul acestei lucrări, în timp ce al doilea vine din cercetarea fundamentală a comunicării, 
fiind formulat de Grunig, în anii '90. Acest model descrie comunicarea ca pe un proces în care 
participanţii schimbă informaţii între ei, scopul final fiind acela de a ajunge la o înţelegere 
reciprocă. Cea mai mare parte a proceselor de comunicare se desfăşoară într-un context de 
potenţial acord, situaţiile de dezacord şi conflict nefiind excluse. Interacțiunea dintre organizaţie 
şi public este una continuă, polifazică, înțelegerea reciprocă, în cazul în care acest nivel este 


atins, fiind rezultatul unui intens schimb de informaţii între actorii implicaţi în proces. 

Pentru a depăşi sindromul clivajelor, sindrom pe care l-au acuzat toate modelele 
anterioare, modelului convergent îi sunt asociate o serie de constituenți terapeutici, respectiv 
cele patru instanţe care, împreună, veghează la menţinerea unui climat sănătos în procesul de 
comunicare publică. Educaţia, asociaţiile profesionale, licentierea/acreditarea şi codurile de 
conduită profesională sunt ingredientele care urmăresc diferenţierea relaţiilor publice de alte 
forme de comunicare. Evident, acest model poate îmbrăca diferite forme de la o regiune/tara la 
alta, poate întâmpina dificultăți în punerea sa în practică şi, este posibil ca, timpul să scoată la 
lumină şi alte neajunsuri ale sale. Totuşi, în acest moment, se pare, este singurul mod prin care 
relaţiile publice pot fi, pe de o parte, definite şi, pe de altă parte, protejate de formele de 


manifestare incongruente. 


Concluzii 


Un comportament firesc al unei discipline mature este acela de a se supune periodic 
interogaţiilor, cu acest prilej având ocazia de a selecta achiziţiile sale cele mai valoroase şi de a 
le reaşeza pe o fundaţie consolidată. Rationalitatea unei acţiuni de acest tip rezidă în faptul că, 
răspunzând prezentului, disciplina respectivă se pregăteşte pentru a înfrunta viitorul. 

Sub presiunea valului de critici la adresa profesiei de relationist, mai multi autori, fie din 
aria relaţiilor publice, fie din alte arii de activitate conexe, s-au grăbit să anunţe declinul acestei 
discipline. Se spune adesea că relaţiile publice nu au reuşit să-şi dobândească prestigiul 
necesar pentru a fi acceptate şi că, foarte curând, ele vor fi integrate în alte domenii, de exemplu 
în marketing, sau vor fi inventate domenii noi ale comunicării, ca de exemplu comunicarea 
integrată sau comunicarea corporatistă, care vor absorbi şi relaţiile publice. Desigur, aceasta ar 
putea fi una dintre opţiunile viitorului. Totuşi, un domeniu cu o tradiţie de un secol nu poate să 
dispară pur şi simplu şi nici să fie reinventat peste noapte. În plus, o analiză detaliată a 
domeniului nu poate să încadreze imperfectiunile relaţiilor publice fără să releve şi contribuția 
incontestabilă a acestuia la echilibrarea actorilor sociali. 

Este adevărat că, aşa cum spunea Ignacio Ramonet, la cumpăna dintre milenii, 
omenirea este supusă unui asalt fără precedent al comunicării. Se vorbeşte despre o tiranie a 
comunicării, iar oamenii de relaţii publice sunt, într-o anumită măsură, văzuţi ca responsabili 
pentru situaţia creată. Totuşi, o soluţie mult mai simplă ar fi continuarea procesului de 
profesionalizare a relaţiilor publice, proces care, dacă va atinge rezultatele scontate, ar putea 
cerne mult mai uşor ceea ce este necesar şi folositor (comunicarea eficientă) de ceea ce este 
inutil şi periculos (comunicarea haotică sau cu scopul de a manipula). 

Oamenii de relaţii publice de astăzi sunt responsabili de ceea ce se va întâmpla în viitor 
cu această profesie. De ei, şi nu de altcineva, va depinde dacă relaţiile publice vor reuşi să 
parcurgă toate etapele procesului de profesionalizare sau vor rămâne în stadiul actual, în care 
titulatura „relaţii publice” poate fi folosită de oricine în orice scop. În acest sens, asociaţiile 
profesionale pot şi trebuie să joace un rol extrem de important. 

Exemplul american ar putea sa furnizeze suficiente informatii care sa le permita 
profesioniştilor din alte tari să evite anumite greşeli şi, de asemenea, să câştige timp prin 
comprimarea perioadelor de căutări neproductive. Din experiența americană observăm că 
modelul normativ al relaţiilor publice de astăzi a fost definit într-o măsură substanţială încă din 
1923 de Edward L. Bernays. Cu toate acestea, a fost nevoie de mai multe decenii pentru a testa 
acest model. Acum, la început de secol, încă se caută o definiţie nouă când, de fapt, se pare că 
domeniul nu are nevoie în mod acut de acest lucru, ci doar de instrumentele prin care 
definitia/definitiile deja existentă/existente să poată fi operationalizata/ operationalizate. În acest 
sens, modelul integrat al relaţiilor publice ar putea fi o opțiune. 

Nu în ultimul rând, modelul integrat ar putea încuraja noi direcţii de cercetare şi acţiune. 
Dacă pe parcursul secolului XX temele dominante ale investigaţiilor ştiinţifice au fost (i) originea 
domeniului, (ii) modalităţile de definire, (iii) formele de manifestare, (iv) aria de acţiune şi (v) 
modelele de instruire, în acest moment, dacă privim relaţiile publice dintr-o perspectivă 
sistemică, integratoare, atunci ar trebui să fie consolidate şi alte zone, acum sensibile. Astfel, 
asociind definiţiei relaţiilor publice un set de instanţe, actorii domeniului (practicieni, cercetători, 
profesori, studenți, beneficiari ai serviciilor de relaţii publice etc.) vor fi încurajați să-şi extindă 
aria preocupărilor către alte teme, ca de exemplu: (i) rolul asociaţiilor în creşterea gradului de 
profesionalizare, (ii) semnificaţia programelor de licentiere/acreditare, (iii) importanța dezvoltării 
unui set de instumente care să permită măsurarea ataşamentului fiecărui practician în parte la 
un cod de conduită profesională etc. Actionand astfel, specialiştii în relaţii publice vor face paşi 


semnificativi pe calea maturizării profesiei lor. 

